
1949 METAI GRUODŽIO MĖN. “ Nr. 26 
MARIJOS GARBINIMO PRASME 
ANTANAS MACEINA, VOKIETIJA 
Jau iš seno Lietuva yra vadinama Marijos žeme. šventas žmogus, bet ir kaip moteris. Jis ateina 


Ir ne be pagrindo. Mūsų seneliai ir tėvai keldavosi 
gaigyste ir giedodavo Aušrinę. Nė vienos laidotuvės 
ar ekzekvijos neapsieidavo be rožančiaus. Gegužės 
mėnuo papuošdavo ne tik pievas bei laukus, bet ir 
altorius bažnyčiose, ir kryžius pakelėse, ir paveikslus 
seklyčiose. Tiesa, pastaraisiais dešimtmečiais šie 
senieji papročiai kiek apnyko. Užtat pradėjo kurtis 
naujų. Gegužinės pamaldos pradėjo būti gausiau ir 
mieliau lankomos miestiečių. Išplito Nekalto Prasidė- 
jimo šventės minėjimas, kurio anksčiau visai nebūta. 
Atsirado Marijos sodalicijų, sutelkusių į savo eiles 
gausius daugiausia mokslą einančio jaunimo būrius. 
Mes pamažu keičiame Marijos garbinimo būdus, 
bet pasiliekame ištikimi jo dvasiai. 

Kodėl tad mes taip giliai ir taip nuoširdžiai gar- 
biname Mariją? Ar tai yra tik mūsų tautos paprotys, 
kaip budėjimas Velykų naktį, rezurekcija, šventas 
Dieve; ar gal tai yra pats mūsų religijos pradas, visu 
grožiu išsiskleidęs Lietuvos žemėje? Kokios prasmės 
turi Marijos kultas: jos šventės, jos garbei sukurta 
liturgija, pastatytos bažnyčios, nutapyti paveikslai ir 
parašytos giesmės? Marija juk nėra Dievas. Marija 
yra toks pat žmogus kaip ir mės. Nesusipratimas būtų 
kalbėti apie „moteriškąją dievybę“ krikščionybėje. 
Jokių dieviškųjų žymių ar savybių Marijai mes netei- 
kiame. Ji yra Viešpaties rankų padaras. Kodėl tad šitą 
padarą mes keliame aukščiau už visus kitus? Kodėl li- 
tanijoje mes ją padarome Karaliene ne tik mergelių, 
ne tik kankinių ar išpažinėjų, bet ir patriarchų, ir pra- 
našų, ir apaštalų, ir galop net angelų, vadinasi, Val- 
dove visos kūrinijos? Ar tai yra tik poetiški 
vardai, ar gal juose slypi gili religinė tikrovė? — Į šitą 
klausimą kaip tik ir mėginsime čia atsakyti. 


PALAIMINTOJI TARP MOTERŲ 


Marijos vaidmuo mūsų religijoje prasideda nuo- 
stabiu angelo pasveikinimu. „Angelas Gabrielis buvo 
Dievo siųstas į Galilėjos miestą, kuris „vadinamas 
Nazaretas, pas mergaitę, pažadėtą vyrui, vardu Juoza- 
pas, iš Dovydo namų; o mergaitės vardas buvo Marija. 
Angelas, atėjęs pas ją, tarė: Sveika, malonės pilnoji, 


Viešpats su tavimi; tu palaiminta tarp moterų“ (Luk.l, 


26—28). Šitame pasveikinime yra suimta visa Marijos 
„esmė. Jis mums atskleidžia pagrindinę Marijos žymę, 
būtent: moteriškąjį Marijos vertingumą. 
Marija yra angelo sveikinama ne tik kaip tobulas ar 


jai pranešti, kad ji turės atlikti moteriškąjį už- 
davinį: pradėti ir pagimdyti sūnų, kuris „bus vadina- 
mas Aukščiausiojo Sūnumi“ (Luk. 1,32). Kai Prancūzi- 
jos tautinė šventoji Jeanne d'Arc buvo dieviškosios 
Apvaizdos pašaukta iš tylaus kaimelio į triukšmingą 
pasaulį, jai buvo patikėta vyriškoji misija, bū- 
tent: įkvėpti narsos prancūzų kariuomenei ir išgelbėti 
priešo niokojamą kraštą. Todėl šv. Jeanne d'Arc yra 
vaizduojama vyriškai: kareivio drabužiais, raita, šalmu 
ant galvos, kaip ir visi istoriniai didvyriai. Tuo tarpu 
Marijai Nazareto namelyje nebuvo uždėta jokia jai 
svetima pareiga. Jai buvo patikėtas uždavinys, kuriam 
moterį skiria pati prigimtis ir kurį įvykdyti trokšta 
kiekviena subrendusi mergaitė. Angelo Gabrielio pa- 
siuntinybė buvo tiktai moteriškumo gelmių iškėlimas 
sąmonės švieson. Todėl angelas ir sveikino Mariją kaip 
palaimintą tarp moterų. Ji yra palaiminta ne tuo, 
kad savo gyvenime atliko ar atliks kurį nors didvy- 
rišką žygį; ne tuo, kad ji gyvens dykumose ir mis 
skėriais ir šaknelėmis, kaip šv. Jonas Krikštytojas; 
bet tuo, kad savo pašvęstu moteriškumu atsiskleis 
Šventosios Dvasios veikimui ir pasidarys Amžinojo 
Žodžio keliu į žmogiškąją prigimtį. 


Iš tikro, ką mes žinome apie asmeninį Marijos 
gyvenimą? Beveik nieko. Gali pamaldžių knygų rašy- 
tojai kalbėti apie įvairiausias Marijos dorybes; gali 
legendų kūrėjai išpuošti ją gražiausiomis savybėmis; 
tačiau niekas negalės paneigti, kad Marijos garbės, 
jos šventumo, jos kulto šaltinis yra išreikštas dviem 
pirmaisiais josios litanijos kreipiniais: Šventoji Dievo 
Gimdytoja! Šventoji Panų Pana! Marija yra gar- 
binga tuo, kad ji yra Kristaus — Dievo 
ir Žmogaus — Motina ir sykiu Mergelė. 
Tai yra pagrindinė jos asmenybės žymė, kuria ji iš- 
siskiria iš visų kitų ir dėl kurios ji kaip tik yra palai- 
minta tarp moterų. "Tačiau šita žymė yra esmingai 
susijusi su moteriškumu, su moters prigimties gel- 
mėmis, su amžinaisiais moteriškosios dvasios ilgesiais, 
su jos svajonėmis ir troškimais. Marija yra palaiminta 
tuo, kad ji įvykdė visų amžių ir visų tautų moters 
svajonę: būti motina ir likti mergele. Ma- 
rija yra garbinga ir garbinama kaip Moteris. 
Todėl šv. Bernardas, tasai didysis Marijos garbės sklei- 
dėjas, ir kviečia visus, tiek vedusiuosius, tiek ne- 
tekėjusiąsias, regėti Marijoje savo troškimų įvykdymą. 
„Garbinkite, sako jisai, vedusieji žlungančiame kūne 

kūno pilnatvę, ir jūs, šventosios mergelės, Mergaitės 
vaisingumą.“ (Brev. Rom. dom 2 oct. mat. in 3 noct.) 
Kūno pilnatvė vedusiems ir vaisingumas mergelėms 
yra tie nepasiekiami idealai, kurie Marijoje vis dėlto 
sutapo, pasipildė ir įvyko. Tuo būdu Marija pasidarė 
lūkestis visų luomų, nes savyje ji išvystė visas moteriš- 
kąsias galias. 

Kokiu būdu? Kodėl moteriškasis Marijos pašauki- 
mas kaip tik ją padarė palaimintąją tarp moterų? 
Kaip tai įvyko, kad moteriškasis principas, kuris yra 
gyvas visose moteryse, Marijoje buvo sureligintas, dar 
daugiau, suantgamtintas ir todėl turėjęs galios pašvęsti 
visą jos būtybę? Šv. Povilas vienoje vietoje yra pa- 
sakęs, kad moteris „bus išganyta vaikų gimdymu“ 
(1 Tim. 2, 15). Kodėl šitas apaštalo posakis tobuliausiu 
būdu yra įvykęs kaip tik Marijoje? 

Gimdymas yra aukščiausias veiksmas gamtos pa- 
saulyje. Jeigu su kultūra mes siejame kūrimą, tai su 
gamta tenka sieti gimdymą. Gimdymas yra vienintelis 
gamtos atsinaujinimo ir išsilaikymo veiksmas. Iš jo 
teka nepaprastas gamtinių formų įvairumas. Gimdyme 
prigimtis pasiekia savo viršūnę. Todėl šitas veiksmas 
virsta pagrindiniu ir aukščiausiu visos gyvybės užda- 
viniu. Gamtos padarai neturi kitos paskirties ir kitos 
prasmės kaip gimdymu pratęsti ir išlaikyti savo rūšį. 
Gimdymas yra esminė gamtos funkcija. 

Žmogus, būdamas gyvosios gamtos dalelė ir turė- 
damas savyje šios gamtos pradą, taip pat nešioja sa- 
vyje gimdomąjį principą. Tiesa, jis nėra žmogui nei 
toks būdingas nei toks esminis, kaip visai kitai gam- 
tai. Žmogus nemiršta ne tik savo rūšimi, bet ir savo 
siela ir savo kūryba: „Non omnis moriar“ (Horacijus). 
Todėl gimdymas nėra esminė funkcija Žmogaus gyve- 
nime. Tačiau vis tiek jis yra vienintelis šaltinis nau - 
jam žmogui atsirasti Žmogaus buvimas gimdymu 
neišsisemia. Vis dėlto ir žŽmogiškajame, ypatingai mo- 
teriškajame gyvenime jis užima reikšmingą vietą ir 
virsta svarbiu uždaviniu, kuriam prigimtis yra paren- 
gusi abi lytis, ypač moteriškąją. Todėl visais amžiais 
ir visose tautose gimdymas buvo paslaptingas ir šven- 
tas dalykas, nes jis perteikia žmogui gyvybę. O atsi- 
menant, kad Viešpaties planuose jis buvo skirtas per- 
teikti ir dieviškajai malonei (rojinėje būsenoje), sakra- 
linis gimdymo pobūdis bus visiškai suprantamas. 

Tačiau svarstant gimdymą dabartinėje tvarkoje, jis 
pasirodo mūsų akims nešinas didelėmis žaizdomis. Pir- 
moji moteris, paklausiusi žalčio vilionės ir sulaužiusi 
Viešpaties įsakymą, užtraukė nuodėmės prakeiksmą 
pirmoje eilėje sau pačiai kaip moteriai, visam 
moteriškajam savo prigimties uždaviniui ir pašauki- 
mui. Ištremta iš rojaus, ji turėjo skausmuose 
gimdyti, skausmuose ne tik fizine, bet ir dvasine, 
0 ypač religine prasme. Fiziškai šitas uždavinys turėjo 
suardyti jos kūno pilnatvę. Dvasiškai jis turėjo pa- 
vergti dvasią aistrai; religiškai jis turėjo perteikti 
gimtąją nuodėmę. Tuo būdu gimdomasis principas 
nuodėmės buvo apgadintas. Jis neteko pirmykščio 
skaidrumo bei nekaltumo. Užuot buvęs džiaugsmingu 
aktu naujoms būtybėms kilti, 
mone senosioms irti ir žlugti. Užuot buvęs Žžmogiš- 
kosios dvasios keliu į kitą asmeninę dvasią, jis virto jos 
pavergimu biologiniam gaivalui. Užuot buvęs keliu die- 
viškajai malonei skleistis naujuose žmonėse, jis virto 
nuodėmės ir dieviškosios rūstybės perteikėju. "Todėl 
nors pats savyje gimdymas yra nuostabus ir šventas, 
tačiau mūsajame nuodėmingajame buvime jis yra pa- 
sidaręs ydingas ir suteptas, reikalingas atpirkimo, kaip 
ir visi kiti mūsų veiksmai. 

Marijos būtybėje jis kaip tik ir buvo atpirk- 
tas. Moteriškoji paskirtis gimdyti Marijoje buvo iš- 
vaduota iš nuodėmės pažadintų netobulybių, buvo iš- 
skaistinta ir perkeista. Marija gimė ir gimdė, tačiau 

jis virto sykiu ir prie- 


taip, kad nuodėmės prakeiksmas nepalietė šių aukščiau- | 
sių moteriškosios prigimties aktų. Pažeistas gimdoma- | 1 


sis principas Marijoje buvo atitiestas į pirmykščią jojo 


būseną. Ir tuo Marija kaip tik pasidarė palaiminta 


tarp moterų. Lankydama Elzbietą, Marija savo gies- 
mėje „Magnificat“ pati kalbėjo, kad „didžių dalykų 


padarė man Galingasis, kurio vardas šventas“ (Luk. 1, 


49). O šitie didi dalykai tarp kitų yra ir gimdomojo 
principo jos būtybėje išvadavimas iš nuodėmės pasė- 
kų. Marija yra šventa savo moteriško- 
joje prigimtyje; ji yra vienintelėšven- 
ta kaip moteris. Ir kaip tik todėl ją vadins 


palaiminta visos kartos. Giesmė „Magnificat“ yra mo- ; 


ters laimėjimo himnas. Tai pergalės giesmė. Tai gies- 
mė, kuri, pasak šv. Augustino, „sunaikino Jievos dejo- 

es“ (Brev. Rom. mat. in Nat. B. M. V. 2 noct.). Vi- 
sos moterys trokšte trokšta, kad moteriškasis jų pašau- 
kimas būtų išvaduotas iš aukščiau minėtų ydų; kad jis 
nebūtų ardymas, dvasios pavergimas ir nuodėmės per- 
teikimas. Tačiau nė viena moteris savomis pastangomis 
negalėjo atitiesti Jievos palikimo. Nė viena moteris 
negalėjo savo paskyrimo gimdyti išvaduoti iš nuodėmės 
prakeiksmo. Todėl jos visos didžiausiu džiaugsmu svei- 
kina Mariją, nes joje kaip tik regi šių lūkesčių išsipil- 
dymą. Joje jos regi Jievos prakeiksmo pašalinimą, bent 
principinį, bent vienoje būtybėje, kas yra laidas visam 
moteriškosios lyties atpirkimui. Marija yra mo- 
ters įvykdymas. Ir jos himnas „Magnificat“ yra 
kiekvienos moters himnas. Tai moteriškumo gelmių ir 
esmės kantata. — Kokiu būdu šis moteriškasis atpirki- 
mas Marijoje įvyko? 


NEKALTAI PRADĖTOJI 


Jeigu amžinuosiuose Dievo planuose buvo numatyta 
antrajam Šv. Trejybės Asmeniui tapti žmogumi, sujun- 
giant „visa su savimi, ar kas yra žemėje ar danguje“ 
(Kolos. 1, 20), tai šitas planas galėjo įvykti tiktai 
gimimo būdu. Amžinasis Logos galėjo tapti žmogu- 
mi, gimdamas iš moters. Tai buvo vienintelis būdas pa- 
sidaryti mūsų broliu, mūsų giminės atžala. Todėl pra- 
našai, skelbę ilgus amžius Mesijo atėjimą, skelbė sy- 
kiu ir šio atėjimo būdą, kuris pranašo Izaijo buvo 
aiškiai išreikštas: ,,Mergaitė pradės. ir pagim- 
advis i: 
nusileisti į vargingą mūsų žemę. 

Tačiau kaip tik dėl to Dievas turėjo pasirinkti mo- 


terį, kuri būtų Jo Motina. Izraelio tautoje ši mintis. 


buvo labai gyva. Kiekviena izraelitė, žinodama, kad 
Dievas turės gimti, stengėsi ištekėti, turėdama slaptą 
viltį, gal gi ji bus toji išrinktoji, iš kurios Viešpats 
pasiims žmogiškąją prigimtį. Noras ištekėti, tiesa, 
buvo tragiškas nesusipratimas. Bet apie ji kalbėsime 
vėliau. Šiuo tarpu norėjome tik pastebėti, kad Izraelis 
suprato Mesijo atėjimo būdą ir žinojo, jog viena jo mo- 
terų turės Jam duoti žmogiškąją gyvybę. Bet juk kiek- 
viena moteris yra gimusi. Kiekviena tad yra paliesta 
ano minėto nuodėmės prakeikimo, kuris lydi gimdy- 
mą ir kuris žmogų padaro ne Dievo vaiku, bet atkri- 
tėliu nuo Dievo. Pirmykštė Adomo nuodėmė yra per- 
teikiama kaip tiktai gimdymo keliu. Mes gemame 
nuodėmingi kaip tik todėl,kad gemame. 
Gimimu mes susirišame su visa žmonija ir įsijungiame 
į nuodėmingąji jos paveldėjimą. Taip yra su visais 
žmonėmis ir su visomis moterimis. Visos jos -yra gi- 
;musios ir todėl visos yra paliestos nuodėmės. Gimtoji 
nuodėmė yra nešama prigimtojo gimdomojo principo 


„ir tuo būdu perduodama iš kartos į kartą. Tai yra 


savotiškas religinis paveldėjimas. 
Tačiau argi galėjo Dievas įsikūnyti nuodėmingoje 
moteriškojoje prigimtyje ir gimti iš nuodėmingos mo- 


"ters? Tegul šita moteris asmeninėmis savo pastango- uk 
mis būtų buvusi ir švenčiausia. Tegul asmenine savo i 


Gimimas buvo tas kelias, kuriuo Dievas galėjo 

valia ji nebūtų padariusi nė mažiausios nuodėmės. Bet 
ji pati nebūtų galėjusi sunaikinti savyje ano nuodė- 
"mingo paveldėjimo, kuris slypi ne asmeniniuose mūsų 
noruose bei pastangose, bet pačioje mūsų prigimtyje. 
Kaip ne mūsų asmeniniu veiksmu gimtoji nuodėmė 
buvo padaryta, taip ir ne asmeniniu mūsų žygiu ji 
yra išnaikinama. Ji glūdi kažkur mūsų prigimtyje, ir 
kas šioje prigimtyje dalyvauja, tuo pačiu dalyvauja ir 
nuodėmėje. Todėl jokia moteris, net ir žinodama, kad 
ji turės būti Viešpaties motina, nebūtų galėjusi savo 
prigimties paruošti taip, kad ši būtų virtusi vertu Dievo 
keliu į žmoniją. O vis dėlto reikėjo, kad taip 
būtų. Kristus turėjo prisiimti visą žmogiškąją pri- 
gimtį. Jis turėjo būti tikras žmogus, ne žmogaus 
iliuzija, šešėlis, šmėkla, kaip pirmaisiais amžiais skel- 
bė doketų erezija. Tačiau Dievas negalėjo prisiimti 
nuodėmės. Nuodėmė nebuvo ir nėra sudedamasis žmo- 
giškosios prigimties pradas. Ji yra atėjusi prigimčiai 
iš šalies. Ji kenkia prigimčiai ir ją ardo. "Todėl 
Kristus turėjo prisiimti visą žmogiškąją egzistenciją, 
išskyrus nuodėmę. "Tačiau kaip tik dėl to Jis galėjo 
isikūnyti tik tokioje moteryje, kuri nė vieną savo bu- 
vimo momentą nebūtų buvusi nuodėmMinga. Tai yra 
Nekalto Prasidėjimo esmė. 

Nekaltas Prasidėjimas yra kartais suprantamas kaip 
Marijos gimimas kitokiu būdu negu visų. Bet tai 
yra klaida. Marija prasidėjo ir gimė taip, 
kaip ir mes visi. Ji buvo pradėta savo tėvų 
visai prigimtuoju keliu. Šiuo atžvilgiu tarp jos ir mūsų 
skirtumo nėra. Skirtumas prasideda ne fizinėje, bet 
religinėje srityje. Nors savo prasidėjimo būdu 
Marija įsijungė į Adomo giminę, tačiau Dievas snecia- 
liu savo aktu apsaugojo ją nuo gimtosios nuodėmės. 
Marija prasidėjo ne nuodėmingai, bet 
nekaltai; nekaltai ta prasme, kad gimtoji nuo- 
dėmė nepalietė jos sielos. Kiekvienas žmogus prasideda 
nuodėmingai ne todėl, kad pats pradėjimo aktas sa- 
vyje būtų nuodėmingas, bet todėl, kad šiuo aktu žmo- 
gus įsijungia į nuodėmingąjį Adomo palikimą, 
prisiimdamas ne tik jo pasėkas, bet ir pačią kaltę. 
Žmogus gema kaltas Dievo akyse ir todėl reikalingas 
atpirkimo. Marija atpirkimo taip pat buvo reikalinga. 
Tačiau jos atpirkimas, kaip gražiai savo metu Duns 
Scotas yra suvokęs, buvo ne nuvalantysis, kaip mūsų 
visų, bet apsaugojantysis. Dievas tartum už- 
tvėrė Adomo kaltės galią, kad ji nesuteptų Marijos 
būtybės. Todėl šita būtybė pasiliko šventa ir, nekalta. 
Ji pasiliko tokia, kokia Jieva buvo prieš puolimą. Ma- 
rija prasidėjo ir gimė tokia, koks buvo žmogus, tik 
išėjęs iš Viešpaties rankų ir koks būtų pasilikęs visą 
laiką, jeigu nebūtų nusidėjęs. Marija yra atsta- 
tytasis žmogus, atstatytasis ne pasaulio pabai- 
goje per visuotinę kančią ir mirtį, bet laikų viduryje 
per Viešpaties galybę. Marija yra rojaus atžala, Dievo 
„išauginta šioje nuodėmingoje žemėje. Per Nekaltą 
Prasidėjimą Marijoje atsinaujino rojinis pirmykščio 
žmogaus nekaltumas. Todėl liturgija ir vadina Mariją 
antrąją Jieva, rojaus gėlele, gražiausiu balandėliu ir 
jos Nekalto Prasidėjimo šventę apipina gražiausiomis 
psalmėmis, himnais ir skaitymais, nes ši šventė yra 
pirmoji žmogaus atpirkimo šventė. Kaip rojuje mo- 
teris pirmoji nusidėjo, taip istorijoje Dievas moterį 
pirmąją atpirko. Ir ši pirmoji atpirktoji moteris yra 
Marija. Nenuostabu todėl, kad Bažnyčia džiūgauja, 
švęsdama šią pirmąją atpirkimo šventę, kadangi ji 
buvo aušros ženklas, kad paskui eina ir Didžioji visuo- 
tinio atpirkimo Saulė — Kristus. Marijos pavadinime 
„Aušros Žvaigždė“ kaip tik ir glūdi ši prasmė. 

Nekaltas Prasidėjimas sulaužė aną fatališkąją nuo- 
dėmės taisyklę, kad gimdymas padaro žmogų Dievo 
priešu. Moteriškasis pašaukimas gimdyti Marijos gimi- 
me išsivilko iš religinio prakeikimo ir vėl įgijo aną 


Della Robia — Gimusio Jėzaus pagarbinimas 


pirmykštį pobūdį, kurį jis turėjo rojinėje būsenoje. Tuo 
būdu Marija buvo paruošta būti Logos keliu į pasaulį. 
Būdama atpirkta savo moteriškumo gelmėse, Marija 
atskleidė savo prigimtį Šv. Dvasios veikimui, davė 
žmogiškąją gyvybę mūsų Išganytojui ir tuo būdu tapo 
mūsų atpirkimo dalininke ir bendradarbe. Mūsų at- 
pirkimas prasideda su Marijos Prasidėjimu, eina per 
jos sutikimą būti Kristaus Motina ir baigiasi jos išaukš- 
tinimu, apie kurį mums kalba Apreiškimas ir kurį mes 
paliesime kiek vėliau. Marija dalyvauja išganymo ak- 
tuose „ne tik kaip objektas, bet ir kaip aktyvi veikėja. 
Jos gyvenimas yra ne kas kita, kaip Nekalto jos Pra- 
sidėjimo išsiskleidimas. 2 


VISADA MERGELĖ 


Marijos Nekaltas Prasidėjimas sulaužė Jievos už- 
trauktą prakeiksmą, gemant prisiimti gimtąją nuodėmę 
ir tapti Dievo rūstybės vaiku. Marijos gimdymas 
turėjo sulaužyti kitą to paties prakeiksmo užtrauktą 
ydą, būtent: suardyti kūno pilnatvę ir netekti nekalty- 
bės. Ir šis antrasis dalykas turėjo būti pažymėtas ne- 
mažesne Dievo malone, kaip ir pirmasis. Jeigu Marija 
gimė fiziškai taip, kaip ir visi žmonės, tik nepaliesta 
gimtosios nuodėmė, tai ji gimdė jau visiškai nuo- 
stabiu antgamtiniu būdu. Angelas Gabrielis, pasvei- 
kinęs Mariją, tuojau paaiškino jai, kokiu reikalu jis 
yra pas ją Viešpaties siųstas: „Štai pradėsi įsčiuje 
ir pagimdysi sūnų ir praminsi jį vardu Jėzus“ (Luk. 1, 
31). „Tada Marija paklausė: „Kaip tai įvyks, kadangi 

aš nepažįstu vyro?“ (Luk. 1, 34). Ir šitoje vietoje ange- 
las kaip tik nurodė tąjį Husstabis antgamtini būdą, 
kuriuo Kristus turėjo -prisiimti žmogiškumą iš Marijos 
prigimties: „Šventoji Dvasia nužengs ant tavęs ir 
Aukščiausiojo Galybė apdengs tave savo šešėliu; todėl 
ir Šventasis, kuris 'gims iš tavęs, vadinsis Dievo Sūnu- 
mi“ (Luk. 1, 35). 'Čia pat angelas, tartum paaiškinda- 
mas, pridėjo: „Nėra dalyko, negalimo Dievui“ (1, 37). 
Supratusi angelo paaiškinimą, Marija davė savo suti- 
kimą, sakydama: „Štai aš Viešpaties tarnaitė; tebūnie 
man. taip, kaip tu pasakei“ (1, 38). Ir tą momentą 
angelo pasiuntinybė baigėsi. Dieviškasis Žodis prasidė- 
jo Marijoje, ir „angelas atstojo nuo jos“ (1, 38). Marija 
tapo Kristaus Motina. 

Tačiau ji pasiliko ir Mergelė. Marija kaip tik 
todėl angelą ir klausė, kaip tai įvyks, nes paprastu 
prigimtuoju būdu būti motina ji nenorėjo. Motiniš- 
kumas yra kiekvienos moters ilgesys. "Tapti motina yra 
kiekvienos moters svajonė. Tačiau čia žemėje moti- 
niškumas yra susijęs su mergystės paneigimu.. Tuo 
tarpu Marija buvo: pasiryžusi likti mergelė. Todėl ji 
kratėsi ne motinyste, kas būtų buvę priešinga giliausiai 
jos kaip moters prigimčiai, bet tiktai žemiškuoju ne- 
tobulu motinystės būdu, kuris. turėjo suardyti jos 
kūno pilnatvę. Tačiau gavusi angelo patikinimą, kad 
mergystės vertybė jai nebus paneigta, ji tuojau su- 
tiko. Tą valandą mergystė susijungė joje su motinyste, 
sudarydamos pilnutinį ir tobulą moteriškumą ir Mariją 
iškeldamos ligi moteriškojo pasaulio viršūnių. Baž- 
nyčia teigia Marijoje abi šias moteriškąsias vertybes. 
Savo dogmomis ji skelbia, kad Marija yra Dievo Gim- 
dytoja ir sykiu Mergelė visą savo gyvenimą. Jeigu 
mūsų sąmonėje šie dalykai atrodo nesuderinami, tai 


nepamirškime, kad jie nesuderinami atrodė ir pačiai 


Marijai. Iš čia kilo jos klausimas „kaip tai įvyks“ ir 


angelo patikinimas, kad tai įvyks Aukščiausiojo Galy- 


be, nes Dievui nieko nėra negalima. 


Nepaprastai įdomus yra tasai psichologinis kelias, 
kuriuo Marija ėjo ligi savo motinystės. Kaip Raštas ir 
tradicija teigia, ji buvo pasiryžusi netekėti. Jeigu ji 
būvo šužadėta su Juozapu iš Dovydo giminės, tai tik 
dėl visuomeninių ano meto papročių, nes Izraelyje mo- 
teriai buvo gėda likti netekėjusiai. Ir šita gėda anoje 
tautoje turėjo žymiai gilesnį pagrindą negų mūsoji 
senmergystė. Izraelis buvo Dievo išrinktoji tauta, iš 
kurios turėjo gimti Mesijas. Todėl principialiai 
kiekviena izraelitė galėjo turėti vilties būti šio pa- 
žadėtojo Mesijo motina. Nė viena, be abejo, nežinojo, 
kada Dievui patiks siųsti savo Sūnų į moters įsčių. 
Tačiau visi žinojo, kad vieną momentą tai įvyks. To- 


dėl Izraelio moterų svajonės buvo visiškai supranta- 


mos. Netekėti joms atrodė negarbinga, nes tuo būdu 
išsižadama galimybės būti Išganytojo motina. O gal 
net einama prieš Viešpaties valią, nes kas gi žino, 
kurią moterį Dievas yra išrinkęs: gal kaip tik tą, 
kuri nenori tekėti. Šiuo atžvilgiu netekėjimas izraeli- 
tėms atrodė, kaip Dievo valios — bent galimos — lau- 
žymas. Štai kodėl Marija buvo sužadėta su Juozapu, 
kad bent iš viršaus atrodytų, jog ji susitaikanti su gar- 
bingu savo tautos papročiu. 


Tačiau savo viduje Marija šio nuostabaus pašau- 
kimo. buvo atsisakiusi. Ji buvo per daug kukli, kad 
būtų galėjusi svajoti apie tokią nepaprastą garbę — 
pagimdyti Dievo Sūnų. Tai ji paliko kitoms, vertes- 
nėms už ją, o pati pasiryžo likti mergelė. Angelui ji 
aiškiai pasakė: „Aš nepažįstu vyro“. Marija, kaip visos 
izraelitės, buvo įsitikinusi, kad Išganytojas ateis 
paprastu prigimtojo gimimo keliu, kildamas iš vyro 
ir moters santykių. Kadangi ji nutarė vyro nepažinti, 
todėl apie garbę tapti Mesijo motina jai atrodė nėra 
ko nė svajoti. . 

ž a ; 
Bet Kaip tik šitoje vietoje Marija laimėjo. Sąmo- 
ningu atsisakymu Mesijo motinos garbės ji įspėjo Iš- 7 


ganytojo gimimo būdą ir savo gyvenimą taip sutvarkė, “ 


kad jo forma kaip tik šį būdą atitiko. Pranašas Izaijas 


aiškiai buvo pasakęs, kad mergaitė pradės ir pa- 


gimdys sūnų, kurio vardas bus Emanuelis, vadinasi, 


Viešpats su mumis. Mergaitės, vadinasi, moters 
kuri liks mergele, gimdymas kaip tik, pasak pranašo, 
turėjo būti ženklas, kad Gimusysis nebus paprastas 
žmogus, bet Dievo žadėtasis Mesijas. Tuo tarpu kaip 
tragiškai Izraelis šios pranašystės nesuprato! Visos jo 
moterys skubinosi ištekėti, skubinosi pažinti vyrą, ki- 
taip sakant, skubinosi kaip tik nustoti buvusios mer- 
gelėmis, tuo būdu paneigdamos pagrindinę sąlygą tap- 
ti Dievo Sūnaus motina. Jos visos tapo moterimis. 
Tuo tarpu pranašas kalbėjo apie mergaitę. Ir tik 
vienintelė Marija, laisvai atsisakiusi šios garbės, ją pel- 
nė, nes paliko mergelė ir išpildė pranašystės sąlygą. 
Marijos Mergystė kaip tik buvo pag- 
rindas jos Motinystei. Ji tapo motina kaip tik 
todėl, kad buvo ir norėjo būti mergelė. Motinystė 
joje buvo tiktai jos mergystės išsiskleidimas ir galuti- 
nis įvykimas. Motinystė yra gamtinis dalykas. Tuo 
tarpu mergystė yra dvasia. Kas siekia dvasios, tam 
gamta ateina savaime. Bet kas siekia gamtos, dvasia 
nuo to tolsta ir sykiu gamtą naikina. Izraeličių pastan- 
gos ištekėti ir Marijos pasiryžimas likti netekėjusiai 
yra nepaprastai gilūs simboliai visam žmogaus, 0 ypač 
moters, gyvenimui. Jeigu moteris siekia tiktai moti- 
nystės, nesirūpindama, kas ir kaip ją globos kaip mer- 
gaitę, nes moteris turi likti mergaite nors dvasine pras- 
me, tai dažniausiai tokia moteris praranda ir mergystę 
ir motinystę, pasidarydama hetera. Tačiau jeigų mo- 
teris pirmoje vietoje jieško vyro, kuris bus jos suža- 
dėtinis ir globėjas per meile, tai ji pasilieka ir mer- 
gaite ir tampa motina, nes meilė visados yra vaisin- 
gumo pradas. Čia, kaip ir visur, tinka Kristaus žo- 
džiai: „Jieškokite visų pirma Dievo Karalystės, o visa 
kita bus pridėta“. Dievo Karalystė vyro ir moters santy- 
kiuose yra meilė. Jos tad visų pirma ir tenka jieš- 
koti. O visa kita ateina savaime, kaip dieviškosios 
santvarkos priedas ir papildas. Marijos gyvenime ši- 
tas dėsnis įvyko tobuliausiu būdu. Tačiau jis įvyksta 
kiekvienos moters gyvenime, kuri pirmoje eilėje yra 
sužadėtinė-mergelė, sujungta su savo vyru ne tiek 
kūno, kiek meilės ryšiu. 


AMŽINASIS MOTERIŠKUMAS 


Sujungdama savyje aukščiausias moteriškąsias ver- 
tybes, Marija tapo ne tik malonės pilnąja, ne tik pa- 
laimintąja tarp moterų, bet ir tuo amžinojo mote- 
riškumo idealu, į kurį krypsta visų mūsų akys. Marija 
yra pilnutinė Moteris. Moterį mes visada pergyve- 
name, kaip gyvybės davėją ir sykiu kaip gyvybės priė- 
mėją į savo mylinčias bei globojančias rankas. Mes 
ne tik gemame iš moters, bet mes norime, kad ir mir- 
ties valandą mums akis užspaustų kuri nors mūsų 
mylima moteris: motina, žmona, sesuo ar mylimoji. 
Gyvybės buvimas yra supintas su moteriškąja būtybe, 
ir šiuo supynimu mes nei norime nei galime nusikra- 
tyti. Taip yra ne tik individualiai su kiekvienu iš 


mūsų. Taip yra ir kosmiškai su visu pasauliu (? Red). 


Moteriškasis pradas yra gyvybės versmė ir jos už- 
baiga ne tik mums asmeniškai, bet ir visai būčiai. 


Būties pradžioje ir jos pabaigoje taip pat stovi Mote- | 


ris (? Red.). Ji tartum šitą būtį pagimdo ir po ilgų 
istorinių amžių užspaudžia jai akis. 


Ir štai, Krikščionybėje šita moteriškąja būties pra- 


džia ir pabaiga kaip tik yra Marija. Krikščioniškasis 


Apreiškimas ją stato ne tik žmonijos, bet ir viso pa; 
saulio pradžioje. Tas pats Apreiškimas rodo mums 


r 


Mariją ir amžių pabaigoje. Tuo Marija virsta anuo 
amžinuoju moteriškumu, kuris būtį iš savęs išleidžia 
ir vėl ją į save suima. „Aš buvau Viešpaties kelių 
pradžioje pirma negu Jis buvo ką nors sukūręs... Dar 
nebuvo bedugnių, o aš jau buvau. Dar nebuvo ištryškę 
vandenų šaltiniai, dar kalnai nebuvo iškilę baisia savo 
'sunkybe, o aš jau buvau gimusi pirmiau negu kau- 
buriai. Jis dar nebuvo padaręs žėmės ir upių.ir pa- 
saulio kraštų. Kai jis kūrė dangų, aš ten buvau; kai 
pagal tvirtus dėsnius vedė ribas vandenų gelmėms, 
kai stiprino debesų skliautą, kai svėrė vandenų šalti- 
nius... aš buvau pas Jį ir visa tvarkiau“ (Išm. 8, 
22—25). Senajame Testamente šie žodžiai yra taikomi 
Dieviškajai Išminčiai — Sophia. Tačiau Bažnyčia juos 
taiko Marijai, jungdama tuo būdu ją su Dieviškąja 
Išmintimi ir padarydama ją anuo pirmykščių pradu, 
kuris glūdi amžinuosiuose Viešpaties planuose, kaip jų 
įvykdymo apsprendėjas ir tvarkytojas. Tą pačią mintį 
pasako ir kita Šventraščio vieta: „Aš išėjau iš Aukš- 
čiausiojo lūpų ir gimiau pirmiau negu visa kūrinija. 
Aš kildinau danguje negęstančias šviesas ir tartum 
rūkais apaudžiau visą žemę. Aš gyvenau aukščiausiose 
viršūnėse, ir mano sostas debesyse. Aš viena apėjau 
dangaus skliautą, įsiskverbiau į bedugnių gelmes ir 
vaikščiojau jūros bangomis, buvau kiekvienoje šalyje, 
buvau pirmoji kiekvienoje tautoje ir kiekvienoje gi- 
minėje. Aš stiprinau dorybėmis visų kilniųjų ir nuže- 
mintųjų širdis“ (Ekl. 1, 24). Jeigu tad prel. A. Damb- 
rauskas - Jakštas sakydavo, kad dieviškojoje kūry- 
boje yra dalyvavę angelai, tai ši jo mintis ypatingu 
būdu tinka Marijai. Marija yra ne tik atpir- 
kimo, bet ir kūrimo bendrininkė; bendri- 
ninkė ne individualiomis savo pastangomis, bet kaip 
siekiamasis pradas, kaip tikslas, kaip visuotinė jėga, 
kuri perskverbia daiktus pačioje jų būtyje. Kaip vi- 
sas gamtinis pasaulis siekė žmogaus, taip žmogiškasis 
pasaulis — gamtinėje savo tvarkoje — siekė Marijos. 
Marija yra žmogiškojo pasaulio aukščiausias siekimas. 
Todėl ji ir stovi pradžioje: prima in intentione. Savo 
siekiamąja veikme, savo pasiilgimu ji nusitęsia ligi 
daiktų pradžios ir gyvena juose visuose. 

Tas pat yra ir su prigimtojo pasaulio pabaiga. Ap- 
reiškimas, vaizduodamas žmogiškosios istorijos išsimez- 
gimą, pasakoja mums apie Moterį, kuri yra apsiausta 
saule, mėnulis po jos kojomis ir ant galvos dvylikos 
žvaigždžių vainikas. Šitoji moteris yra persekiojama 
slibino, kuris tyko praryti jos kūdikį. „Bet moteriškei 
buvo duota du erelio sparnu, kad skristų į tyrus, į 
savo vietą (Apr. 12, 1—14). Slibinas jos neįveikė ir 
nuėjo kariauti su „kitais jos vaikais, kurie laiko Dievo 
įsakymus“ (ibd. 12, 17). Šitas slibinas yra tas pats se- 
nasis Dievo priešininkas, apie kurį dar Senojo Testa- 
mento pačioje pradžioje pasakyta, kad Viešpats pa- 
darys Moterį žalčio priešu, kad jos atžala sutrins jam 
galvą, o jis tykos jai įgelti į kulnį. Kova tarp slibino 
ir Moters trunka nuo pat pasaulio pradžios ir truks 
ligi jo pabaigos, nes tai yra žmogiškojo gyvenimo 
kova. Kiekviena moteris dalyvauja šioje kovoja ypa- 
tingu būdu, nes kiekviena dalyvauja ypatingų būdu 
ir žmogiškajame gyvenime, ne tik jį pradėdama, bet 
ir ji ugdydama, ir jį kilnindama bei kultūrindama. 
Ispanų filosofas Josė Ortega y Gasset moteriai ski- 
ria „būti konkrečiu idealu, vyrų užbūrimu ir iliuzija“ 
(Ueber die Liebe, 21 p. Stuttgart, 1949). Tačiau šitą už- 
būrimą bei iliuziją Ortega supranta ne paviršutiniš- 
kai, bet giliausia prasme, būtent: „ryšium su vyro 


tobulinimu“ (29 p.). Čia kaip tik ir glūdi didžioji mo- 
ters reikšmė. „Bet kuri vyro sukurta pažanga jo vei- 
kalais nepaliečia gyvenimo branduolio“, teigia Ortega. 
„Atvirkščiai, moters pažanga yra aukštesnės rūšies; ji 
„liečia patį mūsų gyvenimą ir yra naujo žmogiškumo 
gemalas“ (33 p.). Kaip tik todėl moteris ir įsijungia 

ypatingu būdų į žmogiškąją mūsų būtį ir dalyvauja jos 
kovoje, anoje amžinoje kovoje už galutinį visų mūsų 
likimą. Marija, kaip aukščiausia moteriškumo išraiška, 
turi šioje kovoje didžiausią dalį. Jeigu kiekviena mo- 
teris šiame amžiname ir visuotiniame fronte užima tik 
mažą jo sritelę, tai Marija apima jį visą. Pralaimė- 
jus kovą pirmajai žemiškajai moteriai, Marija stoja 
jos vietoje, kaip Naujoji Jieva ir veda šią kovą per 
visus laikus ligi amžių pabaigos. Užtat ji ir išeis lai- 
mėtoja. Pastarąją žemiškosios istorijos valandą ji pa- 
sirodys ne paprastos kuklios mergaitės pavidalu kaip 
Nazarete, bet apsisiautusi saule, mėnuliu po kojomis 
ir žvaigždėmis ant galvos; pasirodys, kaip visos kū- 
rinijos Karalienė ir Valdovė. Buvusi jėga ir planu 
šiai kūrinijai kilti, ji surinks ją visą aplink save, kada 
Dieviškoji Galybė savo veiksmu šią kūriniją iš naujo 
perkurs. 

Šiuo atžvilgiu Marija įgyja ne tik moralinės, bet ir 
metafizinės prasmės. Visi filosofai, kurie yra tik kal- 
bėję apie pasaulio sielą, Mariją laikė šiąja jungiamąja 
visatos jėga. Filosofiniuose svarstymuose (plg. Solov- 
jovą, Bulgakovą) Marija yra pasaulio vienybės ir gro- 
žio pradas (? Red.). Ji teikia jam gyvybės ir šilimos. 
Ji padaro, kad pasaulis virsta žmogaus gyvenamąja 
vieta, jo tėviške, kurion jis vėl grįš, prisikėlus jo kū- 
nui. Moteriškasis pradas, išplitęs Marijoje ligi visos 
būties, pripildo šią būtį jaukumo ir patrauklumo. Ma- 
rijos dėka žemė darosi švelni ir todėl pakeliama, ne- 
paisant, kad ji vis dėl to ir toliau pasilieka „ašarų slė- 
nis“. Todėl liturginė kalba, norėdama išreikšti šitą 
metafizinį grožio pradą Marijoje, renkasi kuo gražiau- 
sius palyginimus, kuo nuostabiausius vaizdus ir jais 
apvelka Marijos būtybę. Duodama grožio, šilimos ir 
gyvybės pasauliui, Marija viso to turi savyje perteklių 
ir spinduliuoja į aplinką. Todėl susilietimas su Marija 
yra galimas tiktai grožio ir meilės keliu. „Aš paki- 
lau, kaip Libano kedras ir kaip kiparisas Siono kalne. 
Aš pakilau, kaip palmė Cadese ir rožių krūmas Je- 
riche. Aš kvepėjau, kaip cinamonas ir balzamas ir 
rinktinė myra“. Tai žodžiai, kuriais Bažnyčia nori iš- 
reikšti Marijos būtybės krištolinį grožį O argi ne 
jautriausios meilės žodžiais šaukiasi žmogaus dvasia 
Marijos jos aplankymo šventės mišiose: „Kelkis ir 
paskubėk, mano drauge, mano balandėli, mano gra- 
žioji, ir ateik! Žiema jau praėjo. Lietus nustojo. Gė- 
lių pasirodė jau mūsų laukuose. Vynuogių genėjimo 
metas jau arti. Mūsų krašte girdėti laukinio karve- 
lio balsas. Fygų medis jau sprogsta. Vynuogynai kve- 
pia. Kelkis, mano drauge, mano gražioji, ir ateik! 
Mano balandėli uolų plyšiuose, parodyk man savo vei- 
dą, leisk išgirsti man tavo balsą, nes tavo balsas mei- 
lus ir tavo veidas gražus“. Tai, ką čia Saliamonas 
skyrė savo Sulamitei, Bažnyčia vėl perkelia Marijai, 
nes nėra labiau mylimos, gražesnės ir artimesnės mo- 
ters kiekvieno žmogaus širdžiai, kaip Marija. Apie Ma- 
riją mes negalime nei mąstyti nei kalbėti nepoetiškais 
vaizdais ar žodžiais. Marija mums įkvepia grožio ir 
meilės, nes ji pati yra jo šaltinis ir nešėja, kaip ir kiek- 
viena žemės moteris, toji silpna Marijos atšvaitėlė. 

Todėl visais laikais ir visose Mariją garbinančiose 
tautose ši Amžinoji Moteris yra buvusi didelio meno 
šaltinis. Iš jos kulto išdygo genijalių madonų ciklas. 
Rafaelio, Fra Angelico, Dūrerio, Murillo, Rubenso ir 
kitų dailininkų. Iš jos kulto kilo nuostabių giesmių, kaip 
Palestrinos „Stabat Mater“, liturginė „Salve regina“, 
Schuberto „Ave Maria“, Sasnausko „Marija, Marija“ 
ir tt. Iš jos kulto atsirado pasaulinių lyrikos kūrinių, 
kaip Eichendorfo, Novalio, Rilkės arba kad ir Dantės 
Marijos pagarbinimas „Dieviškosios Komedijos“ pabai- 
goje. Menininkai, kurie gal labiau negu kiti kurie 
žmonės, jaučia moteriškumo vaidmenį mūsosios būties 

(Pabaiga 200 psl.) 

TURBŪT NAMIE TAVES NERASTŲ. 


RUDUO 


Taip, taip! Kiekvieną naują rytą 
Kaip kūdikis, spurdėdamas džiaugsmu, 
Pamiršt imu, 

Kad tyloje senų namų 

Pavytusiu lapu nukrito 

Lyg paskutinė šio rudens šalna 
Sunkios prasmės pilna 

Būtis mana. 


Iš nebūties plačių kraštų 

Aš vis grįžtu 

Taku apžėlusiu ir pamirštu 

Ir nežinau, kad jau prie mano durų 
Ruduo: visi keliai pabjuro: 
Išskristi paukščiai pasikėlė. 
Menkutė saulės valandėlė | 

Su vėju lekiančiais padangių debesiais 
Praeis, 

Kaip daugelis jau mūs praėjo 

Su tuo pačiu benamiu vėju, 

Nors niekas neskubėjo. 


Ir man, ko man skubėti? 

Ant žibančios naktinės parugės 
Pavargęs laikas atsisės 

Ir palūkės. 

Rytuos aušra jau pradeda drebėti. 
O gal tai aš drebu? 

Gal mes abu 

Nuo ilgo nemigo naktų išbalę? 


Žiūrėk, ten pas Aukščiausią Valią 
Visi jie tyliai sėdi 

Kaip nuotakos vestuvių vežime. 

Ir mes eime 

Abu sykiu. Ruduo prie mūsų durų; 
Visi keliai pabjuro; 

Blyški aušra pro debesis iš lėto švinta; 
O ant laukų jau drėgnas rūkas sėda 
Ir į pėdą, 

Juodoj rugienoje giliai išmintą, 

Jau paskutinis lapas krinta. 


NAKTIS ILGA 


Naktis ilga. Dainuoki, žioge. 

O mėnuo slenka vis žemiau, žemiau. 
Į tolimą, į paliktą pastogę 

Mes nebegrįišim jau. 

Naktis ilga. Dainuoki, žioge. 


Pro langą atdarą kažkas pamoja 
Ir švystelia obels žiedu 
Trumpai, trumpai. Ir vienumoje 
Aš savo kelio nerandu. 

Naktis ilga. Dainuoki, žioge. 


Iš pievos kvepiančių pavėsių 
Visi naktigoniai tuojau nujos. 
Naktis ilga. Aš palūkėsiu. 

-O tu dainuok, dainuoki, žioge! 
Nebepabudinsi tu jos... 

REGUIEM 


Jau daug naktų 

Pasibaigė, jau daug naktų, 
Kai tu 

Mane dar palikai čia pabudėti. 


O šiandien vėl žvaigždėti 

Mūs dangūs bąla busdami; 
Šventovė ūžia nerami 

Lyz vandenys pavasario upeliais. 
Diena jau kelias 

Ir tuoj, kaip šydas 

Jaunamartės, kalneliais išsiskleis. 


Giliais 

Dar miegančiais keliais 

Jinai ateis 

Pas tavo užremtas duris. 

O bokštuose varpai vėl tris, 

Tris ilgus ir sunkius kartus skardens, 
Tiktai akmens, 

To tavo liūdinčio, tamsaus akmens 
Jai niekas, niekas, neatris. 


VIDUNAKTIS 


Vidunaktis. 

Nuo bokštų laikrodžiai jau ūkauja 
Nusviręe, 

Kaip mes no girią 

Kad šaukiamės paklydę. 

Ir žiburėti tvenkiniai 

Seniai, 

Seniai jau nebežydi. 

Vidunaktis. 


Tada kelies Tu 

Ir mūs alsavimu ak vaikštai taip lengvai 
Lyg varpomis viens kitą liestų 

Pribrende mūs javai. 


Bet ten, kažkur manyj, 

Kažkur užu tamsos 

Užlūžta juodas Tavo kelias. 

Ir niekados, 

Tu niekados tenai neužeini. 

Tiktai naktis, tik laikrodžiai ten kelias 
Ir ūkauja žemyn nusvirę, 

Kaip mes kad šaukiamės po girią 
Paklyde. 

Ir žiburėti tvenkiniai 

Seniai, 

Seniai ten nebežydi. 


GIESMIŲ GIESMĖ 


Sugrįžki, mano Mylimoji! 
Sugrįžki iš kalnų! 
Žieminę naktį prarymojęs 
Aš pasitikt tavęs einu. 
Pas mus jau mėlynuoja dienos. 
Kaip žiežirbos, 1 

Kaip žiežirbos purienos 
Grioveliais nubarstytos. 
Upeliai blyksi lyg žuvytės 
Tarp šimtamečių akmenų 

Ir kepuraitėmis baltom iš tolo moja. 
Sugrižk, sugrįžki, Mylimoji, 

Sugrįžki iš kalnų! 


Sugrįžo paukščiai pražiemoję 
Toli už vandenų 
Svyruojančių, girtų. 
Sugrįžk ir tu! 

Berželiai keliasi pavyte; 
Spurgai bijūnų kaip kojytės 
Balandžių rausvos švyti 
Darželio gilumoje. 

Kas jojo vartelius atsklęs? 
Sugrįžk, sugrįžki, Mylimoji, 
Aš pasitikt einu tavęs! 


PANAKTINIS 


Tu rūpestingas Panaktini, 
Tu mano sodų Sarge! 

Kai šunes po dienos išvarge 
Suguls ir galvas panarinę 
Jieškosis poilsio šiauduose, 
Tu strėnas susijuosi 

Ir pasiėmęs rankon lazdą 
Apeisi sodą. 


Sustok ir paklausyk! Atrodo, 
Kažkas lyg plazda 

Ten, pas kraščiausią taką; 
Kažkas lyg žemę plaka 
Palūžusiu sparnu; 

Kažkas lyg čipsi 

Tenai už akmenų. 

Kai juos pralipsi, 
Drėgnam beržų liekne 
Atrasi tarp žolių 
Iškritusį mane 
Beplunksniu paukšteliu. 


Kai pasilenkeęs imsi jį į saują, 
Būk atsargus: 

Jis žnaibys ir įleis nagus 

Tau ligi kraujo. 


Tu rūpestingas Panaktini, 

Tu mano sodų Sarge! 

Vėjingą naktį, naktį dargią, 
Kai ilsisi visi išvargę, 

Tu nešies prie krūtinės 

Mane besparnį, 

Tu senas, ištikimas mano Tarne. 


ELGETOS SONETAS 


I mėnesieną, ak į mėnesieną 
Pasviro tylūs mūsų kelio gluosniai. 
O Tu atgniaužęs savo ranką duosnią 
Vis dalini tą būtį; ją, tą vieną, 


Vienintele, kaip naktį sidabrinę, 

Tu žvaigždėms, mėnesiui ir žiogui duodi. 
O mes pavartėj galvas nunarinę, 

Nuo šalčio ir lietaus kaip stagarai pajuodę 


Vis stovime jau ilgus, ak taip ilgus amžius, 
Ir drebanti ranka kelintą 

Jau kartą vis pakyla ir paglamžius 
Varpelio tavojo virvele krinta 

Atgal ir mąsto: 

Turbūt namie Tavęs nerastų. 


ŠEŠĖLIO SONETAS 


Tai mūs atodūsių paklydeę vėjai 
Tave čia buvo užgesine. 

Atėjo vakaras ir, sako, suspindėjai 
Lyg vabalėlis sunkiame kemsyne 


Tu mūs būtyj. Vidurnaktis artėja. 
Sugrįžo paukščiai nuo lizdų nutole. 
Susiglaudė delnai pabaigę sėją. 
Žiogeliai šaukiasi po žolę. 


Ir aš kartu išeiti pasikėliau. 

Tiktai Taves, kodėl Taves man nematyti? 
Kažkas čia, sako, švyti; 

Kažkas čia pat prie mano kojų. 

Tai aš turbūt savu šešėlių 

Tave užstoju. 


VELYKŲ RYTAS 


Ak rytmečiai! 

Ak rytmečiai tie tolimieji, 

Kada plačiai 

Lyg vandenys giesmė laukus užlieja 

Ir bokšte prikelia ošimą ilgą ilgą; 

Kai pirmutinė smilga 

Nedrąsiai stiebias pažiūrėti, 

Kaip mūs laukų grumsteliai žiburėti — 

Ne, ne: kaip paauksuotos Tavo rankos žvilga. 


Ir Tu eini, 

Tu, Užmirštasis, tris kartus eini. 

O gluosnių mūs žiedai raini, 

Plaukuoti tarsi kirmėlaitės 

Ant Tavo tako susiraitę 

Ir nusižemineę vis renkasi prie kojų 

Lyg prieš savaitę 

Mes palmių Tau su mirtomis nebūtum kloję. 


Bet šiandien vėl Tu mus kvieti: 
Pagruodžiu dunda žingsniai mūs kieti. 
Jau tuoj, jau tuoj prinokusiom su dirsėm 
Ir mes nusvirsim — 

Visi mes paskutinio vėjo pakąsti 
Nusvirsim prieš Tave, auksinis Tu kviety! 


Ak rytmečiai! 

Ak rytmečiai tie tolimieji, 

Kada plačiai 

Lyg vandenys giesmė laukus užlieja 

Ir bokšte prikelia ošimą ilgą ilgą, 

Tada ir mes lyg pirmutinė smilga 

Nedrąsiai stiebiamės pasižiūrėti, 

Kaip mūs laukų grumsteliai žiburėti — 

Ne, ne: kaip paauksuotos Tavo rankos žvilga. 


JASMANTAS 

LIETUVIŠKASIS LOBIS— 


SKICAI APIE PSICHINES GIJAS TARP PRAEITIES IR DABARTIES 


Marija Alseikaitė-Gimbutienė, JAV 


„Ir ateis laikas, kuomet mūsų kompozitoriai (o ir 
visi menininkai: rašytojai, filosofai, Aut. past.) ati- 
darys tą užburtą viešpatiją ir, semdamiesi iš 
jų turtų sau įkvėpimo, atras širdyje seniai nejudin- 
tas stygas, ir tuomet visi geriau suprasime save, nes 
bus tai tikra lietuvių muzika...“ 

Prieš 40 metų šiuos žodžius rašė M. K. Čiurlionis, 
mūsų didysis Čiurlionis, kuris pats milžino galia taip 
suvirpino nejudintas stygas, jog per amžius jos nesi- 
liaus skambėjusios, atskleisdamos didį užburtos viešpa- 
tijos pasaulį. O apie Čiurlionį rašęs rusų meno kritikas 
V. Čudovskis („,„Apollon“, 1914, Nr.3) sako: Čiurlionio 
nuostabus savitumas šių dienų mene verčia manyti, kad 
jis ištikrųjų pagimdytas neliestų savo tautos 
JeEŲU- 

Kas tos paslaptingos stygos, kurias palietus pasigirsta 
dieviški garsai? Kas tos tūnančios jėgos, kurios šen 
ar ten išplaukia į išviršinį pasaulį, į kultyvuotą forma- 
linį, įsipavidalinusios į individualų kūrėją? 


Žemės meilė. — Pranašingai, su tokia nuostabia ši- 
luma spindi gimtosios žemės simbolis ant karaliaus del- 
no Čiurlionio „Karalių pasakoje“. 

Ji — gimtoji žemė — meilės ir jėgų šaltinis. 

„Žeme, motina mano, aš iš tavęs esu, tu mane šeri, 
tu mane nešioji, tu mane po smerčio pakavosi“ — dar 
ligi šiandien kaime girdimi maldos žodžiai žemei. O 
iš mūsų kaimo išaugęs ir iš jo pasaulin išvykęs Ba- 
lys Sruoga rašys: ,,Mes išėjome aukštąjį mokslą, priė- 
mėme į save, įsiurbėme Europos civilizacijos vaisius. 
Bet mumyse perdėm dar tebėra gyvas mūsų valstie- 
tiškas pradas, perdėm mes dar tebejaučiame ryšius su 
žeme, su juodžemiu, su vos suverstomis Mėlynuojančio- 
mis vagomis, pilnomis sulčių“ (1930 m.). O savo per- 
veriančioje lietuviškoje autobiografijoje (iš 1931) Sruoga 
pasakys: „Aš einu į gyvenimą mylėdamas žemę, tą 
žiaurią, rūsčią, drėgną. Todėl ir negailestingai suskaity- 
tos mano dienos man yra palaimos žemė. Ir ištremty 
iki dugno išsemdamas maną dalią, laiminu žemės sul- 
tis ir amžinai grįžtančią dieną“... 

„Tu man sesuo, ir motina, ir mylima — 

Švelni linų žiedais ir jazminų kvepėjimu“ ... 

— dainuoja Aistis. 
Per neatitrūkimą nuo gimtosios žemės yra išlaiky- 


tas tūkstantmetis kapitalas, tūkstantmečių mąstysena 
ir jausena. 


MARIJOS GARBINIMO PRASMĖ 


sąrangoje, savaime krypsta į Mariją, nes joje regi 
amžiną ir neprilygstamą šito moteriškumo įsikūnijimą 
ir buvimą. Kiekviena moteris, kurią jie kada nors yra 
mylėję ar gerbę, jiems pasidaro tik kelias į Mariją, 
tik netobula šios Pilnutinės Moters išraiška. „Aš Tave 
matau tūkstantyje paveikslų, sako Novalis, bet nė vie- 
nas negali man išreikšti to, ką aš regiu savo širdy- 
je“. Tai yra kiekvieno menininko, dar daugiau, kiek- 
vieno Žmogaus posakis, kuriuo jis gali apibūdinti savą 
Marijos pergyvenimą. Žmogui Marija apsireiškia kiek- 
viename žingsnyje. Mes ją regime tūkstančiuose mo- 

"Tas mažas žemės gabalėlis, per autochtoniško gyve- 
nimo amžius dvasines jėgas kaupęs savy ir jų neišpar- 
celiavęs, savo galimybėmis kartais nustebina — jis 
sproginėja. Juk kūrybinės galios kulminacinis punk- 
tas — Čiurlionis išsprogo tautos atgimimo laikais iš 
pačių gelmenų tokiu didingu akordu, kurs gali gimti 
tik iš turtingų resursų. 


Vertindami savo poetus, rašytojus, menininkus, daž- 
nai negalime rasti tinkamų moksliškų rėmų jiems 
įstatyti, kad pasidarytų aiškesni. Štai pastaruoju metu, 
beryškinant Sruogos vaizdą, J. Blekaitis savo straips- 
nyje („Aidai“, 1948, Nr. 20), lyginęs Sruogos kūrybą 
su įvairiomis literatūrinėmis srovėmis, baigia: „Jo 
neįmanoma įtalpinti į jokius mums žinomus teorinius 
rėmus. Vienas tačiau, negriežtas ir nemoksliškas, bet 
visų mūsų juntamas mastas ištisai apima Sruogos 
kūrybos visumą. Tai lietuviškumo mastas. Visa, 
kuo mūsų tauta reiškiasi savo būty, išminty, tikėjime, 
papročiuose, darbe, savo dainoj, smūtkelio nuotaikoj ir 
drobės rašte, savo vidiniame ritme, visa, kuo ji gyvena, 
džiaugiasi ar kenčia, kas sudaro jos giliausią savitumą, 
— visa tai Balio Sruogos veikaluose išryškėja adek- 
vatišku temperamentu ir forma“. Ir vertinant Čiur- 
lionio kūrybą, kokie šalutiniai ir be svorio atrodo visi 
bandymai sugretinti jį su įvairiais tapytojais. Jei ir 
universali tematika kai kuriuose pasaulio menininkuose 
yra ta pati, tai Čiurlionis vistiek lieka Čiurlioniu, 
visuomet vienas ir savitas savo spalvos ir garso sinteze, 
savo galybe, kosmiškumu. Taip griežtai į teorinius rė- 
mus neįrėminsim ir visos eilės kitų mūsų menininkų, 
ypač rašytojų ir poetų: nei Krėvės, nei Vaižganto, 
nei Biliūno, nei Putino, nei Aisčio ar Miškinio. (Šituo 
nepakartojamo originalumo bruožu yra pažymėtas 
kiekvienas tikras kūrėjas, bet nebūtinai lietuvis. Red.). 


Geniališkiausiais savo kūrėjais mes visuomet lai- 
kome tuos, kurie yra visuotiniausi, kurie išsimuša iš 
kasdieninės aplinkos į platumas ir gilumas, o taip pat 
tuos, kurie mus pavergia humaniškumu, nuoširdumu 
ir jausmo galingumu. Iš Lietuvos žemės kilę eruditai 
pasauliui suspindi nuostabia gilybe ir šiluma. Mes 
džiaugiamės visa eile kūrėjų, kurie, savo šaknis giliai 
įleidę į sultingą protėvių žemę ir svetur europinės 
kultūros subrandinti, yra davę galingų vaisių, kaip 
A. Mickevičius, Milašius, Baltrušaitis. 

Belygindamas O. V. Milašių su prancūzais Guinet, 
Claudel, Emilie Baumann pasisako, jog pirmasis esąs 
perdaug žodingas, varginantis, o antrasis dažnai pai- 


terų ir mergaičių. Tačiau nė viena jų negali išsemti 
to amžinojo moteriškumo, to dieviškojo Moters idealo, 
tos dieviškosios grožio pilnybės, kurį žmogus regi bei 


pergyvena Dievo Motinoje ir sykiu Mergelėje Marijoje. 


Užbaikime šį straipsnį Šventraščio žodžiais, kuriuos 
Bažnyčia brevijoriaus maldose taip pat taiko Marijai: 
„Kurie, mane randa, randa gyvenimą ir semiasi Vieš- | 
paties išganymo. Visi, kurie manęs nekenčia, myli 
mirtį.“ Rasti Mariją reiškia rasti visokeriopos gyvy- 
bės bei išganymo šaltinį. Nekęsti Marijos, reiškia ne- 
kęsti gyvybės ir tuo pačiu mylėti mirtį. I 


Kalėdos Žemaitijoj 


nus ar ekstravagantiškas, kai tuo tarpu Milašius „turi 
daugiau skonio, daugiau saiko; tai aristokratas. Ir 
koks gilumas Absoliuto pergyvenime“. (Armand 
Godoy, Milosz, le poėte de Yamour, Fribourg en 
Suisse, 1944, 223 p.). > 

Gimtosios žemės meilė nėra vienintelis dvasinių tur- 
tų resursas. Ji yra tik pati esmingoji ir tikroji prie- 
monė, raktas į seifą, į visą praeities kapitalą. Šį ma- 
gišką raktą vartojant, iš pasąmonės išplaukia savita 
jausena ar giliai persunkta mąstysena. 

Liaudies menas. — Kiekviename didesniame mūsų 
kūrėjuje jaučiame kartais net gaivalingą meilę savo 
žemei. Jų kūriniuose taip pat pastebime net apčiuo- 
piamų elementų, kurie leidžia lengvai suvokti, kiek 
kūrėjas yra susijęs su savo kamienu. Tai liaudies meno 
ir tautosakos motyvai. Net ir to kosmiško kūrėjo 
Čiurlionio kūriniuose randame tokius intymius, gilia 
meile dvelkiančius peizažus (triptikas ,„Raigrodas“), 
žemaičių koplytstulpius, kapines ar primityvias var- 
pines su skambančiais varpeliais. Petravičiaus, Augiaus 
ir kitų grafika neatskiriama nuo liaudies motyvų. Be- 
veik liekviename Vydūno veikale rasime tautosakos 
elementų. Krėvė ir Sruoga neatskiriami nuo tauto- 
sakos tiek savo kūriniuose, tiek tautosakos tyrinėjimo 
ir rinkimo darbe. Net ir svetur gyvenęs Milašius yra 
išleidęs lietuviškų pasakų ir pasakėčių du rinkiniu 
(Les Contes et Fabliaux de la Vieille Lithuanie, Les 
Contes Lithuaniens de ma Mėre L/Oye). O jei prisi- 
minsime lietuvių kompozitorius, pastebėsime kokią di- 


delę reikšmę turi jiems liaudies daina — jie su ja 
yra suaugę. 
„Ritmo monotonija — tai viena svarbiausių ir, 


drįstu pasakyti, gražiausia mūsų dainų ypatybė“, rašo 
M. K. Čiurlionis. „Šita monotonija duoda didelį prakil- 
nų rimtumą, ir, klausydamas ilgiau, pradedi justi jos 
gilų mistišką būdą. Lygų monotonišką ritmą randame 
puikiausiuose didelių kompozitorių veikaluose, kaip 
antai, Beethoveno VIII simfonijos andante arba „Lai- 
dotuvių marše“ iš sonatos As-dur, Chopino 15-to pre- 
"liudo Des-dur vidurinėje dalyje, Čaikovskio VI-sios 
simfonijos įžangoje. Daug yra panašių klasikų veikalų, 


k 


kurie skamba rimtai, vienodai, tarytum, aukšti, tamsūs, 
slegią kalnai, ir dėl tos monotonijos giliai įsmenga į 


sielą“... „Tokių dainų, kaip „Sėjau rūtą, sėjau mėtą, 
sėjau lelijėlę“ daug. Jos ramios, jų monotonija panaši 
į amžiną jūros bangų judėjimą, ir girdi, tarytum, 
religišką ilgėjimąsi ir tylų nežemišką nuliū- 
dimą.“ Šitas Čiurlionio liaudies dainų dvasios paga- 
vimas yra gyvas raktas į jo kūrybos supratimą. O juo 
labiau kūrėjas priartėja prie liaudies kūrybos esmės, 
juo jis yra lietuviškesnis. 

Humanizmas ir vitalizmas. — Ne tik atskirai kalba, 
atskirai dainos, atskirai senoji religija yra sukaupę 
vertingą mūsų psichinį turinį. Lietuviškoji dvasia 
plazda visoje buityje. Kažkas nematoma, neapčiuo- 
piama, kas mus pagauna, žavi, kuo mes laimingi, įeina 
į mūsų dvasinio paveldėjimo sudėtį. Kai išgirsti pla- 
čią lygumų šiauriečių arba giliai suvirpinančią, baisiai 
liūdną dzūkų martelės dainą, tiesiog už širdies jos 
griebia. Kaip miela ir gera, kai įsilieji į bendruo- | 
menišką, giedrią ir nuoširdžią rytų aukštaičių aplin- 
kumą! 

Lietuviškos dvasios ilgimės, būdami svetur, nes ki- 
tur jos nėra. Ji tik viena tėra iš savo gilių šaknų 
išaugusi ir ilgų laikotarpių apipavidalinta. Jos pasiges- 
dami, sakom: tuščia, neįvairu, nenuoširdu. "Ta lietu- 
viška nuotaika gili, nes joj daug širdies. „Homines hu- 
manissimi“ yra pasakęs XI amž. apie baltų tautas 
Adomas Bremenietis. Tą humaniškumą esame vėliau 
įrodę daugeliu mūsų istorijos faktų. Neveltui ir Vy- 
dūnas savo veikaluose visa jėga kviečia neatsisakyti 
savo paveldėto žmoniškumo bei dvasingumo. 

Iš liaudies dvasinės kultūros nuotrupų pajutę seno- 
sios sielos atspindžius, dažnai džiaugiamės jos šiltumu 
ir sveika išmintimi. Tačiau tai ne vienintelis šaltinis. 
Ar imsime liaudies melodiją, ar dainos žodžius, ar 
tautodailę, visur po gabalėlį rasime tiek gilios min- 
ties, tiek plataus diapazono jausmo. 

Tas jausmo platumas ypač jaučiamas dainoje; 

„Supkit meskit mane jauną, 
Kad užsvysčiau aukštą kalną, 
Aukštą kalną, ąžuoliją, 

Ąžuoliją, žalią girią. 

Teka upė rudzynuosan, 

Duoda mane vargeliuosan“ ... (Adutiškis). 
Prasiveržus aukščiau kasdienybės į platumas, staiga 
nusileidžiama į žemės rūstųjį vargelį. 

Tautodailėje greta žaismingų, vitališkų žormų — 
šimtų spinduliuojančių ratų, saulių, žvaigždžių, besprogs- 
tančių pumpurų, šakelių ir žydinčių klestinčių žiedų 
ir augalų, randame skausmo pervertu veidu lietu- 
viško kaimo žmogaus pavidale Rūpintojėlio ir Sopu- 
lingosios skulptūras. 

Ir individualių kūrėjų kūriniuose taip pat, kaip ir 
liaudies kūryboje, begalinį džiaugsmą lydi begalinis 
liūdesys. Vitališkas šėlimas, skaidri giedri nuotaika ir 
baiminga nuojauta, giliai smengantis skausmas — ne 
vieno, o daugelio mūsų kūrėjų kūriniuose visai užpildo 
plačią jausmo skalę.. Prisiminkim tik Čiurlionio „Pa- 
vasario“ ar „Vasaros“ sonatų pakilimus — neišpasa- 
kytą gyvybingumą, visu dinamikos galingumu, garsu 
ir spalva išreikštą, ir siaubą, mirtį nešančius juodus 
paukščius ar audros laužiamus kryžius, šiurpią nėjau- 
kią nuotaiką. „Laidotuvių“ cikle. Prisiminkim Putino 
„Pumpurėlį“: 

„Skleidžias, skleidžias pumpurėlis. 

Lūkesy sukrautą grožį 

Spinduliai švelniai atvožia — 

Ir į naują kvavų žiedą 

Plaštakėlis saule rieda“... 
ir jo pesimizmo himnus. Prisiminkim Biliūno vaikystės 
giedrius jautrius atsiminimus „Jonuke“ ir „Kliudžiau“, 
nušautą nekaltą katytę ar Juozapatą, klaikiai savo 
Petrelio bejieškančią. O Balio Sruogos autobiografijoj 
rasime tokius atvirus žodžius: „Laukinis liūdnumas ir 
laimė, kalėjimas amžinas ir pašėlusi valia, gyvenimo 
padugnė, piktas kerštas ir pasiryžimo šventumo nekal- 
tybė, požemio klaikumos rauda ir begalinis beprotingas 
džiaugsmas — visa gyvenimo disonansų aidija turbūt 
ne mano vieno išpažinties verta“. Ir Balio Sruogos 
kūriniuose vitališko džiaugsmo ir geliančio melodingo 
skausmo daug. Štai gaivalingos strofos: 

„Ir svaigus sultingas vynas... 

Ir linksmybė po pievelę, 

Kaip kaitra sapnų vasarių... 

Ar atminsi?... Ar atminsi... 


Skrenda tyli sutemėlė, 

Verkia tyla — tylumėlė... 

Nepajėgsi, neužginsi 

Špižiui dūžti ir žvangėti, 

Žiedui nukirstam žydėti, 

Nors ir mirksnį, neužginsi.“ 

O tikrą klaikumos raudą girdime jo kacete parašytos 
„Apyaušrio Dalios“ strofose ir „Kazimiero Sapiegos“ 
paskutiniame paveiksle. 

Simboliškumas, estetiškumas, paprastumas. — Iš 
seno paveldėtų pradų mūsų dienų kūrėjuose galime 
rasti labai įvairiai įsipavidalinusių. Vienuose atpa- 
žįstame senąjį bruožą pačiame jausmo platume ir gi- 
lume, kituose — sugebėjimą jausmą išreikšti (stiliuje, 
formoje), trečiuose — turinio ir formos sintezėje. 

Per tūkstančius metų trunkąs protėvių menas dės- 
ningai rado sintezę tarp turinio ir formos. Priešisto- 
rinis menas ir jo tiesioginis nedaug tepasikeitęs įpėdi- 
nis — dabartinis liaudies menas — gyvas, gana puoš- 
nus, turtingas, bet neperkrautas, iš esmės simbolinis, 
turįs prasmę ir tikslą. Tačiau turinys neprašoksta este- 
tikos bei grožio reikalavimų ir nuogame pavidale nepa- 
sirodo. (Čia kalbu apie archajinį meną, ne skulptūrą). 
Gaubdama mintį, forma pasiekia didelio įvairumo. Tu- 
rime tūkstančius koplytstulpių, kryžių, bet kiekvieną 
kitokį, turime šimtus apskritų ir kampuotų žvaigždžių 
— saulučių varijantų audiniuose, juostose, drožiniuose, 

kalboje ir dainose — šimtus epitetų ir palyginimų, | 
malonybinių ir mažybinių žodelių žodelyčių. Formos 
įvairumu, susijusiu su įgimtu grožio jausmu ir šiluma, 
aiškiai skiriamės nuo kaimynų, ypač nuo germanų. 
Ne tik patys, bet ir svetimtaučiai mokslininkai ir me- 
nininkai mūsų liaudies meną ar priešistorinį meną 
laiko žavinčiu, skoningu. ' 

Pilnumo, darnumo jausmas meno kūriny — iš 
gilių amžių įsikūnijusi vertybė. Mes džiaugiamės rašy- 
tojo ar net mokslininko darbais, jei jie neperkrauti, 
lengvai prieinami, nes mes pripratę prie tokių kūrinių 
iš seniausių laikų. Kad ir aukšto laipsnio įmantraus 
formos žaismo, jei neižiūrime turinio, nevertiname. 
Mes maloniai priimame E. Baumann žodžius (iš auk- 
ščiau minėtos citatos), kad Milašius turi daugiau 
skonio už sunkų Claudelį. Naujoji mūsų menininkų 
karta eina tais plačiais keliais, kuriuos grindžia ne tik 
bendri modernaus meno laimėjimai, bet ir pavel- 
dėtieji reikalavimai. Mes jieškome turinio, įvairios for- 
mos ir sintezės tarp jų. 

Senoji religija: bipoliariškumas ir kosmiškumas. — 
Vienas pagrindinių šaltinių archajiškai dvasiai pažinti 
yra tas, kuris per amžius kaupė visas žmogaus galias, 
būtent, senoji lietuvių religija. Joj glūdi esminiai bruo- 
žai, kurių per ilgus amžius laikas ir naujas tikėjimas 
nei išrovė, nei pakeitė (? Red.). Liaudies psichės pa- 
sireiškimo šaltiniai, kaip menas, tautosaka, papročiai, 
pagrindinėmis gijomis veda į senosios religijos rėmus. 

Senoji religija „gyvatos“ religija. Jos motto: 
„kova už gyvatą“, už gyvatą sintetine prasme, tiek bio- 
loginę, tiek dvasinę, kova už viso kosmo ir jame įaugu- 
sio žmogaus egzistenciją. Tiesa, visos pirminės religijos 
daugmaž yra turėjusios pagrindinius bendrus bruožus, 
kuriuos ilgainiui kiekviena savaip išvystė. Taip atsiti- 
ko ir su priešistorinės Europos religijomis. Jų pagrinde 
matome vitalistines biologines pažiūras į gyvybės gi- 
mimą dėl dviejų polių — vyriškojo ir moteriškojo — 
veikimo. Niekas be priežastingumo, be bipoliarinių 
jėgų negimsta — nei žolė, nei javas, nei medis, nei 
žmogus. Todėl visas pasaulis buvo suskaidytas į vyriš- 
kąjį ir moteriškąjį. Tas dualistinis gamtos principas 
lietuviuose (kiek mums visas religijos palikimas, pap- 
ročiai ir tautoska rodo) yra labai aiškiai išlikęs su 
griausmingu, dinamišku, gaivalingu, žemę vaisinančiu 
Perkūnu, ožiu, jaučiu, arkliu, gaidžiu, ąžuolu ir kt. iš 
vyriškos pusės ir motinos žemės, mūsų gimdytojos ir 
maitintojos, su jos šventais miškais, medžiais, kalnais, 
alkais, akmenimis ar mediniais stulpais iš moteriškos 
pusės. Dinamiškas, besisukąs, kaip dangus, vibruojąs, 
banguojąs, griaudžiantis, baubiantis žadina, suvirpina 
žemės jėgas, iš kurios gimsta sultingoji augmenija, 
pilna palaiminančios žemės galios, ir žmogus. Šią bi- 
poliariškumo reikšmę gyvybės gimimui archajinėse for- 
mose yra išlaikiusi lietuvių tautodailė. 

Jei kitose Europos religijose, pvz., graikų ir romėnų, 
gamtinės jėgos buvo išsidiferencijavusios, jas personi- 
fikuojant ir sužmoginant, tai mūsų protėvių religijoje 
gamtos jėgų supersonifikavimas (apie kurį mes žino- 
me iš istorinių šaltinių ir tautosakos) nenugalėjo gam- 
tos ir liko tik šalutiniu reiškiniu. Žmogaus neatsiski- 
rimu nuo gamtos, bet įsijungimu į viso kosmo ritmą 
senoji lietuvių religija galbūt labiausiai išsiskiria iš ki- 
tų. Žmogaus ir gamtos artimumo jausmas leidžia giliau 
įsijausti į visatos esmę, ją savaip pergyventi. Todėl 
mūsų senolių religija — sukauptai kosmiška, 
neišsiparceliavusi į kokias nors detales. Lietuvių pri- 
mityvioje liaudyje ir jos tautosakoje, kaip nė vienoje 
kitoje, žmogus ir žemė, žmogus ir miškas, medis — 
beveik nedaloma visuma, nes juose visuose glūdi že- 
mės galia. Visi gamtos reiškiniai ir daiktai — žmogus, 
dangaus kūnas, paukštis, medis, akmuo, ugnis ir kt. 
turi gyvybę: „sielą“, „jėga“, kuri tokia yra visur, tiek 


"danguj, tiek žemėj. Ji gali pereiti iš kūno į kūną, kai 
vienas kūnas jos nebeišlaiko, miršta. Tai ne žodžių 
žaidimas lietuvių tautosakoje, kai motulė, sesulė, mer- 
gelė virsta liepele, eglele, lelija, gegule, bernelis — 
berželiu, ąžuolėliu, sakalėliu, karvelėliu ar žalčiu, o 
saulė, mėnulis, aušrinė gali būti visai sužmoginti, — tai 
nuoseklus senosios' religinės pasaulėžiūros pasireiški- 
mas. ) 

Žmogaus artimumas gamtai. — Gyvais žmogaus ir 
gamtos palyginimais, paralelizmais lietuvių liaudies 
dainos teikia gilaus poetinio grožio. Ši ypatybė yra vie- 
na didžiausiųjų mūsų tautosakos vertybių, į kurią 
svetimieji mokslininkai jau seniai yra atkreipę dėmesį. 

Vai tu, aglala, 

Vai tu aglala siubuonėla, 

Tai tu siubavai rytą vakarėlį, 

Pakol neišsiubavai devynias šakeles, 
O tų dešimtų viršūnį. 

Vai tu, motula, 

Vai tu, motula rūveslyvoji, 

Vai tu rūpinais dienas ir naktelas, 
Pakol išsauginai 

Devynius sūnelius, 

O tų dešimtų dukrelį“ ... (Dzūkų daina). 

Iš vienų dainos žodžių nepilnai tegali pajusti tą 
žmogaus ir medžio, žmogaus ir paukščio, žmogaus ir 
žemės ryšį. Tai geriau gali pergyventi Lietuvos lau- 
kuose, drauge girdėdamas giliai smengančią melodiją, 
nes jausmo galingumas perduodamas ne tik žodžiu, 
bet ir ritmu, ir melodija. Štai, pvz., mėginkime įsijausti 
į šią seną keturinę rugiapjūtės dainą: 

„Žvilgso raselė an baro lylia, 

Lauke kalne an baro lylia; 

Žvilgso raselė an baro lylia (kartoti po kiekvienos 

eilutės) 

Aukštam kalne an baro lylia, 

Žalias berželis an baro lylia, 

Tam beržely an baro lylia, 

Pilka gegiutė an baro lylia, 

Tenai kūkavo an baro lylia... (Rimšė, TD, IV, 186) 
Ir toliau: Ne gegulė... Tenai kūkavo... Močia duk- 
rą... Išduodama... Didžią dalelę... Atskirdama... 
Margas karveles... Išduodama ... Aukštus kraitelius..... 
Išduodama an baro lylia. 

Laimingasis neatsiskyrimas nūo gamtos nemažai 
sveria ir indivudualinėj lietuvių poezijoje. O dailiojoj 
prozoj išaugo tokie tikri ir gyvi, kaip Vaižganto Bruz- 
gulis, Krėvės Lapinas, Raganius, Pulgio Andriušio My- 
kolas iš ,Neįsileido“ („Anoj Pusėj ežero“), Dovydėno 
Aniutė („Mes jieškom pavasario“) ir kt. Šie gilūs 
įdomūs personažai mus žavi gal dėlto, kad juose yra 
kažkas, kas mus pasąmonėj su jais jungia. Ir kitur, 
kur mūsų rašytojai tikrai sutampa su labai iš seno 
paveldėtais pradais, jie sukuria nemeluotų personažų 
ir vaizdų, šitaip mums suteikdami estetinių emocijų. 

Žemės-motinos trauka nuostabiai prasiveržia Putino 
lyrikoj: 

„Apglėbiau tave, kaip nė vienas apglėbt negalėtų, 
Įaugau tavin chaotingų geismų šaknimis“... 
Eilėrašty „Žemei“ Putinas pasisako, jog bendravimas su 
gaivalingomis žemės jėgomis palaiko kūrybinę ugnį ir 
jo dvasios egzistenciją. Todėl jis garbina žemę, jos 
gyvybinės sultis, jos amžinąjį gaivalą, gimdantį vis 
naujas gyvybes. Nuostabus ryšys su praeitimi: su 
Žemyna-Žemynėle! Ir Baltrušaitis, nors ir ne taip gai- 

valingas, mums paliko religinės minties strofą: 
„Nusilenk, praeivi, žolytei prie tako, 
Jei girdi, kai smilga, iš molio išdygus, 
Tavo kurčiai širdžiai tyliai sako, 
Kad tu ir jos stiebas — amžių saikui lygūs“... 
'. Savo poezijoje taip pat turime ir reto grožio gamtos 
vaizdavimų. Kai kurias strofas skaitydami, nę tik re- 


gime, bet ir girdime taip, kaip seniau per amžius gie- 
damoj giesmėj, kur turinys suaugęs su ritmu ir melo- 
dija: M iji 

„Vidunaktį taip tyku, kad girdi, kaip jaunas 

Lapas arba žiedelis ant šakelių kraunas. 

Girdi, kaip šakoms šnibžda medžių kalba šventa, 

Kaip žvaigždelės plevena, gaili rasa krinta“. 
Arba: 

„Dažnai miške lietuvis, ko verkia, nežino. 

E tik junta dažniausiai, kad širdis neskaudžia... 

Lyg, tartum, ramumas taip dūšion inslinko, 

Kad net dūšia, kaip varpa pribrendus, nulinko. 

Iš to, matai, ašaros ir atsidusimas, 

Iš to šventos pajautos, iš to giesmės imas“. 

(A. Baranauskas, „Anykščių Šilelis“). 

Gėris ir blogis kosme. — Greta vitalistinės pasau- 
lėžiūros, įformintos į poetiškus rėmus, aukštesnysis 
dvasinis pradas senojoje religijoje reiškėsi mirties ir 
gyvatos, gėrio ir blogio kova. Ši kova sutinkama ir 
kitose religijose, bet mūsų tautoje ji ypatingai intensyvi 
ir archajiškuose pavidaluose — liaudies mene ir papro- 
čiuose — iki mūsų dienų išlikusi. 

Žmogaus ir gamtos egzistencijai, jų gerbūviui ir 
laimei šešėliuoja mirtis ir blogis. Amžinai grasinanti, 
griaunančioji pikta mirties jėga verčia žmogų budėti 
amžinoje sargyboje ir kovoje už gyvatą. Iš istorinių šal- 
tinių, papročių, liaudies meno žinome, kad kultai, kaip 
ugnies, saulės, žalčių, yra kovos priemonės už gyvatą, 
o tokie, kaip žemės, miško, medžių, kalnų, akmenų kul- 
tai yra gaivalingos, gimdančios, augančios, klestinčios 
žemės galios gerbimo pasireiškimai. Visus juos jungė 
kova už gyvatą ir tos kovos priemonių bei šventojo 
vyksmo — gyvatos laimėjimo — gerbimas. O tos kovos 
galingomis priemonėmis buvo judesys, šviesa-ugnis, 
garsas, vanduo ir visa tai, kas turi stiorią gyvybės jėgą. 

Jieškodami senosios religijos bruožų individualiųjų 
menininkų ir rašytojų kūriniuose, vienur juos randame 
sukauptus, kitur atskiromis detalėmis pasireiškiančius. 
Juo kūrinys atrodo kosmiškesnis, vitališkesnis, dina- 
miškesnis, juo jis senajai dvasiai ištikimesnis. Antai, 
daug savos nuotaikos randame Galdiko spalvose, jo 
gamtos vitališkume, Petravičiaus liaudies motyvuose, 
jo kūrybos paprastume, natūralume ir nuoširdume, tie- 
siog tėvų žemės krauju persunktame, taip pat Augiaus 
kūrinių sultingai lietuviškame kaime ir kt. 

Kosmiškąją lietuvio sielą visuotinai ir esmingai 
atskleidžia Čiurlionio kūryba. Iš vienos pusės amžinas 
gyvatos vyksmas, metų laikai, gyvybės išaugimas, bu- 
jojimas, o iš kitos pusės niuri juodoji mirties galia, 
griaunanti žmogaus ir gamtos laimę. Tą baisią tamsią 
galybę Čiurlionis išreiškia tamsiomis spalvomis ar su- 
konkretintu juodo paukščio, šikšnosparnio, debesio pa- 
vidalu. Kovai prieš gresiantį blogį skamba varpas 
(„Bokštas“). Gamtos pabudimo metu, lengvai plau- 
kiančių baltų debesėlių ir plonyčių sprogstančių šakelių 
Tone, medinės varpinės varpeliai kartu su besiveržian- 
čia dinamiška gamta dilinguoja, užtikrindami jos laimė- 
jimą ir tartum įspėdami, jog dėl gėrio reikia budėti. 
Ar čia ne taip pat, kaip buvo beveik per du tūkstančių 
metų, kai piktai galybei nuvyti buvo daromi žvangu- 
čiai, skambančios žalvarinės pakabėlės, nešiojamos ant 
krūtinės drauge su papuošalais? Ar čia ne tas pats 
reiškinys, kaip mediniai skambalėliai, kurie nuo senų 
laikų iki mūsų dienų caksėjo ir tebecaksi kapinių, pake- 
lių ir sodybų kryžiuose ir koplytstulpiuose? 

Kosmiškiausias atrodo Čiurlionis sonatose, ypač ten, 
kur jis išreiškia gamtos atbudimą. Ar tas gamtos šėli- 
mas ir gaivalingumas, kuris išreiškiamas „Pavasario“, 
„Vasaros“ sonatose, „Miške“, „Jūros“ sonatoje, nėra 
aukščiausias mūsų protėvių dvasios pakilimas, troški- 
mas ir idealas, kurio buvo siekiama nuolatine ir didele 
kova? Tik pažiūrėkim. „Saulės“ sonatoje apsiniaukusi 


203 


Tu liki ė L + 


miestą gaubia šimtas saulių. „Pavasario“ sonatoje saitas 
gai sukasi malūno sparnai, o fone ant kiekvieno žemės 
iškilimo-kalnelio kartojasi tie patys smarkiai besisuką 
malūnsparniai. „Piramidžių“ sonatoje viena paskui 
kitą sudygusios piramidės, o ant jų viršūnių švyti švie- 
ssūs skrituliai. Ar tai nėra aukštai kultyvuotas lietuvių 
liaudies menas, kaip senosios religijos išraiška? Ar tai 
ne lietuviška šventa žemė su savo šventais kalneliais 
ir šventais koplystulpiais, išaugusiais iš žemės su smai- 
liomis viršūnėmis, tartum  piramidėmis, ant kurių 
spindi, sukasi dinamiškasis ratas-saulė, gyvatos saugo- 
tojas ir užtikrintojas, amžino judesio simbolis? 

Kaip antropomorfizmo beveik nėra senojoje lietuvių 
religijoj, taip beveik nėra žmogaus Čiurlionio kūryboje, 
nes žmogus yra neatjungiama kosmo dalelė. Ir „Jūros“ 
sonatoje plaukiantis žmogaus laivelis lygiai tokiu pačiu 
pavidalu kartojasi visatoje per kelius kartus, tartum 
aidas. Taigi Čiurlionis yra lyg dvasinių galių iš praei- 
ties į dabartį perdavimo simbolis. Todėl jį, kaip ryš- 
kiausią ir sintetiškiausią pavyzdį, šiame straipsny dau- 
giausia paliečiau!). 

Suvirpintos, praeity glūdinčios lietuviškos stygos 
ligi šiol labiausiai nuskamba menininko ir poeto lyriko, 


1) Mums atrodo, kad autorės čia stioriai pabrėžiama 
Čiurlionio kosminė mistika ir B. Sruogos pagoniškas 
vitalizmas nebūtinai sietinas tik su prieškrikščioniškos 
"lietuvių religijos tradicijomis. Tiek B. Sruogos žemės 
kultas ir vitalizmas, tiek Čiurlionio kosminė mistika 
gali būti stiprioj įtakoj to vitalizmo ir rytietiškai in- 
diško panteizmo, kurie XIX am. pabaigoj ir XX am. 
pradžioj reiškėsi, kaip reakciją prieš pozityvizmą, 
scientizmą ir materializmą, kurie šviesuolių pasaulė- 
žiūroj viešpatavo nuo XIX a. pusės ir nevieno buvo 
pergyvenami, kaip sausros slogučiai. Todėl vitalizmo 
ir panteistinio kosmo mistika kaip tik yra buvusi ne- 
vieno neoromantiko ir simbolisto pasaulėžiūra ir pa- 
saulėjauta. O kadangi Čiurlionis ir Sruosa brendo 
simbolizmo žydėjimo metu slavuose ir patys yra sim- 
bolistinio meno kūrėjai, todėl nenuostabu, kad vienas 
jų galėjo pasiduoti vitalizmui, o kitas — kosminei 
mistikai. Atsimintina taip pat, kad Čiurlionis yra spe- 
cialiau domėjęsis net indų senaisiais raštais ir jų filo- 
sofija. Darydami šitą rezervą, kurio nedaro autorė, 
mes toli gražu nemanome neigti nei M. K. Čiurlionio, 
nei B. Sruogos lietuviškumo, nors ir ne jie vieni jį 
išreiškia ir atstovauja. Red. 


M. K. Čiurlionis 

mis“ pasiekiama galinga sea nuo jautraus "sub. 

tilumo ligi gaivalingo vitališkumo, nuo žaismingos žo 

mos ligi didžios minties ir jausmo sintezės. 
Kosmiškumas, psichinių galių integravimas ir lyriš 


kumas — lyriškumas nuo lopšinės dainos iki šermenų 


raudos — ar tik nebus tos pagrindinės gijos, taip stip- 
riai siejančios protėvių religiją, liaudies meną ir dainą 


su individualiais kūrėjais. 


Apčiuopiama ir juntama archajinė liaudies kultūra 
sąmoningai ar nesąmoningai veikė ne tik paskirą kū- 
rėją, bet ir visą naujai atsikuriančią tautą. Turime 
pavyzdžių, kaip lietuviškoji daina pravirkdė nevieną 
mūsų didžiųjų tautinio atgimimo veikėjų ir lemiančiai 
paveikė eiti lietuviškuoju keliu. 

Politiškai vergavusi tauta, negalėjusi savo krašte 
išugdyti išprususių mokslininkų ir menininkų, kitų tau- 
tų dėmesį atkreipia jau iš seno turimomis vertybėmis 
savo kalba, ypač lyrinėmis dainomis ir tautodaile. At- 
siradęs lyginamasis metodas kalbotyros bei tautotyros 
moksluose pastebi kokia didelė istorinė vertė glūdi lie- 
tuviškame žodyje ar jausmo ekspresijoje. Pagaliau 
svetimųjų mokslininkų ir menininkų dėmesys paska- 
tina mus pačius giliau vertinti savo senąją kultūrą. 
Tiek propagandine prasme, tiek grynai. tautinio kūry- 
binio potencialo prasme tas įvertinimas ir pajutimas, 
jog visa tai yra viena pačių didžiųjų ir patvariųjų tau- 
tos brangenybių, turėjo reikšmę naujai augančioje 
šviesuomenėje, nes senųjų vertybių branginimas visuo- 
met eina drauge su tautiniu sąmonėjimu. 

Tiesioginis prisilytėjimas prie lietu- 
viškojo kaimo kultūros, suteikiąs nefanta- 
zuotą nemeluotą savitos psichės pajautimą, yra dide- 
lis ir labai pozityvus veiksnys mūsų tautos kultūros 


istorijoje, milžinišką įtaką parodęs tautinio atgimimo 


metu. Jis buvo daug stipresnis už šaunią ir stiprią 
XVI-XIX amž. romantikų istorininkų bei rašytojų 
įtaką, sukūrusią sentimentaliai didingą, bet nerealią 
mūsų praeitį ar religiją. 

Mes esame turtingi vidine prasme. Lietuviškasis 
dvasios lobis — pats didžiausias ginklas, teikiąs opti- 
mizmo, pasitikėjimo ir vilties. Jei mes jo nepanie- 


kinsime, bet mylėsime ir ugdysime, jis ilgam išliks ir 
gaivins. Tai galia, kuri nuolat skaidrina mūsų dabartį, 
kuri leidžia didžiuotis mūsų menininkais, o ateity gali 
švystelėti dar nežinomomis galimybėmis. 


r Ža aa TŽ 


MANO GIMTINĖS ISTORIJA 


STASYS YLA 


į gyka | 

| mogus priėjo kalno papėdę, sustojo ir valan- 

| „dėlę galvojo — kopti ar daryti užuolanką. Dar 
kartą užmetė akim į saulę, pasižiūrėjo į Švie- 
siakalnį ir pasuko. Ė 

Kojos, lyg žirklės, karpė varinę kelio juostą ir laz- 
da, lyg įsikibęs į ranką vaikas, nesidavė paliekama. 
Įpusėjęs atkalnėn, žmogus pajuto, kaip jo galvą, pečius, 
nugarą ėmė liesti šilti saulės pirštai. Atsisagstė švarką, 
atmetė skvernus į šalis ir kopė toliau. 

Šviesiakalnis rietė savo nugarą, o ši darėsi vis sta- 
tesnė. Keleivis paraudo, ir jo širdis pasidarė nerami. 
Sukandęs dantis, dar atkakliau mynė kelią, lyg norė- 
damas savo svoriu jį išlygint ir dar labiau lazda plakė 
žemę. 

Pagaliau apgalėjo. Šviesiakalnio sketera ėmė tiestis, 
ir saulė pasisuko kiek į šalį, lyg vogčiom žvelgdama, ką 
šis keleivis darys. 

Keleivio krūtinė giliai subangavo, lūpos padarė porą 
plačių vingių, galva pašoko į viršų. Metęs dar porą lėtų 
žingsnių, jis sustojo ir ėmė į visas puses žvalgytis. 

Pro Šviesiakalnio trobų tarpą, rytų pusėje, matėsi, 
lyg žalumų juosta, Sargūnai — laisvųjų ūkininkų 
kaimas. Stambūs balti trobesiai iš tolo atrodė, kaip 
spalvotos gėlės rūtų darželyje. Šiaurėje, lyg jausdami 
savo didybę, stovėjo, skersai įsirėžę, karališkieji Džiuų- 
gai. Pilki jų namai skendėjo soduose ir priminė pa- 
sakų baravykus, savo ūgiu lenktyniaujančius su me- 
džiais. 

Palei Džiugus, lyg palša gyvatė, vinguriavo platus 
kelias. Nusiritęs į slėnį, pamažu jis vėl iškyla, įkopia 
į pakilumėlę ir, nesutikdamas kliūčių, eina tolyn. Bet 
čia, tarsi ko pasibaidęs, pasuka į šalį, įsineria į mišką 
ir išnyksta iš akių. Ties ta vieta, pakopę į aukštumėlę, 
tiesiasi Dejūnai, baudžiauninkų kaimas. Jo sodybos 
nuo kelio pusės susibėgusios į krūvą, bet toliau, lyg 
eidamos pasigėrėti pono Lappos mišku, kuris čia pat 
prasideda, vėl išsiplečia. 

- Nuo Dejūnų, arčiau į Šviesiakalnį, matyti, už mažo 
gauburio pasislėpę, kunigiškieji Luciūnai. Jų namai 
paprasti, sodybos apyplačios, sodais išpuoštos, kryžiais 
atžymėtos. 

Pats Šviesiakalnis atskirtas nuo šių kaimų gilia ir 
plačia dauba, juosiančia jį iš trijų pusių. Šiaurryčiuose 
ji atrodė lyg katilas netaisyklingai išlankstytais kraš- 
tais. Viduriu vingiavo upelis, o krantuose augo miško 
kirtimas, išmargintas vešliomis juodalksnių kuokštėmis. 

Šiaurėje dauba siaurėja, kerta platųjį kelią, įsi- 
pjauna į molieną ir eina iki Kurklių, išsiliedama į pla- 
čias lankas. Upelis, pasisukdamas nuo Šviesiakalnio, vis 
didėja — kol, pasišokėdamas, įkrinta į Kurklelę, Virin- 
tos prieupį. 

Vakaruose, pačioje Šviesiakalnio papėdėje, dauba 
pasidaro lyg milžiniška keturkampė aikštė, nelygiu 
dugnu, kurio vienoj pusėj buvusi ariama žemė, antroj 
— pažliugusi pieva, liūnas. Liūno viduryje žėri užan- 
kančio ežero Akis, apjuosta storu juodalksnių ir 
meldų lanku. 

. Eidama tolyn į pietus, dauba darosi panaši į didžiulį, 
didžiulį griovį, kuriuo tęsiasi Luciūnų pievos, vadinamos 
Paliūnėmis. Darydama naujus vingius ir keisdama savo 
formas, dauba eina vis tolyn ir tolyn — ligi Balninkų. 
„Joje tyvuliuoja balos, Akys, Keršio ežerai, Baldanas, 
Alaušas, o juos jungia upeliai, juosia eglynai ir ąžuo- 
lynai. 


Keleivio žvilgsnis paklysta toliuose ir, rodos, nesu- 
gražinti jo čia, iš kur išėjęs. 

— Kas iškasė šią milžinę daubą, kas išraižė jos 
krantus ir miškais užsodino, kas išgražino jos dugną 
ir atkalnėmis sodybas įkūrė?... 

Keleivio akys klajojo kažkur nematomybėj — virš 
miškų ir sodybų, leidosi į daubą, skendo vandenyse, iš 
jų kopė krantais. Pamažu jos ėmė grįžti atgal deši- 
niuoju daubos krantu ir užkliuvo sodybų, kurios dunk- 
sojo už gauburio, paženklinto kryžiumi. Ilgiau ne- 
sustojusios, jos klydo artyn pro' Paliūneės ir nusileido 
ties Liūno Akimi. 

Bestingstąs Šviesiakalnio daubos žiburys buvo, ro- 
dos, paskendęs savyje ir nesidomėjo, kas dedasi aplink 
jį. Kaip mirštąs senelis, savo žvilgsnį smeigė į dangų 
ir, jei ne juodalksnių šešėliai, kurie dengė jo krantus, 
būtum galėjęs įskaityti — liūdi jis ar šypsos, meldžiasi 
ar savo dalią keikia. 

Keleivis pakėlė akis į saulę — jos jau toli nukeliau- 
ta. Stuktelėjęs lazda į žemę, jis apsigręžė eiti. Rugių 
laukas buvo vienoj tako pusėj, pušynėlis antroj. Retos 
ir skurdžios varpos, lyg saulėj įdegusios rankos, tiesėsi 
į keleivį, glostė jo plaštakas, lietė jo švarką, bet, susi- 
tikusios su lazda, vėl traukėsi į šalį. Keleivis permetė 
lazdą į kairiąją ir dešinę ištiesė į rugius. Jo delnu bėgo 
varpos, lyg vandens srovė, veržėsi pro pirštus ir ku- 
teno širdį. Taip dažnai patiriamas ūkininko jausmas ir 
visad toks naujas. 

— Žeme, žeme, kokia tu brangi! — kalbėjo lūpos 
lyg maldai. 

Iš kairės, tarsi mažos mergaitės, pro senų pušų tarpą 
žvelgė pušaitės. Ir jos savo švelniom, lyg žaliu šilku 
vilktom, rankelėm braukė per keleivio apykaklę, kabi- 
nosi už kaklo, siekė lūpų. 

— O žeme, žeme!... — kartojo jis. 

Rugiai pasibaigė, ir miškas paliko užpakalyje. Ke- 
leivis leidosi pliku Šviesiakalnio šonu žemyn. Liūno 
akis pamažu nyko iš akiračio, merkėsi — tesimatė tik 
meldai, lyg užkrintančios blakstienos. 

Kojos vis greičiau dėstėsi. Lazda ėjo pirm jų ir spy- 
rėsi, kalno stumiama, žemyn. 

Takas pametė savo bėgį ir, lyg gyvatė, susiraitė. Jo 
viduryje, tarsi koks perlas, švietė šaltinis. 

Keleivis priėjo, pasilenkė, rieškučiomis pasėmė van- 
dens ir prinešė prie burnos. Lūpos atšoko ir paraudo, 
tarsi būtų ledo prisilietusios. Ir vėl, lyg skanų midų 
pajutusios, ėmė atsargiai čiulpti. Išbaigęs, keleivis už- 
griebė naujas rieškučias ir, pasigręžęs į šali, siūbtelėjo 
sau į veidą. Skruosto raukšlės suvirpo, ir kraujas iš- 
sišovė į paviršių. Akys, prasišvietusios, ėmė žvaliau 
žvalgytis. Štai jos mato juodalksnius, kaip pajaunius, 
pasipuošusius kaspinais, tiesa, jau susenusiais. Kiek 
rankų turėjo tiestis į šią gyvąją srovę ir dėkingumui 
krantų sargus apdovanoti įvairiais žymenimis! 

Šaltinis, lyg ašarų srovė, liejosi upeliukų žemyn į 
Liūną ir siekė Akies. Keleivis peržengė jį ir leidosi 
Paliūnių linkui. Platus griovis ėjo šios pievos viduriu 
ir iš abiejų jo pusių stovėjo kaip mūras aukšta viksvų 
tvora. Kitados pjovėjų pėdos, šviežiai įmintos pievoj, 
tęsėsi nuo krašto gilumon ir juo tolyn, juo labyn sken- 
do vandenin. Nesiekusios griovio, jos sustodavo ties 
viksvų užtvara. Niekas gyvas negalėjo įkelti kojos į 
griovį, kaip ir į Liūno Akį. 

Paliūnės siaurėjo ir, lyg kokiais vartais, visai užsi- 
darė. Ties ta vieta, įsipjovęs į kairįjį daubos krantą, 
matėsi Dvaro Ravas. Lyg sodas žaliavo jis dabar, ir 
slėpė galybes paukščių lizdų. Keleivis prisiminė pava- 
sarius. Kokios čia paukščių kalbos, būdavo, neišgirsi. 
Vienas už kitą garsiau švilpia, čiksi, kvakena, suokia. 
Ir upelis, lyg neatsilikdamas, klega krisdamas stačia 
galva žemyn ir pykstasi su akmenimis, kurie neklauso 
jo — nebėga žemyn su jo vandeniu, ir barasi su me- 
džiais, kurie kaišioja savo šaknų liežuvius ir geria jo 
negausų vandenį. 

Dabar Dvaro Ravas ramus. Paukščiai augina vai- 
kus, ir upelis nuo karščių pailsęs. Nei gyvulių balsų, 
nei piemenų šūkavimų, nei skerdžiaus dūdelės ralia- 
vimų nebegirdėt, kaip seniau. Keleivis užmetė akim, 
valandėlę jieškojo kažko medžių tankymėje. Šešėliai 
dideli, kaip debesų, nešė mišką tolyn daubos atkrante. 
Drėgmė leidosi lyg nematomas uždangalas ir klostėsi 
aplink griovį. 

Keleivis pasuko jo pusėn. Ties Dvaro Ravu van- 
dens juosta susiaurėjusi ir virtusi brasta. Kaip jaunik- 
lis strioktelėjo nuo vieno akmens ant kito, kurie čia 
buvo nugulę, ir atsidūrė antroj pusėj. 

Dešiniąja daubos atkalne kilo dviejų valakų pločio 
rėžis. Keleivis įsuko į jį. Ši žemė kitados nebuvo kaimo. 
Ūkininkai „dirbo ją Aluntos altaristai, kuris lankėsi tik 

jūči Nūnai kapa metų, kaip ir jis nebesi- 
rodė. 

— Šventa žemė, o tiek jau. metų nebyra į ją sėkla 
ir vaisiaus neneša! — atsiduso keleivis. 

Sunkūs žingsniai išvedė į daubos kranto viršūnę ir 
čia jis vėl sutiko saulę. Keliavo ji pačia žeme ir žarstė 
paskutinius savo spindulius ant kaimo sodybų. Šviesos 
buvo tiek daug sodų viršūnėse, tiek daug langų stik- 
luose! . 

Keleivis atsiduso. 

— Mes esame saulės palaimoje! — prisiminė senųjų 
žodžius. 

Jis ėjo padaržėmis, skubėjo pasiekti senąją sodybą, 
kurioj vaiku būdamas žaidė. Tvoros buvo išlūžusios ir 
vartai išvirtę. Peržengė juos, perėjo skersai gatvės ir 
įsuko į kiemą. Kitados pasitikdavo jį šunelis, tas juo- 
kingas Kudlius su kreivomis kojomis ir nuleipusiomis 
ausimis. Dabar niekas jo nepasitiko. 

Atsisėdo ant prieangio, ranka nusišluostė prakaitą, 
ir tik dabar jam toptelėjo mintis, ko čia atėjęs. Juto 
nuovargį ir norėjo taip pasėdėti, bet troškulys džiovino 
gomurį. Jis pakilo ir priėjo prie šulinio. Šis buvo toje 
pačioje vietoje, tik nukritęs ir rentinys subiręs. 

Pasuko į sodą. 

Obelys nešė vaisių, ir alyviniai, rodos, laukė, kad juos 
kas „skintų. Pakėlė ranką ir nusiskynė vieną. „Sultingas 
Keleivis nusiskynė antrą ir trečią, valgė ir AU 
Ten medis, iš kurio jis kartą iškrito. Saldūniniai jam 
tada geriausiai patiko, ir jis prieina prie tos obels. Tiek 
vaisių! Pilnos šakos, net linksta. 

Atsisėdo, atrėmė nugarą į saldūninę, pakėlė galvą. 
"Tamsa pamažu leidosi ant sodybos. Klausėsi, ar kieno 
žingsniai nepasigirs, ar šunelis kuriame kaimo gale 


nesulos. Tylu. Šikšnosparnis pralėkė pro jį ir vėl dingo. 


Tokį tylų vakarą tėvas jam pasakojo vieną istoriją. 
Tada jis nesuprato, bet lyg šiandien ją prisimena — 


sargūnai, džiugūnai ir dejūnai. Visos 
— ——-  tarnavusios Šviesiakalnio ugnelei. Šviesūnai 
ėję jos kurstyti ir jai melstis. Sargūnai sergėję, kad 
niekas svetimas neįžengtų į šį kalną ir šventojo židi- 
nio neišniekintų. Džiugūnai buvę giesmininkai: giedoję 


A | plink ežerą gyvenusios keturios gentys: švie- 
| | sūnai, 

džiugias giesmes. Dejūnai, lalauninkai, Gi audžias rau- Ė 


das raudoję deginant ant laužo mirusius. 

Gentys gyvenusios keturiose Šviesiakalnio pusėse. 
Arčiausiai židinio gyvenę sargūnai ir toliausiai — de- 
jūnai. Šviesūnams ir džiugūnams kalnas ir židinys 
buvę pusiaukelėj. 

Šviesiakalnio papėdėje telkšnojęs didelis ežeras — 
toks sklidinas, kaip akis. Kai būdavęs ramus oras — 
tais laikais jis bevėik visada buvęs ramus — vandenyje, 
kaip veidrodyje, atsispindėjusi giria, kuri jį supo. Ir 
aukuras su ugnies liežuviais, rodos, virpėjęs šiuose yvan- 
denyse. Naktimis pakildavęs mėnulis pasižiūrėti, kaip 
atrodo jo veidas ežero veidrodyje. Ir jis pasisemdavęs 
savo naščiais vandens nusiprausti burnai, kuri ilgoj 
kelionėj apsinešdavusi dulkėmis. 

Gentys gyvenusios kaip keturios brolių šeimos. Kiek- 
viena turėjusi savo vyriausiąjį ir jie vadinęsi: vyriau- 
sias sargūnas arba kareiva, vyriausias šviesūnas arba 
kryvis, vyriausias džiugūnas arba vaidila, vyriausaš 
dejūnas arba lalaunis. Vyriausieji susitikdavę Šviesia- 
kalnyje, prie laužo, aptardavę, ką kiekviena gentis turi 
daryti, pasirodžius blogiems ženklams danguje. Tik 
viena kartą jie negalėję suprasti, ką reiškia ugnies 
kryžius, kuris kybojo viršum Šviesiakalnio ir raudonai 
nudažė ežero paviršių. Neišsiaiškinę, kokią nelaimę 
tai ženklina, jie išsiskirstę su neramiomis širdimis. 

Į kelintą dieną sargūnai pastebėję raitų vyrų būrį, 
kuris artinosi į Šviesiakalnį. Jie stabtelėję ties ežero 
krantu, pagirdę žirgus ir, pastebėję kalne aukuro dū- 
mus, pasiuntę savo pasiuntinius jieškoti žmonių. Buvę 
pranešta apie tai vyriausiam sargūnui, ir jis pasitiko 
svečius. 

— Mūsų ponas nori kalbėtis su jūsų atstovais. Kur 
skirsit vietą jam atvykti? — kalbėjo palydovai. 

—- Mes patys nusileisim žemyn! — pasakė kareiva. 

— Šviesiakalnio sargai, lenkiasi prakeleiviams! — 
prabilo kareiva. 


— Mes nesam prakeleivai! — rūsčiai atsakė puoš- 
niausias iš būrio. — Sakyk, kas tame kalne gyvena? 
— Niekas! 


— Juo geriau. Jieškau gražiausios vietos rūmams 
statyti. Šis kalnas patiks mano žmonai... 

— Jis pašvęstas židiniui, — įspėjo kareiva. — Mes 
niekam jo neužleisim. Geriau mirsim, bet niekam 
neužleisim, — pakartojo. 

— Esu galingas ir viešpatnus žmogus, — kalbėjo 
būrio vadas. — Galėčiau jus sutriuškinti savo tarnų 
ginklais. Bet šito nepadarysiu. Vertinu jūsų drąsą, 
sargūnai, ir daryti jus vergais nenoriu. Būkit geriau 
mano ir karaliaus draugai. Aš siūlau: nesipriešinkit! 
Jūsų šventąjį židinį perkelsiu kitur, o jums pavesiu 
sergėti girias. Apdovanosiu jus auksu ir padarysiu 
geriausiais kariais, kurių kardo garsas pasieks aukš- 
čiausį Mūsų valdovą ir viešpatį. 

— Šito niekad nebus, — atsakė kareiva. 

— Pažiūrėsim. Aš greit grišiu. Tikiuos jus rasiu 
apsisprendusius priimti mano malonę, — pridėjo būrio 
vadas ir, pamojęs ranka palydovams, išjojo. | 

Ilgai tarėsi genčių vyresnieji ir ilgai stebėjosi, ko- 
dėl dabar, kai jie taip ramiai gyveno, atsirado žmo- 
nės, kurie tiesia rankas į jų šventovę. 

Ėjo dienos ir savaitės, o ponas nesirodė ir gentys 
vėl aprimo. Šviesūnai, kaip aukuro kriviai, pasikeis- 
dami ėjo tarnybą. Laiveliais yrėsi į kitą ežero pusę, 
vainikus pynė, gėles aukuro smilkalams rinko. Sar- 
gūnai ėjo sargybas, savo ginklus naujai apkaustė 
ir jaunesnius, stipresnius vyrus parinko. Džiugūnai, 
vyrai ir mergaitės, būriais susirinkę priė ežero kran- 
tų, siuntė giesmes žėrinčiai ugnelei, o saulei tekant 
iškėlę rankas šaukė; 

— Tu didžioji mūsų palaima, mūsų sodybų gyvybe, 
mūsų girių močiute, mūsų ežero penėtoja! Pasveikinta 
būk, pagarbinta būk! 

Dejūnai kūrė dar didesnius laidotuvių laužus ir dar 
gūdžiau lalavo: 

— Su dūmais kilkit vėlės, la-la! Neverkit, nede- 
juokit, la-la! Tėvelio ir motulės negraudinkit, la-la! 
Dausų tyloj nurimkit, la-la! 

Vieną dieną, kai visi buvo tikri, kad pavojus praė- 
jęs, staiga atsirado ponas, lydimas didelio būrio gink- 
luotų tarnų. Jis sušaukė genčių vyresniuosius ir 
paklausė: 

— Ar jum žinoma, kad nuo šiandien Šviesiakalnis 
ir jo ežeras priklauso man. 

— Nežinom ir nenorim žinoti! — atsakė visi. 

— Štai karaliaus raštas! — išsitraukė didelį popierį 
ir ėmė skaityti. 

— Karalius negali būti neteisingas, — kalbėjo vy- 
riausias sargūnas. 

— Mūsų karalius yra Praamžius ir prieš jo valią 
negali eiti žemės viešpats! — bylojo vyriausias švie- 
sūnas. 

Džiugūnų ir dejūnų vyresnieji žiūrėjo ir tylėjo. 

— Karalius yra teisingas. Kas jo neklauso, tas 
neišvengs bausmės. 

— Geriau tebaudžia mus žmogus negu Praamžius! 
Baimės nežinojo mūsų tėvai, — su ja niekas nepa- 
lenks ir mūsų, — pasakė šviesūnų vyresnysis ir, ap- 
sisukęs, išėjo. 

Paskui jį ėjo ir visi. 

— Sargūnų vyresnysis tepalieka! — pasakė ponas. 

— Kuo galiu jums būti reikalingas. Mūsų valia 


aiški. Mūsų vyrai pasiruošę kovai, jei šito nebijo 
jūsų vyrai. 
— Klausyk! — suraukė kaktą ponas. — Žūti jūs 


spėsite visada. Jūsų ginklai tetinka meškoms ir vil- 
kams baidyti, bet ne mano kariams priveikti. Jei 
paklusit man, gausit geresnius ginklus. Jūsų sodybos 
„bus laisvos. Kitas gentis pavergsiu už nepaklusnumą 
ir jie bus mano vergai. Jums nėra kito kelio, kaip 


būti mano draugais arba mano vergais. 


— Aš turiu pasitarti su genties vyrais, — pasakė 
vyriausias sargūnas. 

Jis išėjo, sušaukė visus vyrus ir pasakė, kas jų 
laukia. 

Jaunesnieji norėjo geriau mirti negu būti palen- 
kiami. Senesnieji tylėjo. Vienas jų pasakė: 

— Atsispirti bus sunku, jei pats karalius su juo. 

Išsiskirstė visi į savo sodybas, sutarę vėl susitikti. 
Pasitarė su broliais, pasakė žmonoms. 

— Kas bus su vaikais, jei jūs visi žūsit! — dejavo 
šios. 

Ir vėl visi susirinko, tarėsi ir balsavo. Jaunieji ty- 
lėjo, senesnieji liepė vyriausiam sargūnui eiti pas poną 
ir sutikti su jo valia. 

Ponas apsidžiaugė. Vyriausiajam sargūnui dovanojo 
puošnų kardą, midumi pavaišino, o jo vyrams liepė 
padalinti po keletą auksinių. Išleisdamas, ponas pa- 
sakė: 

— Pakvieskit man šviesūnų atstovus. 

Šie atėjo nuo paties aukuro. Jų rankos kvepėjo 
smilkalų dūmais ir veidai buvo įkaitę nuo šventosios 
ugnies. Jų drabužiai buvo balti, kaip ir jų rankos. 

— Šviesos sūnūs! — prabilo ponas. — Aš moku 
būti geras visiems, kurie man paklūsta. Štai, sargū- 
nams daviau aukso ir jų vyriausiąjį apdovanojau puoš- 
niu kardu. ir midumi pavaišinau. Aš jūsų ugnies 
neišniekinsiu, leisiu pasiimti sų savim į kitą kalvą. 
Šviesiakalnis ir ežeras yra mano — jums tenka ge- 
ruoju su šituo sutikti. 

— Sutikti ne mūsų valioj. Ugnis negali būti paim- 
ta iš vietos. Nelaimė tam, kas dris išniekinti židinį. 
Mirtis ateitų Šviesiakalniui ir jo šviesiom akim — 
ežerui. Geriau mirsim mes, bet nesutiksim savo ran- 
komis užspausti dangaus akių žydrumos. 

Tai pasakę, šviesūnai išėjo. 

Žinia pasiekė džiugūnus ir dejūnus. Jie laužė ran- 
kas ir nežinojo, ką daryti. 

Ilgai nereikėjo laukti: ponas pasiuntė tarnus pa- 
kviesti ir jų vyresniuosius. 

Ponas nesileido į kalbas. Tepasakė: 

— Praneškit savo gentims, kad nuo šiol jūs esate 
mano tarnai. 

Dejūnai pravirko graudžiom raudom, — tikėjosi 


ašarom atsipirkti. 

— Nutilkit! — sušuko ponas. — Jei nepaklusit, 
liepsiu jūsų sodybas išgriauti ir jus pačius toli iš 
čia išvežti. 

Dejūnai neatlaikė grėsmės — nutilo, nusilenkė ir 
pasidarė vergais. 

Džiugūnai laikėsi drąsiai. 

— Jei jau tarnauti, tai pačiam karaliui! — pa- 
„sakė ir, apsigrežę, išėjo. 

Tuo metu iš toli važiavo vežimas. Kilo nuo gau- 
burio ant gauburio ir leidosi iš slėnio į slėni. Netoli 
Šviesiakalnio jis sustojo, išlaipino du žmones, tamsiais 
gaubtuvais apsisupusius galvas. 

— Gražesnės vietos, kaip ši, būti negali, — kalbėjo 
vienas. — Vietoj aukuro pastatysim altorių ir švento- 
vės bokštai atsispindės ežere, ir varpų garsas sklis van- 
dens paviršiumi, šaukdamas žmones maldai. 

Jie dar pavažiavo, sustojo ties šviesūnų sodybomis 
ir užsuko Das juos. 

Filii lucis! Jūsų kalnė mes norim pastatyti šven- 


tovę. 

— Šito niekad nebus! — kalbėjo šviesūnai. — Savo 
šventos ugnies mes neapleisim. 

— Ir nereikės jos apleisti, — įtikinėjo keleiviai. — 


Viskas paliks kaip buvę. Tik kad lietus ir audros 
neplaktų ugnies, reikia pastatyti pastogę. Ir degs am- 
žinoji lempelė ties altoriumi, o jūs kasdien ateisit, pri- 
žiūrėsit ją ir toliau melsitės. 

— Pastogę nori statyti ponas, — pasakė vyriausias 
šviesūnas, tik ką atėjęs iš Šviesiakalnio. — Jis mūsų 
židinį žada perkelti kitur. Ir mus pačius padaryti ver- 
gais. 

— Šito nebus! — išklausę vyriausiojo šviesūno kal- 
bos, pasakė keleiviai. — Ponas neturės ant jūsų val- 
džios. 

Jie nuvyko į Šviesiakalnį ir akis į akį susitiko su 
ponu. 

— Šventosios ugnies vietos priklauso mums, kal- 
bėjo. — Štai mes atvykom su mūsų vyskupo pritarimu. 

— Kaip tik jūsų laukiau, — rūsčiai prabilo ponas. 
— Mano kariai suras miške landynę dideliems jūsų 
apetitams atvėsinti... Aš koją jau įkėliau, ir niekas 
kitas tenedriįsta čia įsikurti. 

— Jėga ne visuomet turi teisybę, — pasakė kunigai. 
— Jei reikia jos jieškoti, mes atrasim. 

— Jūsų teisybę aš žinau! — atkirto ponas. 

Ir jie išsiskyrė. ; , 

Kunigai pranešė vyskupui, kad ponas sargūnus 
įbaugino, dejūnus pavergė, džiugūnai pasipriešinę ir 
pasisakę geriau tarnausią karaliui, o šviesūnai priemę 
kunigų bičiulystę. Ponas rašė karaliui, kad visos gen- 
tys noriai sutikusios perleisti jam kalną ir ežerą, tik 
kunigai, vėliau atsiradę, kliudą jam įsikurti. 

Raštai ilgai keliavo ir byla tęsėsi dar ilgiau. Po- 
nas, nieko nelaukdamas, statėsi rūmus Šviesiakalnyje, 
o kunigai kūrė laikiną pastogę šviesūnų žemėje, ne- 
toli dabartinio Dvaro Ravo. 

Karaliaus sprendimas atėjo, ir jis buvo toks: sar- 
gūnai kaip kariai lieka laisvi; džiugūnai, kurie šau- 
kėsi karaliaus, pereina jo ūkių žinion; luciūnai (raš- 
tas taip vadino šviesūnus — turbūt dėl to, kad kunigai 
savo susirašinėjime krikštijo juos Filii Lucis) prik- 
lauso kunigams, o dejūnai su Šviesiakalniu, ežeru ir 
giria atiduodami ponui. 

Ponas trynė rankas iš džiaugsmo. Sukvietė tarnus 
ir jiems įsakė: 

— Išgriaukite kalno židinį, užgesinkit ugnį, nė vie- 
nam šviesūnui daugiau neleiskite čia lankytis. 

Taip užgeso šviesioji genčių padangė. Smilkalų dū- 
mai ir liepsnos nebekilo į dangų. Dainos ir raudos 

nutilo. Pasidarė nyku ir Kia SEO žeuriob" supo | 
ežerą. 

Ėjo metų puskapis, kapa ir antra. Kunigai ne- 
besiryžo statyti savo šventovės, įžiebti amžinosios 
lempelės, sutelkti gentis prie naujo židinio. Pagaliau 
ir jie išsikėlė toliau — į Aluntą, palikę čia savo lai- 
kinas trobas ir žemę, kurią globojo ir dirbo luciūnai. 
Tik kartą į metus atvažiuodavo, pasikalbėdavo su 
genties atstovais, pasiklausydavo jų skundų, as 
davo derlių ir vėl išvažiuodavo. 

Gentys tolo viena nuo antros. 

Sargūnai bičiuliavosi su ponu, medžiojo su jo tar- 
nais, klausėsi svetimų jų dainų ir kalbos. Lyg neno- 
rėdami atsilikti nuo dvaro, jie statėse didesnes trobas, 
rėdėsi gražesniais drabužiais, dėvėjo naujesnius ginklus 
— iš mados, nebe iš reikalo. Į kitas gentis jie žiūrėjo 
iš aukšto, vengė su jomis susitikti, o ir susitikę nesilei- 
do į kalbas. 

Džiugūnai ir luciūnai nesijautė žemesni. Nieko jie 
neišdavė, niekam nenusilenkė, nepataikavo galinges- 
niajam, nejieškojo jo malonės. Kodėl juos kiti turėtų 
laikyti žemesniais? Į sargūnus žiūrėjo su pasigailėjimu 
ir taip pat nenorėjo su jais susitikti. 

Dejūnai kirto pono mišką, dirbo jo žemę, žvejojo 
ežere ir visą uždirbtą gerą atiduodavo ponui. Susitikę 
džiugūnus ir luciūnus, jie vis dejavo, vis skundėsi 
savo sunkia dalia. Ilgainiui įkyrėjo tos dejonės, ir 
džiugūnai su luciūnais ėmė jų vengti. 

Kirvio paliesta giria vis labiau ir labiau retėjo. 
Šaltiniai, kurie seniau paunksmėjė gyvai ruseno ir ma- 
žais takais liejo savo skaidrų vandenį į daubą, pa- 
mažu ėmė gesti. Ir balos, kurios tankynėse telkšnojo 
ir sniegui tirpstant prisipildydavo sklidinos, nūn pra- 
dėjo džiūti ir trokšti. Karštomis vasaros dienomis pra- 
dėjo jausti troškulį ežeras. Gynėsi jis nuo saulės, 
dangstė savo pakraščius žolėmis, meldais, plačiais la- 
pais, pririštais ilgų stiebų pynėmis prie dugno. Šios 
apsaugos pradžioj jam užteko. Paskui, kai ponas vis 
plačiau kirto savo girią, o saulė nemažino kaitros ir 
mėnulis savo naščiais kasnakt sėmė jo vandenį, eže- 
ras siūdinosi tvirtesnį apdarą, panašų į liūno luobą. 
Taip ėjo metai, o ežeras, kaip gęstanti akis, merkėsi 
vis daugiau ir daugiau. 

Ir vėl ėjo metų puskapis, kapa ir antra. Iš užu 
jūrių marių atkeliavo žuvėdai, nusiautė genčių sody- 
bas ir laukus, atėmė gyvulius, išsėmė javų aruodus. 
Paskui atėjo žmonės iš rytų, dar kartą ir dar kartą 
sutrypė derlių. Ir ėmė stigti duonos, ir reikėjo ją val- 
gyti su pelais, su trintais stogų šiaudais. Bado šmėkla 
buvo baisi ir negirdėta. Žmonės jieškojo žemėje šak- 
nelių, lupo medžių žieves ir valgė... Ne, ne! tai dar 
nebuvo baisiausia. Atėjo maras ir viską sunaikino. 
Kas gyvas apleido sodybas ir iškeliavo toli, toli nuo 
savo namų... | 

— Šitą jau žinau. Nepasakok man, tėve! — pa- 
sakė lyg iš sapno pabudęs keleivis ir pats išsigando 
šių žodžių. 

Tėvo nebuvo čia, ir jis valandėlei užmiršo, kad 
šią liūdną istoriją pats vienas sau kartojo. Taip, jis 
buvo vienas, visiškai vienas šioj sodyboj, gal būt vi- 
same kaime. 

Pakilo nuo žolės, 
visu balsu sušuko: 

— Atsiliepkit, kas dar gyvas! A-ū, a-ū!! Atsiliepkit! 

Ir kai niekas neatsiliepė, jis išėjo į daržus, surinko 
išgriuvusių tvorų lentas, sukrovė laužą ir uždegė. 

— Nors vienas gyvas žmogus dar turi būti likęs 
Sargūnuos, Džiuguos ar Dejūnuos. Temato ugnį! Te- 
žino, kad aš čia pradedu gyvenimą iš naujo. 

Jis paėmė iš laužo žarijų saują, atnešė į gyventą 
tėvų trobą ir sudėjo jas į židinį. ; 


išbėgo į gatvę, iškėlė rankas ir 


JUOZAS GIRNIUS, TAV 


I. NIHILISTINIS HEROIZMAS, KAIP DABARTIES 
FILOSOFIJOS NUOTAIKA 


a. Prasmė ar tik beprasmybės suvokimas? — Mūsų 
amžiuje, blėstant amžinybės perspektyvai, o laisvei 
virstant pasmerkimu likimo naštai (žiūr. ankstybesnius 
straipsnius: „Aidų“ 22 Nr — Amžinybės perspektyva 
ir laiko horizontas ir 24 Nr — Laisvė ir likimas), 
drauge blėsta ir žmogiškosios būties prasmė. Žmogiš- 
kąją egzistenciją galima įprasminti tik amžinybės vil- 
timi. Bet jei amžinybės viltis išaiškinama tik nevil- 
ties sukurta iliuzija, tai tuo pačiu beviltiška iliuzija 
virsta ir Žmogaus prasmė. 

Kaip pats Heideggeris kartą teisingai pastebėjo, 
laisvės ir prasmės sampratos yra viena su antra neat- 
jungiamai susietos. Kokia laisvė pasiekiama, tokia ir 
prasmė laimima. Esame gi anksčiau savo kritine ana- 
lize atskleidę, jog tai, ką Heideggeris vadina laisvės 
vardu, iš tiesų greičiau tėra būtinybės sąmonė — mir- 
ties likimo neišvengiamybės suvokimas. "Tai ir lei- 
džia iš anktso klausti: ar panašiai ir tai, kam Hei- 
deggeris teikia prasmės vardą, nėra taip pat tik be- 
prasmiškumo sąmonė? Ištiesų: nors Heideggeris ir 
skelbia prasmės klausimą pačiu pirminiu, tačiau tai, 
kur jis prasme randa, tėra beiliuzinis žmogiškosios eg- 
zistencijos beprasmiškumo prisiėmas. Vienintelė pras- 

mė, kurią jis žmogui laimi, tai atvirai, be iliuzijų, 
"įžvelgti, kad bet koks kitos pasmės bei amžinybės 
jieškojimas tėra beviltiškas nuo savęs pačio bėgimas. 
Neturėti iliuzijų — tai visa žmogaus 
laisvė ir visa jo būties prasmė pagal 
Heideggerį. 

Ir būtent. Žmogiškosios egzicentijos prasmę Hei- 
deggeris randa ten pat, kur ir laisvę, — „būties su- 
pratime“. Sakėme ankčiau: „suprasti būtį“ jam reiš- 
kia atvirai prisiimti savo faktines galimybes, duotas 
žmogui jo pasaulin nusviedimu. Ir kadangi jam pati 
pagrindinė žmogiškosios būties galimybė yra mirtis, 
tai „suprasti būtį“ yra lygu atvirai prisiimti mirties 
likimą. Tačiau vėl: prisiimti mirties likimą nereiškia, 
kaip sakėme, ryžtis savižudybei, o kaip tik gyventi, 
bet gyventi mirties akivaizdoje. Tik atvirybė mirčiai 
suteikia žmogui laisvę, nes tik mirtis išlaisvina žmogų 
nuo visų iliuzijų. Laisvė — tai laisvė nuo iliuzijų. 
Bet kokia šio nuo iliuzijų laisvo gyvenimo prasmė? 
Jei pati pagrindinė žmogiškosios egzistencijos galimybė 
yra mirtis, tai visa nuo iliuzijų laisvo gyvenimo pras- 
mė yra žinoti, kad nėra jokios kitos prasmės, kaip 
patsai pasaulyje buvimas. Pasaulyje buvimas — visa 
žmogiškosios būties prasmė. Prasmingas yra Heideg- 
geriui žmogiškasis pasaulyje buvimas, nes jis visada 
jau drauge yra ir pats šio pasaulio kūrimas (Welt- 
bilden). Tik mes suteikiame daiktams būtį, nes tik 
mes iškeliame juos iš bereikšmybės chaoso ir sutel- 
kiame į prasmingus reikšmės sąryšius. Tik mes suorga- 
nizuojame juos į „pasaulį“, suteikdami jiems savo žmo- 
giškąją reikšmę. Tik mūsų žvilgiui jie tampa objektais, 
ir tik mūsų rankose jie virsta įrankiais. Vienu žodžiu, 
tik mes įprasminame pasaulį, ir visa mūsų pačių bū- 
ties prasmė — tik pasaulyje. 

Bet ar tik šitokios prasmės žmogiškajai egzistenci- 
jai radimas nėra iš tiesų tik žmogiškosios gyve- 
nimo prasmės praradimas? Ar įprasminti pasaulį 


jau savaime reiškia ir save pačius įprasminti? Ar 
atskleisti žmogų pasaulio prasme jau tuo pačiu reiš- 
kia ir paties žmogaus prasmę rasti? 


, 


Nemanau šiais klausimais teigti, kad mūsasai bu- 
vimas pasaulyje būtų beprasmiškas. Nepaneigiama 
tiesa, kad tik mes suteikiame gamtinei tikrovei reikš- 
mingų sąryšių prasmę, ir kad tik mūsų minties šviesa 
žėri bemintiškasai gamtos pasaulis. Savo poetiniu Žo- 
džiu tai išreikšdamas, Rainer Maria Rilke kalbėjo apie 
gamtinių padarų ilgesį būti iš savo praeinamybės iš- 
vaduotiems mūsų minties ir kūrybos pasaulyje: 


„Erde, ist es nicht dies, was du willst: unsichtbar 
in uns erstehen? — Ist es dein Traum nicht, 
einmal unsichtbar zu sein? — Erde! Unsichtbar! 
Was, wenn Verwandlung nicht, ist dein 
drūngender Auftrag?“ 


(Žeme, ar ne tai, ko tu nori: neregima mumyse pri- 
sikelti? Ar nėra tavo sapnas kartą neregima būti? 
Žeme! Neregima! Kas tavo ilgesingasai mums įpa- 
reigojimas, jei — ne tavęs vidinis perkeitimas?). Iš 
tiesų: šį Žemės vidinio perkeitimo mums uždedamą 
uždavinį vykdome mes visu savo pasaulyje buvimu — 
visa mūsų minties ir širdies kūryba. Praeinamybei 
skirtieji gamtos padarai prisikelia mūsų kūriniuose, 
išvaduoti iš laiko tėkmės, „neregimybei“-antlaikybei. 
Menininko drobėje ir poeto eilėraštyje rožės žydi am- 
žinai, niekada nenuvysdamos, nei šalnų nepakandamos. 
Ir toki nuostabūs žmogaus kūriniai, kad jais turi ste- 
bėtis, poeto žodžiais, net angelai. Tačiau drauge: tie 
patys, kurie gelbstime žemę savo kūryba iš praeina- 
mybės, esame ir patys praeinami ir net patys praei- 
namiausi. Esame, nežiūrint visos mūsų kūrybinės didy- 
bės, patys savyje tokie netikri, kad, tęsiant poeto žo- 
di, mūsų netikrybę pastebi net gyvuliai. Esame ne- 
tikresni ir už juos: kai gyvuliai, vaizdine Rilkės kalba 
tariant, nyksta į amžinybę lyg šaltiniai, nes jų pražū- 
tis lieka už jų, tai vienas tik žmogus stovi priešais 
mirtį, nes tik jis vienas ją žino. Ir dėl to, dar kartą 
pasiskolinant to paties poeto žodį, esame drauge ir 
žemės neišsakoma viltis, ir jos gėda. Neišsakoma vil- 
tis, nes mes vieni galime patenkinti jos ilgesį laimėti 
kartą „neregimybę“. Gėda, nes mes patys esame 1a- 
biausiai atiduoti praeinamybei — pasmerkti visada 
stovėti prieš mirtį. 

Prasmingas yra visas žmogaus pasaulyje buvimas, 
nes jis yra patsai prasmės šviesa žėravimas. Bet — 
tik tol, kol iškyla mirties klausimas: kokia mir- 
ties prasmė? Nuo šio klausimo vienokio ar ki- 
tokio atsakymo pareina visa — ar turi žmogus sa- 
vitą savo būties prasmę, ar ne. Tai, kad esame že- 
mės prasmė nieko nereiškia. Būti žemės prasme — 
tai tik turėti prasmės pasauliui. Bet turėti prasmės 
pasauliui dar nereiškia tuo pačiu turėti prasmės ir 
mums patiems. Tiesa, kad mes suteikiame že- 
mei „neregimybę“, perkeldami ją į mūsų minties bei 
kūrybos pasaulį. Bet tai dar nereiškia, kad ir mes 
patys galime tik šia „neregimybe“ pasitenkinti. Mir- 
ties akyvaizdoje nebesirūpiname, kokia mūsų prasmė 
pasauliui, nes šį klausimą savo begaline rimtimi nus- 
telbia klausimas, kokia mūsų prašmė mums patiems. 
Mirties akyvaizdoje mūsų gyvenimo pasaulinės 
prasmės klausimas išauga į mūsų gyvenimo žmo- 
giškosios prasmės klausimą. Žmogiškosios 
Mūsų gyvenimo prasmės klausimas — 
tai mirties prasmės klausimas. Su mir- 
ties prasmės radimu ar neradimu randame ar praran- 
dame ir žmogiškąją mūsų gyvenimo prasmę. Rasti 

prasmę mirčiai — tai tuo pačiu įprasminti ir visą 
mūsų buvimą pasaulyje nauja žmogiškąja gyve- 
nimo prasme. Nerasti mirčiai prasmės — tai tuo pa- 
čiu prarasti mūsų buvimui pasaulyje bet kokią žmMo- 
giškąją prasme. Jei mirtis tėra nebūty sunykimas, 
tai tuo pačiu į beprasmybę sunyksta ir visas mūsų pa- 
sauliui reikšmingumas: ne tik banalioji kasdienybė, 
bet ir patys kūrybiniai žygiai, teikę žemei prasmę 
ir telkę ją „neregimybėn“. Vienu žodžiu, rasti gy v.e- 
nimui prasme — tai rastimirčiaiprasmę. 

Kad ir kaip paradoksiškai skambėtų, turint min- 
tyje centrinę vietą, skirtą mirties problemai Heideg- 
gerio filosofavime, tačiau tenka konstatuoti: mirties 
prasmės klausimas jam iš viso neiškilęs. Kuriuo 
būdu? Iš vienos pusės Heideggeris mirtį iš fakto iš- 
blankina į galimybę: mirtis nesanti joks atskiras įvy- 
kis, o paprastai žmogaus pasaulyje buvimo būdas. Gar- 
susai Heideggerio posakis, jog „žmogus faktiškai miršta 
tol, kol jis egzistuoja“, savais žodžiais formuluojant, 
skelbia: tėra gyvenimas — mirties nėra. O jei mirties 
kaip tokios nesą (nes pats gyvenimas yra nuolatinis 
mirimas), tai nėra ko nė jos prasmės atskirai jieškoti — 
visa žmogaus prasmė paslėpta pačiame jo buvime 
pasaulyje. Tuo būdu Heideggeris mirties prasmės klau- 
simą ir praeina, tylomis prileisdamas, kad jieškoti jos 
prasmės būtų lygu rizikuoti neprasmės radimu. 

Tačiau: galima dialektiškai įrodinėti, kad nėra ko 
mirties prasmės jieškoti, bet dialektika tikrovės nepa- 
keisi. Ar laikysime mirtį „faktu“ ar tik „galimybe“, 
kiekvienu atveju, kol neatsakysime mirties prasmės 
klausimo, tol liks neatsakytas ir apskritai mūsų būties 
prasmės klausimas. Dar daugiau: mirties prasmės 
klausimas yra vienas tų klausimų, kurių neįmanoma 
palikti „atvirų“, nes ir pats jų neatsakymas virsta nei- 
giamu atsakymu: neatsakyti prasmės klausimo — tai 
nerasti prasmės. Palikti todėl mirties klausimą neat- 
sakytą reiškia tuo pačiu išpažinti visos mūsų žmogiš- 
kosios būties beprasmiškumą. 

Bet jei, Rilkes žodžiais, jau žemė ilgisi laimėti kartą 
„neregimybę“, tai dar labiau — ir tiesiog nepalygina- 
mai — mes. Tiesa, tokią pat „neregimybę“, kokią mes 
teikiame žemei, galime ir sau patiems suteikti. Kaip 
į ją pakeliame gamtos padarus sava kūryba, taip ga- 
lime į ją pakilti ir mes patys. Savo kūrybiniais žygiais 
bei veikalais mes sustabdome ir savo pačių praeina- 
mumą. Didieji menininkai ar mokslininkai, religijų 
kūrėjai bei filosofai, valstybininkai bei karo vadai, 
atradėjai bei išradėjai lieka taip pat istoriškai nemir- 
tingi, kaip ir jų kūriniai bei žygiai. O tačiau kiek 
šių didžiųjų žmonių, laiminčių sau nemirtingumą? 
Maža — lašas begalybės jūroje. Leiskime pagaliau, 
kad tam tikra prasme — kaip nežinomieji kovotojai — 
didžiųjų žmonių nemirtingumo garse dalyvaujame ir 
mes, pilkieji milijardai. Bet ar tai ką pakeičia? Ne, 
nes tai, ko mūsų širdis ilgisi, yra daugiau ir visai ki- 
ta negu šis istorinis nemirtingumas. Nepatenkina mūsų 
istorinis nemirtingumas, nes jis sustabdo tik musų vardo 
bei reikšmės nepraeinamumą. O mes trokštame būti 
išlaisvinti ne iš užmiršties, bet iš nebūties grėsmės. 
Istorinė nepraeinamybė tėra mūsų nepraeinamybė ki- 
tiems, ir istorinis nemirtingumas tėra iš tiesų mūsų 
reikšmingumas kitiems. O mes ilgimės asmeninės 
nepraeinamybės — tikrosios amžinybės. Gali musų 
širdies gilųjį ilgesį patenkinti ne isto- 
rinė mūsų vardo nepraeinamybė ki- 
tiems, 10. tik pati Amžiny-bėjiikuri liks 
ir laikams pasibaigus (nes ji jau buvo 
ir prieš jų pradžią) ir kuri apgaukbs ne 
mūsų vardo garsą, o pačią mūsų būtį, 
nes ji yra pati Būtis. 

Todėl ir stovime prieš trečio kelio nežinančią alter- 
natyvą: ar turi mirtis savo prasmę ar ne? Kas 

mirtimi ateina — nebūtis ar amžinybė? 


Arba mirtis turi amžinybės prasmę — tada ir pats 


gyvenimas nušvinta amžinybės šviesa —, arba mirtis 
tėra beprasmiškas nebūtin sunykimas — tada ir patį 
gyvenimą nusiaubia beprasmiškos nykumos tamsa. 

Trečios galimybės nėra. Užtat jos negalėjo rasti nė 
mūsų laiko egzistencialistinė filosofija. Kada ji žmo- 
giškosios būties prasme telaiko patį mūsų buvimą 
pasaulyje, tai ištiesų ji pati atvirai prisipažįsta neradusi 
žmogui jokios savitos prasmės. Jei prasme laikyti patį 
mūsų buvimą pasaulyje, tai lygiai tą pačią prasmę 
turi kiekvienas pasaulyje esąs padaras ar daiktas. To- 
dėl ištiesų ateistinis egzistencializmas ne mūsų gyve- 
nimą nušviečia prasmės šviesa, o greičiau tik atvirai 
mus pastato prieš gyvenimo beprasmiškumą nebūties 
akivaizdoje. Neduoda jis žmogui atsakymo į jo gyveni- 
mo prasmės klausimą, nes šiam klausimui atsakyti 
reiktų praregėti mirties prasmę. O užsiskleidus tik lai- 
ko horizonte, mirtis yra pats beprasmiškumo, nes ne- 
būties, įkūnijimas. Praradęs amžinybės perspektyvą, 
ateistinis egzistencializmas greičiau 
tėrabandymas atsakyti į klausimą, kaip 
reikia žmogui gyventi, atvirai pripaži- 
nus mūsų būties beprasmybę. 

b. Gyvenimo beprasmybės herojinis prisiėmimas. — 
Ypačiai tai išryškina prancūzų rašytojas Albert Ca- 
mus savuoju Sizifo mitu, suteikiančių egzistencialisti- 
nei žmogaus sampratai konkretų vaizdinį pavidalą. Kai 
katedriniai egzistencializmo filosofai subtilia dialektika 
suteikia prasmės vardą tam, kas ištiesų tėra bepras- 
mybės išpažinimas, tai Camus, rašytojui būdingu žodžio 
tiesumu, atvirai pripažįsta: „Pasaulis yra absurdiškas, 
ir niekas daugiau“. Ir užtat viena, kas yra žmogaus 
verta, tai šį visos mūsų būties absurdiškumą atvirai 
prisiimti, lygiai atsisakant ir iliuzinės vilties, ir savi- 
žudybės išeities. ,Ar žmogaus absurdiškumas pasaulyje 
reikalauja nuo jos bėgti viltimi ar savižudybe — štai 
ką reikia išaiškinti“. Ir šitą klausimą Albert Camus 
atsako absurdiškojo herojaus Sizifo mi- 
tu. Sizifas žino savo neviltį, ir tačiau, nepaisydamas 
to, renkasi ne savižudybę, o gyvenimą, kad ir neviltyje. 

Sizifas — tai tasai mirtingasai, kurį dievai pasmerkė 
požeminiame pasaulyje ritinti uolą į kalno viršūnę ir 
niekada neužritinti. Kartą užritinta, uola savo pačios 
svoriu vėl nurieda į pakalnę: Sizifui vėl tenka grįžti 
tą patį kelią, vėl ritinti uolą aukštyn ir vėl grįžti... 
Dievai galėjo būti patenkinti tokią bausmę sugalvoję: 
ar gali būti baisesnė bausmė, kaip bergždžias ir be- 
prašmiškas darbas? “ 

Kuo Sizifas taip dievus užrūstino? Nuomonės šiuo 
klausimu, kaip pastebi Camus, taip pat išsiskiria, kaip 
ir dėl pačio Sizifo asmens. Jei pasikliauti Homeru, Sizi- 
fas buvo vienas pačių išmintingiausių ir gudriausių 
mirtingųjų tarpe. Pagal kitą tradiciją jis buvęs lin- 
kęs verstis plėšikavimu. Bet, klausia Camus, ar tai 
taip jau vienas su antru nesuderinami dalykai? Vienų 
pasakojimu, Sizifas nusikaltęs dievams lengvabūdišku 
jų paslapties išdavimu. Buvę taip: Jupiteris pagro- 
bęs dukterį, tėvas savo nelaime pasiskundęs Sizifui; 
o šisai žinojęs apie pagrobimą ir sutikęs išduoti pas- 
laptį už pažadą pristatyti Korinto piliai vandens. Taigi, 
Sizifas labiau įvertinęs žemės gėrybę, vandenį, negu 
pabijojęs dievų keršto. Už tai dievai jį ir pasmerkę 
požeminei beprasmiško darbo kančiai. Bet Sizifas nu- 
veikęs ir pačią mirtį. Jai iš Sizifo pančių išlaisvinti 
reikėję skubomis pasiųsti pagelbon karo dievą. Antri 
dar pasakoja kitą istoriją. Sizifas, nujausdamas bear- 
tėjančią mirtį, norėjęs išbandyti savo žmonos meilę | 
ir įsakęs jai savo lavoną nepalaidotą išmesti į gatvę. 
Žmona, visai paprastai, taip ir padariusi — nesupra- 
tusi ar nenorėjusi suprasti tikrosios Sizifo įsakymo 


“prasmės (šio įsakymo nepaklausyti). Užsirūstinęs dėl 
to Sizifas ir išsiprašęs iš Plutono leisti jam sugrįžti 
atgal į pasaulį nubausti savo žmonos. Tačiau, kai 
„Sizifas iš naujo išvydęs šį pasaulį, vandenį ir saulę, 
kalnus ir jūrą, jis nebenorėjęs grįžti atgal į požemio 
tamsą. Kvietimai, perspėjimai ir grąsinimai nieko ne- 
padėję. Dar daugelį metų jis džiaugęsis jūra ir žeme. 
Tik Merkuras prievarta, nučiupęs už sprando, nuga- 
benęs Sizifą atgal į požemį, kur jo laukė fatališkoji 
uola. | 

Mitas įsakmiau nepasakoja, kaip Sizifas leido savo 
laiką požemio lemtyje. Bet, kaip Camus pastebi, mito 
prasmė ir yra ne kita, kaip sužadinti mūsų vaizduotę. 
Todėl regime, kaip Sizifas visas savo kūno jėgas įtem- 
pia milžiniškajai uolai išjudinti, jai pakelti ir vėl 
pradėti ritinti ta pačia, šimtus kartų vargtąja atkalne. 
Regime, kaip jo veidas iš įtampos virsta konvulsiška 
grimasa, kaip skruostai spaudžiasi prie milžiniškojo ak- 
mens, kaip ręžiasi jo pečiai į molinąją masę, kaip viena 
koja jis prilaiko akmenį iš apačios, arba kaip ran- 
komis jį aprėpia — visu žmogaus jėgos tikrumu. Pa- 
galiau regime, kaip Sizifas, užritinęs uolą į kalno vir- 
šūnę ir akimirką atsikvėpęs, stebi, kaip sparčiai jo 
fatališkoji našta vėl nurieda atgal į pakalnę. Leidžiasi 
žemyn ir jis pats. „Kaip tik šio grįžimo, šios per- 
traukos metu mane Sizifas labiausiai ir domina. Veidas, 
visą laiką taip artimai su uola kamaveęsis ir pats uola 
virtęs. Regiu šį žmogų sunkiais, bet lygiais žingsniais 
vėl grįžtatį į savo kančią, kurios galo jis niekada ne- 
pergyvens. Šita valanda, kuri yra lyg atodūsis ir 
kuri vėl lygiai tikrai sugrįš, kaip ir jo nelaimė, yra 
sąmonės valanda. Šią akimirką, kai jis palieka vir- 
šūnę ir vėl lėtai pradingsta giliose dievų uolose, jis 
yra didesnis už savo likimą ir stipresnis už uolą“, sako 
A. Camus. 


Ar ne absurdiškas herojus šis mirtingasai? Lygiai 
absurdiškas yra Sizifas ir savo aistra, ir savo kančia. 
Jam bausmę užtraukė jo panieka dievams, jo neapy- 
kanta mirčiai, jo aistra gyvenimui. Užtraukė tokią 
bausme, kuriai ir vardą sunku rasti. Visa būtimi siekti, 
ir tačiau nieko nepasiekti — štai kaina, kuria savo 
aistrą žemei turime apmokėti mes mirtingieji. Tačiau 
Sizifas lieka didelis, nežiūrint viso savo likimo ab- 
surdiškumo. Nors ir neapsakomai sunki jo našta, ta- 
čiau jis nepalūžta. Nepalūžta dėl to, kad jis turi są- 
monės jėgą savo beprasmybei įžvelgti ir tuo pačiu jai 
pakelti. Tik šis sąmoningas savo beprasmybės įžvel- 
gimas paženklina jo absurdišką likimą tragizmo ženk- 
lu. „Jei šis mitas yra tragiškas, tai tik dėl to, kad 
jo herojus yra sąmoningas. Kas ištiesų beliktų iš jo 
kančios, jei kiekvieną jo žingsnį palaikytų pasisekimo 
viltis? Mūsų dienų darbininkas taip pat visą savo 
gyvenimą kenčia tą pačią dalią, ir jo likimas yra ne- 
mažiau absurdiškas. Bet tragiškas jis tėra tais retais 
akimirksniais, kada jis tamva sąmoningas. O Sizifas, 
proletaras taro dievų, beviltiškai šiaušdamasis, žino, 
visą savo skurdžios dalios taurę — apie ją ir mąsto 
jis, leisdamasis atgal į pakalnę. Ir šitas aiškus savo 
dalios suvokimas, kuris turėtų sudaryti jo kančią, 
drauge virsta ir jo pergale. Nėra likimo, kurio ne- 
būtų galima perviršyti panieka“, galvoja Camus. 

Tai ir yra absurdiškumo sąmonės dialektika. Kad 
aiškiai regime savo likimo beprasmybę, tai niekuo ne- 
palengvina mūsų naštos ir niekuo nesumažina mūsų 
kančios. Greičiau atvirkščiai: tai, kas tebūtų brutua- 
lus skausmas, sąmonės šviesoje virsta tikra kančia. 
Bet drauge su iškilimu sąmoningos kančios iškyla ir 
tragiško džiaugsmo galimybė: nors ir kiek gyvenimas 
yra absurdiškas, aš galiu pakelti net patį absurdiš- 
„kumą! Ir šito tragiško džiaugsmo nuotaikoje pati be- 
prasmybės samonė virsta likimo meile: „Nors Sizi- 


fas kaikuriomis dienomis ir skausmingai palieka kal- 
no viršūnę, bet jis gali ją ir džiaugsmingai palikti. Tai 
nėra perdaug pasakyta. Aš sau dar kartą įsivaizduoju, 
kaip Sizifas grįžta pas savo uolą su dar šviežiu skaus- 
mu. Kai žemės reginiai pergyvai jį užplūsta, kai lai- - 
mės viliojimas perstipriai gundo, atsitinka, kad žmo- 
gaus širdį užvaldo liūdesys: tai — uolos pergalė, tai 
— pati uola. Tai mūsų Getsemano naktys. Bet mir- 
tingosios mintys pradingsta, kai tik jas pažįsti. Taip 
iš pradžių Edipas klausė likimo aklai, pats to nežino- 
damas. Jo tragedija prasideda tik tada, kai savo liki- 
mą jis sąmoningai praregi. Bet tuo pačiu akimirks- 
niu jis, apakęs ir desperavęs, supranta, kad vieninte- 
lis saitas, kuris jį riša su gyvenimu, tėra švelni jaunos 
mergaitės ranka. Tada mes ir išgirstame iš jo lūpų 
galingąjį žodį: Nežiūrint visos likimo smūgių gausy- 
bės, mano amžius ir mano sielos didvbė atskleidė man 
išmintį visa geru laikyti. Sofoklio Edipas, kaip ir Dos- 
tojevskio Kirilovas, duoda mums tuo būdu absurdinės 
pergalės formulę. Antikos išmintis susijungia su mo- 
derniuoju herojizmu“. 

Iš beprasmybės sąmonės išaugusi likimo meilė sų- 
jungia ir tai, kas iš šalies atrodo vienas su antru nesu- 
derinami dalykai — absurdą ir laimę. „Negalima su- 
vokti absurdo, nebandant rašyti laimės vadovėlio. Vie- 
nas tėra pasaulis. Laimė ir absurdas vyra tos pačios 
žemės du vaikai. Jie neišskiriami. Negalima sakyti, 
kad laimė būtinai ateitų iš absurdo atskleidimo, nes ly- 
giai įmanoma, kad absurdo jausmas įsižiebtų iš lai- 
mės. „Aš visa laikau geru“, pasakė Edipas, ir šventas 
šis jo. žodis. Jis vėl skamba žiauriame ir suspaus- 
tame žmogaus pasaulyje. Jis moko, kad ne visa yra 
ir buvo veltui. Jis išvaro iš šio pasaulio Dievą, kurį 
buvo atvedęs nepatenkintas jausmas ir beprasmio 
skausmo pomėgis. Jis paverčia likimą žmogaus reikalu, 
kuris turi būti išspręstas tarp žmonių“. 

Ir šita prasme beprasmybės sąmonė, užuot buvusi 
žmogaus sunaikinimu, likimo meilės. šviesoje išaiški 
pačia žmogiškosios didybės sąlyga: „Čia slypi visas 
tylusai Sizifo džiaugsmas: jo likimas priklauso jam, 
jo uola yra jo dalykas. Tuo savo kančios pergalėjimu 
absurdiškasai žmogus ir nutildo dievus, ir iš pasaulio, 
grąžinto tylai, pasigirsta tūkstančiai nuostabiai tylių 
žemės "balsų. Nesuvokiami ir paslaptingi šauksmai ir 
kvietimai visų veiduose yra būtina išvirkščioji pusė ir 
pergalės kaina. Nėra saulės be šešėlių, ir reikia naktį 
pažinti. Nesiliaudamas ryžtis, absurdiškasai žmogus 
sako: taip. Jei yra asmeninis likimas, tai vis dėlto 
nėra jokios aukštesnės paskirties arba bent tėra to- 
kia, kurią žmogus gali laikyti pragaištinga ir paniekos 
verta. O šitaip jis žinosi esąs Dats savo gyvenimo 
viešpats. Šią trumpą akimirką, kai žmogus atsigręžia 
į savo trumpą gyvenimą, kaip Sizifas grižta prie savo 
uolos, šią posūkinę akimirką apžvelgia visus savo pad- 
rikus veiksmus. Atsiminimų žvilgio susieti, neužilgo 
jo mirties užanspauduoti, jie ir tampa savu likimu, jo 
paties sukurtu. "Taip įsitikinęs grynai žmogiška viso 
ko žmogiško kilme, žmogus lieka visą laiką pakeliui, 
kaip aklasai, kuris trokšta nraregėti, ir tačiau žino, 
kad jo naktis niekada nepasibaigs. Teberieda uola ir 
šiandien“. 

„Palieku, — baigia savąją absurdiško herojaus vi- 
ziją Albert Camus, — Sizifą kalno papėdėje. Jo našta 
slegia mus visą laiką iki šiai dienai. Bet Sizifas mus 
moko aukštesnės išminties, kuri neigia dievus ir ima į 
savo rankas uolas. Visa tačiau jis laiko geru. Šis 
pasaulis, netekęs savo viešpačių, jam nėra nei bergž- 
džias, nei bevertiškas. Kiekvienas šios uolos grūdelis 
ir kiekvienas rūdos sužėrėjimas šio kalno tamsioje 
naktyje jam vienam yra visas pasaulis. Žmogaus šir- 
džiai pripildyti pakanka kovos už kalno viršūnę — 
kaip kovos. Reikia Sizifą laikyti laimingu“. 

Patiekeme, palyginti išsamiau šią absurdinio hero- 
jaus viziją dėl dviejų motyvų. Viena, ši vizija suteikia 
aktyvistinio fatalizmo išminčiai tokį vaizdingą pavi- 
dalą, kad jis įgalina pajusti tą nuotaiką, iš kurios kyla 
egzistencialistinė žmogaus samprata. Ji bus prieinama 
tam žmogui, kuris, nebūdamas filosofas, neras nei laiko, 
nei pagaliau įstengs paskaityti egzistencialistinius fi- 


losofus. Antra vertus, ši absurdinio herojaus vizija 
pačiu savo vaizdiniu konkretumu ir išraiškos nuošir- 
dumu drauge yra ir mūsų tezės paliudijimas, kad ak- 
tyvistinis fatalizmas ne žmogiškajam gyvenimui pras- 
mę randa, o tik jieško kelio pakelti gyvenimo naštai, 
atvirai pripažinus jos beprasmiškumą. 


II. ATEJISTINIO HUMANIZMO AKIVAIZDOJE 


a. Egzistencializmas, kaip metafizinis humanizmas. — 
Šita prasme Albert Camus absurdinio herojaus vizi- 
ja ir leidžia mums, suglaudžiant visą anksčiau plėtotą 
kritiką, dar kartą grįžti prie klausimo, kiek egzisten- 
cializmas turi teisių į humanizmo vardą? 


Jieškant į šį klausima atsakymo, mano nuomone, 
humanizmo sąvokoje tenka skirti dvi prasmes: me - 
tafizinę ir moralinę. Metafizine prasme. į hu- 
manizmo vardą turi teisės kiekviena žmogaus samp- 
rata, kuri teigia žmogiškosios būties savotiš- 
kumą — žmogaus nepalyginamumą su gamtiniais pa- 
darais. Tuo būdu, kiekviena žmogaus samprata yra 
humanistinė, kuri atmeta materialistinę pretenziją žmo- 
gų išaiškinti tik gamta. Vienu žodžiu, humanizmas me- 
tafizine šio termino prasme tai materializmo atsisaky- 
mas. Bet atsisakyti materializmo dar nereiškia tuo pa- 
čiu laimėti ir tą žmogaus idealą, kurio siekėją vadi- 

Visa, kas 
iš žmogaus plaukia, yra žmogiška. Tačiau ne visa, 
kas žmogui galima, savaime jau yra ir žmoniška. 
Visi esame žmonės, kuriems tik dera, senųjų žodžiais 


name humanistų, t y., žmonišku žmogumi. 


tariant, „animal rationale“ aptartis. Bet teisės į žmo- 
niškų žmonių rangą teturime tik tiek, kiek, nepasiten- 
kindami paprastu vegetavimu, savo gyvenimą nušvie- 
čiame aukštesnių vertybių siekimu. "Todėl, kasdieni- 
nėje kalboje vartodami humanizmo žodį, mes paprastai 
ir turime mintyje ne metafizinę, o moralinę jo pras- 
mę: humanistine vadiname tokią žmogaus sampratą, 
kuri ne tik teigia žmogaus nepalyginamumą su gam- 
tiniais padarais, bet taip pat duoda žmogui jo vardo 
vertą idealą — žmoniško žmogaus idealą. 


Turint mintyje šiedvi humanizmo termino prasmes, 
mūsų atsakymas į svarstomąjį klausimą yra šis: kiek 
neabojotinai egzistencializmas yra hu- 
manizmas metafizine prasme, žmogaus 
savotiškumo iškėlimuų, tiek tačiau yra 
problematiška jo teisė į humanizmą mo- 
raline prasme, + y+ 1 sukūrimą. idealo; 
verto žmogaus vardo. 


Kad egzistencializmas yra humanizmas metafizine 
šio žodžio prasme, nėra jokios abejonės. Visi jo at- 
stovai, įsakmiai atmesdami materializmą, pirmąja są- 
lyga žmogaus klausimui atsakyti laiko įžvelgimą į 
žmogiškosios būties savotiškumą. Tai ir išskiria mūsų 
laiko egzistencializmą iš tradicinių ateizmo pavidalų, 
kad jis pagrįstas ne žmogaus suvedimu į gamtą, o 
radikaliu žmogaus išskyrimu iš visų gamtinių būty- 
bių. Žmogaus vieninteliškumas pasauly- 
je yra pagrindinis mūsų laiko filosofų 


' 


įsitikinimas. Vieniems (kaip Heideggeriui) žmo- 
gus yra tuo savotiškas, kad jis vienintelis savyje sle- 
pia būties supratimo galimybę; antriems (kaip Sartre'ui) 
jis vienintelis, kuriame būtis eina pirma prigimties; 
tretiems (kaip Camus) jis vienintelis, kuris neša ab- 
surdišką likimo naštą, regėdamas jos absurdiškumą ir 
vis dėlto savotiškai tragišku džiaugsmu ją mylėdamas. 
Taigi, nors patsai žmogaus savotiškumo aptarimas įvai- 
riuose filosofuose nevienodas, tačiau apskritai radika- 
lus žmogiškosios būties skirtingumas nuo gamtinės tik- 
rovės yra bendra visų tezė. 


Šituo žmogaus padėties pasaulyje savotiškumo įžvel- 
gimu egzistencializmas kaip tik išsaugo žmogiškosios 
didybės jausmą, nežiūrint savo radikalaus užsiskleidimo 
laiko horizonte. Ankčiau sakėme: krikščioniškajam 
žvilgiui žmogaus didybė slypėjo jo paskirtyje amžiny- 
bei. Išblėsus krikščioniškajai amžinybės perspektyvai 
nuosekliai žmoguje turėjo blėsti ir jo vertės sąmonė. 
Žmogaus savęs pačio nuvertinimas rado brutaliausią 
išraišką garsioje vokiečių materialisto žmogaus aptar- 
tyje: Der Mensch ist, was er isst (žmogus tėra, ką jis 
valgo). Egzestencializmas siekia iš naujo atgaivinti 
žmoguje jo didybės sąmonę, tik nebe grįžimu į amžiny- 
bės perspektyvą, o žmogaus savotiškumo pozityvių ver- 
tinimu. 


Reikia, iš tiesų, pastebėti, kad pripažinti žmogaus 
savotiškumą dar nebūtinai reiškia tuo pačiu jį ir po- 
zityviai vertinti. Visa pareina nuo to, kokiu žvilgiu 
ji vertiname. Negalėjo visiškai žmogaus savotiškumo 
nepastebėti ir patys materialistai. Žmogus yra radi- 
kaliai skirtingas nuo kitų gyvųjų būtybių ne tik savo 
dvasia, bet ir pačiu kūnu. Bet jei į visa žiūrime tik 
materialistiniu žvilgiu, nusistačiusiu terasti gamtą, tai 
ir pats žmogaus savotiškumas, užuot buvęs vertina- 
mas didybės versme, greičiau kaip tik vertinamas jo 
primityvaus skurdumo ar net tiesiog išsigimimo ženklu. 
Todėl savąja prasme Nietzsche buvo visai nuoseklus, 
kada jis žmogų laikė tik išsigimusiu gyvuliu ir ty- 
čiojasi iš tų, kurie vistiek, ir Dievo atsisakę, nori žmo- 
guje matyti patį kūrinijos vainiką. Iš tiesų: jei žiū- 
rėti į žmogų tik biologiniu žvilgiu, tai tenka sutikti su 
vokiečių anatomu L. Bolku, jog žmogus tėra „infanti- 
linė bezdžionė su sutrikusia vidine sekrecija“. 


Tai ir reiškia: žmogaus savotiškumo įžvelgimas 
virsta žmogiškosios didybės pergyvenimu tik tada, kai 
atsisakoma materialistinės pretenzijos visa išaiškinti 
viena tik gamta. Kada anksčiau sakėme, jog nėra jo- 
kios abejonės, kad dėl egzistencializmo humanistinio 
pobūdžio, tą ir turėjome mintyje. Egzistencializ- 
Luasityra Numanistinis dėl to, kad jis 
žmogaus savotiškumą pergyvena žmo- 
giškosios didybės liudijimu. Materializme 
žmogus tesijaučia viena gamtine būtybe šalia begali- 
nės gausybės kitų gamtinių padarų. Egzistencializme 
žmogus laimi sau pačią centrinę vietą. Materialisti- 
niam žvilgiui žmogus nereiškia „nieko ypatingo“. Eg- 
zistencializmui žmogus iškyla, Heideggerio žodžiais, pa- 
čia „Būties tiesos buveine pasaulyje“ (die Ortschaft der 
Wahrheit des Seins inmitten des Seienden). 


Tačiau vėl: ta žmogiškosios didybės sąmonė, kuri 
gaivina egzistencializmą, yra nepalyginama su ta žmo- 
gaus nelygstamumo sąmone, kuria pulsavo krikščio- 
niškasai humanizmas. Šis skirtumas (jei nesakyti — 
praraja) yra toks didelis, kad, pvz., Heideggeris savo 
paskutinėje studijoje „Platono tiesos samprata“ įdžtame 
laiške apie humanizmą iš viso reiškia abejonę, ar beap- 
simoka rūpintis grąžinti prasme humanizmo žodžiui. 
Kai krikščioniškajam humanizmui žmo- 
gus buvo didelis savo paskirtimi am- 
žinybei, tai egzistencialistiniam huma- 


nizmųui; priešingai, Žmogus yra didelis 
pačia savo baigtinybės sąmone. Pasak eg- 
zistencialistinių filosofų, žmogų iš visų kitų gyvųjų 
būtybių išskiria ne tai, kad žmogui būtų pažadėta 
nemarybė, o tik tai, kad žmogus vienintelis žino mirtį. 
Visa, kas gyva, pasmerkta galui. Svajoti nemarybę — 
tai migdyti save iliuzine pasaka. Kas kartą gimė, kartą 
ir mirs — neišgelbimas jokia amžinybe. Šituo atžvil- 
giu žmogus palenktas tai pačiai mirties neišvengiamy- 
bei, kaip ir visos kitos gyvosios būtybės. Bet kai visos 
kitos gyvosios būtybės sravi laiko tėkme, nežinodamos 
pačios kur, tai vienas tik žmogus iš anksto regi savo 
mirtį. Jis vienas gyvena savo gyvenimą mirties aky- 
vaizdoje. Čia, egzistencialistiniu teigimu, ir glūdi žmo- 
gaus didybė. Mirties žinojimas žmogui suteikia nepa- 
lyginamą su kitais padarais rangą dėl to, kad jis at- 
skleidžia žmogui savižudybės galimybę ir tuo pačiu 
padaro jį savo gyvenimo viešpačiu. Kai gyvuliams gy- 
venimas tėra brutualus faktas, tai vienam tik žmogui 
— laisvai prisiimta galimybė. Gyvuliams gyvenimas 
tėra brutualus faktas, nes jisai vra jiems paprastai duo- 
tas be jokios „būti ar nebūti“ apsisprendimo galimy- 
bės. Vienam tik žmogui gyvenimas yra laisvai duota 
galimybė, nes tik vienas žmogus, žinodamas mirtį, vi- 
sada stovi prieš savižudybės — būti ar nebūti — al- 
ternatyvą. Ta ir yra pagal egzistencialistus Žmogaus 
didybė: žinoti mirtį, ir tačiau ryžtis gyventi; matyti 
gyvenimo beprasmiškumą, ir tačiau mylėti jį kaip savą 
likimą; regėti galimybę baigti gyvenimo beprasmybę, 
ir tačiau šios išeities į nebūtį atsisakyti. Didelis 
yra žmogus, nes jis paneša likimo naš- 
tą, net ir aiškiai praregėjęs, kad jis.sa- 

vo gyvenimu neša pačią Beprasmybę — 
Mirtį. Ar nėra didelis dalykas pakelti net — be- 
prasmybę?. Šiuo klausimu egzistencialistai ir išsiskiria 
iš materialistų. Kai materializmas yra priverstas ar- 
ba žmogaus dėmesį apriboti banalia kasdienybe arba 
atvirai išpažinti žmogui panieką, tai egzistencializmas 
žmogiškosios didybės liudijimu paverčia ir pačią žmo- 
giškojo gyvenimo beprasmybę — žmogiškosios būties 
baigtinybę. Ta prasme jis yra metafizinis humanizmas. 


b. Egzistencializmo  dviprasmiškumas moraliniu 
atžvilgu. — Perceiname į antrąją mūsų svarstomo klau- 
simo dalį: ar yra pagrindo egzistencializmui teikti hu- 
manizmo vardą ir moraline (žmoniško žmogaus idealo 
atstovavimo) prasme? Kiek pirmąją klausimo dalį at- 
sakėme teigiamai, tiek antrąją tenka atsakyti neigia- 
mai. Moraline prasme egzistencializmas nėra huma- 
nizmas, nes ir nenori juo būti. Tai reiškia: šį 
klausimą atsakome neigiamai ne tik mūsų, bet ir pačių 
egzistencialistų požiūriu. Kitais žodžiais: egzistencia- 
lizmo nelaikome moraliniu humanizmu ne dėl to, kad 
jisai neatitiktų tik mūsų žmoniškumo idealo, o dėl to, 
kad jisai iš viso atsisako bet kokio žmogaus idealo. 


Egzistencialistai atsisako pretenzijos į moralinį hu- 
manizmą dėl to, kad jie principiškai atsistoja „anapus 
gėrio ir blogio“ — anapus moralės ir amoralizmo po- 
zicijų. Nuo saves tetenka vieną tik dalyką pridurti: eg- 
zistencialistai atsistoja anapus gėrio ir blogio radika- 
lesne prasme ir už patį Nietzschę. Nietzsche tenorėjo 
vertybes perkainoti — senąsias Dakeisti savomis. O 
egzistencialistai linkę išviso vertybių sąvokos atsisa- 
kyti. Egzistencialistiniame žodyne moralines gėrio ir 
blogio sąvokas pakeičia „„numoralintos“ tikrumo ir ne- 
tikrumo (Heidegger), lygstamumo ir nelygstamumo 
(Jaspers) ar pagaliau bailumo ir angažavimosi (Sartre) 
sąvokos. Dėl to egzistencializmas jau pačia savo esme 
lieka svetimas moralinio humanizmo siekimui jieškoti 
žmogaus. 


Egzistencializmas nesiima jieškoti žmoniško žmo- 
gaus ne dėl to, kad neigtų žmogiškumą, o dėl to kad 
jis išviso laiko beprasmišku dalyku bet kokį idealinio 
žmogaus kūrimą. Idealo žodis egzistencialistiniams fi- 
losofams jau iš anksto atrodo įtartinas. Kada kalbama 
apie idealą, savaime prileidžiama antlaikinės ir visuo- 
tinai galiojančios vertybės. "Tuo tarpu užsidarius tik 
laiko horizonte ir užsiskleidus amžinybės perspektyvai, 
bent kokia kalba apie antlaikines ir visuotines verty- 
bes netenka pagrindo. Heideggerio žodžiais, amžinųjų 
tiesų idėja tėra iš filosofinės problematikos dar nepa- 
šalinta krikščioniškosios teologijos liekana. Laiko ho- 
rizontas visa sureliatyvina — istorinėmis apraiškomis 
paverčia ir pačias tiesos bei gėrio vertybes. Todėl eg- 
zistencialistiniai filosofai ir atsisako jieškoti moralinio 
žmogaus idealo. Savo pareiga jie greičiau laiko mūsų 
išlaisvinimą iš bet kokios amžinųjų idealų bei princi- 
pų iliuzijos. Užtai mūsų laiko filosofijoje ir matome 
šį reginį: kai ankstyvesnių laikų filosofai visomis pas- 
tangomis rūpinosi pateikti savo amžiui aukštesnį žmo- 
gaus idealą, tai dabarties filosofai tokiu pat uolumu 
stengiasi mums atskleisti, jog visi antlaikiniai idealai 
ir visi amžinieji principai tėra istorinių situacijų 
apspręsti subjektyvūs nusistatymai. : 


Tr nieko nuostabaus. Galima jieškoti žmogaus idealo 
tik objektyvių vertybių prielaida. Tuo tarpu egzisten- 
cialistinė filosofija kaip tik jas įsakmiai paneigia. 
Anksčiau citavome Sartre: nėra ir negali būti žmogui 
jokio gėrio a priori (iš anksto), nes nėra a priori (iš 
anksto) nė jokios bendros žmogaus prigimties. Kiek- 
vienas žmogus tėra tai, ką jis vats iš savęs sukuria. To- 
dėl ir visos moralinės vertybės tėra tokia pat nepa- 

kartojamai asmeniška ir istorinių situacijų apspręsta 


kūryba, kaip ir, pvz., meninė kūryba. Žmogus kuria 


moralines normas sau pačiam taip pat, kaip ir meno 


veikalus. Kaip šiė asmeniškai individualūs, taip ir 
anos. Dar daugiau: ne tik nėra jokių objektyviai am- 


žinų normų, bet ir nėra jų ko gailėtis, kad jų nėra. Tik 
dėl to, Jasperso žodžiais, žmogus ir tėra laisvas, kad jo 
neapsprendžia objektyvus gėrio ir blogio žinojimas. 
Gėrio ir blogio nežinojimas — pati mūsų laisvės są- 
lyga. Pagaliau: galima visas tas normas, kurios va- 
dinamos amžinosiomis vertybėmis, laikyti objektyviai 
privalomomis, bet tai nieko nereiškia, nes jos yra ne- 
pakankamos. Konkrečios situacijos, į kurias Žmogus 
patenka, visada yra tiek nepakartojamai individualios, 
kad bendrai formuluotosios normos jose nieko nesako. 
Nieko kito žmogui nelieka, kaip atsakymo jieškoti sa- 
vyje pačiame — pačioje konkrečioje situacijoje. Dėlto 
paskutinis egzistencialistinės išminties žodis yra ne 
žmoniškumo idealo jieškojimas, o tik apeliavimas an- 
gažuotis — veikti pagal konkrečios situacijos reikala- 
vimus. į 


Tai turėdami mintyje pirma sakėme, jog egzisten- 
cializmas ir stovi anapus gėrio ir blogio — neatsiremia 
jokia vertybių sistema. Heideggerio į prancūzų kalbą 
vertėjas Jean Beaufret, paklaustas, kokia vertybių 
sistema plaukia iš egzistencialistinės žmogaus sampra- 
tos, nedviprasmiškai atsakė: ,Trumpai tariant, jūs 
klausiate, ar egzistencializmas yra moralė. Tiesą pa- 
sakius, ne. Egzistencializmas neaptaria jokios vertybių 
sistemos. Jei jis teikia gyvenimui prasmę tai tik tuo 
aštriu žinojimu, kad šis mirtingasis, kokiu yra žmo- 
gus, yra laisvas nuo apačios iki viršaus, nuo krašto iki 
krašto“. 


Taigi, kada egzistencialistiniai filosofai kalba apie 
humanizmą, šiuo žodžiu jie supranta ne tas moralines 
vertybes, kurias mes laikome žmoniškumo versme, o 
tik žmogaus laisvumą visų moralinių vertybių bei nor- 
mų atžvilgiu. Žmogus yra laisvas visų moralinių ver- 
tybių bei normų atžvilgiu dėl to, kad jis pats jas 
kuria savo apsisprendimu ir savo atsakomybe. Egzi- 
stencializmas — paaiškina savo humanizmo prasmę 
Sartre — yra „humanizmas dėl to, kad mes primename 
žmogui, jog nėra jokio kito įstatymų leidėjo, kaip jis 
pats“. Tai ir reiškia: humanizmas, užuot bu- 
vęs žmoniškumo doktrina, egzistencia- 
listams tėra paprastas ateizmo sino- 
nimas. 


Čia betgi ir atsiskleidžia egzistencialistinio huma- 
nizmo dviprasmiškumas moraliniu požiūriu: apelia- 
vimą į žmMoniškumą egzistencializmas 
pakeičia apeliavimu į laisvumą. Tiesa, 
kad laisvė yra būtinoji moralinio gyvenimo sąlyga (con- 
ditio sine gua non). Galima žmogui kelti reikalavimą 
būti žmoniškam tik tuo atveju, kai jį laikome laisvos 
valios asmenybe. Tačiau, laisvė pati savaime 
dar nėra moralinė vertybė. Neužmirštinu 
Schellingo perspėjimu, nėra laisvės tik geram, nes vi- 
sada laisvė lygiai yra ir geram, ir blogam. Ir dėlto 
padaryti laisvę pačia žmogiškosios veiklos norma 
(Sartro žodžiais: „galima visa rinktis, jei tik renka- 
masi laisvai angažuojantis“), yra lygu iš viso prarasti 
gėrio ir blogio skirtumą. O savo ruožtu prarasti gėrio 
ir blogio skirtumą, tai tiesiai ir paprastai paneigti mo- 
ralę pačiame jos pagrinde. Jei „viskas leista“, tai apie 
moralę kalbėti ar apskritai kelti žmogui bet kokius rei- 
kalavimus nėra nei pagrindo, nei prasmės. Viskas gi 
leista! Ė 


Tiesa, tenka pastebėti, kad Sartre egzistencializmo 
vardų savinasi Dostojevskio pramatytąją kiekvien: 

"ateizmo išvadą „viskas yra leista“. Jis nemano skelbti 


paprasto amoralizmo, atpalaiduojančio žmogų nuo bet 
kokių reikalavimų. Greičiau savuoju „viskas leista“ 
Sartre nori kaip tik iškelti tą begalinę atsakomybę, 
kurią žmogus prisiima kiekvienu savo apsisprendimu. 
Sartre įsakmiai perspėja, kad žmogus kiekvienu savo 
žingsniu angažuoja visą žmoniją.“ „Mūsų atsakomybė 
yra daug didesnė, negu galėtume mes manyti, nes ji 
angažuoja visą žmoniją. Jei aš, būdamas darbininku, 
apsisprendžiu nebūti komunistu, o priklausyti krikščio- 
nių darbininkų profesinei sąjungai, jei aš šiuo pasi- 
rinkimu noriu išreikšti, jog rezingnacija yra savo 
pagrinde žmogui tinkąs apsisprendimas, jog Žmogaus 
pasaulis yra ne šioje žemėje, tai apsisprendžiu ne tik 
už save patį: aš noriu rezingnuoti ir už visus — mano 
žingsnis liečia visą žmoniją. Ir jei aš, imant asmeniš- 
kesnį reikalą, noriu tuoktis ir turėti vaikų, tai mano 
sutuoktuvės, net jei jos išskirtinai pareitų tik nuo mano 
padėties ar nuo mano aistros, ar nuo mano geismo, 
apsprendžiu į monogamijos kelią ne tik save patį, 
bet ir visą žmoniją. Tuo būdu, esu atsakingas ir už 
save, ir už visus: kai aš, sukūręs tam tikrą Žmogaus 
vaizdą, jį renkuosi, tai tuo pačiu, rinkdamasis save, aš 
renkuosi ir žmogų“. Dėl to Sartre žmogų ir įpareigoja 
kiekvieną savo žingsnį nulemti klausimu: „Kas atsi- 
tiktų, jei visi taip pat elgtųsi, kaip aš? Kas įrodo, jog 
aš esu skirtas savąja žmogaus samprata ir savuoju 
rinkimųsi įpareigoti visą žmoniją?... Viskas vyksta 
taip, lyg visa žmonija būtų nukreipusi akis į kiekvieną 
žmogų, ką jis daro. Ir kiekvienas žmogus turi save 
klausti: ar aš esu tasai, kuris turi teisės taip elgtis, 
kad pagal mane orientuotųsi visa žmonija?“ 


Tačiau šitas moralinės atsakomybės už visus ak- 
centavimas, neginčijant jo rimties, nieko nereiškia, kol 
nerandamas objektyvus pagrindas nuspręsti, kas žmo- 
gaus verta ir kas ne. Tuščia save klausinėti, ar aš turiu 
tam ar kitam žingsniui teisės, jei žinausi esąs paliktas 
nežinomybės tamsoje. Tamsa atsilieps tuo pačiu aidu, 
kuriuo šauksiu — ji patvirtins tik tai, ko aš noriu, bet 
nenušvies to, kuo aš ištiesų privalau būti. Parafrazuo- 
jant garsųjį Hegelio posakį, jog naktį visos karvės yra 
juodos, tenka konstatuoti: nežinomybės tamsoje, stoko- 
jant objektyvaus vertybių pagrindo šviesos, galima visa 
Iygiai vertinti ar nevertinti — kaip nori. Kitais žodžiais: 
jei nėra pagrindo objektyviai skirti vertinga ir never- 
tinga, gera ir bloga, tai ta pačia teise galima tą patį 
laikyti ir vertingu ir nevertingu, ir geru ir blogu. 


Suprantama: tasai, kuris renkasi priklausyti krikš- 
čionių darbininkų sąjungai ir tuo pačiu ryžtasi Žmo- 
niją angažuoti visuotinio broliškumo vardan, taip apsis- 
prendžia tik dėl to, kad jis vertybe laiko meilę, o blogio 
versme laiko neapykantą. Bet lygiai ir tasai, kuris ren- 
kasi priklausyti komunistų partijai ir tuo pačiu ryžtasi 
visą žmoniją angažuoti klasių kovai iki galutinės per- 
galės — proletariato diktatūros, taip apsisprendžia dėl 
to, kad jis vertina ne žmoniškumą, o beatodairinį kie- 
tumą „priešams“. Vadinasi, kas vienam vertybė, antram 
— pati blogio versmė, ir atvirkščiai: kas vienam blogio 
versmė, antram — šviesesnės ateities kelias. Ir ką jiedu, 
sutikę su Sartre'o humanizmu, gali vienas antram pasa- 
kyti? Nieko, nes, sartriškai galvojant, abu turi lygiai 
pagrindo, kadangi abiejų pagrindas yra lygiai tas pats 
— rizika nežinomybės tamsoje. Ir ką jiems gali pasa- 
kyti pats Sartre? Nieko, nes, likdamas pats sau nuo- 
seklus, jis tegali konstatuoti, jog jiedu dėl to skirtingai 
apsisprendžia, kad nevienodai supranta Žmogų. 


Bet apsisprendimu konstatuoti skirtingumą, dar ne- 
reiškia atsakyti klausimą, kurį apsisprendimą reikia 
laikyti tuo, kuriuo privalu pasekti visiems, angažuojan- 


"vertybių pagrindo prielaida. 

DANSE MACABRE VIDURAMZY 
ALFONSAS NYKA NILIUNAS 


Išblyškusiom kaktom romantiški vagantai 
Ir moterys, kaip katedros, veidais švelniais; 
Išvargę šunys, kruvinais šarvais gigantai 
Ir Inkvizicijos Šventosios kaliniai. 


Ant sienų miega iškankinti olifantai; 
Aplink karalių, soste rymantį kilniai, 
Kaip jietys lieknos šypsosi infantės, 

Šventi baronai ir velnių pasiuntiniai. 


Bet pas vartus štai pradeda raudot trimitas. 
Klastingai šypsosi velnių pasiuntiniai 
Ir rustūs, tartum amžinosios laimės mitas, 


Kančios už Dievą pasiilgę kaliniai, 
Nes salėje Juodasis Riteris tuoj pasirodys 
Ir bus ištartas paskutinis Velnio žodis. 


Freiburg. 


tis visai žmonijai. Ar drauge reikia angažuotis ir nea- 
pykantai ir meilei, ir žmoniškumui ir fanatizmui, ir 
visuotinam broliškumui ir beatodairinei klasių kovai? 
Egzistencialistinis humanizmas šio klausimo atsakyti 
negali. Paneigęs objektyvaus vertybių pagrindo. gali- 
mybę, jis pats save pasmerkė apsiriboti tik faktų kons- 
tatavimu. O faktų kalba yra perdaug dviprasmiška, 
kad ja būtų galima atsakyti žmogui, kuo jis ištiesų turi 
būti. Todėl, nežiūrint visos moralinės atsakomybės ak- 
centavimo, egzistencialistiškai suprastas 
humanizmas neišvengiamai veda į mo- 
nąlinį reliatyvumą,“ Kuris moralines 
vertybes išblankina į paprastus sub- 
jektyvinius nusistatymus: 


Nuo moralinio reliatyvizmo grėsmės egzistencialisti- 
nio humanizmo negali išgelbėti nė heideggerinė sau pa- 
čiam ištikimybė (die Treue der Existenz zum eigenen 
Selbst). Kol nerandamas objektyvus pagrindas verty- 
bėms atskleisti, tol ir sau pačiam ištikimybės reika- 
lavimas lieka tokia pat tuščia formule, kaip ir sartrinis 
atsakomybės už visą žmoniją reikalavimo akcentavi- 
mas. Tuščia reikalauti sau pačiam ištikimybės, kol nėra 
pagrindo atsakyti, ką gi ištiesų reiškia būti „sau pa- 
čiam“. Gi atsakyti šį klausimą, tai atskleisti, kuo žmo- 
gus ištiesų turi būti. O atskleisti žmogui, kuo jis ištiesų 
turi būti, savo ruožtu negalima kitaip, kaip objektyvaus 
Šita prasme ir atsidu- 
riame prieš alternatyvą: arba galime „save patį“ ap- 
tarti objektyvia vertybių sistema, arba „savęs pačio“ 
sąvoka lieka tuščias žodis be jokio pozityvaus turinio. 
Tą ir regime Heideggerio atveju: neradęs objektyvaus 
vertybių pagrindo, Heideggeris yra priverstas „save 
patį“ nusakyti grynai negatyviai. Būti savimi pačiu 
heideggerine prasme, tai neturėti iliuzijų, atseit žinoti“ 
visos žmogiškosios būties ir visų žmogiškųjų pastangų 
niekingumą. "Tiesa, šituo beiliuziškumo reikalavimu 
Heideggeris perspėja prieš savęs praradimą kasdieni- 
niuose rūpesčiuose. Bet perspėti prieš kasdienybę dar 
nereiškia nušviesti, kuo ištiesų reikia žmogui būti, ko 
siekti ir dėl ko kovoti. Kuo žmogus ištiesų privalo būti? 
Šį klausimą Heideggeris palieka neatsakęs: visas jo 
atsakymas tėra apeliavimas gyventi mirties akivaizdoje. 
egzistencializmas yra 
negatyvia prasme 
egzistencializmas 


Visa tai suglaudus, 
labiau humanizmas 
negu pozityvia. Neabejotinai 

yra humanizmas negatyvia prasme — materializmo at- 
sisakymu. Tačiau egzistencializmo teisė į humanizmą 
pozityvia šio žodžio prasme lieka problematiška, nes 
dviprasmiškas lieka ir jo žmogaus bei žmoniškumo 
supratimas. Lieka egzistencialistinė žmogaus samprata 
dviprasmiška dėl to, kad laisvė, kurią egzistencializmas 
paverčia pačia žmoniškosios veiklos norma, pati sa- 
vaime dar nėra morališkai pozityvi vertybė. Kiek 
nedviprasmiškai egzistencializmas apeliuoja į Žmogų 
neprarasti savęs kasdieniniuose rūpesčiuose, tiek betgi 
jo apeliavimas į ištikimybę sau pačiam ar atsakomybę 
už visą žmoniją lieka tuščias, nes atpalaiduotas nuo ob- 
jektyvių vertybių turinio. Šita prasme, paradoksiškai 
išreiškiant,  egzistencialistinėje žmogaus sampratoje 
slypintį dviprasmiškumą, ir reikia pasakyti: egzi- 
stencializmas — tai humanizmas be po- 
Zityviai "aptarto žmogaus, idealo, bė 
pozityviai įžvelgtos žmoniškumo pras- 
mės. Šita prasme mes ir laikome jį labiau pastanga 
jieškoti humanizmo, negu pačia humanizmo tiesa. Eg- 
zistencializmas, tai dar neišpildytas ilgesys. 

c) Išvada. Štai koks žmogaus vaizdas iškyla mums 
iš dabarties filosofijos. Šitos žmogaus sampratos hori- 
zonte mes ir jieškome išeities. Iš vienos pusės esame 
išsilaisvinę iš materialistinio totalizmo visa pavergti 
gamtai. Esame iš naujo praregėję savo nepalyginamą 
savotiškumą. Iš naujo, nusikratę materialistinio deter- 
minizmo košmaro, pasijuntame laisvomis, mums pa- 
tiems patikėtomis asmenybėmis. Žmogiškosios didybės 
jausmas vėl suplaka mūsų gyslomis. "Tačiau, antra 
vertus, užsiskleidę tik laiko horizonte, tebesame pra- 
radę tą vertybių sąmonės pagrindą — amžinybės per- 


K AZYV S BRADUNAS 


NAKTINIU KAPŲ TAKU 


Aptrūnijusios rūpintojėlio kojos 
Mėlynom liepsnelėm lydi mus, 
Ir blanki delčios mėnulio žvakė 
Spinkso ant įmirkusios kalvos. 


Dūslią, liūdną požeminę dainą 
Sklaido vėjas rudenio grubus. 
Svaigstančia galva kažinkas eina 
Ant gyvybės ir mirties ribos. 


Grižkime. Rūpintojėlio akys, 
Nepragydus dar gaidžiam, užges — 
Ir tik stabas, juodas ir apakes, 

Gros karklu vaiduoklių balades. 

spektyvą. Tai ir vėl palieka mus nykumos tamsoje. 


Ta pati laisvė, kurią ankstyvesnieji amžiai pergyveno 
kūrybinės inciatyvos versme, mūsų rankose virsta 
nusilenkimu neišvengiamybei ar akla rizika. Ir nieko 
nuostabaus: laisvė, kurios nenušviečia vertybių sąmonė, 
tėra plika sauvalė. O sauvalei kito kelio nėra: arba 
suklupti prieš likimą, arba aklai rizikuoti nežinomybe. 
Ta pati žmogiškoji didybė, kurią ankstyvesnieji amžiai 
pergyveno dėl žmogaus paskirties amžinybei, mūsų šir- 
dyse virsta baime prieš save pačius. Ir nieko nuosta- 
baus, didybė kurios negaivina žmoniško 
žmogaus idealas, yra pasmerkta virsti 
plika jėga. O plika jėga yra baugi ne tik iš šalies, 
bet ir tam, kuris ją valdo. Aklai siautėdama, ji gali 
atsigręžti ir prieš savo pačios viešpatį. Todėl, nors ir 
žinome, jog mūsų ateitis yra mūsų pačių rankose, vis 
dėlto nesame tikri. Baiminamės ateities, nes 
baiminamės patys savęs. Nežinome patys, kam 
savo laisvę ir savo didybę panaudosime: vilčiai ar 

žūči Nežinome patys, ką savo ran- 
komis sukursime, nes, prarasdami am- 
žinybės perspektyvą, praradome ir tą 
šviesą, kuri šviestų mums kelią į žmo- 
gų, į žmonišką žmogų. 

Savo tūkstanties puslapių veikale, įvardintame 
„Ethik“ Nicolai Hartman keliose vietose kartoja: „Kas 
gera ir kas bloga, mes dar nežinome“. Laikau šiuos 
žodžius pačiu būdingiausiu mūsų amžiaus dvasios liu- 
dijimu, kuriame etiką, atseit jieškome atsakymo į klau- 
simą, kuo Žmogus pašauktas būti, nežinodami, kas gera 
ir kas bloga. Tekeliu vieną klausimą: dar nežinome 
ar jau nebežinome? 


ĄŽUOLĖLIAI 


Auga auga ąžuolėliai 
Kaimo kapuose. 

Ant šakelių šakužėlių 
Amžina rasa. 


Jei braukysi rankom rasą — 
Ašaros byrės. 

Ąžuolėliai sunkiai neša, 
Dedas ant peties 


Visą vargo žemės mantą, 
Lenkias nuo naštos... 

Ir girdi, kaip lašas krinta 
Ašaros šaltos. 


DUOBKASYS 


Kai spaudžia mano rankos kirvį, 
Trenkdamos į ąžuolo šaknis, 
Virpa raumenys — įkaitę drėgnos virvės, 


Vyzdžiuose įsižiebia ugnis, 


Tartum smogtumei į pačią mirtį 
Su visa gyvenimo jėga!... 

O duobė kiekvieną keršto kirtį 
Skaito, skaito nesuklysdama. 

O. V. DE L. MILOSZ-MILASIU PRISIMINUS 


LYSANDRO Z. D. GALTIER, ARGENTINA 


Šis straipsnis parašytas specialiai Aidams. Red. 


Kada nors atsistojęs prieš Aukščiausiojo teismą ir 
“ paklaustas, ką aš veikiau žemėje, tarp kito ko pa- 
reikščiau: „Aš buvau Milašiaus draugu“. Tai pasaky- 
čiau pasididžiuodamas, nes bendravimas su šia ypatin- 
gai kilnia siela buvo mano reta privilegija. Taip maž- 
daug yra pareiškęs Jean Cassou. Taip pat ir aš neabe- 
jodamas galėčiau pasakyti, nes aš taip pat pažinojau 
šį vieną didžiausių ir giliausių mūsų poetų. 


, „Kalbėti ir rašyti — sakydavo jis — tai gailestin- 
gumas ir labdara: dovanojimas motyvų apmąstymams“. 
Taigi, kalbėti apie jį reiškia tam tikrą pasitikėjimą. 
Pasitikėjimą savimi. O jo pažinimas mums padeda 
prie mūsų pačių priartėti. 2 


1939 m. Paryžiuje buvo įsteigta MILAŠIAUS BIČIU- 
LIŲ DRAUGIJA (Assotiation des Amis de Milosz), ku- 
riai pirmininkauja Jean de Bosshiere. Jos nariu-stei- 
gėju ir atstovu Argentinoje yra rašąs šias eilutes. Ta 
draugija davė akstiną literatūros būreliams giliau pa- 
žinti šį lietuvį, pasirinkusį sąmoningo vienišojo kelią. 
Jo veikalams, leidžiamiems mažais tiražais, buvo lemta 
laukti laiko pripažinimo. Tačiau jo įtaka moderniajai 
poezijai buvo didelė ir peržengė Prancūzijos ribas. Pas 
mus, Amerikoje, ji ypač pastebima Pablo Neruda!) 
kūrybos kulminacijose; Argentinoje jo žymioje įtakoje 
kūrė ir tebekuria Cesar Rosales, Olga Orozco, Artu- 
ro Cambours Ocampo, Emma de Cartosio, Alfonso 
Gonzalez ir kiti. 


Milašius gimė 1887 m. gegužės 28 d. istorinės Lietuvos 
ribose, senoje kilmingoje šeimoje, susietoje giminystės 
ryšiais su Lauzacijos kunigaikščių dinastija, kurios ge- 
nealogijos šaknys siekia XIII amžių. Gyveno jis pily- 
je, į kurią „nuo ežero lelijų plaukė senovės laikų kva- 
pas, gilių legendos obelynų rūkas“. Vienišas, šalia 
žiauraus tėvo ir nuolat nerimstančios motinos, auga 
nuolatinės baimės atmosferoje, kaip sapne. Nerami vai- 
kystė jam stovi prieš akis, lyg kokia baisios ir nežino- 
mos motinos pagimdyta šmėkla, kurios jis nenuilsta- 
mai jieško ir pėdų neužtinka. Jo kūną ir dvasią sle- 
gia kažin koks keistas prakeikimas. Skaičiusieji jo 
raštus bus įsidėmėję kad ir tokius vidinės patetikos 
fragmentus: 


„Kai prakeikimas mindė mano šešėlį, kai paukščių 
juokas plakėsi į veidrodžius nakties, kai gėlės 
baisaus kūdikiško skausmo smaugė mano meilę 
ir troškimas, galvą lenkdamas, svaigo vyne, 
aš galvojau apie tave, vienatve, 
aš galvojau apie tave, pamestoji! 
Tu penėjai mane juoda duona ir pienu 
ir laukiniu medum; 
miela man buvo valgyti iš tavo rankos lyg žvirbleliui, 
nes aš jau neturėjau, o maitintoja, nei motinos, 
nei tėvo, 
o pamišimas ir šaltis po namus klaidžiojo be tikslo“. 


Vienuolikos metų jis išvyksta į Paryžių. Ten pradeda 
studijuoti orientalistiką. Tėvams mirus paveldi didelį 
turtą. Studijoms pagilinti keliauja po Europą, Ame- 
riką, Afriką. Susidraugauja su Oscar Wilde'u, lydė- 
jusiu jį nevienoje kelionėje, su Jean de Lorrain'u, 
Ernestu Lajeunesse'u, Georg Moore'u ir Apolinaire'u. 


1) Žymiausias šių laikų Čilės poezijos atstovas. 
Vertėjas. 


+ pilnose nostalgijos ir liūdesio poemose. 


Šis pastarasis, vėliau tapęs poetinės srovės šefu, viešai 
paskelbė Milašių jo vadovaujamo literatūrinio sąjūdžio 
pirmataku. 


Milašiaus plati ir įvairi kūryba yra didelio kon- 
densuotumo ir atskleidžia nepaprastą jo vidinį gyve- 
nimą. 1899—1939 m. laikotarpy jis sukūrė apie trisde- 
šimt veikalų: eilėraščių rinkinių, scenos dalykų, ro- 
manų, pasakojimų, metafizikos traktatų, istorijos bei 
politikos studijų. 

Kaip gilios intuicijos kūrėjas, jis pasižymėjo ma- 
giškai drąsia interpretacija ir giliu jausmu. Jo įsi- 
gilinimas į Bibliją ir paskelbtos reveliacijos atidengia 
naujus horizontus. Tai matome „Žydų tautos iberiš- 
koje kilmėje“, „Atšifruotoje Apokalipsėje“, ,„Apokalip- 
sės rakte“ ir „Lietuvių tautos kilmėje“. Jo turtingi 
apmąstymai apie judesį dar prieš 1916 metus jį priveda 
prie atradimo dvasinio ir fizinio visatos reliatyvumo 
dėsnio: „Erdvės materiškumo kaip atvirkštinio judo- 
mybės ryšio sinonimo“. Čia jis pralenkė Einsteiną, pas- 
kelbusį tą tiesą vieneriais metais vėliau. 


Su Pėe ir Baudelaire'u Milašių sieja atmosferos ir 
akimirksnio jausmas, kurio dėka „vidinė drama sklei- 
džiasi poetiškai“. Jis taip pat daug bendra turi su. 
Rilke. Abu poetai yra panašūs ir savo gyvenimu ir 
savo kūryba, nors vienas antram įtakos nėra dare. R. 
de Reneville nuomone tai bus „pasireiškimas prototipiš- 
kumo poezijos, kurios aktyvumas pagrindžia hipotezę 
apie jos kilmę poetinio patyrimo, kuris tą aktyvumą 
veda prie atradimo tiesų, kurių pasipildymą įrodo ana- 
logijos metodas, kaip dvasinėje kūryboje, taip ir neži- 
nomųjų pasaulių šaltiniuose“. 


Milašius „Pažinimo psalmėje“ pasisako: 

„Lankiau du pasauliu. Meilė mane privedė prie pačių 

būties gelmių. 

Ant pečių nešiau nakties svorį; kaktą suvilgė 

man mūro rasa. 

Grįžęs sukau ratą laivo tų, kurie išvyksta ir grįžta. 

Liko kažkur manyje skritulys aukso, nukritęs ant 

pelenų gniūžtės. 

Aš nedrąsiai tyrinėjau pamišusio pasaulio šlykščius 

labirintus, 

ir po vandenų mase miega mano nepaprastos 
tėvynės“. 


Kartodami Kierkegardo žodžius galėtume pasakyti, 
kad „jo gyvenimas buvo atbaigtas mėginimas ir atbaig- 
tos egzistencijos turinys“. 


Jis buvo vienišas. Gyveno gryname laike, užsida- 
ręs savy. Todėl jo poemose juntame konfidencialumą, 
chronišką paslaptingumą ir betarpiškus širdyje vyks-- 
tančius reiškinius. Poezija ir filosofija jam yra neda- 
lomos. Poezija — tai pilnutinis pažinimo aktas, pasiek- 
tas analogijos proceso keliu. Jis buvo žemės keliau- 
tojas, šešėlis savo ilgų narsaus zuikio arba pakaruok- 
lio kojų — kaip jis pats jas vienoje vietoje yra pavadi- 
nęs — kaip neramus kompasas, vedančių jį visais pa- 
saulio kelias. Keliavo jis per visų laikų ir kartų filoso- 
fijos ir religijos sritis ir pažino Žmogaus sielos ir visa- 


“tos struktūros tapatybę, šitokiu būdu duodamas dvasiai 


vilties pažinti pasaulį per savęs pažinimą. 

Jam yra skirta būti neužmirštam. Jis gyvena savo 
Tos poemos 
yra jo vidinis aidas. „Je ne suis plus au monde“ — 

IMEILINTI AKMENS 


O. V. MILAŠIUS 


„Įmeilinti akmens“ yra ištrauka iš L'Amoureuse 
Initiation romano, parašyto lietuvių poeto ir min- 
tytojo Oskaro Vlado Milašiaus, rašiusio prancūziškai. 

Per I-jį pasaulinį karą Milašius buvo mobilizuotas, 
bet, kaip daug kalbų mokąs, buvo priskirtas prie pran- 
cūzų užsienių reikalų ministerijos spaudos skyriaus 
Paryžiuj. Čia jis sužino, kad iš karo griuvėsių keliasi 
ir jo senolių tėvynė Lietuva. Jis tuojau ryžtasi jai pa- 
dėti, sueina į pažintį su naujosios Lietuvos vadais ir 
jau 1918 m. gruodžio mėn. tampa Lietuvos delegacijos 
diplomatiniu redaktorium Versalio taikos konferenci- 
joj. 1919 metais Milašius paskiriamas Lietuvos atstovu 
prie Prancūzijos vyriausybės. Nuo tada jis didelę 
laiko dalį skiria Lietuvos kultūriniam atstovavimui 
prieš Vakarų pasaulį. Paskaitos, brošiūros, straipsniai 
įvairuose žurnaluose, lietuvių dainų ir pasakų vertimai 
į prancūzų kalbą — štai Milašiaus duoklė Lietuvai per 
20 metų, neskaitant kitų raštų ir memorandumų, kurie 
iš Lietuvos Pasiuntinybės raštinės Paryžiuje neišeidavo 
i pasaulį, kol jų neperžiūrėdavo arba pagrindinai 
neištaisydavo mūsų rašytojas. 

Jo 60 metų sukakties proga už kūrybą ir nuopelnus 
Lietuvai Vyt. Didž. Universiteto Teologijos-filosofijos 
fakultetas suteikė Milašiui garbės daktaro laipsnį. Dip- 
lomo pasiimti poetas buvo žadėjęs pats atvažiuoti į 
Kauną, tačiau silpna sveikata neleido. Sekančiais, 1938 
m. Milašius išėjo į pensiją, o kitų Metų kovo mėn. 2 d. 
mirė Fontenebleau nuo širdies smūgio, nes jau anks- 
čiau daug kentėdavo nuo angina pectoris. Šitokiu 
būdu Milašiui nebeteko pamatyti II pasaulinio karo 
baisios audros, kurią jis buvo numatęs ateinant. 

Šiandien, praėjus dešimt metų nuo jo mirties, Mila- 
šiaus vardas pasauly daug labiau žinomas, negu poetui 
gyvam tebesant. Tam daug pasitarnavo viena šveicarų 
leidykla, kuri, karui pasibaigus, išleido beveik visus 
Milašiaus raštus, ir Milašiaus draugas A. Godoy, pa- 
rašęs knygą „Milašius — Meilės poetas“. 


Milašiaus „Miguel Manarą“ ir kai kuriuos jo eilė- 
raščius „Poemų“ vardu į lietuvių kalbą yra išvertęs 
A. Vaičiulaitis. Disertacijas apie Milašių yra parašę 
J. Grinius (1929), Židonytė ir A. Pajaujytė (1949). 

L'Amoureuse Initiation, iš kur yra paimta 
čia duodama ištrauka, yra pusiau lyrinis, pusiau filo- 
sofinis romanas. Jis vaizduoja apysenį grafą Pinamonte 
de Bretinoro, kurio nerami širdis per trisdešimt metų 
gyveno sausroje. Bet štai jis Venecijoj sutinka gra- 
žuolę Annaleną-Klarisą iš Meronos ir ją pamilsta. Nors 
ta moteris, įpratusi keisti vyrus, nėra verta meilės, ta- 
čiau Pinamontui ji atidengia naują pasaulį ir sukelia, 
dar niekada nepatirtų jausmų intensyvumą, siekiantį 
ekstazės. Bet juo labiau atsiskleidžia kūninių santy- 
kių žemumas, juo labiau Pinamontas siekia absoliuti- 
nės meilės. Momentais jis tokią meilę lyg pajuntą. Ta- 
da jis jaučia ir tiki, kad meilė yra visur viskas, kad ji 
valdo visatą, yra persunkusi kiekvieną būtybe ir pa- 
lietusi net akmenį. Tokiu būdu Pinamontas nuo moters 
meilės kyla prie daiktų ir žmonių meilės, prie visatos 
meilės ir pagaliau prie visuotinės absoliučios Meilės, 
nes „kas tikrai myli, tas myli Dievą“. Į šitas aukšty- 
bes Pinamontas dar visai nepakyla, nes jo meilė dar 
nėra pakankamai išgryninta kančios, tačiau kelią į jas 
nujaučia. Šitą nuojautą (romantiškai platonišką) jaus- 
mų ir vaizduotės pakilime kaip tik atskleidžia duoda- 
mas ištraukos vertimas. Red. 


„Viena man meilės atneštų palaimų buvo mano su- 
sitaikymas su žmonėmis. Nežinoma jėga — — miela 
ir saldi jėga — — besibaigiant dienai, mane išvesdavo 


į margą ir triukšmingą šv. Morkaus aikštę. Su švelniu 
nerūpestingumu aš čia įsimaišydavau į minią mylimųjų, 
rytiečių, smulkių pirklių, tarnų, įvairių meistrų-taisy- 
tojų, Mergaičių, gėlių pardavėjų, vaisių pardavinėtojų, 


aš nebesu pasaulyje — galėjo jis sušukti drauge su 
šviesiuoju Rimbaud, nes jis gyveno anapus gyvenimo 
„tik tam, kad turėtų pergyventi“. 

Dažnai savo klajonėse laivu be vairo, kai miglota 
šviesa iš kurio nors pakrantės namo paviliodavo jo 
žvilgsnį, jis išgirsdavo, lyg pro kokį vandens sapną, 
keistą, lėtą, kviečiantį balsą: ,„Ateik, o rasi čia nus- 
kendusią sielą“. Milašiaus siela buvo plati, daugias- 
palvė ir gili, kaip jūros daina. Kartais „atminimų ne- 
bylus kapas“ sukrėsdavo jį taip stipriai, kad, atsisakęs 
jieškoti žmonių kalboje žodžių švelnumui ir dėkin- 
gumui išreikšti, lyg pamišęs jis bėgdavo į gatvę, glaus- 
damas prie širdies vyrus, moteris ir vaikus, spraudė 
jiems į rankas pinigus, brangenybes ir juokėsi iki 
ašarų, kai išgirsdavo aiškinimus, būk jis tai darąs al- 
kolio įtakoje, nors tai buvo jo meilės ir švelnumo iš- 
raiška. Milašius mylėjo žmones žiauria meile:. „sena 
gailestingumo, vienatvės ir choleros sužeista meile“. 
„Atrodo, lyg kad šie žodžiai taikomi Dantei“ — su- 
šunka juos cituodamas Giovanni Papini studijoje apie 
„Dieviškosios komedijos“ autorių, nes Milašiaus meilė 
žmonėms buvo panaši į Dantės meilę. 

Jis mylėjo ne tik žmones, bet taip pat paukščius, 
gyvulius ir daiktus — su visu jų efemeriškumuų — mis- 
tiška meile. Jis jautė išviršinį daiktinių mechanizmų 
intymumą ir jų slapčiausias žymes. „Paprasčiausiame 
daiktė glūdi tyli tiesa“ — sakydavo jis — ir jieško- 
davo savo skausmo atspindžio, kaip Schopenhaueris- 

"sios elegancijos polėkiu. 


kūdikis, tų daiktų širdyse. Jo slaptingas instinktas vi- 
sada jį vesdavo į kokią nors liūdesio šalį, kur jį pasi- 
tikdavo skausmas, reikalaudamas aukštos atpirkimo 
kainos. 


Jis buvo didelis paukščių mylėtojas. Tai buvo jo 


vaikystės draugai. Amžinieji draugai. Prieš pačią mirtį, 
kuri užtiko jį prieš dešimtį metų, savo paskutiniame 
laiške, jis man rašė, kaip yra prislėgtas skausmo ir 
liūdesio. Šis plaukė iš nujautimo visuotinio apokalip- 
tinio chaoso, kurį siunčia žemei „pasaulį valdančios ir 
piktos jėgos“, ir dėl „gyvenimo visuomenėje, kurios 
intelektualinis lygis su kiekviena diena smuko žemyn 
ir darėsi nepakeliamas kiekvienam žmogui, turinčiam 
bent kiek gero skonio ir savigarbos“. Tada jis grįžo 
pas savo paukščius Maintenou alėjoje Fontainebleau 
parke su didele baime, ar jie nebus jau jo pamiršę. 


Man atvykus — rašė — alėjose ir medžiuose su- 
skambėjo įvairiabalsiai visų linksmūnų paukščių pašė- 
iusio entuziazmo garsai“. Ir pridūrė: „Tai bus vienas 
trijų ar keturių įspūdingiausių ir gražiausių mano pri- 
siminimų, kuriuos išsinešiu iš šios kietos planetos“. 

Toks yra paskutinis Milašiaus prisiminimas, — Mila- 
šiaus, didelio poeto, tikrai panašaus į paukštį, tariant 
Miomandre'o žodžiais, panašaus į didelį sužeistą paukš- 
tį, kuris atžymėjo tragišką išblokštojo kelią aukščiau- 


Vertė J. Kėkštas. 

kurių vaisiai buvo užkonservuoti ir suspausti kaip var- 
lės, visų šalių nuotykininkų, visų rūšių paklydėlių, vi- 
sokio amžiaus paauglių ir visokių spalvų karvelių. Dan- 
gau! Kiek čia blogo vardo, kiek melo, kiek skonio 
trūkumo! Kaip šokinėja mano viduje senasis žaltys! Bet 
meilės pašvęstos lūpos buvo galingesnės už įsiliebsno- 
jusią žaizdą. Aš buvau pilnas nuostabos, pykčio ir 
troškimo. Kada ateis žadėtoji diena, dienų diena, kada 
atsiskyrėlis, žiūrėdamas į žmonių minią, jausis savo 
sielos gilumoje taip sujaudintas, kaip žiūrėdamas į jū- 
ros ar miško reginį! Kodėl taip reikia, kad medžių ir 
bangų jūros susilieja į viena apreiškiančios meilės 
giesmę, o šimto žmonių sambūrio užtenka sukurti ab- 
surdiškiausiai ir pavydžiausiai baidyklei? O taikiosios 
kariuomenės! Ramios balkšvos upės kalnų papėdėse! 
Kaip daug artimesnės jūs esate dieviškajai širdžiai! O 
pamokanti didžiųjų paukščių kelionių harmonija, ko- 
kia tvarkos ir grožio dvasia tave įkvepia ten, labiau- 
siai apsiniaukusiame jūros danguje! Piktos ir žiaurios 
būtybės, kūrinijos puvėsi! Kai mes esame trys, meilė 
yra mūsų tarpe; bet kai mūsų yra trisdešimt, tuoj at- 
siranda žemiškasis autoritetas. O kai mūsų yra šim- 
tas tūkstančių, mūsų vardas yra valstybė, o mūsų ke- 
lias — gėda. Kančia ir varžanti silpnybė yra apačioje, 
begėdystė ir žiaurybė viršuje; tėvas tampa tironu, mo- 
kinys — inkvizitorium, karys — melo, puikybės ir 
plėšrybės įrankiu; o ten, pačioje apačioje — begalinis, 
nežinomas, tamsus, neapsakomas kraujavimas ištvirkė- 
lės ir bejėgybė skaisčiosios; krūva pinigų ant maini- 
ninkų stalų, o pakaruoklis kartuvėse; kardo žybčio- 
jimas ir gimdymo riksmas. 

„Palauk, susigriebiu aš juokdamasis. Ne, tris kart 
ne, bičiuli Pinamonte! Tavo pyktis ir tavo liūdesys 
jau nebėra sezono dalykai. Aš tave, poneli veidmaini, 
ir vėl nustveriu tuščiažodžiuojant. Sakyk, kas per vie- 
nas yra tas pyktis, kuris nuslopina didijį džiaugsmo iš- 
siveržimą? Ar šių laikų žmonija tave taip blogai nu- 
teikia? Ak, Pinamonte, tavo viduriuose juk pabudo 
maža švelni būtis ryto vėjuje, gražus gegužės mėnesio 
kūrinys, nerūpestingas ir šokantis, didelis meilės alkis; 
žiurėk, spręsk, atsverk: gyvenimo baidyklė stovi prieš 
tavo akis su visu savo melu ir pasileidimu. Nuryk ją! 
Begalinė išmintis yra jos tau atmatavusi pagal tavo 
alkį; nuryk ją, aš tau sakau, nuryk ją tuojaus! Eik, 
"nieko nebijok, tu jai vadovausi! Na, kagi? Paskyta, 
padaryta? Tau nepatinka. Ištikrųjų. Tau nepatinka. 
Graži istorija. Žinok, kad nepatikimas yra tik vienas: 
jį sužadina mūsų nesugebėjimas pulti, nugalėti, pagrobti 
ir vadovauti didžiajam priešui mūsų pačių viduje. Bet 
laikai pasikeitė; tu užpuolei, tu nugalėjai, tu šokai prie 
subliuškusio tavo išdidžios ir kvailos puikybės lavono; 
tu myli save, tu mąstai ir kalbi tiesą, tu esi žmogaus 
mylėtojas. 

„Taigi aš, apsvaigintas išminties, perkirtau sunkią 
žmogiškąją pilkumą, kurioje, šalia baisios visatos gies- 
mės maišėsi ir mažas mano veidmainiško kikenimo 
garsas. Aš greitai pamilau tą jaudinantį gėlių ir trąšų 
kvapą, kvėpuojamą mūsų nustebusios veislės. Aš lio- 
viausi būti apsipratęs su išdidumo ir melo kvailybe. Tie 
dalykai greitai pasibaigs, kalbėjau aš savo širdyje; jie 
pasibaigs tuojaus, kai tik patiks didžiajai Meilei, kuri 
juos užbaigs. Ji žino, kas dar reikia padaryti, ji jaučia 
kas dar reikia padaryti, ji daro tai, kas dar reikia pa- 
daryti. Tos absurdiškos žemumos yra pilnos nesąmo- 
ningo švelnumo; mes mylime jas. Bet ar jos nėra 
vakar pasmerktos ir ar jos rytoj neišnyks? Mylėkime, 
apsvaikime! Ji, tik Ji viena yra likus! Štai Ji, Ji ateina; 
„ Jeruzalės akmuo žėri jos rankoje. 

„Taigi aš išėjau; mano baimingos pelėdos šešėlis 
susidraugavo su Piacetos grindiniu, su dožų rūmų kolo- 
nomis, su gaivinančiais šv. Morkaus akmenimis. Juok- 

dariai sugebėjo sudominti mane savo gudriomis išdaigo- 
mis. Tuojaus dingo mano- piniginė, kiek vėliau bran- 
gios sagtys; O aš tik juokiausi iš šitų nelaimių. Tas 
nelaimes juokų ir kvailysčių progomis aš kartojau savo 
paguodai. Daug kartų aš kalbinau mergaites: gražias ir 
šlakuotas. Ir mano laikrodis dingo, kaip sapnas, o ta- 
bokinė išnyko, kaip lengvas dūmelis; net auksinės 
sagos iš mano švarko buvo labai švelniai išpiautos. 

„Tačiau dėl to aš nesumažinau savo sentimentalių ir 
nuotykingų pasivaikščiojimų. Daiktai manyje žadino 
gyvą dėmesį. Galima sakyti, kad mano meilė Veneci- 
jai prilygo mano meilei Annalenai. Mano galvoje Mo- 
teris ir Miestas susiliejo į vieną būtybę. Pagaliau, ar 
yra pasaulyje kiti du dalykai, labiau susiprantą ir la- 
biau vienas su kitu susilieją, kaip dieviškoji aistra ir 
arkangeliškoji Venecija? Kas, sustodamas mėnesienos 
naktį ant della Paglio tilto, nebus pagautas tos paguo- 
džiančios ir nuostabios tiesos, kad mylinčiam Grožį 
nėra svajonės, kurią neatitiktų tikrovė? 

„Ir kuris, pagaliau, įsižiūrėdamas į balkšvus ir 
snaudžiančius kanalus, švarius rūmus su našlaičių veido 
išraiškomis, platų galingą bei apakinantį molą, šiuose 
broliškuose daiktuose neatpažins savo švelnybės melan- 
cholijos, savo prisiminimų šerkšnos ir tragiškos savo 
meilės saulės? 

„Aksominė klaupka maldos sulenktiems keliams, 
ambros, mMyros ir ažūro švelnybės rūmai — Venecija 
yra kartu ir brangus viso Žmogaus meilės skausmo 
ašarynas, — o dangus, kuris žiūri į ją, yra baltas pas- 
kutiniųjų atodūsių baltumu ir parvirtęs persiskyrimo 
bejėgybe. | 

„Čia laukinė nostalgija savo ašaromis nuskaidrina 
gėdos veidą ir pačios žiaurybės akis. O kai šv. Jurgio 
sala mirties juodumu apdangsto savo vėjo purpurą, ir 
kai audra grąsina svyruojančiam miestui, tai šlykštusis 
Shylokas, dusdamas meile ir neapykanta, vakare šaukia 
dingusią Yessicą!). Ta Venecija su perplėšta siela, ta 
praeitų laikų valdovė su suteptais karnavališkais kara- 
lienės parėdais yra kartu įkyri, meili ir burkuojanti; ir 
kiekvienam, kuris nori koketuoti su melancholija ir mal- 
dyti skausmą, kaip mergaitę, patinka čia išsivesti pasi- 
vaikščioti melą, ružavu drabužiu apsivilkusį ir su gėle 
už kotelio pririšta prie kardo rankenos, po tas raup- 
suotas ir puošnias gatveles. Ta Venecija, Rytų pipi- 
rais išsikvėpinusi, yra savotiška sumoterinta Roma, 
skirta dulijos?) kultui; ir kai jos varpinės saldžiais susi- 
liejančiais balsais užintonuoja pilkai mėlyną va- 
karo giesmę, jos mums ypatingai primena, kad ka- 
daise mūsų mokytojui Meilei patiko gimti iš mergelės, 
labai paprastos ir labai garbingos. Ta švelnumu ser- 
ganti Venecija yra kartu ir silpnųjų bei audringųjų 
šventųjų sesuo; O kai auksinis mėnuo arti pilnačio 
švelniai atsiremia vieno palinkusio bokšto peties, jūs 
svajojate apie Mariją — Magdaleną, neatgaunančią 
kvapo po brangiųjų kvepalų našta. 

„Perdaug garbinga, kad būtų ištvirkėlė, perdaug 
grakšti, kad būtų motina, Kerėtoja Venecija yra myli- 
moji ir tik mylimoji; ši pravirkdanti gražuolė turėjo ypač 
daug seno pagoniško žavumo jėgos, bet ji mokėjo val- 
dyti mūsų širdis lygiai taip paslaptimi, kaip ir malone. 
Būdama galinga, kaip Venera, ji kaip ir Venera, yra 
gimusi iš jūros, liudydama dar kartą ir visiems lai- 
kams, kad kiekvienas simbolis turi kūną ir kiekviena 


1) Shylokas yra pagrindinis personažas Šekspyro 

komedijoje „Venecijos Pirklys“. Yessica yra jo žmona. 

(Vert.) 

2) „Dulijos“ kultas yra Bažnyčios terminas, išreišti 

tai pagarbai, kuria ji garbina šventuosius žmones ir 

angelus. Jis skiriasi nuo ,Latrijos“ kulto, kuriuo yra 
garbinamas Dievas. (Vert.) 


219 


svajonė — realybę. Ir kai ji — aukščiausias mūsų 
kūrinys — jaučia, kad meilės Dievui nėra nieko mie- 
lesnio, kaip tas grožio ir švelnumo veidrodis, kurį žmo- 
gus savo vargingomis ir darbščiomis, nuo metalo ir 
akmens suskirdusiomis, rankomis jam nužemintai tei- 
kia, kai ji tai jaučia, jaudinantis mūsų rankų padaras, 
ji su pasitikėjimu stebi amžinųjų dalykų spindėjimą ir 
švelniai dūsauja: O dangau, o jūra! O jūs, dienos ir 
naktys! Nesunaikinamas amžinosios meilės kūne! Aš, 
mirtingoji, baimingoji ir dūstanti, aš padarytoji — aš 
esu jums lygi šventume. 

„Šitaip vieną rytmetį Pinamontė pasijuto mylįs dvi 
gražuoles iš karto. Savo mylimąją aš pravardžiavau 
žavaus miesto vardu, o miestą — saldžios švelniosios 
vardu. Viskas, ką aš nešiojausi savo širdyje, visas 
mano jausminis skausmų ir džiaugsmų lobis buvo kilęs 
iš didžiosios pražydusių akmenų ir užburtų vandenų 
Dožienės; man būtų buvę gana lengva išbėgti nuo savo 
šmeižėjų ir konkurentų, ir prikalbinti Meronę eiti su 
manim kartu; tačiau aš nusileidau prietaringai baimei 
atskirti šiuos du savo brangius dvynučius ir atiduoti 
gyvulio kanopos globai tą aistros gėlę, kurią aš mačiau 
čia išsprogstant. 

„Vieną dieną, beslankiodamas šimto pridengtų aikš- 
tės langų akyvaizdoje, aš staiga pajutau į mane at- 
kreiptas Meilės akis, ir pilnas pagarbos nuleidau gal- 
vą. O galingoji ir švelni rože, Meilės padovanota 
Meilei! Neapsakomas yra grožis, kai Dievas pats save 
garbina! Ar tu gali padaryti kitaip negu būti mistiniu 
ženklu menkiausiose savo apraiškose? Pilna saldžios 
baimės širdimi aš pasukau į rūmus, į didelę šventą gėlę 
su šimtais dvilypių kotų?); ir aš, kaip kvailas, apkabi- 
nau vieną vidinių kolonų ir žmogaus kraujo plakimas 
savotiškai susiliejo su įmeilinto akmens širdies plakimu. 
Meilė, pone riteri, meilė gyvena akmenų širdyje; taip, 
sų paprastu akmenėlių, persunktu švelnumo ir atrastu 
vienišoje upelio pakrantėje, vieną dieną bus išmušti 
Melo ir Išdidumo dantys. 


s) Čia Autorius turi galvoj kurią nors iš Venecijos 
bažnyčių; gal būt šv. Morkaus baziliką. (Vert.) 

„Nelaimei, reikėjo, kad vieną vakarą Labūnovas 
mane užtiktų Santa Maria della Salute bažnyčioje nu- 
žemintai bučiuojant akmens dulkes. Mano švelni pas- 


laptis tapo išpliaukšta; visas miestas paleido gerkles. 
Aš žiūrėjau į besijuokiančius ir mane ėmė juokas la- 
biau negu juos. Ištikrųjų, kas yra labiau džiuginan- 
čio, kaip matyti akmenį meile persiėmusį, o kvailį 
Aroueto pakaliko mulkinamą.“ 


„Kitą kartą, paskendęs aistringoj ir kvailoj medi- 
tacijoj, aš gerai porai valandų pasilikau sėdėti pi- 
liulių gamintojo įstaigoj. Saulė žaidė puikiomis ipeca- 
cuanos spalvomis, o velnias, aptiekoriaus lūpomis, 
man šnibždėjo, kad čia yra Schivoni vaga, uždegta 
puikios besileidžiančios saulės šviesos: „Kaip štai jūs 
dabar esate arti tų švelnių ir pavergiančių paslapčių! 
Meilė jus atgaivino, išgydė, išgelbėjo: aistra padarė 
jus gamtos patikėtiniu, brangusis mano Pinamonte! 
Kaip jūs mylite daiktus! Kaip daiktai myli jus! Visas 
spindesys, atsiradęs dabar jūsų akyse, yra Meilės pa- 
daras; ir šita amžinoji ir nuostabioji Meilė jumyse yra 
visa. Bet! Ką aš kalbu? Argi ne jūs pats esate ta 
galingoji Meilė, tas amžinasis kūrėjas? Ar šita pati 
žado netekusi ir žerinti Venecija nėra mylinčiojo sva- 
jonė; jūsų, amžinai mylinčiojo, svajone? Ak, Pina- 
monte, aš puolu ant kelių prieš tavo galybę; aš tau 
atiduodu Pragarą; tu triumfuoji, kūrėjau! Tamsūs 
Prieštarautojo sparnai trinasi dulkėse prie tavo kojų. 
Tu, Meile, nugalėjai! Tai kyla iš melo! Bet melo ne- 
bėra daugiau! Štai nuostabi pirmosios dienos har- 
monija!“ 


„Su šiais žodžiais, mano širdies riteri, aš pabudau 
iš savo ekstazės ir išėjau į savo kelią su keliomis pa- 
senusių vaistų etiketėmis savo kišenėse. Aš neradau 
gudresnio būdo, išsivaduoti nuo tos cheminės naštos, 
kaip apibarstyti jomis virtuvės atmatas, išverstas pa- 
sienyje; ta pačia proga bus padarytas dar ir vienas 
gražiausių Meilės stebuklų: švelnių jos mylimojo mies- 
to spindesių dėka paleisti visų Santa Maria Zobenigo 
parapijos kačių vidurius. . 
Ižvertė Šaknis. 


DEGANTIS KRŪMAS 


JUOZAS LINGIS, ŠVEDIJA 


„Sigrid Undset buvo Norvegijos spindesys. Ji išgar- 
sino savo kraštą visame pasaulyje“. Šiais žodžiais š. m. 
birželio 10 d. Norvegijos paralamento pirmininkas Nat- 
vig Pedersonas parlamento posėdy užbaigė savo kalbą, 
kurios parlamento nairai išklausė atsistoję. Tą pačią 
dieną norvegų rašytojų draugijos pirmininkas Hans 
Heibergas spaudai tarė: „Sigrida Undset niekada nesu- 
kurs savos mokyklos norvegų literatūroj. Jos stiprybė 
ne išviršiniame stiliuje, kurį būtų galima pasekti. Jos 
kūrybos didybė buvo garbingas savęs tardymas ir gilus 
moteriškas pažinimas. O tokį junginį tegali sukurti tik 
genijus.“ Vėlionės kolega, 80-metis Peter Egge, ilgame- 
tis norvegų rašytojų draugijos pirmininkas iš savo 
giliai sujaudintos krūtinės atsiduso: „Ji buvo vieniša, 
kaip kad genijai visada vieniši būna, nežiūrint draugų 
ir pasaulio pritarimo. Ji kovojo vidinio fronto kovą 
su savo tylių pralaimėjimų skausmu ir paslaptingų 
laimėjimų didingumu. Toji kova buvo jos genijaus 
sąlyga.“ 


* 


„Varpai, valandėlę patylėję, vėl pradėjo gausti, o jų 
dūžiai dabar buvo tokie stiprūs, jog atrodė tartum ledas 
per nugarą slinktų“... 


Tai buvo tą tamsų, šalnos nubaltintą rudens rytą, 
kada Kristina Lavranso duktė pirmą kartą atvyko į 
Hamarą ir ant tėvo plačių pečių buvo inešta į baž- 
nyčią pabučiuoti auksinės dėžės su šv. Tomo relikvijo- 
mis. Bet birželio 16 d., kada „Kristinos Lavranso duk- 
ters“ autorės karstas tame pačiame Hamare buvo neša- 
mas ne į tą didžiąją vidurinių amžių katedrą, bet i 
“nedidelę šv. Torfino koplytėlę, nuotaika buvo kitokia: 
koplytėlės varpų trapus skambesys paskęsdavo var- 
gonų preliudijoj, o šiltas vasaros vėjelis žaidė aplink. 
Tas dabar norveguose taip svetimas pamaldumas, taip 
giliai kadaise įsišaknijęs žmonėse tos epochos, iš ku- 
rios Sigrid Undset pačią stipriausią medžiagą sėmė, 
persunkė paskutines jos valandas šioje žemėje. O to 
pamaldumo ji pati troško: maldos ir mišių už jos vėlę, 
išlaisvintą iš sąmoningai pasirinktos vienatvės. Gedu- 
lingas mišias laikė pats norvegų vyskupas Mangers, 
o per ilgas mišių ceremonijas garbingų svečių suoluose 
tik jos sūnus Hans vienintelis visą laiką išklūpėjo... 
Suskamba altoriaus varpeliai, Pakėlimas, vyskupas 
konsekruoja duoną ir vyną... ir vėl iš tolimų laikų glū- 
dumos girdėti pačios Sigridos Undset balsas: „Aš il- 
giuosi tos senos bažnyčios, ant uolos pastatytos, kuri 
niekada nesakė, kad daiktas yra geras tik dėlto, kad 
jis senas; priešingai, sakramentui naudoja ji vyną, 
kurs geriausias tada, kai jis senas, ir duoną, kuri ge- 
riausia tada, kai ji šviežia“. 


Aštuonių Norvegijos rašytojų garbės sargyba išneša 
rašytojos karstą paskutinei šioje žemėje dar likusiai 
dviejų valandų kelionei į Mesnalio mažytę medinę 
+ koplytėlę ten toli aukštai miškuose, netoli jos tėviškės 
Lillhammer. Hamare plevesuoja ant pusiau stiebo nu- 
leistos vėliavos; 


o tų -vėliavoms stiebų daugybė, nes 


SIGRIDA UNDSET, 1885—1949 


iniestas švenčia 900 metų jubiliejų. Tačiau daug dides- 
nį įspūdį darė tie iš eglišakių ir melsvų alyvų nupinti 
kryžiai, išstatyti kelių mylių pakelėj į paskutinę poilsio 
vietą, kur Mesnali kapinaitėse laukia iškasta duobė 
šalia ten palaidotų dukters ir sūnaus. Paskutinieji 
šlakstytuvo lašai, paskutinieji smilkytuvo dūmai... ir 
toli uolynais ir žaliais, kaip smaragdas, šlaitais nuaidi 
norvegų himno žodžiai: „O, mes mylime tą šalį“. 


Sigrida Undset nebuvo jau toks plačiai publikai aki- 
nantis menininkas: jos kalba — tikrai reikia stebėtis — 
dažnai nemeniška, beveik visai be blizgesio, 0 jos ro- 
manuose labai nedaug didingų ir stilistiškai apdirbtų 
vietų. Ji niekada nepasiekė tokio kalbos žėrėjimo, kaip 
Knut Hamsunas, bet ji vis dėlto buvo didesnis autori- 
tetas negu kuris nors kitas šiaurės rašytojų. Ta jos 
stiprybė glūdėjo nepaprastame ir retai sutinkamame 
literatūriniame jausme. Ji sugebėjo sujungti natūraliz- 
mo aplinkos ir jos galybės pažinimą su mistihe gyvosios 
dvasios patirtimi. Sigrida Undset priklauso nedaugeliui 
šiaurės rašytojų, pajėgusių nutiesti tiltą tarp mistikos 
persunkto 14-tojo amžiaus ir 19-tojo amžiaus natūra- 
lizmo. Užtat ji savo romanus galėjo kurti tikrųjų žmo- 
giškų aplinkybių perspektyvoje. 


Sigridos Undset jaunas Pegasas sužvingo gana aštriu 
to laiko impresionistiniu natūralizmu, visai dar netu- 
rėdamas jokio supratimo, kad pasauly ir malonės esa- 
ma. Pradžioj rašytoja daugiausia vaizdavo norvegų 
sostinės smulkiąją miesčioniją (Sigrida buvo baigusi 
prekybinę gimnaziją ir pati ištisą dešimtį metų išdirbo 
įstaigoj). Pagrindiniai personažai buvo moterys, o kont- 
rastas tarp pilkos kasdienybės ir neaiškaus ilgesio, ero- 
tinių polinkių bei svajonių buvo jos pirmųjų mėginimų 
centriniai motyvai. Bet šitie pirmieji žingsniai jau iš 
karto (debiutinis romanas „Ponia Martha Oulie, 1907) 
užtikrino rašytojai garsią ateitį. Dar vieną žingsnį pir- 
myn Sigrida Undset pažengė savo antroje „Laimingojo 
amžiaus“ knygoje (1908) Čia realistinis vaizdavimo 
menas jau pilnai subrendęs — tiesiog stebėtis reikia 
tiek jos išviršiniu, tiek psichologiniu vaizdavimo meist- 
rišku taiklumu. Nedaug kas tepajėgė taip įtikinančiai 
pavaizduoti tą liūdną ir slegiančią miestiečio kasdieny- 
bę, ypač moterų likimą aprašant. Iš tos pilkos natūra- 
listinės jaunų dienų kūrybos šiek tiek perspektyvų iš- 
likti turįs jos romanas yra „Jenny“ (1911), parašytas 
po ilgesnio viešėjimo Prancūzijoje ir Italijoje. Tai pir- 
moji knyga, ėmusi garsinti Sigridos Undset vardą. Ta 
pačia natūralizmo spalva nušlakstyti yra ir sekantieji 
jos kūriniai — tiek novelių rinkiniai „Neturtingas liki- 
mas“ (1912), „Užburto veidrodžio šukės“ (1917), „Pro- 
tingosios mergaitės“ (1918), tiek „Pavasario“ romanas 
(1914), kuriame rašytoja pabrėžia, kad moteris, kaip 
žmona ir motina, turi pirmiausia namams ir' šeimai 
atsiduoti. Romane ūžiančia srove teka jaunystės jaus- 
mai ir konfliktai, pavasario nakties audringas dangus 
gaubia visą istoriją: dangus mėlynas, tamsus neramus, 
bet šviežus ir savyje slepiąs ateitį. 

Tuo tarpu Sigrida- Undset auga dvasioje. Perėjimas 
į katalikybę 1924 m., katalikų tikėjimo pažinimas at- 
gimdo ją kaip menininkę. Galinga gyvenimo srovė 
išsiveržia iš tų naujų pergyvenimų, kurie pagilino, 
pagražino, paįvairino jos pirmykštį pažinimą: nusižen- 
gimas ir padarytos klaidos sunkina gyvenimą, bet nusi- 
dėjėlis gali pasitaisyti, susitepęs gali būti vėl nuvalytas, 
užkietėjėlis — suminkštėti. Pažinimas, kad po šio gam- 
tinio gyvenimo yra kitas, dar labiau pagilino Sigridos 
Undset psichologinius gabumus. Ir jos stilius darosi 
tvirtesnis bei tikresnis, įvykiai įgauna daug ryškesnę 
spalvą, personažai gilėja ir platėja, perspektyva žvel- 
giant ateitin — daug didesnė ir gilesnė. Visa tai nebuvo 
tik istorinė nuotaika. Rašytoja visiškai tikėjo, kad žmo- 
nės šiaurėje dabar pasidarė daug mažesni, pilkesni, 
labiau išpūsti. Didesnę to susmulkėjimo dalį ji pri- 
skyrė šiaurietiškam protestantizmui. 


Katalikiškoji pasaulėžiūra jau gana ryški jos vidu- 
rinių amžių romanuose: „Kristina Lavranso duktė“ 
(1920—1923), „Olavas Audunsėnas iš Hestvikino“ (1925) 
ir „Olavas Audunsėnas ir jo vaikai“ (1927). Bet ir 
šituose romanuose Sigrida Undset lieka tokia pati be 
pasigailėjimo, kaip ir jos natūralizmo budrūs pesimistai. 
Niekas kitas taip be iliuzijos neįžvelgė į žmogaus ne- 
garbę, kaip Sigrida Undset, nes ji nepaleidžia savo per- 
sonažų tol, kol jie neišmėgins visos gyvenimo gėdos ir 
smūgių kartėlio; o dėl tų žmonių ji nė kiek nesijaudina. 
Ji neglosto savo personažų visokiomis užuojautomis, 
neleidžia jų pro kančias praeiti, bet priešingai — verčia 
perbristi visų kančių klanus. 


Kristina Lavranso duktė nemėgina savo kančios iš- 
vengti, nes ji žino, kad toji kančia jai skirta aukštes- 
nės jėgos, kuri jai tik gero nori, kuri kitokiu būdu ne- 
gali išgelbėti jos atžagarios, išdidžios ir pasididžiuojan- 
čios sielos. Nedaug yra veikalų pasaulinėje literatūroje, 
kur moters pergyvenimai būtų taip giliai ir taip vis- 
pusiškai pavaizduoti kaip ,„Kristinoje Lavranso Duk- 
teryje“, tame centriniame Sigridos Undset kūrinyje. Jos 
vaizduojamų - moteriškų personažų portretai, lyg tie 
vėlybo renesanso freskai, pilni gyvo konkretumo, indi- 
vidualaus gyvenimo pilnumo — nesvarbu, ar modeliai 
buvo jauni, ar senatvės išvagotais veidais, ar jau mir- 
ties paženklinti žmonės. Bet šitie moters pergyveni- 
mai nelieka vien tik moterų pasaulyje — juose telpa 
ir vyro, ir tėvo, ir sūnaus pasaulis. Meilę tarp vyro ir 
moters, mMoterystę, Motinystės instinktą Sigrida Undset 
pavaizdavo su tokiu ekstatišku intensyvumu, su tokia 
tikrybe, teisybe ir protingumu, kad šitaip pavaizduoti 
tegali tik kūrėjas, pats tuos dalykus pergyvenęs. 


Kiti du viduramžiniai romanai savo turtinga fabula 
bei charakterių pavaizdavimu nėra menkesni už „Kris- 
tiną Lavranso Dukterį“, nors juose ir trūksta tos ly- 
rinės sultingos jėgos, narpliojant meilės istoriją. 


Sigridos Undset viduramžinių romano atatikmena 
šiems laikams yra jos dvilypis romanas „Gymnadenijos“ 
(1929) ir „Degantis krūmas“ (1930). Tuodu romanų — 
tai Sigridos Undset atsivertimo istorija, perkelta į vy- 
riško personažo, Pauliaus Selmerio, pergyvenimus ir 
patyrimus. "Tai gilūs išvidinio zyvenimo romanai. 
„Gymnadenijos“ ir „Degantis krūmas“ yra unikumas 
moderiojoj šiaurės literatūroje, nes tais romanais Sig- 
ridai Undset pavyko padaryti net tai, kas nepasisekė 
pačiam Ronaldui Fangenui, taip pat norvegui, tam iš 
pradžių dideliam liberalinio humanizmo garbintojui, 
paskui įkyriam to paties humanizmo priešininkui ir 
grupinio religinio judėjimo (oxfordistų) bei krikščioniš- 
kosios pasaulio revoliucijos skelbėjui. Būtent, jam ne- 
pavyko pavaizduoti moderniojo žmogaus raidos nuo 

ateizmo lig įtikėjimo į vieną asmeninį Dievą, nepavyko 
atskleisti malonės prasiveržimo tokio žmogaus sieloje 
ir pavaizduoti taip, kad procesas būtų suprantamas bei 
patikimas net ir tam, kuris pats tų dalykų nėra paty- 
ręs. 


Bet dvilypį Sigridos Undset romaną reikia įterpti | 
taip pat į daug didesnį idėjinį sąryšį. Tame romane 
reiškiasi ne vien tik atsiskaitymas su 19-tojo amž. pa- 
baiga, bet ir apskritai su subjektyvizmu. To subjekty- | 
vizmo filosofiniu pagrindu nėra vien tik Julijos Sel- 
mer, Pauliaus motinos, pasaulėžiūra, bet taip pat Pau- 
liaus svainio Halsteino liberališkoji krikščionybė bei 
jo dėdės Abrahamo, taio pat pastoriaus, ortodoksinis 
liuteriškumas. Visuose šituose atvejuose, žinoma, dau- 
giau ar mažiau, principai yra pritaikyti žmogui, o ne 
žmogus principams. Dėdės Abrahamo protestantiška 
ortodoksija stato pačius didžiausius tiesioginius ir ob- 
jektyvius reikalavimus atskiro žmogaus gyvenime, bet 
ji atstovauja tik pagal „šiauriečio žmogaus“ kurpalių 
pagamintą krikščionybę. Paulius kaip tik ir jieško ob- 
jektyvumo, bet tokio, kuris galiotų visiems žmonėms ir 
visiems laikams. Todėl religija negali jam duoti priim- 
tino atsakymo į jo klausimą tol, kol jis nesutinka jos 
katalikiškoje formoje. O katalikiškoji Bažnyčia jam 
davė aiškų atsakymą, kuris yra lyg sujungtos grandys 
grandinėje, — atsakymą, turintį objektyvinės galios ne 
vien tik šiaurėje. Bet ši galia pareina, žinoma, nuo pa- 
ties išeinamojo taško, ir todėl Pauliaus giliausia prob- 
lema yra ta, ar jis pajėgs įtikėti į asmeninį Dievą, ku- 
riam rūpi kiekvieno žmogaus siela. 


„Gymnadenijų“ ir „Degančio krūmo“ tiesiogine tema 
galima laikyti ir mistiško prado atsiskleidimą Pauliaus 
Selmerio sieloje. O tatai reiškia, kad romanas, nežiūrint 
jo išviršinės natūralistinės aparatūros, vaizduoja ant- 
gamtybės augimą modernioje sąmonėje. „Jis pats vi- 
sai neegzistavo; vienintelis kas jame ir visame kame 
teliko, buvo Dievas“. Tokios frazės krikščioniškuose 
romanuose dažnai būna negyvos, bet Sigrida Undset 
savo personažus (tiek vidurinių amžių, tiek mūsų laikų) 
taip negailestingai plaka, jog bet koks skaitytojas, net 
ir pats radikaliausias, priverstas sutikti: tai tiesa, tai 
mano paties gyvenimas! Sigrida Undset išdrįso pa- 
vaizduoti nuodėmę taip natūralistiškai aštriai, kad jai 
pavyko taip pat įtikinti savo skaitytojus, jog malonė 
yra taip pat tikrovė tų vaizduojamųjų žmonių gyvenime. 
Taigi, ką reiškia pasauly tos paskiros, mažytės, baltos, 
kvepiančios laukinės orchidėjos (gymnadenijos), kurio- 
mis Paulius, dar gimnazistu būdamas, iš karto apsivylė, 
prieš tą tikrovę, tikrovėje degantį krūmą — prieš tuos 
dalykus, kurių nematome. 


Religija ir morale yra pagrįstas taip pat Sigrid Und- 
set romanas „Ida Elisabeth“ (1932). Ten, kaip ir „Pa- 
vasaryje“, ji vaizduoja moterį, kuri dėl šeimos paaukoja 
savo meilės laimę. 1934 m. pasirodo pirmoji dalis Sig- 
rid Undset vaikystės atsiminimų „Vienuolika metų“ 
(bet jų tęsinio nebesulaukta; greičiausiai vokiečių oku- 
pacija 1940 metais tai sutrukdė). Dėl tos pačios prie- 
žasties nepasirodė ir 1939 m. išėjusio romano „Madame 
Dorothea“ tesinys. 


Šio romano siužetas paimtas iš 18-tojo amž. Nor- 
vegijoj. Pirmoje romano dalyje matome Madame Doro- 
theą, vyro paliktą vieną su septyniais vaikais (persis- 
kyrusios poros yra gana mėgiamas Sigridos Undset 
motyvas). Kokia būtų buvus Madame Dorotheos ir 
jos septynių vaikų ateitis, taip ir nebeteko sužinoti. 
O kaip iš pirmosios dalies matyti, buvo apmesta iš- 
vystyti ją į naują didelę giminės kroniką. 


(Pabaiga 226 psl.) 

Rytmety, kai pabudo sesulė iš miego, 
Pro duris plūdo saulės linksmi spinduliai; 
Tarp saulėgrąžų lysvių mirgėjo ir bėgo 
Garbiniuota kažkas, lyg ėriukų būriai. 


Atsikėlus nuo slenksčio akmens ji pamatė: 
Debesėliai suskridę čia laistė gėles, 
Prausė lapuose bundančią margą plaštakę, 
Pilstė midų bitėms į žiedų taureles. 


Ir suskridę prie jos, apkabino ir prausė, — 
Purkštė lietų ant veido, mieguistų akių, 

O kiti ją džiovino, kuždėjo į ausį, 

Kaip čia gera šaly debesėlių lakių. 


Budo girios aplink ir siūruodamos ošė, 
Į trobelę sugrįžo senelis smagus, 
Dėjo uogas ant stalo į susuktą tošį 

Ir šypsojos sesutei, lyg ryto dangus. 


„Paklausyk“, — tarė jis, — „ką dabar aš kalbėsiu; 


Tu pirmoji, kurią vienumoj sutikau. 
Aš pamėgau miškus ir šešėlį jų vėsų, 
Šioj vienatvėj didžioj aš save suradau. 


Aš kadais gyvenau už miškų ten, anapus, 
Gyvenau — kaip visi, savo brolių būry, 
Bėgo metai — upeliai pavasario plepūs, — 
Nešė mus, lyg šapelį svaigiam sūkury. 


Ir mergaičių būriai, kaip drugeliai skrajojo, 
Ir praskrido linksmai, net netare sudie, — 
Pasiklydo žieduos ir mana mylimoji, 

Ir suvirpo širdis, lyg vakarė žvaigždė. 


Pamačiau: pro tave žmonės grūdasi grubūs, — 
Ak, ne jiems pasilenkt ir pažvelgt į gelmes, — 
Skaisčią meilę išjuoks ir nuplėš tavo rūbus, 
Tavo širdį, kaip gėlę nuskintą, numes... 


Išėjau. Supratau visas paslaptis laiko, 
Išskaičiau, lyg iš knygos kelius debesų. 
Mano metai atgime iš džiaugsmo apsvaigo, — 
Šioj vienatvėj miškų aš laimingas esu. 


„Ko eini tu jieškot savo brolių klajūnų? 
Kam apsunkint save reikalais svetimais? 
Kas jau kartą išėjo, — paklydęs tebūna, 
Paklydimo nedrumsk paliktais jų namais. 


Kai bernelis atjos, nusineš tavo širdį, 
Tu manysi, kad laime varnėnai skardens, 
Pastatys jis tave, kaip prie šulinio svirtį, 


Kad tu lenktumeis semti jo džiaugsmui vandens, 


Tik ne sau, o tik jam! Ir save tu prarasi, 
Nežinosi, ko rytą gegutė kukuos, 

Kodėl vasaros saulę nusineša žąsys, 

Ko jos liūdesį klykdamos sėja laukuos? 


Pasilik pas mane, mano girių platybėj, 
Kur taip laisva, smagu, kur nemiršta širdis, 
Čia patirsi minties begalinę saldybe, 
Prasivers visų amžių žila paslaptis.“ 


„Mano mielas seneli“, — atsakė sesulė: 
„Nors kalbėjai gražiai, bet nedaug supratau. 
Broliai šaukia mane į kelionę didžiulę, 
Ištrėmimo nelaime giliau pajutau. 


Tu pažįsti girias, man parodyk takelį, 
Kurs per miško tankmyne į pievas išves, 
Tau dėkoju, seneli, už šią jaukią trobelę, 
Ir kelionėj ilgoj neužmiršiu tavęs...“ 


Sesė stojos, nuo aslos ryšelį pakėlė. 
„Neskubėki“ — prabilo senelis gyvai: 
„Tu mergaitė gera! Palūkėk valandėlę, 
Gal padės tavo žygiui galingi dievai. 


Jau senokai valdau debesų karaliją, — 

Ir šaltosios žiemos, ir saulutės karštos; 

Man tik žodį ištarus, jie tuoj sninga ar lija, — 
Gal bus brolius jie matę pasaulio kraštuos. 


Tuoj sušauksiu visus ir kiekvieną apklausiu!“ 
Ir išėjo kieman prie pušelės lieknos. 

Sesė bėgo kartu. Negi brolių brangiausių 
Debesėliai klajūnai tikrai nežinos?! 


Jis iškėlė rankas ir sušuko į dangų, 

O jo balsą pagave skardeno miškai, 
Sesė žiūri nustebus: per ąžuolus rangos 
Slibinų devingalvių didžiuliai pulkai. 

Senos pušys tik svyra ir linksta, kaip smilgos, 
O jie šliaužia, ropoja, išstatę kupras; 

Iš visur supa aikštę jų virtinės ilgos, 
Apsidairo, kur vietą nugulti atras. 


Švilpia, zvimbia, lyg strėlės, šimtais pasipylę, 
Debesėliai plunksniniai iš skliautų aukštų; 
Per sugulusius slibinus jie pramuša skylę 
Ir susminga į samanas stogo šiaudų. 


Jau aplinkui tik šniokščia, siūbuoja per mišką 
Juodi debesys — ežerus velka lietaus — 

Ir upeliais tik sriūva, viršūnėmis tiška, 
Rodos, visa nuo žemės, lyg dulkes nuplaus. 


Staiga trenkia žaibai virš pušynų, šilojų, 
Ir sujunda seni išsigandę miškai — 
Debesis, kurs Perkūną per dangų vežioja, 
Atidunda, ir prunkščia jo sunkūs žirgai. 


Ir prilėkes senelį dundėdamas klausia, 
Kad net kibirkštys trykšta iš jojo dantu: 
„Visi tavo tarnai iš kraštų tolimiausių 
Cia suskridę sustojom prie kojų ratu. 

Ko tu nori iš mūs? Mes viskam pasirengę! 
Mes nusiaubsim audrom derlingiausias šalis, 
Ir kiekvieną žaibais nedrebėję nutrenksim. 
Tark tik žodį, — ugnim visa žemė nulis!“ 


„Aš ne kerštui šaukiau jūsų jėgą galingą,“ 
Prakalbėjo senelis būriam debesų. — 

„Šiai mergaitei mažai brangūs broliai pradingo, 
Skraido paukščiais juodais, užmiršti jie visų. 


Juk jūs plaukiat visur, bures savo išskleidę, 
Jūs buvojat viršum ąžuolynų senų 

Ir nušluostot kalnų apdulkėjusį veidą, 

Gal regėjot, kur dvylika brolių varnų?“ 


Ir nutilo visi, ir prigludo prie žemės, 

Ir užgeso žaibai, betrykštą iš dantų. 

Ir vėl kilo dangun, apsiblausę, sutemę, — 
Jie nematė jos brolių, varnais paverstų. 


„Štai, mieloji, matai, debesėliai nežino, — 
Tavo broliu greičiausiai pasauly nėra. 
Pasilik su manim šioj vienatvėj pušyno, 
Čia tu augsi laiminga kaip mano dukra.“ 


Glostė galvą sesutės ir kvietė į vidų. 
„Ne, seneli brangus! pasilikt negaliu! 
Gal nematė jie broliu, lig jų nenuklydo, 
Gal pabūgo kalnynų ar marių gilių. 


Jei terasiu jų kaulus, nudilintus vėjo, 

Jiems supilsiu kapus, apraudosiu gailiai, — 
Te Praamžius žinos, kad sesutė mylėjo 

Savo brolius, išėjusius vargo keliais.“ 


„Tai keliauk ir žinokis!“ — atsakė senelis, — 
Apgailėsi kada, kad nežiūri savęs! 

Iki vakaro giriom tankiom šis takelis 

Mano brolio vienuolio trobelėn nuves. 


Atsiskyrėlis jis, kaip ir aš, valdo vėjus. 
Gal kur brolius užpūtę jie bus, ar žinos...“ 
Ir nuėjo sesuo, pro medžius nuskubėjo, — 
Gal jai žinią atneš vakarėlis dienos. 


„O, sugrįžk, jei nerasi! Mes būsim laimingi!“ — 
Jai nuliūdęs senelis kartojo ilgai, — 

Saulė švietė takan, į kiekvieną jo vingį, 

O pabudę skardeno ir šniokštė miškai — 

Kai pavargus saulė už miškų jau gulė, 
Ji iš tolo skynimą pamatė: 

Aukštos pušys, lyg karių vora didžiulė, 
Apšarvotas krūtinės atstatę, 

Ir susimąstę vakaro rimty, 

Jos saugojo trobele vidury. 


Skynime skurdžiais žolynais apsikaišę 
Lengvos kalvos, nugaląstos vėjo, 

Lyg bangelės ežero kažkur užgaišę, 
Viena kitą lenkdamos skubėjo, 
Bangavo ligi pamatų namų 

Ir tiesės gelsvo smėlio kilimu. 

„Atsiskyrėlio trobelė! Jis! Jo brolis!“ 
Sesė sukuždėjo ir laiminga 

Pasileido bėgti. Stirnos greitas šuolis, — 
Tik pastrykt, ir rūpestėlis dingo: 

Ji atsisės prie židinio liepsnos X 

Ir apie brolius daug ką sužinos. 


„Kas ten? Eik šalin, paleisiu seną kauka, 
Jis nupūs tave atgal kaip pūką!“ 

Piktas rūstus balsas nuo trobelės šaukia. 
Bet sesulė nieko nepabūgo: 

Ji bėga dar greičiau — tuoj pasiguos — 
Kad žūva brolių dvylika varguos... 


Nuo namų didžiulis vėjas pasikėlė, 
Smarkiai kaukdamas užpuolė sese, 
Draskė drabužius, į veidą žėrė smėlį, 
Lyg šapelį vėl į mišką nešė, 

Bet sesė prisiglaudžia prie žolės, — 
Ir nieks atplėšt nuo žemės negalės. 


Vėjas staugė ir per galvą smiltį vertė, 
O sesulė prisiplojus slinko, 

Pamažu pasiekė ji trobelės kerte, 
Atsistojus dairėsi aplinkui: 

Tik baltabarzdis senis štai prieš ją, 
Jo piktos akys dega žarija. 


Pirštą kilsterėjo, ir nusčiuvo vėjas. 
„Kas tu ir iš kur tave atvijo?“ 
Antakius užlaužęs rūsčiai jis kalbėjo, —- 
„Eik greičiau iš mano karalijos 

Į miško tankumyną tarp vilkų 

Ir ten viena jieškoki sau draugų!“ 


„Aš nuo tavo brolio, debesis kurs valdo“, 
Išsigandus sesė jam atsakė. 

„A! žinau aš tą meduolį baisiai saldu, 
Dreba jis, lyg mirštanti plaštakė! 

Tegu sau skęsta ašarų klane, — 

O tu palik ramybėje mane. 


„Siuntė jis mane paklausti patarimo, 
Kad ištiestum man pagalbos ranką.“ 
„Ne! Tegu jus raganos globoti ima, 
Spjaunu aš į jūsų buitį menką, 

Nes niekada neklausėte manęs, — 

O tu keliauki į miškų gelmes!“ 


„Išklausyk manęs, plačių erdvių valdove, 
Tu be galo didelis, galingas. 

Tavo rūstūs žodžiai viltį man išrovė, 
Prieš tave aš epušė sustingus, 

Bet bėgti nuo tavęs — man pražūtis, 

Nes girioje jau artinas naktis.“ 


Jam patiko išsigandusi mergaitė. 

Jis nusijuokė garsiai ir tarė: 

„Eikš arčiau, prisėsk ant suolo po pušaite 
Ir kalbėk, kol patekės vakarė, 

Kas su tavim nutiko pakely, 

Kodėl namo sugrįžti negali?“ 


Sesė, lyg audėja siūlus, žodį rinko, 

Kad geriau išaiškintų kelionę, — 

Ji nuaudė juostą, margą ir spalvingą, 
Pilną liūdesio, gūdžių dejoniu, 5 
Ir lyg lakštutė skundės jos širdis 

Apie nelaimes ir trapias viltis. ; = 


„Taip ir reikia! Esate visi neklaužos!“ 
Pyko vėl, kai užbaigė sesytė, — 
„Būčiau raganas supleškinęs ant laužo, 
Tik reikėjo leisti man valdyti. 

O kur tie tavo broliai, nežinau, 

Aš ne piemuo, avių juk neganau.“ 


„O valdove, kas tau žemiška karūna, 
Tu valdai visus pasaulio vėjus. 

Tark tik žedi, ir sulėks skrajūnai, 
Kampelius visus iššniukštinėję, — 
Gal mano brolius jie užpūtę bus, 
Ar jų nakties buveinę ar kapus“. 


„Tavo žodžiai viską čia gudriai supynė, 
Bet dabar jau artinas naktužė, 

Jau kalnų tarpekliuos, ežero lendryne 
Mano vėjai miega susigūžę. 

Tiktai rytoj sušaukti juos galiu, — 

Tu pailsėki po ilgų kelių“. 


Jis duris pravėrė — sesė išsigando: 
Baisūs žvėrys, ant grindų sugulę, 
Dairėsi aplinkui ir dantis galando — 
Rodos, urgzdami užpuls sesulę, — 

Tuoj sudraskys ir kraują jos išgers, — 
Ir niekad broliai nesulauks sesers. 


Vidury didžiulis stalas ąžuolinis, 

Storos kojos į grindis įaugę, 

Tik plėžikams dera čia užklyst nakvynės, 
Užaut ir uliot per naktį saugią, 

Su laumių dukrom kelti vestuves, 

Kol vėl aušra į vieškelius išves. 


Židiny pušinės skilos dega, pleška, 

Šoka, raitos liepsnos palei sienas, 

Tartum čirškina ant jiešmo riebią mešką, — 
Skleidžiasi visur kvapai žvėrienos. 

Seselė dreba, — gal pakeps ir ją 

Ta žmogžudžių išalkusi gauja. 


„Nebijok! Ne žvėrys! Tik jų kailiai žvilga. 
Eikš drąsiau!“ — į vidų ją vadina, — 
„Sukabintos strėlės, skydai, jietys ilgos 
Saugoja medžioklių atminimą; 

Čia tik sakai taip kvepia židiny, — 

O tu įieik ir gulk, ir būk rami. 


Lova štai! Jai vėjai iš laukų pririnko 
Paukščių plunksnų ir minkštai išklojo, 

Bet minkšti pūkai — tik mažo vaiko lingei 
Aš — vienuolis — ant lentos nakvoju 

Ir užsikloju vėsuma nakties, 


Sukaustęs karštus troškimus širdies.“ 


Apsisukęs išdidžiai laukan išėjo, 
Sušvilpė miškams, iškėlęs ranką. 
Sesė girdi: jau vamzdelį pučia vėjas, 
Per pušynus prie trobelės slenka, 
Palangėj pasigirsta du ir trys, 

Ir švilpia, skamba visas pagirys. 


Sesė alkį, nuovargį kelių pajunta, — 
Juk kregžde per visą dieną lėkė, — 
Kvepia žemuogės, ir apima pagunda — 
“ Eit ir atsipjaut nors duonos rieke. 
„Ne! geriau dėl brolių pakentės, 
Nuovargį uždengs sapnai nakties. 

Pabudus sesė žvalgėsi aplink nustebus, — 
Juk vakar peržengt slenkstį buvo jai baisu, — 
Nun plūsta saulė, ir už lango paukščiai plepūs 
Taip švilpauja ir čiauška tūkstančiais balsų. 


Prisiminė ji didžią baimę vakarykštę. 

Kur dingo baisūs kailiai, jietys ir lankai? 
Gal čia palangėj raganos per nakti krykštė, 
Gal jos su atsiskyrėliu geri draugai? 

Gal susitarę jai parengė kokį spąstą — 
Užbūrė ir pripylė rytmečio šviesos, 
Kad ji iš čia išeiti durų neberastų, 
Tarp sienų akmeninių liktų visados. 


Prieš ją didžiulis stalas patiestas net lūžta: 
Visokių valgių, vaisių kalnai suversti; 
Tik paragauk ir pasirinksi vilko gūžtą, 
Klajosi po miškus ir staugsi pilnaty! 


Staiga iš lovos šoka ir prie durų bėga, 

Jos veriasi, ir atsiskyrėlis prieš ją! 

Ant jo pečių baltesnis net už gruodžio sniegą 
Banguoja šermuonėlis vilnele srauja. 


O ant galvos vainikas, deimantais sagstytas, 
Taip spindi, tviska, net kur dingti nežinai; 
Ant šilko, purpuro raudono — lyg nulyta — 
Stambiais lašais pakibe perlai, rubinai. 


Pasveikinęs mergaite, kvietė ją prie stalo, 
Į paauksuotą krėslą sėdos pats drauge; 
Jinai tik gūžėsi kamputy, raudo, balo, 

Ir lyg stirnelė dairėsi aplink baugi. 


„Nesibijok, juk aš tas pats valdovas vėjų“, 
Jis drąsino prie stalo sese eit arčiau, — 
„Karališkai priimti man tave derėjo, 

Šios menės ir ginklų bijojai tu, mačiau. 


Širyt aš visa pakeičiau, kad tu regėtum, 

Kas mano karalija ir mana valdžia, — 

Galiu miškus išskint, paverst lankom gėlėtom, 
Toliausią žemės kraštą pamatyt iš čia. 


Juk tu pirma, kuri mane miškuos pamatė, — 
I atsiskyrėlio namus tu patekai! 

Žinok, esu laimingas, ir mana vienatvė 

Kur kas gražesnė nei pavasario laukai, 


Kuriuos ten ariat, sėjat, rūpesty sulinke. 
Sakyk, kodėl jieškoti brolių tu eini? 

Palik ramybėj juos! Jie juodvarniai laimingi: 
Nemato, kaip keliai pakalnių purvini. 


Kas broliai? Juos pažįstu! Įsikibe skverną 
Šlubuos ir šauks, kad jie pilni darbų kilnių; 
Jei pamatys kur vilką, susitiks kur šerną, 
Kaip žvirbliai pasislėps už myliu septynių... 


Kaip kurmiai, jie aukščiau galvos pakelt negali 
I ąžuolų viršūnes, į žvaigždes dangaus; 

Ne jiems ereliais skristi per audringą šalį, 
Didžia garbe pasaulyje skardėt ir gaust! 

Norėjau jiems parodyti didingą kelią, 

Iš ūkanų išvest paklydusias minias. 

Valdyti troškau juos, o jie — tik maištą kelia, 
Tie širšės, musės! Nesuprato jie manes... 


Nusigręžiau nuo jų ir išėjau į girią, — 
Tegu užtrokšta jie menkystės kevale! 
Mačiau, sodybų beržai blaškėsi pasvirę, 
Norėjo pasivyt mane laukų gale, 


Bet šaknys jų giliai į žemę įsisiurbę. 

Ir reikia daug drąsos išeit, negrįžt visai, 
Tą purviną gyvenimą nuspirt kaip kurpę, 
Atstumti žmones, su kuriais susirišai. 


Ėmiau medžioti — net drebėjo girios tankios, 
Nedrįso vėjai lenktyniaut su jietimi, 

Kai zvimbė ji mirtin iš mano rankos. 
Apsamanoję stumbrai griuvo staugdami, 


Sakuoti šernai, kriokdami, atstatę iltis, 

Vilkai ir meškos, briedžiai kniubo ant kelmų, 
O kiškiai dūmė, net dulkėjo miško smiltys — 
Už šimto mylių jiems dar buvo neramu. 


Kepiau žvėrieną — ąžuolai net išsigando, 
Kad jų didybės nepaleisčiau pelenais; 

Tolyn į šiaurę traukė stirnų, briedžių bandos, 
Nušviečiant skynimus liežuviais raudonais. 


Bet pamažu aš savo aistrą nugalėjau: 
Visas vilyčias, jietis susmeigiau pušin, 
Klajojau vienas, įsiklausęs miško vėjų, 
Ir pajutau — kažkas jau renkasi manin. 


Aš supratau tada, ką kalba senos pušys, 
Ką vėjai kuždasi, sugulę ant šakų. 

Ir tarė man tada Šiaurys, miškais atūžęs: 
„Mes renkame tave valdovu mūs pulkų! 


DEGANTIS KRŪMAS 


Vokiečiams 1940 metais balandžio 9 dieną okupavus 
Norvegiją, Sigrida Undset per uolynus, kulkoms zvim- 
biant, pabėgo į Švediją, o paskui per Rusiją, ir Japoniją 
nuvyko į Ameriką. Ji apsigyveno nedideliuose dviejuose 
kambarėliuose viename niūriame Brooklyno pensionate. 
Geriausiai visoje Amerikoje ji jautėsi vienoje indėnų 
kiltyje, kuri ją net savo garbės vadu buvo išrinkusi. 
Rašyti ji beveik nebepajėgė: tėvynės skausmas ir 
ilgesys slėgė jos širdį; nemažą motinišką skausmą ji 
jautė netekusi savo vyriausiojo sūnaus, žuvusio nor- 
vegų laisvės kovose su vokiečiais; neramumo kėlė ir 
antrasis sūnus, įstojęs savanoriu į anglų aviaciją; duk- 
ters, kurią liga jau anksčiau buvo paženklinus, ji buvo 
netekusi 1939 m. Tačiau nežiūrint tėvynės meilės ir mo- 
tiniško skausmo Sigrida Undset vis dėlto parašė porą 
knygelių ir Amerikoj būdama: „Vėl į laisvę“ ir „Lai- 
mingosios dienos Norvegijoje“. Ši paskutinioji yra pa- 
rašyta amerikiečių vaikams ir vaizduoja jos trijų vai- 
kų gyvenimą namie Lillhammere. 


Sigridos Undset asmenybė kartu ir žavėjo ir gąsdino. 


Ji buvo labai izoliuota, daugiausiai tylėdavo, o jeigu 
žodžiai ir prasprukdavo, jie būdavo islandiškai lakoniški 


226 


Valdyk, nes pirmas tu atspėjai mūsų mintį, 
Pravėrei paslaptis, išsaugotus sapnus, 

Paliepk, mes galim 4ąžuolus kaip žolę skinti, — 
Tarnų būrys tau pasirengęs ir klusnus!“ 


Ir šiems namams jie man ir akmenis suvilko, 
Ir kaukdami nudailino grubias grindis, — 
Man aukso prinešė ir deimantu, ir šilko, — 
Kad likčiau jų karalius, garbėje spindįs. 


Nebūk kvaila, palik čia su manim, mergaite, 
Tau atiduosiu visą auksą ir šilkus, 

Kai aš numirsiu, tapsi vėjų karalaite, 
Visur tave nešios vežimas jų lakus. 


„Valdove“, — tarė sesė, — „tavo žodžiai skamba 
Galingai, išdidžiai, bet nedaug juos supratau, 
Tiktai jutau, kad į toliausią žemės kampą 
Keliaut turiu; kitaip aš nusikalsčiau tau, 


Nes grįžę broliai juk tikrai mokės valdyti 
Ir žiaurią raganą išvis tuoj iš pilies, 

Ir man bus gera jų jaukiam būry klausytis, 
Kaip gražios dainos mūsų tėviškę užlies. 


„O kūdiki, į būrį laimė neužklysta. 

Nykštukams žemėj gera, tik ne milžinams, 

Nes juos minioj supančioja žmonių menkysta. 
Atmink — pasauly daug geriau laisviems varnams“. 


„O ne, valdove didis! Tark tik vieną žodį, 
Tuoj vėjai čia sulėks ir viską pasakys, 

Jie brolių vargstančių buveinę man parodys, 
Aš jiems atrišiu burtais užrištas akis.“ 


„Gerai“ — atsakė jis, nuo sienos nukabino 
Išpuoštą ragą ir išėjo pro duris. 

Ten garsiai užpūtė visom šalim pušyno, 

O sesė bėgo pažiūrėt, kaip vėjai skris — — — 


ir taiklūs. Ji buvo nepaprastai gabi nunuoginančiai, 
tiesiog žudančiai satyrai, kurią ji gana meistriškai ap- 
valdydavo. Bet jeigu jau reikėjo jai kur išeiti ir savo 
žodį tarti kasdieninio gyvenimo debatuose, ypač nagri- 
nėjant vedybinius ar seksualinius klausimus, arba jei 
reikėdavo tarti žodį apie nacizmą, jos polemika įgau- 
davo tokį lig šiol čia šiaurėj nežinomą aštrumą, kad 
klausimuose menkai nusimanančiam atrodydavo, jog 
Sigrida Undset yra pirmos rūšies cinikė. O cinike ji 
niekada nebuvo. Jos likimas buvo taio skausmų ir 
kančios prisotintas, jog nuostabu, kad ji nesuklupo, 
o savo darbą toliau tęsė. Iš tos jos rūsčios asmenybės 
tyliai tekėjo meilė ir rūpestingumas. 1928 metais gautą 
Nobelio premiją ji paskyrė silpnapročių vaikų prieglau- 
dai įrengti, kai tuo tarpų pragyvenimo klausimas jai 
pačiai buvo tragiškai aktualus. Elgetauti žmonėse užuo- 
jautos jai buvo svetima. Ji viena ant savo pečių nešė 
skausmų ir kančios naštą, kurios atitikmenos pasauly 
reiktų tikrai pajieškoti. Visa tai dar labiau aštrino jos 
pikto ir niekšiškumo pažinimą, tačiau skausmas čiulpė 
iš jos daugiau jėgų negu kad jų jai reikėjo. Šių metų 
birželio 10 dieną iš šios sąmoningai pasirinktos vienat- 
vės išsivadavo jau gana pavargęs genijus. Ev 


BERNARDO BRAZDŽIONIO POEZIJA 


JONAS GRINIUS,, 


Kūrėjus menininkus, pagal tai, kaip jie santykiauja 
su pasaulių ir jį išreiškia bei atvaizduoja savo kūri- 
niuose, įprasta skirstyti į realistus-impresionistus ir į 
idealistus-ekspresionistus. Pirmieji, savo žvilgsnį nu- 
kreipę į pasaulį, pasiduoda jo veikiami, o savo kūryboj 
tą išviršinį pasaulį pabrėžia, jį stengiasi atvaizduoti 
tokį, koks jis yra, nes ta tikrovė jiems atrodo įdomi 
ir žavi tiek visumoje, tiek smulkmenose. Antrieji, idea- 
listai-ekspresionistai- savo žvilgsnį yra nukreipę į save, 
į savo asmeninius pergyvenimus ir tuos idealus, ku- 
riuos jie nešiojasi savo sieloje. Šitos rūšies kūrėjai 
regimąją tikrovę nori palenkti sau, apvalyti ją nuo 
atsitiktinumų, išryškinti jos esmę taip, kaip jie ją 
supranta, arba ją perkurti pagal idealus, kuriuos jie 
savo sieloj intensyviai jaučia. 

Idealistams-ekspresionistams greta muzikos ir archi- 
tektūros palankiausia yra lyrinė poezija, nes tai yra 
ne vaizdavimo, o išraiškos menas. Jį kuriant, išviršinis 
pasaulis būna labiausiai stilizuojamas pagal poeto vi- 
daus pasaulį, kuriam atskleisti regimosios tikrovės 
reiškiniai tėra tik priemonės, tik simboliai. Tačiau, jei 
kiekvienas lyrikas yra daugiau ar mažiau idealistas- 
ekspresionistas, tai kiekvienas jų yra savotiškas idea- 


listas. Todėl lyrikus vėl galėtume skirstyti į dvi 
pagrindines kategorijas — subjektyvistus ir objekty- 
vistus. 


Pirmųjų kūrybinis idealas yra jų pačių nuotaikos, 
jausmai ir mintys, kurios jiems atrodo brangios ir 
originalios. Antriesiems, objektyvistams, kūrybiniu 
idealu eina emocijos ir mintys, kurios yra artimos ir 
brangios ne vien pačiam poetui, bet ir kitiems žmonės, 
platesnei ar siauresnei visuomenei, nes jų vertė atrodo 
nepareinanti nuo momento nuotaikos. Tą subjektyvistą, 
kuris pajėgia dėl savųjų idealų kovoti ir maištauti, va- 
diname individualistu, o tą, kuris jaučiasi persilpnas 
kovai ir pasiduoda rezignacijai, — grynuoju. elegiku. 
Tik visuomeninio pobūdžio elegiku vadinsime ir tą 
objektyvistą, kuris liūdi ir jaučiasi persilpnas kovoti 
dėl objektyviųjų idealų, nes aplinkybės ir kliūtys yra 
nenugalimos. Tuo tarpu tą lyriką, kuris ne tik savo, 
bet ir objektyvinės vertės idealus poezijoj drąsiai skelbs, 
jais stengsis uždegti kitus, kuris šauks į kovą, pats 
kovos, o pralaimėjimo momente nepalūš ir telks nau- 
jas jėgas kovai, pavadinsime herojiniu poetu. 

Į kurią šių keturių kategorijų priskirtinas Bernardas 
Brazdžionis? 


I. BRAZDŽIONIO POEZIJOS POBŪDIS 

Jei žiūrėsime į geriausius kūrinius, sutelktus rin- 
kiny „Per Pasaulį keliauja žmogus“, atrodo, 
nelabai suklysime, atsakydami į aukščiau duotą klau- 
simą, — Bernardas Brazdžionis pirmiausia yra hero- 
jinės krypties objektyvistas ir tik paskiau lyrikas me- 
dituotojas ir elegikas. Taip, Brazdžionis nėra lyrikas 
individualistas, kokiu yra buvęs K. Binkis, B. Sruoga 
ir Putinas tarp 1920—1926 metų. Brazdžionis geriau- 
siuose kūriniuose nėra nė elegikas, kokiu mūsuose yra 
buvęs Vienažindis-Vienažinskas ir kokiu pastaraisiais 
dviem dešimtmečiais reiškiasi J. Kuosa Aleksandriškis- 
Aistis. 

Kad labiau išryškėtų Brazdžionio poezijos veidas ir 
"kad pajustume, koks yra didelis skirtumas tarp tų dvie- 
„ju amžininkų, prisiminkime tik tų dviejų poetų eilė- 
raščius, parašytus maždaug ta pačia tema ir tų pačių — 
Florencijos — įspūdžių įtakoje. Antai, Aleksandriškis- 

Aistis „Florencijoje“ rašo: 


VOKIETIJA 


„Praeis diena, ir nežinosi 

Ką įgijai, ką praradai. 

Ir traukinio languos kartosis 
Vėl šalys, miestai ir veidai... 


Kitoj kur katedroj klūposi — 
Taip klys koplyčiosna aidai... 
Praeis diena, ir nežinosi, 
Ką įgijai, ką praradai... 


Prie antkapio kitur sustosi: 

Skambės taio dangiški aidai, 

Ir slinks taip žmogiški veidai... 
Manai, gal mirštant jie tau stosis — 
Praeis diena, ir nežinosi.“ 


Nesunku pastebėti, kad Aleksandriškis-Aistis čia dė- 
mesį yra sutelkęs į save, į savo prabėgančius, sunkiai 
apčiuopiamus įspūdžius, kurių net prasmės nesuvokia. 
Todėl nėra čia išviršinio pasaulio ryškių kontūrų ar 
skeveldrų, o tik niuansuoti aidai, kurie susilieja visu- 
moj, lyg spalvos gracingoj akvarelėj, sužadindami leng- 
vutį liūdesio šešėlį. Viskas čia teka, lyg lygumos upely, 
be pastangų ir be kovos. Visai kitoks, tiesiog priešingas 
atsiskleidžia Brazdžionis „Fugoj Florencijos Santa 
Croce“ (tark : kročė). Tik paklausykim: 


„Dar niekad taip nesimeldė vargonai, 

Ir niekad neplaukė tokia skliautų giesmė — 
O Viešpatie, o Viešpatie, kaip milijonai 
Nevertas prieš Tave aš pult esmi. 


Esmi kaip freska pas duris sena ir nusitrynus 
Tarp tų veidų, tarp tų maldų, tarp tų širdžių, 
O pas Tave, o pas Tave vis eina minių minios, 
Ir žingsniuos jų ne mirtį, ne — gyvenimą, 
gyvenimą girdžiu. 


Nuo šalto grindinio lig žydinčių vitražų, 

Nuo žemės ligi saulės, lig dangaus 

Visų tautų, visų namų, visų bazilikų Tau maža 
Vienoj giesmėj Tau vieną garbę gaust...“ 


Nereikia net cituoti viso eilėraščio iki galo. Iš duo- 
tų strofų jau matyti, kad čia ne grakšti niuansuota 
įspūdžių akvarelė, bet stambių ir ryškių brūkšnių emo- 
cinė — vaizdinė freska, kur objektyvaus pasaulio ele- 
mentų žymiai daugiau negu Aisčio kūriny. Drauge tuo 
nenorime pasakyti, kad čia nejaustume Brazdžionio 
„aš“. Ne. Tuo tik norisi pažymėti, kad Brazdžionio 
reiškiama emocija, kaip ryškesnė ir platesnė už Ais- 
čio, reikalauja stambesnių ryškesnių brūkšnių ir žy- 
miai daugiau išviršinio pasaulio elementų — vaizdų, 
reiškinių. Kad ir jausdamasis menkas, poetas juose 
visiškai nepranyksta, bet tuose įspūdžiuose, jausmuose 
ir ir vaizduose, kuriuos sužadino fuga, stengiasi valin- 
gai susivokti ir džiūgauti. Tie gausūs menininkai ir 
poetai, kurie yra palaidoti Santa Croce, ne tik nesu- 
kelia poetui abejonių ir liūdesio, bet priešingai — 
džiaugsmingą teigimą ir Dievo majesto garbinimą, nes 
mirusieji pasirodo kaip Dievo liudytojai. Ir tie poeto 
garbinimo ir džiugavimo jausmai, išreikšti eilėrašty, 
nėra tik jo asmeninės emocijos, bet maždaug visų 
krikščionių ir tų visų garsių vyrų, kurie palaidoti 
Santa Crocės šventovėj. Taigi, tiek savo apibendrintu 

jausmu, tiek jo išraiškos priemonėmis — didingais 
dramatiškais vaizdais — Brazdžionis pasirodo objekty- 
vus ir herojiškas. Jis toks ne tik „Fugoj Florencijos 
Santa Croce“, bet, kaip neužilgo pamatysime, ir dau- 
gely kitų eilėraščių. 

Brazdžionio objektyvinį ir herojinį talento pobūdį 
atskleidžia ne tik didingos rimties kūriniai, bet ir ne- 
visai pavykę eilėraščiai, kaip, pavyzdžiui, žymi dalis 
patrijotinių elegijų, parašytų tremty. Tiesa, kad Braz- 
džionis yra rašęs šiek tiek elegijų anksčiau, tačiau 
jų skaičius buvo toks nežymus iki 1944 metų, kad 
jos buvo beveik išimtys. Tremties metai, sklidini vargo 
ir nevilties, ypač turint prieš akis Lietuvos sunkią 
dalią, Brazdžionį nuteikė elegiškai daug stipriau. Ta- 
čiau tas faktas, kad asmeninio vargo ir klaikių kla- 
jonių dienomis poetas rašo daugiau visuomeninio - pa- 
trijotinio pobūdžio temomis, kurios buvo tūkstančių 
tremtinių širdyse ir galvose, dar kartą atskleidžia, kad 
Brazdžionio talentas yra jautrus objektyviniams reiš- 
kiniams. Kita vertus, dažnokas tų patrijotinių elegijų 
vidutiniškumas ar net silpnumas netiesiog kalba, kad 
tai nevisai Brazdžionio žanras, nors kai kuriomis tų 
elegijų, kaip „„Upelė kalnuose“ ar „„Atminimų turtas“, 
jis neabejotinai eina priešakinėse kitų poetų patrijotų 
eilėse. Tiesa, kad nevisai nusisekusias patrijotines ele- 
gijas būtų galima ir kitaip aiškinti, jei Brazdžionis 
neturėtų sukūręs herojinės ir meditacinės nuotaikos 
šedevriukų. Jis tos rūšies gerų eilėraščių sukūrė net 
nepalankiose tremties aplinkybėse („Sielos ir jūra“, 
„Pavasario kelionė“, „Laisvės obeliskas“). O tai vėl 
mus grąžina prie minties, kad Brazdžionio talentas 
linkęs į objektyvinį ir herojinį žanrą. 

Taip pat apie Brazdžionio talento pobūdį kalba ir 
labai nežymus procentas (beveik stoka) erotinių mo- 
tyvų, kurie paprastai remiasi subjektyviniais jausmais. 
Antai, „Meilės kelionė“, kurios vardas lėidžia tikėtis, 
kad poetas iš tikro dainuos apie meilę, yra tiek atsieta 
nuo asmeninių nuotaikų, kad pirmoj eilėraščio daly net 
sunku suvokti, kas toji poeto mylimoji: ar tėvynė, ar 
moteris, su kuria jis nori visada drauge keliauti į 
Anapus ir kurios meilė nesibaigs nė ten. Ir šita gra- 
žiausioji trilypio kūrinio dalis yra tikriau nuoširdi 
padėkos giesmė Dievui už meilę negu meilės daina. 

Objektyvinį Brazdžionio talento pobūdį atskleidžia 
net tie eilėraščiai, kuriuose poetas išsireiškia pirmuo- 
ju asmenim: aš, manęs, man... Ir tenai jis susitelkia 
ne į save, ne į savo asmeninę nuotaiką ir asmeninius 
jausmus, bet į tai, kas yra jo vizijoj, į tam tikrą 
būties aspektą, kurio mįslė poetą jaudina ir kurią 
jis mums stengiasi sugestijonuoti ar praskleisti. To- 
kiuose eilėraščiuose, kaip „Regėjimas“, „Būsimoji 
diena“, „Bėgimas iš tėvynės“, „Dainius“, jis taip iš- 
nyksta ir susilieja su vaizduojamu būties aspektu bei 
su atskleidžiamos problemos vaizdine puse, kad jo as- 
mens lyg nebejaučiame, nors poetas kalba pirmuoju 
asmeniu. Charakteringas taip pat Brazdžioniui krei- 
pimasis į antrąjį asmenį, į „tu“ bei kalbėjimas dau- 
giskaitoš pirmuoju asmenimi „mes“. Todėl jis sako: 
„Bežvaigždės sutemos, o tu po juodą upę braidai... 
Ko parymai ant arimų, liūdesy žvaigždėtas... Kur tu 
ėjai, ten blankios pėdos liko... Mūsų gyvenimas, kaip 
samanė bitelė... Mes kaip žiedas, mes kaip rugio 
žiedas...“ Šitokie išsireiškimai tarytum išdildina 
poeto asmenį ir kūrinį padaro objektyvesnį. 

Brazdžionis taip pat dažnai savo eilėraščiuose kalba 
trečiuoju asmenimi, lyg koks epikas. Garsus eilėraš- 
tis „Per pasaulį keliauja žmogus“, kuris yra davęs 
vardą visai rinktinės poezijos knygai, sujungusiai ke- 
„lius rinkinius, parašytas kaip tik trečiuoju asmeniu. 
Kiti geri eilėraščiai, kaip „Pavasario varpai, „Procesi- 
ja į Kristų“, „Piligrimai“, „Benamė paukštė“ ir kiti, 

panašiai sukomponuoti. "Tačiau poeto norą objekty- | 


vuotis, tiesiog jo epines tendencijas gerai atskleidžia | 


tie eilėrasščiai, kuriuose jis įsijaučia į kitą žmogų ir 
kalba jo vardu, kad ir išsireikšdamas pirmuoju as- 
meniu. Šitaip yra parašyti keli tikrai vykę kūriniai, 
kaip „Ką sakė Jėzui mūrininkas tą naktį“, „„Ažuo- 
las“, „Paskutinis pasmerkto mirioo žodis“, „Neregio 
elegija“, „Laisvės paukštis“, „Dievo Motinos lopšinė“. 

Taigi, daugely Brazdžionio kūrinių, ir tai dažnai 
pačiuose geriausiuose, poeto dėmesio centru yra ne 
tiek jo paties asmeniniai jausmai ar nuotaikos, bet 
daugiau pasaulis ir gyvenimas, arba tiksliau sudėtin- 
goji būtis, kurios problemose poetas jaučiasi įaugęs. 
Vadinas, Brazdžionis šituo objektyviniu ir dažnai he- 
rojiniu talento bruožu yra giminingas senovės graikų 
Tirtėjui ir Pindarui, vokiečių Fr. Schilleriui, prancūzų 
V. Hugo ir neretai mūsų Maironiui. 

Būdamas objektyviai nusiteikęs, sielodamasis tomis 
problemomis, kurias gyvenimas kelia aplink jį, Braz- 
džionis tiki taip pat savo idealų objektyvumu. Kas jam 
brangu, kas jį žavi, tai nėra tik jo kaprizingas prabė- 
gantis įspūdis, kuris maža beturi vertės kitu laiku ir 
kitam žmogui. Brazdžionio kūrybiniais idealais yra 
kažin kas pastovu, kas turi reikšmės visiems žmonėms 
ir visiems laikams, kas paliečia giliai žmogaus likimą, 
kas yra susiję su antgamtine tikrove, kaip visokios bū- 
ties pagrindais. Šitokioje, neįsivaizduojamus tolius sie- 
kiančioje, perspektyvoje Brazdžionio idealų kertiniu 
akmeniu yra Dievas, visų herojų, viso ko šaltinis ir 
tikslas. Toliau eina Dievo apreikštosios krikščionių re- 
ligijos tiesos ir dorybės, kuriomis jis neabejoja, kaip 
neabejoja pasaulio buvimu, žmogaus didybe ir men- 
kyste, tiesos ir žmoniškumo galutiniu laimėjimu, savo 
tėvynės buvimu, jos sunkia dalia ir jos šviesia ateitimi. 

Kadangi Brazdžioniui šitie idealai tokie pat objek- 
tyvūs ir tikri, kaip jo paties buvimas, kuris taip pat 
atremtas į nesunaikinamus transcendentinius pagrin- 
dus, todėl jo poezijoj nėra nei Dievo, nei žmoniškumo, 
nei tėvynės besiblaškančio jieškojimo, bet dažniausia 
yra tų dalykų drąsus teigimas, skelbimas, šaukimas 
į kovą dėl nukrypimų nuo tų idealų ir dėl neteisybių; 
yra taip pat pastangos nuplėšti uždangalą, kuris tem- 
do idealus, atspėti, išlukštenti mįslę, kad būtų matyti 
kelias į tuos idealus ne tik pačiam, bet ir kitiems. To- 
dėl Brazdžionis pirmiausia yra Dievo, kilnaus Žžmo- 
niškumo, tėvynės meilės šauklys ir riteris. 

Šitas pozityvus ir herojiškas nusistatymas plačiai 
suprastos tikrovės ir idealų atžvilgiu yra reta ir brangi 
ypatybė, pačiam kūrėjui kartais nemaža kainuojanti. 
Juk kaip eiliniam žmogui yra lengviau griauti ir 
neigti negu teigti ir kurti, taip dažnam poetui ir 
rašytojui lengviau pastebėti, pergyventi ir kūriny iš- 
reikšti menkystes, abejones ir neigiamybes. Jau vien 
dėl šito fakto kritikas turi pozityviai nusiteikusį kū- 
rėją atžymėti, ypač šiais skepticizmo ir nihilizmo lai- 
kais. Pozityvų idealistinį kūrybos pobūdį kritikas turi 
net pabrėžti, nes jis žino, kad plačioji publika lengviau 
supras svyruojantį kūrėją, skeptiką ar net nihilistą, 
nors tai nereiškia, kad pozityvus nusistatymas tiesos 
ir gyvenimo prasmės atžvilgiu ir net herojinis įsi- 
tikinimų skelbimas būtų mažiau žmogiškas. Nors po- 
zityvinis kūrėjas bus sunkiau ir rečiau kitų suprastas, 
tačiau jis bus ilgiau mylimas tų, kurie jį supras. O 
kai ta pozityvinė kūryba reiškiasi herojine forma, tai 
rašytojas ar poetas gali patapti savo tautos ir net 
visos žmonijos vadu ilgiems laikams, gali iškilti, kaip 
savo tautos pranašas, kokiu mūsuose yra buvęs Mai- 
ronis. Ž 

Bet už tai herojinis kūrėjas susiduria su didesnėmis 
sunkenybėmis negu skeptikas ne tik kūrybos procese. 
Jam sunkiau prasimušti į viešumą, nes jis ilgiau pa- 

“ silieka nesuprastas ir susilaukia stipresnės opozicijos 
“ negu kitas talentas; jis pats turi būti kaip galima 
kilnesnė asmenybė, nes kitaip jo giesmė gali skam- 
bėti melagingai; trečia, jis turi būti galingesnis kūry- 
biškai, nes pozityvioji kūryba yra sunkesnė ir jai la- 
biau gresia moralizavimo ir retorikos pavojai. Su ši- 
tokiomis sunkenybėmis ir pavojais susitinka Brazdžio- 
nis. Bet ar jis visur jas nugali? — Jis nebūtų žmogus, 
jei visada nugalėtų. 


II. TĖVYNĖ IR RELIGIJA 


Jei vadovausimės tik poezija, sutelkta rinkiny „Per 
pasaulį keliauja žmogus“, turėsime pasakyti; kad este- 
tiniu atžvilgiu geriausiai yra nusisekusios tos Braz- 
džionio herojinės vizijos, kuriose iškyla Dievo galybės 
ir jo išminties paslaptingi ženklai žmonių gyvenime 
bei visatoje, arba kur atskleidžiama žmogaus didybė 
ir menkystė, žmonijos didingi žygiai ir klaidžiojimai. 
Proporcinagai imant, silpnesių bus eilėraščių, kuriuos 
pavadintume patriotinėmis odėmis ir tėvynės laisvės, 
skausmo bei liūdesio giesmėmis ar elegijomis, parašy- 
tomis bolševikų, vokiečių okupacijų ir ištrėmimo metais. 

Pažymėtina, kad patrijotinės poezijos Brazdžionis 
kaip tik daug yra davęs anais didžiųjų tautinių ir as- 
meninių nelaimių metais, — nelaimių, kurias atneše 
Lietuvai ir lietuviams II pasaulinis karas. Laisvės nete- 
kimas, svetimųjų okupantų brutalumas, lietuvio ir jo 
tėvynės paniekinimas, lietuvių priverstini trėmimai, 
lietuvių bėgimas iš savo tėvynės, jų vargas ir sielvartai, 
jų meilė savo toli paliktai tėvynei ir jos ilgesys plačiai 
ir įvairiai atsispindi Brazdžionio eilėraščiuose, parašy- 
tuose 1940—1947 metais. Patrijotinės nuotaikos eilėraš- 
čių jis ypač gausiai davė pirmaisiais tremties vargo 
mėnesiais. Iš jų susidarė didžioji „Svetimų Kalnų“ 
rinkinio dalis. Tiesa, randame ten ir religijos, ir karo, 
ir bendrai žmogiškos egzitencijos temomis parašytų 
„ eilėraščių, tačiau tremtinio gyvenimo netikrumas ir 
begalinė nostalgija neabejotinai vyrauja. Brazdžionio 
ir tūkstančių tremtinių pagrindinę nuotaiką gal geriau- 
siai išreiškia „Šiaurės pašvaistės“ paskutinioji strofa: 


„Ak, norėčiau raudoti iš džiaugsmo 
Ir pajust, kad po kojom esi, 
Lietuva, žemės žodi švenčiausias, 
Lietuva, žemės laimė šviesi!“ 


Jei šitie gausūs patrijotiniai eilėraščiai dažniau yra 
meniškai silpnesni, jei vieni jų nukrypsta į retoriką, 
o kiti — į sentimentalumą, tai nereiškia, kad jų vi- 
suomeninė pedagoginė reikšmė būtų maža. Šiandien 
kaip tik patrijotinai Brazdžionio eilėraščiai labiausiai 
žinomi ir deklamuojami. Jų etsetinės silpnybės taip 
pat nereiškia, kad Brazdžionis būtų ne toks nuoširdus 
patrijotas, kaip humanistas bei tikintis žmogus. Čia 
gali būti net atbulai: tėvynės meilė, jos ilgesį ir trem- 
tinio nedalią poetas realiai gal net stipriau pergy- 
vena negu kitus jausmus, tačiau tas realumas ir 
aktualumas kaip tik yra viena priežasčių, kurios 
kliudo susiformuoti tobuliems kūriniams. 

Taip atsitinka ne su vienu Braždžioniu, nes poli- 
tinės aktualios aistros yra labai stiprios, žmogų paver- 
giančios, drumsčiančios blaivų žvilgsnį. O kūrėjas turi 
jaustis Taisvas, tiek laisvas, kad jis be didesnio skaus- 
mo galėtų savo jausmais lyg ir žaisti. Todėl, kai jis 
imasi kurti aktualiomis visuomeninėmis temomis, jis 
turi surasti tokius simbolius bei aspektus, kurie jį ati- 
trauktų nuo aktualijų. Tokiais objektyvuojančiais as- 
pektais patrijotikoj būna savo krašto praeitis ir jos 
legendos, savo žemės žmonių grožis, jų papročiai, tė- 
viškės gamta. Ir Maironiui patrijotinė lyrika geriausiai 
nusisekdavo, kai savo jausmus glaudžiai susiedavo su 
praeitimi, žmonėmis ir gamta. 


Panašiai elgiasi ir Brazdžionis. Taip yra parašyti 
„Vaikystės takai“, „Žiburėlis kalnuos“, „Lopšinė dukre- 
lei“ ir kitos elegijos. Puikūs originalia koncepcija yra 
„Lietuvos motina“, „Tėvų sodybos žiburėlis“, „Ąžuolas“, 
nors tų eilėraščių išraiška turėtų būti labiau sutelkta, 
stipresnė. Geriausiais patrijotiniais eilėraščiais reiktų 
laikyti: „Paskutinį pasmerkto miriop žodį“, „Tėvų 
namus“, „Pavasario pumpurui“, „Ir Maža kregždutė“, 
„Šulinys“, „Atminimų turtas“. Šituose kūrinėliuose pa- 
trijotinis jausmas jau tiek atsietas nuo aktualijų, kad 
nebėra ne tik Lietuvos vardo, bet viename kitame net 
tėvynės žodžio. O vis dėlto nebus perdėta pasakius, kad 
„Paskutinis pasmerkto miriop žodis“ prilygsta V. Hugo 
geriausioms satyroms, o „Ir maža kregždutė“ ir „At- 
minimų turtas“ yra tokie mieli šedevriukai savo pa- 
prastumu, kad kiekvienas poetas galėtų didžiuotis juos 
sukūręs. 4 

Patrijotinius jausmus Brazdžionis neretai mėgsta su- 
sieti su religiniais. Kartais toks sujungimas duoda 
visai gerų rezultatų, kaip tai liudija ,Kauno katedra“, 
„Mūsų Džiaugsmas“. Ypač puikus pavyzdys, kaip reli- 
ginis jausmas padeda suobjektyvėti patrijotiniam, yra 
„Kauno katedra“. Čia senasis paminklas su garsiais 
Lietuvos vyrais (vysk. M. Valančium, vysk. Baranauskų, 
Ad. Jakštu ir Maironiu) simbolizuoja lietuvių tautini 
bei religinį patvarumą bei ištikimybę. 

Greta patrijotinių akordų žymią vietą Brazdžionio 
lyrikoj užima religiniai. Jų gausu rinkiniuose, parašy- 
tuose dar gimtojoj žemėj, bet jų nestinga ir tremties 
poezijoj. Religinių jausmų ir temų skalė gana plati 
ir įvairi. Susižavėjimas Dievo majestotu ir Jo garbini- 
mas, sutelktas džiaugsmas, pastebint Jo ženklus žmo- 
nių gyvenime ir Jo pėdsakus visatoj, rimtis prieš 
Dievo rūstybę ir teisybę, pasitikėjimas Dievo Apvaizda, 
Jo teisybės viltis, atsidavimas Dievo valiai, gailestis, 
malda, pagarba ir meilė Mergelei Marijai ir šventie- 
siems — štai tos temos, kurias mes sutinkame Braz- 
džionio poezijoj. Jų pagrindinė — Dievo didybės, Jo 
išminties ir tėviško gerumo teigimas greta rimto su- 
sirūpinimo, kad žmonės to nemato. Tai vaizdžiai at- 
skleidžia „Aklasis“: 


„Kai po kaitros užpuola žemę liūtys, 
Kai piktas žaibas skelia į namus, 
Pastogė, Dieve, Tu mažos miškų žibutės, 
Ir Tavo rankos, Dieve, saugo mus. 


Kai žemės vieškelius tamsa apsiaučia 

Ir kai sudūžta visos viltys į 

Mirties uolas. Tau himnus gieda griaučiai, 
Tu vienas toj tamsoj šviesus esi. 


Tave maža laukų žolelė regi, 

Taves kaip aukso kupinas dangus, 

Tau stojo žemė, švietė saulė, žvaigždės degė, 
Tavęs nematė, Dieve, tik žmogus.“ 


Kaip Brazdžionio pasaulėžiūros centre yra Dievas, 
taip Jis eina pagrindiniu motyvu jo religinėj poezijoj. 
Todėl joj sutinkame ir Kristaus asmenį, Jo istorijos 
ir Jo aplinkos poetines vizijas. Antai, pirmąją be galo 
švelnią motinišką ir mistinę Mergelės Marijos meilę ką 
tik gimusiam dieviškajam Kūdikiui Brazdžionis iš- 
reiškia „Dievo Motinos lopšinėje“. Jos viena gražiau- 
sių strofų pasikartodama šitaip skamba: 


„Tyliau, tyliau giedokit serafimai, 

Ir žvaigždės, jūs plazdėkite tyliau, 

Ir aš be atdūsio prie jo, prie mano džiaugsmo 
rymau, 

Kol rytmečio šviesi žara išauš. 


Šita Dievo Motinos lopšinė — originalios koncep- 
cijos kūrinys — būtų tikras religinės poezijos šedev- 

riukas, jei jos posmų, būtų mažiau. Gretimai šitos 
lopšinės galima suminėti mažiau originalią „Užgimimo 
glorią“ ir „Bernelių mišias“. Kitų Kristaus vizijų 
tarpe, tokių, kaip „Bethlehem“, „Nelaimingi miestai“, 
„Kristus ir Jeruzalės moterys“ herojine didybe išsi- 
skiria „Preliudas į Kristaus gyvenimą“ ir „Keleivis iš 
Edomo“. Ypač šis pastarasis eilėraštis, vaizduojąs ant- 
rąjį Kristaus atėjimą teisti tų, kurie atmetė jo meilės 
mokslą, pranašų nuo amžių išpranašautą, yra vienas 
stipriausių kūrinių religinėj-transcendentinėj ir žmo- 
gaus būties herojikoj. Tai yra tikras epiškai drama- 
tiškas šedevriukas, kurio grožį turėtų pajusti net mi- 
niatiurinės gležnosios poezijos grynieji estetai. 


Stabtelėjus ties šitomis Kristaus asmenį liečiančio- 
mis vizijomis, kai kam gali kilti klausimas, ar čia 
religinė poezija, ar propaganda netikintiems gąsdinti 
ir grasinti. Ir atsakysime, kad tai religinė poezija, 
jei prisiminsime, jog religija nėra tik prabėgantis ne- 
pastovus jausmas. Krikščionių supratimu, religija yra 
psichinis faktas, apimąs visą Žmogų, susijęs su regimą- 
ja tikrove, pasiekiąs trancendentinę būtį, kaip viso ko 
pagrindą, ir turįs savo istoriją bei objektyvias reiški- 
mosi formas. Ir Kristus, kaio Dievas ir krikščionių 
religijos įkūrėjas, nėra kokia nors estetinė svajonė. Jis 
yra istorinis asmuo, susijęs su izraelitų tauta ir jų tė- 
vyne, susijęs su jų religinėmis tradicijomis ir palikęs 
žmonėms savo mokslą, užrašytą Naujajame Testamente. 
Iš ten mes žinome, kad Kristus yra kupinas užuojautos 
vargstančiam žmogui, meilingas ir atlaidus atgailojan- 
tiems nusidėjėliams ir atviros tiesios širdies žmonėms, 
bet jis vis dėlto uždeda nelengvas artimo meilės pa- 
reigas ir yra negailestingas visokiems oportunistams, 
sąžinės biznieriams, veidmainiams vis tiek, ar tie fa- 
rizėjai būtų kunigai ar paprasti žmonės. Juk Evange- 
lijose užrašyti patys rūsčiausi Kristaus žodžiai yra nu- 
kreipti į veidmainius-farizėjus. Ir ne ką kitą, kaip 
juos, Jis su botagu išginė iš šventovės, kur jie buvo 
įsirengę prekyvietę. Kad ir su dideliu liūdesiu, Kristus 
vis dėlto taip pat pasmerkė Palestinos miestus (Jeru- 
jie atmetė Jo mokslą. Taigi, Kristus pasirodo ne tik 
kaip švelnus ir atlaidus Ganytojas, bet ir kaip didingas 
Teisėjas. 

Todėl nereikia stebėtis, jei Brazdžionis ir šitokį 
Kristų atvaizdavo. Tai tiko jo talentui, linkusiam pir- 
miausia į objektyvias formas. Ir kituose religinių te- 
mų kūriniuose, nepaneigdamas religijos, kaip subjekty- 
vaus psichologinio fakto, Brazdžionis savo dėmesį su- 
telkia ne tiek į jį, kiek į objektyvųjį aspektą, atsto- 
vaujantį, idealinę ar moralinę tiesą. Gilindamasis į 
vieną ar kitą objektyvųjį religijos reiškinį, poetas pa- 
junta drauge sukylant ir atitinkamą emociją, o paskui 
visa tai jis stengiasi perduoti skaitytojui. Šitais at- 
vejais turime ne intymiąją religinę poeziją, bet objek- 
tyvinę, kartais didingą, rimtą religinę lyriką, kokią su- 
tinkame dažnai psalmėse tame pačiame Šventrašty. 


Tiesa, kad šiais žmogaus izoliacijos laikais mes 
esame labiau įpratę į tokį religijos supratimą ir tokią 
religinę poeziją, kur daug kančios, jieškojimų, abejo- 
nių ir net sentimentalaus gardžiavimosi. Tačiau tai 
dar neišsemia visos religinės poezijos galimybių, kaip 
jų neišsemia nė Brazdžionis. Jo religijoj klaidžiojimų 
ir sentimentalumo, atrodo, nėra. Religija jam ne ma- 
lonus baltų avinėlių glostymas, bet giliaprasmis, svar- 
bus, įpareigojantis faktas. Be abejo, ne jis vienas 1e- 
mia, kad Brazdžionio religinėj poezijoj pasirodo rūstūs 
objektyvios reikšmės motyvai. Tai pareina nuo poeto 
psichinės struktūros ir nuo išviršinių aplinkybių, ku- 
riose teko jam gyventi. Bet religinėj poezijoj Braz- 
džionis nėra tik rūstus. Jis būna ir švelnus. Tai ge- 
rai gali paliūdyti aukščiau duotos „„Aklojo“ ir „Dievo 

Motinos lopšinės“ citatos. Tai taip pat liudija „Emaus“, 
„Atleisk man, Viešpatie“, „Artojų malda Kalėdų Kris- 
tui“ ir eilėraščių ciklas iš gyvenimo šventųjų (Izido- 
riaus, Antano iš Paduvos, Pranciškaus ir Asyžio, Kū- 
dikėlio Jėzaus Teresės, Bernardo). Tiesa, kad ir juose 
dėmesys yra nukreiptas į objektyviuosius reiškinius, 
tačiau ten sutinkamo švelnumo niekas negali ginčyti. 

Šitas religinės poezijos objektyvinis pobūdis iš da- 
lies paaiškina, kodėl Brazdžionis mėgsta vartoti as- 
menų ir vietovių vardus, paimtus iš Šventojo Rašto. 
Antai, sų pranašingomis perspėjančiomis tendencijomis 
„Nelaimingų miestų“ eilėrašty sutinkame refreną: 

„Vargas tau, Karazaim, vargas tau, Bethsaida, 
Negirdėjai žodžio Jo, nematei jo veido“. 

Kas nėra skaitęs Evangelijų, tam pirmoji refreno 
eilutė gali atrodyti miglota ir maža ką tesakanti. Bet 
kas pažįsta tas Šv. Rašto vietas, kur tų miestų var- 
dai minimi, tas tuoj pajunta, koks čia rūsčiai prasmin- 
gas turinys yra įdėtas ir kaip tie vardai pakelia eilė- 
raščio prasmę. O jeigu visas ,,„Nuodėmingų miestų“ 
kūrinėlis nėra pakankamai stiprus, tai priežasties rei- 
kia kitur jieškoti, o ne šituose varduose. Tiesa, kai 
kuriuose, ypač jaunystės eilėraščiuose, su Šventraščiu 
susijusių vardų ir liturginių terminų yra perkrauta, 
kaip pranašiškame „Žmogaus stebukle“ perdaug pri- 
krauta išsigimstančios civilizacijos reiškinių. Nevedant 
čia statistikų ir neanalizuojant eilėraščių su Šventraš- 
čio vardais, vis dėlto reikia pasakyti, kad kai kur tie 
vardai atrodo tiesiog būtini. Sakysim, „„Keleivy iš Edo- 
mo“, kuris originaliai pavaizduoja Kristaus didybę an- 
trajame jo atėjime į pasaulį, paties Kristaus vardas 
visai neminimas, bėt drauge su kitomis aliuzijomis Edo- 
mo ir Bosros vardai tą nepaprastą keleivį individuali- 
zuoja, nes parodo konkrečioj geografinėj vietoj. Taigi, 
šitie kai kam nesuprantami vardai čia turi gal net 
didesnę prasme negu tokie barbarizmai, kaip „svietas“ 
ir „mučelninkai“, kuriuos Brazdžionis vartoja visai 
sąmoningai ir prasmingai. Panašiai juk elgiasi ir kiti 
poetai bei rašytojai. Tiesa, pats Brazdžionis eilėraš- 
čiuose, parašytuose po 1940 m. jau vengia egzotinių 
tikrinių vardų, liturginių terminų ir net barbarizmų. 


III. ŽMOGUS IR GAMTA 

Dažniausiai didingiausia — plačiausių kontrastin- 
giausių vaizdų, kunkuliuojančio ritmo, dramatinės 
įtampos — Brazdžionio giesmė pasirodo tada, kada 
žmogiškos būties herojika — žmogaus nesulaikomi sie- 
kimai, drąsūs žygiai, klaidžiojimas ir sudužimas mirty- 
je — susiejama su metafiziniais pagrindais ir sugreti- 
nama su Dievo majestotu, Jo paslaptimis ir Jo dės- 
niais. Tiesa, kad ir šitos rūšies eilėraščių estetinė 
vertė nevienoda, tačiau proporcinagai imant vykusių 
procentas bus žymiai didesnis negu patrijotinių-visuo- 
meninių. Geriausiais šitos rūšies kūriniais laikytini: 
„Pavasario varpai“, „Procesija į Kristų“, „Gyvenimo 
nostalgija“, ,Benamė paukštė“, „Fuga Florencijos Santa 
Croce“, „Laisvės Paukštis“, „Žvaigždžių žvejys“, „Tai- 
kos obeliskas“. 

Tačiau, kalbant apie žmogaus būties herojiką, ne- 
vienam gali kilti klausimas, ar iš tikro Brazdžionis 
žmogų suvokia herojiškai. Klausimas visai vietoj, nes 
ką tik minėtuose eilėraščiuose jis atskleidžia Žmogaus 
žygių sudužimą, žmogaus klaidžiojimus, jo paiką žais- 
mą bei amžinų vertybių niekinimą ir savo paties dar- 
bų naikinimą. Juk poetas klausia žmogų: 

„Kas esi, ar ne kodylo dūmas, 
Padūmavęs pas altoriaus auką?“ 
(Valsas Miserere). 


Ir kitur Brazdžionis mums sako, kad „Mes kaip 
žiedas, mes kaip rugio žiedas; trečiur jis žmogų paly- 


“šiurpi antitezė pavasario grožiui. 


gina su dulke arba tiesiog pasako, kad žmogus-žvėris, 
Pagaliau valdovas 
“ soste ir elgeta gatvėj jam atrodo tokie pat trapūs, kaip 
„stiklo lėlė, nes abudu vienodai sudūžta į mirti. Ir prieš 
"tą gresiantį sudužimą argi Brazdžionio žmogus maiš- 
tauja? Ne. Nors jam žemė brangi, nors jam skaudu 
nutraukti ryšius su ja, bet vis dėlto prieš mirtį jis 
nekelia protesto, bet rezisgnuoja ir net veržiasi pro mir- 
ties vartus: 


„Palauk, palauk“ dar gieda rožių krūmas, 
„Palauk, palauk“ dar jaunos eglės ten sustoję moja, 
Šešėlį mielą siūlo paskutinis žemės medis, 

Ir mylimajam duoda ranką mylimoji... 


O tu pro balsą rožės, pro klevų šešėlį, 
O tu su ja, su paukšte, su jaunyste, 
Jau sveikini anos tėvynės pirma žiedą 
Ir nieko nieko žemėj nepažįsti.“ 


Nors Brazdžionio poezijoj panašios nuotaikos nėra 
retenybė, tačiau dėl to negalima sakyti, kad poetas su- 
vokia žmogų neherojiškai. Argi neherojiškas yra jo 
tikėjimas, kai prie mirties vartų jis nesudreba, ne- 
suabejoja, bet mato ten švintant arba pirmąjį naujos 
transcendentinės būties žiburį, arba naują spindulį, 
arba būsimąją dieną? Kaip tik šitas tikėjimas me- 
tafizine tikrove leidžia Brazdžioniui ir jo suvokiamam 
žmogui būti herojiškam, nors tragiškai herojiškam, 
nes, savo dvasia būdamas didingas ir nesunaikinamas, 
savo gyvenimu, savo darbais jis daug ką pats sunai- 
kina. Ir prie šito tragiškai herojiško žmogaus — lais- 
vūno ir klajūno — Brazdžionis savo pezijoj grįžta ne- 
kartą. Tai ryškiai išdėsto „Žmogaus“ eilėrašty, kurio 
paskutinė strofa beveik viską sutrauktai pasako: 


„Jo žvaigždės, jo dangus, jo visos saulės šalys; 
Vison mirtin, visan gyveniman jam vartai atkili, 
Jis valdo sostus, kaip nemirštantis karalius, 

O dūžta jis, kaip dūžtanti lėlė“ 


Tai jis pakartoja „Žmogaus kely“, „Žmogaus Golgo- 
toj“. Būdamas objektyvus ir nurodydamas žmogaus 
menkystę, kaip ,„Atsišaukime į žmogų“, Brazdžionis vis 
dėlto negali atsisakyti tikėjimo žmogaus šviesiąja puse, 
jo didybe. Poetą žavi to silpno žmogaus kūryba, ir tai 
jis savo gražiame „Dainiuje“ pasako: 


„Ir aš anų baltųjų vyšnių brolis 

Iš skausmo eisiu į gyvybės tolius, 

Ir aš sūnus anos senos obels, 

Ir taikoje, ir karo vėtroj linksmas 
Savos tautos aruodan derlių rinksiu, 
Kol šalnos kojas ir rankas sugels, 
Kol po žiedų našta širdis pabals“. 


Poetą žavi žmogaus jaunystė, jo drąsūs norai ir 
dideli žygiai („Jaunystės vainikas“), bet labiausia jį ste- 
bina neišsenkanti žmogaus energija, per amžius trun- 
“kantis nenuilstantis siekimas vis kažin ko naujo, jį 
stebina tas nepalaužiamas tikėjimas bei siekimas gė- 
rio, nepaisant mirties ir savo griuvėsių. Ir šitokiam 
didingam bruožui — amžinajam žmogiškumui — iškelti 
Brazdžionis skiria vieną gražiausių ir populiariausių 
savo kūrinių „Per Pasaulį keliauja žmogus“. Beveik 
ta pačia tema yra parašyti „Žemės karalius“ ir „Amžių 
keleivis“, tik šitame eilėrašty žmogaus herojinė didybė 
dar labiau pabrėžta negu „Per Pasaulį keliauja...“ 

“ Kad Brazdžioniui žmogus atrodo daugiau herojiškas 
negu rezignacingai elegiškas, tai liudija „Neregio ele- 
Ė gija“. Neregis, rodos, turėtų jaustis vienas labiausiai 


A. Varnas — Prel. M. Krupavičiaus portretas (aliejus) 


nuskriaustų, menkiausių, skurdžiausių žmonių; tačiau 
tame skunde, kurį atskleidžia Brazdžionis, suskamba 
rūstūs perspėjamieji žodžiai pasaulio stabų regintiems 
garbintojams. "Taigi, čia neregis pasirodo, lyg koks 
pranašas — išminčius. 

Dramatiškai herojinė Braždžionio poezija yra ne tik 
rimta, bet neretai rūsti. Tai buvome nastebėję kai 
kurių religinių temų traktavime. Tą rimtą rūstumą 
kontrasto keliu atskleidžia kaip tik tie eilėraščiai, kurie 
turi satyrinio pobūdžio ir turėtų mus linksmai nuteikti. 
Tačiau gal geriausias tos rūšies kūrinys, „Paskutinis 
pasmerkto mirioo žodis“, neturi nieko, kas skatintų 
nusišypsoti — viskas ten tauriai didinga ir tragiškai 
rūstu. Šitą Brazdžionio poezijos rūstų toną galime 
aiškinti pirmiausia pačia poeto sielos stuktūra, tačiau 
atrodo nebus didelė klaida pasakius, kad prie to pri- 
dėjo ir apsiniaukęs Europos dangus. Kai apie 1934 m. 
Brazdžionis pasuko į didingą rimtį su vyraujančiais 
žmogiškos ir transcendentinės būties motyvais, tame 
danguje jau buvo išaugęs juodas grūmojantis debesis, 
iš kur žaibas neužilgo nutrenkė baltąjį taikos balandį 
(žiūr. „Baltojo balandžio mįslę“ iš 1936 m.). Kai tuo 
laiku didžiuma mūsų poetų, apsiriboję neplačiu sub- 
jektyviu akiračiu, gražiai ir įmantriai dainavo apie 
savo smulkius (nors teisėtai žmogiškus) sielvartus, 
Brazdžionis, atrodo, nujautė ateinančių dienų tragiškai 
herojinę bei apokaliptiškai šiurpią rimtį, kurią Europa, 
ypač Lietuva, pergyveno 1939—1945 m. Sugestijonuo- 
damas šitą rūsčią grėsmę, Brazdžionis pasirodė origi- 
nalus, neturįs sau lygių konkurentų mūsų poezijoj. 


Tačiau apdainuodamas žmogaus ir žmonijos kelius 
Brazdžionis nevisada toks rūsčiai didingas ir drama- 
tiškas. Jis moka būti ir susimąstęs, beveik religiškai 
susitelkęs medituotojas. Šalia herojinio tas meditacinis 
bruožas jo poezijoj gana ryškus. Tam susidūmojimui 
apie žmogaus ir žmonijos likimą charakteringas gana 
ankstykas (nevėlesnis kaip 1933 m.) eilėraštis „„Anapus 
jūrų“. 


„Anapus jūrų baltas laivas plaukia, 
Suglaudžia plaukdamas bures 

Ir nesuspėjančių kelias dienas palaukia, 
Ir ima skęst į gintaro marias, 

Keliais keleiviai eina ir nueina — 
Nueis, nuskęs ir ženklo nepaliks, 
Švies švyturys kasdieną pakaleiną, 
Ir danguje žuvėdros pasiklydę klyks. 


Anapus jūrų saulė nusileido, 

Tekėjo žvaigždės aukso spinduliais — 
Anapus jūrų, neparodžius veido, 

Ir mūs' nelaimė nusileis.“ 


Šitame puikiame kuklių priemonių eilėrašty atsi- 
skleidžia ir žmogaus trapumas, ir visatos šaltas abe- 
jingumas jam ir kukli transcendentinio gyvenimo vil- 
tis. Šitas sustojimas prie neišvengiamų mirties vartų ir 
žvilgsnis į Anapus yra viena pagrindinių meditacinių 
Brazdžionio temų, kuri įvairiais niuansais skamba 
puikiose epitafijose, „Paskutiniame lape“, „Mūsų me- 
tuose“, „Mes kaip žiedas“, „,„Būsimojoj dienoj“, ,„Gul- 
bės giesmėj“, „Į Jūrą“. Puikių meditacinių eilėraščių 
Brazdžionis yra sukūręs žmogaus trapios menkystės ir 
Dievo visagalybės tema. Ji ypač skamba „Vaikuose“, 
„Smiltyse ir metuose“, „Bažnyčios statytojuose“. Dar 
kartą suaidi, tik sutelktoje mąstymo nuotaikoj, ir tra- 
giškoji žmogaus priešingybių tema. Ji gražiai išryškėja 
„Praeina metai“ eilėraščio paskutinėse dviejose strofose: 


Žmogaus širdie, ant amžinojo kelio, 
Kiek daug, kiek daug tu garbini stabų! 
Drebi pabūgusi trapaus rudens lapelio, 
O nebijai nei vėtrų, nei žaibų. 


I vėtrą puoli, kaip balta plaštakė, 

Pats žaibus sukęli, pats jų tvane plakies, 
Kol nesudegs gyvenimas, kaip vaško žvakė, 
Kol amžių ryto saulė patekės“. 


Ir kai mes kalbame apie Brazdžionio žmogų, rei- 
kia pažymėti, kad jo eilėraščiuose tas žmogus pasirodo 
dažniausia ne kaip individas, bet atsietinis apibendrin- 
tas žmogus. Kai poetas taria „žmogus“, jis taip pat 
dažnai galvoja apie žmoniją arba bent apie tautas, 
kurių gyvenimas trunka amžiais. Šitas žmogaus api- 
bendrinimas, einąs iki žmonijos sąvokos, turbūt bus 
viena priežasčių, dėl kurių Brazdžionis neiškėlė hero- 
jinių momentų tremtinių gyvenime. Ar gi ten jų ne- 
buvo? Argi ten tebuvo kalbos apie duoną, peštynės 
dėl skudurų ir tėvynės ilgesys? Aišku, ne. Tremty 
buvo ir herojizmo, bet jis buvo individualus, atskirų 
žmonių ar šeimų herojizmas, bet ne visuotinis ir ne 
bendras. O kadangi Brazdžionio talentas, kuriam nema- 
žos reikšmės turi intelektas, yra nukreiptas pirmiausia 
į objektyvius ir apibendrintus reiškinius, tai indivudua- 
lios herojizmo apraiškos tremty liko nepastebėtos, nors 
poetas tremties nuotaikomis yra parašęs nemaža eilė- 
raščių. 

Kad ir apibendrintą žmogų dažniausia atskleisdamas, 
Brazdžionis nevisai užmiršta ir individą. Individua- 
laus žmogaus siluetas pasirodo jaunystės kūriniuose, 
susimąstymuose apie mirtį ir ,„Auksakaly“, kuris yra 
ne kas kitas kaip meilės elegija. O erotinė meilė, kaip 
sakėm, retas svečias Brazdžionio lvrikoj. Bet ir čia 
ji ne autoriaus vardu reiškiama, bet objektyvuota, per- 
kelta į auksakalį, kuris kala sutuoktuvių žiedą neišti- 
kimajai. 

Brazdžionis nebūtų poetas, jei greta žmogaus neap- 
dainuotų gamtos. Bet čia tuoj reikia pridurti, kad sa- 
varankiška gamta, iš jos iškirpti paveikslai ir pavienės 
apraiškos Brazdžionio lvrikoj turi mažiau reikšmės 
negu žmogus, Dievas ir tėvynė. Žinoma, tai nereiškia, 
kad mūsų poetas būtų gamtai nejautrus. Priešingai, 
daugely eilėraščių, skirtų žmogaus ir apskritai būties 
problemoms, Brazdžionis pasirodo jautriai reaguojąs į 

gamtos reiškinius ir mokąs juos originaliai skoning 
perduoti. 
kaipo tokie, poetui neatrodo verti ypatingesnio dėmesio. 
Tokie eilėraščiai, kaip „Kalnų taku“, „Mėnulio spindu- 
ly“ ir „Pavasario naktis“, kuriuose poetas žavisi pačiu 
gamtos grožiu, nejieškodamas jame jokios ypatingesnės 
prasmės, yra vieni stipriausių ir gražiausių. Ypač du 
pasterieji iš kitų ryškiai išsiskiria giliu, rimtu ir pla- 
čiu džiaugsmu. Nors tai sako, kad Brazdžionio lyra gali 
įvairiai ir net džiaugsmingai skambėti, tačiau apskritai 
gamtos paveikslai ar jos nuotaika nėra charakteringi 
Brazdžioniui: gamtos reiškinius jis dažniausiai panau- 
doja, kaip priemones savo idėjai ar emocijai išreikšti. 
Tiesa, tremty parašytuose eilėraščiuose, kada jis į pa- 
silgtąją Lietuvą žiūri iš tolo, lyg pro teleskopą, iškyla 
idealizuotas apibendrintas Lietuvos peizažas. Tada 
poetas mato: 


„Ir miškus, ir laukus, ir sodybas žalias, 

Pasipuošusias sodais ir krūmais alyvų... 

Ten žilvičiai žili meta žirginius žemėn, 

Ir galulaukėj kvepia pirmoji vaga, 

Ten seselė Nery žlugtui vandenį semia, 

Ir sumirga gelmėj dausų žvaigždės degą.“ 
(Pavasario svajonė) 


Tačiau ir čia gamtos vaizdo elementai tėra priemonė 
išreikšti ilgesingai svajonei apie Lietuvą. 

Daugely atvejų gamtos reiškiniai paskatina Braz- 
džionį susimąstyti, religiškai susitelkti ir išskaityti juose 
gilesnę prasmę. Visa gamtos reiškinių grožybė, gausybė 
ir įvairybė, nuo pačių didžiųjų ligi pačių smulkiųjų, 
Brazdžioniui dažnai atrodo, kaip Dievo kūryba, kaip 
Jo paslaptingi žingsniai ir įskaitomi pėdsakai. "Tai 
mums aiškiai pasako toks šedevriukas, kaip „Viešpaties 
žingsniai“: 


„Ant uolos balta gėlė žydėjo — 

Nei lietaus, nei saulės jai. 

Kaip sidabro lašas ji visa tebevirpėjo — 
Viešpatie, tai Tu ten praėjai. 


Ant šakos paukštelė taip čiulbėjo!... 
Nei namų, nei šilko jai. 

Kaip sidabro lašas ji visa tebevirpėjo — 
Viešpatie, tai Tu ten praėjai“. 


Gamtos reiškiniai Brazdžionio poezijoj tampa sim- 
boliais, atskleidžiančiais būties gilesnę prasmę, nuve- 
dančiais mūsų žvilgsnį į Anapus. Todėl šaltinis, kurio 
srovė skamba, kaip sidabrinis varpelis, nėra tik šiaip 
sau šaltinis, bet amžinosios gyvybės, herojų šaltinis, 
viso ko pirmoji priežastis ir galutinis tikslas, todėl jūra 
nebėra audringas neaprėpiamas vandenų plotas, bet 
ji simbolizuoja transcendentinę būtį, visų tėvynę, į 
kurią grįšime „iš mirties ir nebūties“. 


IV. FORMALINĖS YPATYBĖS 
Jau tas faktas, kad Brazdžionis į gamtos reiškinius 


težiūri, kaip į išraiškos priemones, o savo eilėraščiuose 


pirmiausia iškelia žmogaus ir žmonijos problematiką 
Amžinojo Dievo akivaizdoje, sako, kad Brazdžionis 
nėra paviršutinis estetas ir emocijų bei nuotaikų poe- 


tas. Su jo emocijomis beveik visada eina nemaža inte- 


lekto. Ne tik intelekto, bet ir valios. Ji intelektui pa- 
deda sutvarkyti chaotingus įspūdžius ir palaidas emo- 
cijas suveda į vienybę, kurioje protas stengiasi.suvokti 
prasmę, išlukštenti problemą. O tai reiškia, kad Braz- 
džionis yra daugiau intelektualinio tipo poetas, artimas 
J. Baltrušaičiui. 

Problematikos ir prasmės tioo poetas retai būna 
lengvos žaismingos formos meisteris. 


Ir nežiūrint to, gamtos iškarpos ir reiškiniai, 54 


Tokio tipo ŽmMo- 


Kai 


ia aa 2 i . I 1 A 
r nėms technikinis formos tobulumas tėra paprastai ant- 


raeilis dalykas. Tai pasakytina ir apie Brazdžionį, nors 

"dabar jis vis labiau ir labiau prisiriša prie klasikinės 
formos. Tai reiškia, kad jis formos atžvilgiu yra pada- 
ręs geroką evoliuciją. Tačiau šita evoliucija į klasikinę 
pusiausvyrą ir ramybę, atrodo, nevisada išeina Braz- 
džioniui į naudą, nes neretai prislopina jo kontrastingus 
vaizdus ir emocijas tiek, kad jie nebetenka spontaniš- 
kumo kvapo. Jis mums originalesnis įdomesnis, ten 
kur mintys, jausmai, vaizdai laužo normalių eilučių ir 
strofų rėmus, išsiveržia kunkuliuojančia banga, išsivysto 
į dramatiškai herojiškus epizodus. O čia jau muzikali- 
nis formos lengvumas ir grakštumas nustelbiamas vaiz- 
dų, dramatinės įtampos ir prasmingumo. 

Herojinės nuotaikos poezija yra plačių stambių 
brūkšnių poezija, iš dalies lyg neužbaigta. Ji prašyte 
prašosi užbaigiama prieš publiką, kaip drama, nes to- 
kia poezija reiškia ne vien poeto jausmus. Deklamuo- 
jama ji įgauna daugiau dinamizmo, ryškumo. O hero- 
jinės nuotaikos poetas to kaip tik siekia, nes jis nori 
klausytoją palenkti savo idealams ir jais uždegti. Ne- 
būdamas grynas estetas, jis jaučia, kad menas ir poe- 
zija negali būti visiškai atitrūke nuo 
savo laiko gyvenimo, nors ir nepasinėrę į aktualijas. 
Tačiau noras veikti skaitytojo valią sudaro pavojų 
poezijai pereiti į retoriką ir patetiką. 

Kas čia pasakyta apie herojinę lyriką apskritai, tai 
tinka ir Brazdžioniui. Ir jo žymi dalis poezijos skirta 
deklamacijai. Jis savo skaitytoją-klausytoją nori ne tik 
įtikinti, bet ir palenkti jo valią, giliau savo idealams 
laimėti. Todėl jam kartais tenka pakelti toną ir pabrėž- 
ti. Jam reikia viena kryptimi veikiančių vaizdų, para- 
lelių ir didesnių ar mažesnių išvystymų. O tai (,„Atsišau- 
kimas į žmogų“, „Tremtinio malda“) eilėraščius prail- 
nuotaikos vaizdų prirenka perdaug, lyg kad jis norėtų 
suminėti visas galimybes. Tada eilėraštis apsikrauna 
medžiaga, praskysta, ištysta. Dėl šito noro pabrėžti ir 
viską išsakyti kartais daugiau ar mažiau nukenčia net 
tokios originalios koncepcijos eilėraščiai, kaip ,,Garbi- 
nimo himnas“, „Kapų vartai“, „Ąžuolas“, „Dievo Mo- 
tinos lopšinė“. 

Įtikinimui sustiprinti Brazdžionis dažnai vartoja 
įvairios rūšies pakartojimus. Tam reikalui jis kartais 
paima strofą ir ją kartoja, atrodo, ne tiek eilėraščio 
mMuzikaliniam elementui sustiprinti, bet rūpimai idėjai 
išryškinti ir pabrėžti. Tai autoriui gerai pavyksta to- 
kiuose eilėraščiuose, kaip „Per Pasaulį keliauja žmo- 
gus“, „Fuga Florencijos Santa Croce“, „Dievo Motinos 
lopšinė“, „Varpai“. Jausdamas šitą stiprinančią ir, ži- 
noma, cementuojančią pakartojimo reikšmę, kai įkvėpi- 
mo jausmas nepakankamai gilus, poetas suklumpa, pra- 
deda strofas perdažnai kartoti ir, užuot įspūdį sustip- 
rinęs, jį susilpnina, sukelia varginančią monotoniją. 
Šitokį reiškinį sutinkame „Klajūne“, „De profundis“, 
„Nelaiminguose miestuose“, nes šiame pastarajame 
refrenas „Vargas tau...“ kartojamas po kiekvienų 
Gūviejų eilučių. Kadangi šios nėra pakankamai ekspresy- 
vios, jos lyg paskęsta nuolat kartojamame refrene. 

Mėgsta Brazdžionis kartoti ne tik strofas, bet ir 
atskiras eilutes, ir atskirus žodžius. Kas ir kiek tai 
pavyksta, čia nenunurodimėsime, nes straipsnio rėmai 
to neleidžia. Tuos įvairius pakartojimus poetui diktuoja 
ne vien noras įtikinti skaitytoją, bėt ir autoriaus dra- 
matiška veiksminė prigimtis. 

Nors lyrikos kūrinys nėra drama, tačiau Brazdžionio 
eilėraščių veiksmingumas krinta į akį. Eina, praeina, 
keliauja, bėga, prabėga, skrenda, grįžta, klaidžioja, 
dingsta, krinta, perouola, suklumva, skęsta, grimsta, 
srovena, plaukia, alma, auga, kyla, neša, veda, veržiasi, 
jieško, šaukia, moja, maldauja ir t. t. — vis tai veiks- 


mingi veiksmažodžiai, kurie tekste prasimuša pro kitus. 
Rastume ir daugiau veiksmą pabrėžiančių žodžių, kaip 
„artyn, artyn“, „greičiau, greičiau“... Drauge su 
pabrėžiamaisiais pakartojimais, su įsiterpiančia tiesio- 
gine kalba, jie padaro nevieną Brazdžionio eilėraštį lyg 
kokia dramos santrauka ar branduoliu. ' 

Tik paklausykit, ką pasakoja Brazdžionio „Ąžuolas“, 
ir pamatysite eilę dramatinių įvykių. Arba paimkite 
„Kauno katedrą“, kuri simolizuoja patvarumą ir išti- 
kimybę. Rodos, kas begalėtų būti statiškesnio, kaip 
architektūros paminklas ir jo žadinama nuotaika. O, 
žiūrėkit, ji Brazdžionio pergyvenama veiksmingai. — 
Ant šaltų grindų parpuolęs, poetas atranda 
vysk. Valančiaus pėdą; jis pamato jį einantį lan- 
kyti našlių ir našlaičių žemaičių; jis regi pulkus kan- 
kinių ir mergelių, kurie lydi tą šviesųjį patrijarchą; 
pro marmurą ir auksą jis dar išvysta su palme rankoj 
lėtąjį vysk. A. Baranauską, kuris eina lankyti 
poetų Adomo Jakšto ir Maironio, nunešti jiems 
tėviškės klonių pasveikinimą ir grįžtančio pava- 
sario balsų, o patį senelį vyskupą vėl „angelų baltų 
pulkai, kaip tėvą lydi“. Tai žavi lyrika, išreikšta 
veiksmu, lyg kokioj mistinėj dramoj. 

Meditacinėj lyrikoj tų visokių pakartojimų, pabrė- 
žimų ir kitų veiksminių elementų mažiau. Mažiau kont- 
rastingų vaizdų ir retorinių išvystymų. Ten daugiau 
ramybės, daugiau pusiausvyros, ten ir eilėdaros tech- 
nika klasiškesnė. Šitoji kryptis jau buvo matyti nuo 
„Krintančių žvaigždžių“ rinkinio (1934); tačiau visu 
frontu poetas į ją pasuka su „Viešpaties žingsniais“ 
(1943 m.). Ten jis pirmoj vietoj išspausdina savo nau- 
jąjį poeto credo, „Vidudienio lyrą“, tobulos klasikinės 
pusiausvyros ir darnaus muzikalumo eilėraštį, kur pa- 
sisako už skambią giesmę su rimais. Šita klasikinė for- 
ma, be abejo, tinka ramios nuotaikos eilėraščiams, kaip 
„Dainius“, „Pavasario naktis“, „Tu išėjai“... Ten, kur 
autoriaus emocijos susiaudrina, išauga kontrastai, ten, 
kaip rodo „De Profundis“, su klasikine forma nebega- 
lima išsiversti. O ten, kur jis nori ją būtinai išlai- 
kyti, pajuntame kartais apkarpytus sparnus įkvėpimui. 
Todėl specialiau leistis į formos prašmatnumus, ypač 
muzikalinius prašmatnumas, kurie matyti eilėrašty 
„Žiedai, žvaigždės ir sapnai“, nebūtų prasmės, nes tai 
dar labiau poetą varžo. O nuo to nukenčia turinys, 
kuris problematiniam prasmių jieškančiam poetui yra 
svarbiausias. Juk problemos poetiškas atskleidimas — 
Brazdžionio stiprybė. 

Jei prie viso, kas aukščiau apie Brazdžionį pasakyta, 
pridursime, kad jis yra sukūręs daug grakščių žavių 
eilėraščių jaunuomenei, turėsime sutikti, kad Braz- 
džionis yra didelis poetas. Jis sugeba parašyti plačios 
ir įvairios tonacijos kūrinių, kuriuose vyrauja pras- 
mingumas ir gili rimtis, o jų svoris gravituoja į žmogų, 
jo likimą ir transcendentinę būtį, religiškai pergyvena- 
mą. Nemaža vietos skirta ir lietuvio jausmams. Todėl 
Brazdžionio lyrika gali būti artima ne tik mums, bet 
ir kitų tautų ir laikų rimtiems skaitytojams. O tai jau 
tarptautinis lygis, kurį taip pat su geraisiais kūriniais 
yra pasiekę Putinas, F. Kirša, J. Kuosa-Aleksandriškis. 
Šitokie vaisiai gali džiuginti kiekvieną kultūrą brangi- 
nantį žmogų. 

P. S. Šis straipsnis yra atremtas į „Brazdžionio poe- 
zijos kritiškus metmenis“, išspausdintus 1944 m. vasarą 
„Varpų“ almanache Šiauliuose. Iš ten į čia yra paim- 
tos pagrindinės mintys, atskiros pastraipos ir sakiniai, 
visa tai perrašant į naują visumą vagal naują planą ir 
atsižvelgiant į poeto eilėraščius, parašytus tremty. Ka- 
dangi čia nėra knygos kritika, bet straipsnis, turįs pre- 
tenzijų duoti Brazdžionio poezijos bendrą vaizdą, todėl, 
kaip paprastai tokiais atvėjais daroma, čia daugiausia 
remtasi tais kūriniais, kurie atrodo turį šansų išlikti 
ateičiai, 

KNYGU VERTINIMAI 


V. KRĖVĖS 
„DANGAUS IR ŽEMĖS SUNUS“ 
Šio savo seniai rašomo veikalo 


Krėvė lig šiol buvo spausdinęs tik 
paskirus fragmentus. Bet iš jų jau 
buvo galima matyti, kad autorius 
yra užsimojęs idėjiniu svoriu, vaiz- 
duojamais įvykiais, dalykų apimtim 
ir literatūriniu apipavidalinimu ne- 
eiliniam dalykui, nors susidaryti vi- 
sai ryškų idėjinės ir literatūrinės 
koncepcijos vaizdą buvo sunkoka. 
Dabar „Sūduvos“ leidykla išleido 
pagaliau ištisą ' pirmąją šio veikalo 
dalį, pavadintą „Žemės vingiais“. Iš 
jos jau aiškiau galima suvokti, ką 
autorius žada mums duoti. 

Kaip iš anksčiau atspausdintų frag- 
mentų, taip dabar iš visos pirmosios 
dalies, tik jau ryškiau, matome, kad 
čia Krėvė imasi spręsti arba bent 
atskleisti gėrio ir blogio pradų prie- 
šingybės problemą ir pavaizduoti, 
kaip ši priešamžina priešingybė isto- 
rijoj brendo ir koks buvo jos spren- 
dimas. 

Šios savo idėjos literatūrinei iš- 
raiškai autorius parinko biblinį an- 
gelų maištą, kuris dar prieš am- 
žių pradžią išvirsta į gėrio ir blo- 
gio priešingybę, o žmonijoj šių pra- 
dų susidūrimą ir tos priešingybės 
sprendimą, atrodo, Krėvė yra už- 
simojęs vaizduoti Kristaus ir Jo 
mokslo sukelto sąjūdžio, turinčio 
lemiamos reikšmės pasaulio istori- 
joj, rėmuose. 

Iš „Žemės vingių“ dar nedaug te- 
galime įsivaizduoti, kaip autorius 
prie šios nepaprastai plačios apimties 
problematikos prieis, nes ši dalis 
tėra įvadinė. Iš jos mes tegalime 
suvokti, kokia idėja glūdi viso kū- 
rinio pagrinde ir koks yra istorinis 
fonas, kuriame turės vykti dramatiš- 
kas gėrio ir blogio priešingybės 
sprendimas. Kartu iš šios dalies jau 
matome, kad autoriui ši problema 
rūpi ne antlaikinėj plotmėj, bet is- 
torijoj. 

Visas kūrinys prademas prologu 
„Anksčiau, negu amžiai gimė“. Jame 
kaip tik atskleidžiama jau minėta 
angelų maišto tema ir jos rėmuose 
pabrėžiama gėrio ir blogio priešin- 
gybė teisingumo ir meilės žvilgsniu; 
drauge iškyla žmogaus, istorijos bei 

Krisaus ir Jo misijos prasmė toje 
koncepcijoje, kokią turi autorius. 

Šis prologas prasideda vaizdų po 
to, kai mMaištingosios dvasios jau yra 
nugalėtos ir prieš Dievo sostą de- 
šinėje stovi Jam ištikimieji angelai, 
o kairėje — susvyravusieji ir nė vie- 
non pusėn nestojusieji. "Teisingasis 
ir Rūstusis kaltina susvyravusius ir 
reikalauja jiems bausmės, bet Gai- 
lestingasis juos užtaria. Dievas sus- 
vyravusiųjų galutinai neatmeta, bet 
lemia jiems eiti į pasaulius, kū- 
nais prisidengus, kentėti, mirti ir, tuo 
keliu einant, galūtinai apsispręsti, ar 
už Dievą, ar už Jo priešininką, pa- 
kėlusį maištą prieš Jį. Gailestingasis 
prašo, kad ir jam būtų leista eiti su 
ištremtaisiais ir praminti jiems taką, 
kuris juos vėl atvestų prie Dievo. 
Į tai Balsas iš sosto taria: „Tu esi 
mano mylymiausias Sūnus, kuris at- 
spėji mano sielos pojūčius! Tebūnie 
pagal tavo norą, kuris yra ir mano 
noras“. Antrajame prologo vaizde 
mes girdime Balsą, reikalaujantį, kad 
numalšintos audros ir chaoso galybė 
nusilenktų savo nugalėtojui. Bet 
maišto genijus ir toliau skelbia jam 
kovą bei varžybas dėl susvyravu- 
siųjų. 

Tuo metu jauna saulė sužiba ir 
apšviečia vos gimusią žemę. Tai pir- 
moji diena. Ištremtos dvasios, pas- 
tebėjusios žemę, leidžiasi į ją, o Bal- 
sas iš Tolo skelbia, jog tai jų sun- 
kaus bandymo vieta, bet kad tame 
kelyje jos nebūsiančios apleistos. 

Kaip matome, čia Krėvė kovą tarp 
gėrio ir pikto įvaizdina, įprastiniais 
terminais tariant (jų Krėvė nevar- 
toja), kaip kovą tarp dangaus ir pra- 


garo, Dievo ir demono. Žmogus — 


tai susvyravęs angelas, ir tasai su- 
svyravimas yra jo pirmapradė nuo- 
dėmė, ištrėmusi jį iš dangaus ir pa- 
smerkusi kančioms bei mirčiai. Kris- 
tus — tai Gailestingasis, kurį Die- 
vas vadina savo mylimuoju Sūnumi, 
nors savosios Dievo Sūnaus sampra- 
tos autorius čia neryškina. Tuo bū- 
du istorija ir jos prasmė šioje kon- 
cepcijoje yra žmogaus bandymo ir 
jo galutinio apsisprendimo metas. 
Toliau veiksmas n ikeliamas į že- 
mę, į Palestinos šalį, į istorinius 
Erodo Idumiečio valdymo ir Kristaus 


gimimo laikus. Čia vaizduojamas 
žadėtojo Mesijo belaukiančios iz- 
raelio tautos nerimas Jo atėjimo die- 
nomis. Šioje dalyje apimamas lai- 
kotarpis nuo Kristaus gimimo ligi 
Erodo mirties. 

Po epizodo „Prieaušrio metu“, ku- 
riame duodamas ryškus pavergtos 
izraelio tautos nuotaikų ir santykių 
vaizdas, sudarąs tolimesniam pasa- 
kojimui psichologinį bei visuome- 
ninį foną, vaizduojami įvykiai mums 
daugiausia yra žinomi iš Evangelijų 
ir šiaip iš ano meto istorijos — Kris- 
taus gimimas, Erodo pastangos su- 
rasti gimusį Kūdikėlį, Juozapo su 
Marija ir Jėzumi bėgimas bei jų gy- 
venimas (kaip Krėvė vaizduoja) pas 
esejus, netikro mesijo atsiradimas 
bei jo sukeltas sąjūdis, Erodo mir- 
tis ir kita. 

Taip pat jau šioje dalyje susitin- 
kame su didžiąja dalimi asmenų, 
minimų Evangelijose ir susijusių su 
Kristaus gyvenimu. Čia matome ne 
tik Juozapą, Mariją ir Jėzų, Erodą, 
ano meto žydų vyriausius kunigus 
ir tautos vyresniuosius bei moky- 
tojus, tris karalius (Krėvės knygoj — 
pirklį, astrologą ir kari), bet ir Si- 
moną su kitais Kaparnaumo žvejais, 
būsimaisiais Kristaus mokiniais ir 
apaštalais, Jehuda iš Kerioto, būsi- 
mąjį išdaviką, Barabą ir kt. 

Pastebėtina, kad, įvykius ir vei- 
kiamuosius asmenis imdamas iš 
Evangelijų, autorius daugeliu atvejų 
juos vaizduoja ir interpretuoja gana 
skirtingai nuo Evangelijų. Jau kal- 
bėdami apie prologą matėme, kad 
autorius ten išvysto jo pirmapradės 
nuodėmės bei atpirkimo (nors šis 
terminas Krėvės koncepcijai nevisai 
tetinka) sampratas skirtingai nuo 
Šventraščio. Tą patį reiškinį pa- 
stebime ir toliau. Sustojęs ties Kris- 
taus gimimu, Krėvė vaizduoja ir ne- 
paprastos žvaigždės pasirodymą, ir 
Evangelijų minimą trijų išminčių at- 
vykimą, ir piemenų girdimus pa- 
dangėje nepaprastus garsus, lyg an- 
gelų giesmes. 
visa tai interpretuoti racionalistiškai 
ir natūralistiškai. Čia (Kristaus gim- 
dymas vaizduojamas su visais šiur- 
piais moters klyksmais, su vaitoji- 
mais ir skausmingomis konvulsijomis 
ant žemės. Red.), trys karaliai arba 


Tačiau Krėvė linkęs 

"išminčiai neatvyksta pagarbinti gi- 
" musio Dievažmogio, bet jų — Babi- 
"lono pirklių — karavanas atsitikti- 
nai vyksta pro šalį. Nuostobūs gar- 
sai atrodo esą greičiausia tik kara- 
vano skambučių garsai, kurie tik 
sujaudintoj piemenų vaizduotėj virs- 
ta angelų giesmėmis ir t.t. Kad Ero- 
das jieško Kūdikėlio, Juozapui pra- 
neša ne daugaus galybės, bet Mir- 
jamos (Marijos) brolio sūnus. O 
Juozpas su Marija ir Kūdikėliu pa- 
bėga ne į Egiptą, bet pas gyvenan- 
čią atskirumoj esejų sektos bendruo- 
menę ir čia pasilieka ligi Erodo mir- 
ties. 

Panašiai skirtingai vaizduojami ir 
kai kurie kiti veikiamieji asmens. 
Pvz., Juozapas čia charakterizuoja- 
mas, kaip pagyvenęs Žmogus, suau- 
gusių vaikų tėvas, nežiūrėdamas 
žmonių atkalbinėjimų vedęs jauną 
dar nesubrendusią mergaitę. Simo- 
no tėvo Jonos žodžiais tariant, jis 
visada buvęs nelanksčios sielos, už- 
sispyręs ir atkaklus. Supykęs dėl 
žmonių kalbų, jis buvęs palikęs savo 
šalį, bet svetur radęs tik vargą ir, 
jo priverstas, dabar vėl grįžtąs į tė- 
viškę. Barrabas, kuris, atrodo, iden- 
tifikuojamas su Evangelijose minimu 
„dideliu piktadariu Barabu, čia vaiz- 
duojamas kaip karštos širdies jau- 
nuolis, aistringai jieškąs tiesos. Bet 
ypač skiriasi Erodas nuo to, kaip 
jis įprasta vaizduoti. Krėvė jį pa- 
rodo, kaip išmintingą ir didelių už- 
simojimų valdovą, helenų kultūros 
žmogų, kurį tik žydų fanatizmas 
privertęs imtis žiaurumų. 

Tas skirtumas tarp Evangelijų ir 
Krėvės kūriny Kristaus gyvenimo 
bei su Jo gyvenimu susijusių įvykių 
vaizdavimo ir interpretavimo jau ir 
ankčiau buvo kritęs į akį. JAV leid- 
žiamai „Naujajai Aušrai“ savo lai- 
ku įdėjus „Dangaus ir žemės sū- 
naus“ Kristaus gimimo epizodą, vie- 
nas JAV lietuvių laikraštis — netgi 
liberalinis — smarkiai priekaištavo 
„N. A.“. kad, būdama katalikiškas 
laikraštis, spausdinanti tokius neka- 
talikiškus dalykus. 


Dėl to tenka pastebėti, jog kai ku- 
rie tų skirtumų nėra esminiai, o 
mums į akį krintą tik todėl, kad 
skiriasi nuo mūsų įprastinio tų da- 
lykų vaizdavimosi. Bet yra ir esmi- 
nių skirtumų, dėl kurių skaitytojas, 
jieškąs Krėvės kūriny ne tik aukš- 
to meninio lygio vaizdų, bet ir evan- 
gelinės tiesos, jos čia ne vienu at- 
veju neras (arba ras iškraipytą. 
“ Red.). Tačiau reikia kartu ir pri- 
durti, kad autorius čia nerodo jokios 
tendencijos Kristų ar krikščionybę 
nuvertinti, suniekinti ar kovoti su 
ja. Nors kai kuriuos dalykus vaiz- 
duodamas bei interpretuodamas sa- 
vaip, jis apie visa ką kalba su di- 
„ dele rimtimi, sakytume net su krikš- 
čioniška pagarba ir aiškia nuojauta 
bei pripažinimu tų dalykų aukštesnės 

ir nepaprastos, nors iš dalies pa- 
slėptos, prasmės. Ši autoriaus dispo- 
zicija labai žymiai užtušuoja tą skir- 
tumą tarp Krėvės interpretacijos ir 
Evangelijų. 

Žiūrint grynai literatūrinių šio kū- 
rinio ypatybių, jį tenka skirti prie 
Krėvės orientalistinių raštų, surinktų 
„Rytų pasakų“ tome. Tik šiuo at- 
veju vaizduojamas nebe indų ar kitų 
Rytų tautų gyvenimas ir dvasinis 
pasaulis, bet izraelio tautos. 

Orientalistinis „Žemės vingių“ po- 
būdis atsiskleidžia ne tuo, kad čia 
vaizduojamas Rytų kraštas ir jo gy- 
venimas. Jame išviršinių Rytų vaiz- 
dų su jų gamtovaizdžiu, statyba, jų 
darbo įrankiais ir namų apyvokos 
reikmenimis bei kitais panašiais Ry- 
tams būdingais dalykais čia labai 
maža terandame. Lemiamos reikš- 
mės šiuo atveju turi veikalo stilius. 


Jau pačiame žodyne susitinkame 
su gana gausiais hebrajų, arabų ir 
kitų orientalinių tautų žodžiais, ku- 
rie vieni jau duoda kūriniui ganą 
ryškų orientalinį atspalvį. Juo labiau 
tas įspūdis sustiprinamas, kad dau- 
geliu atvejų Krėvė net jau mūsų 
įprastus rytietiškus žodžius vartoja 
ne mūsų įprastinės formos ir kitus 
terminus vietoj mūsų įprastinių tam 
tikriems dalykams, pavz., Chava— 


Jieva, Jehuda — Judas, Jėšua 
— Jėzus, Mošė — Mozė, paru- 
šimai — fariziejai, Mirjama — 
Marija, Mizrajimas — Egiptas 
ia a 


Bet dar daugiau šį stiliaus bruo- 
žą sustiprina Krėvės sakinio ir 
apskritai sintaksės ypatybės. Krėvės 
sakinio konstrukcija čia daugeliu at- 
vejų labai žymiai skiriasi nuo mūsų 
įprastinės kasdieninės ir raštų kal- 
bos, primindama Senojo Testamento, 
Evangelijų bei kitų hebrajų literatū- 
ros paminklų kalbą. 

Rytietiškumą Krėvė dar papildo, 
duodamas tam tikriems žodžiams 
vaizdinių ir emocinių niuansų, ku- 
rių jie turi Rytuose arba specialiai 
hebrajuose, drauge vartodamas bū- 
dingų senovės hebrajams frazių, for- 
mulių, metaforinių išsireiškimų, ale- 
gorijų bei simbolių ir kitų panašių 
poetikos priemonių. 

Šiomis priemonėmis autorius ir 
sukuria savo veikale tą orientalinę 
atmosferą, kuri mums leidžia gyvai 
pajusti Rytus, ypač izraelio tautos 
dvasią, nors optinio vaizdo beveik 
neduoda. Tuo keliu eidamas, Krėvė 
savaime nusikreipia beveik išimtinai 
į žmogaus psichinę tikrovę ir beveik 
tik pro ją atskleidžia daugelį kitų 
dalykų. (Epochos bruožai čia mato- 
mi taip pat per žmogų). Dėl šitų 
ypatumų „Dangaus ir žemės sūnų“ 
veikėjai, net epizodiniai, yra gyvi, 
su savo įvairiomis aistromis, su ry- 
tietiška vaizduote bei pasaulėjauta, 
su būdingaisiais tautiniais, sociali- 
niais ir epochiniais bruožais. 


„Žemės vingiuose“ veiksmo varik- 
lis yra ne koks paskiras asmuo, bet 
izraelio tautos mesianistinė idėja iš 
vienos pusės ir tragiškas tos tautos 
istorinis likimas iš antros. Šitie du 
priešingi dalykai palaiko paskiro as- 
mens dvasioj ir visuomenėj įtampą, 
kuri, ypatingai dėl izraelio tautos 
temperamento, nuolat prasiveržia vis 
naujais konfliktais. Šioje veikalo 
daly Kristus dar nėra išėjęs į vie- 
šumą. Todėl tiesioginiu būdu Jis 
veiksmo dar nevaro pirmyn. 

Savo idėjai iškelti reikalingus įvy- 
kius Krėvė čia vaizduoja ne ištisiniu 
pasakojimu, bet rodo juos paskirais 
vaizdais. Dalis jų yra monologiniai 
pasakojimai, bet dažniausiai varto- 
jamas dialogas ir tai draminiu pavi- 
dalu. i 

Šitaip, trumpais bruožais, atrodo 
Krėvės „Dangaus ir žemės sūnų“ pa- 
sirodžiusioji pirmoji dalis turinio ir 
stiliaus atžvilgiu. Žinoma, paskirai 
paimtą vieną vaikalo pradžią ne- 
lengva tiksliai įvertinti. Toliau šio 
tomo dalykai gali įgauti visai kitos 
prasmės negu dabar atrodo. Bet jau 
ir dabar mes matome, kad savo nau- 
jame kūriny Krėvė vėl parodo savo 
kūrybinio talento dydį, kuris pasi- 
reiškia reto didingumo bei įspūdin- 
gumo vaizdais (pvz., prologe) ir 
meniniu vaizdų tikrumu iš izraelio 
tautos senovės. Jei ir nevisiems bus 
priimtinos kai kurios Krėvės idėjos, 
jo požiūris į Šventojo Rašto faktus, 
bet visiems imponuos ne tik auto- 
riaus užsimojimas, jo veikalo nepa- 
prasta problematika, bet taip pat jo 
kūrybinis pajėgumas, su kuriuo jis 
atkūrė šiame tome anos tolimos epo- 
chos ir taip savitą, tiek nuo mūsiš- 
kės skirtingą, izraelio tautos dvasią. 

A. Gražiūnas. 


Redakcijos prierašas. "Ta pačia 
proga norime pastebėti, ar V. Krėvė 
neperdaug mėgsta dialogus, kuriuos 
jis dažnai vartoja draminiu pavidalu 
(su remarkomis). Tas pamėgimas, 
virtęs savotiška yda, juk padarė jo 
Šarūną sunkiai bepaskaitomą, nes 
veikalą perdaug ištęsė ir praskiedė. 
Ir „Dangaus ir žemės sūnuose“ — 
didelio masto kūriny — kai kuriuos 
įvykius, kurie neduoda dramatinės 
įtampos (pvz., piemenų epizodas prieš 
Kristaus gimimą), ar negeriau būtų 
buvę vaizduoti pasakojimo būdu. 
Vartojant dialogą išviršiniams už 
scenos vykstantiems įvykiams bei 
praeities faktams priminti, t. y. epi- 
niams dalykams, to dialogo prirei- 
kia labai daug. Kadangi ir kitose 
„Dangaus ir žemės sūnų“ dalyse epi- 
nis elementas, atrodo, bus stiprus, 
tai jam epinės priemonės ir tiktų la- 
biau negu dramatinės. Tai liudija ir 
„Žemės vingiai“. Nors čia dialogai 


"įdomiai orientališkai nuspalvinti, ta- 


čiau tos vietos, kur autorius tarp dia- 
logų, kad ir labai šykščiai, įterpia 
pasakojimą, atrodo gyvesnės. 

VINCO JONIKO „PAKELEIVIAI“ 


Tremty (Vokietijoj) naujų knygų 
vis rečiau ir rečiau bepasirodo. Tuo 
pačiu lietuviška knyga rečiau be- 
išeina iš spaudos ir visame laisvame 
pasauly, nes šiandien net stipriausia 
lietuvių kolonija JAV dar nėra tiek 
knygų leidimo suorganizavusi, kad 
jau iš ten sklistų pagrindiniai spin- 
duliai. Todėl reikia džiaugtis, kad 
Vokietijoj su emigracijos potvyniu 
dar neviskas sunyko. Štai prieš mė- 
nesį su viršum „Ventos“ leidykla iš- 
leido skoningai ičiū 
Paukštienės iliustruotus Vinco Jo- 
niko „Pakeleivius“. Tai gana stam- 
bus (112 psl) eilėraščių rinkinys. 

Pasakysite: autoriaus vardas ma- 
žai girdėtas. Beveik taip. ,„Pakelei- 
viai“ — Vinco Joniko antrasis rinki- 
nys. Nors V. Jonikas nebėra jau- 
nuolio amžiaus, tačiau kaip poetas jis 
dar jaunas. "Todėl jis taip pat savo 
eilėraščių neatrinko ir sudėjo turbūt 
viską, ką paskutiniaisiais karo me- 
tais Lietuvoj ir tremty (Vokietijoj) 
yra parašęs. Suprantama, kad šituo 
atveju kiekybė nustelbia kokybę. 

Kita nesusiformavusio, poezijos ke- 
lio gerai nesuvokiančio poeto (ir 
drauge nusigyvenusio) žymė — pro- 
giškumas. Daugelis V. Joniko eilė- 
raščių iš tikro yra padiktuoti aplin- 
kybių — progų, o ne laisvai iš sielos 
ištryškusių. Tiesa, V. Joniko progos 
— rimtos ir garbingos, tačiau jos 


vis tiek lieka progomis. Jos labiau- 
siai matyti penktame ,,Pakeleivių“ 
skyriuje — „Anapus lūkesių visų“, 


kur iš trylikos eilėraščių vienuolika 
yra eiliuoti nekrologai mirusiems — 
žymiems lietuviams ir artimiems 
autoriaus pažįstamiems. Tame sky- 
riuje randame eilėraščius, skirtus 
Jagomastams (kuriuos atėję į Vil- 
nių vokiečiai 1941 m. vasarą sušau- 
dė), kun. Alfonsui Lipniūnui (miru- 
siam tik iš koncentracijos stovyklos 
išėjus) ir kitiems. Jei žymiems poe- 
tams tokie nekrologiniai eilėraščiai 
retai tepasiseka, tai nėra ko norėti, 
kad jie pasisektų pradedančiam. Ta- 
čiau atskiros strofos liudija, kad V. 
Jonikas turi šilto jausmo ir moka jį 
reikšti. Antai gana rūsčių strofų pri- 
rašęs apie paklydelę ir išdavikę Sa- 
lomėją Nerį, V. Jonikas savo eilė- 
raštį baigia tokiu šiltu gabalėliu: 

O kai sugrįš pavasariai, 

Kur diemedžiai šlamėjo, 

Kaltes atleis ir seseriai 

Lakštutei Salomėjai? 

Apie kankinio kun. Alf, Lipniūno 
didelę misiją Vilniaus Šv. Jono baž- 
nyčioj Jonikas šitaip originaliai iš- 
sireiškia: 

Sutrunijo šventkapiuose urnos, 

Iš jų sprogo baltaspurgės gėlės — 

Ir prabilo Vilniuj auksaburnis 

Švento Jono jaunas kunigėlis. 

Šitas paralelizmas išlaikytas lie- 
tuvių lyrikos tradicijų dvasioj, tačiau 
pats vaizdas visai originalus, gerai 

"išreiškia kun. Alf. Lipniūno pamoks- 


lų sukeliamą įspūdį. 

Nuo graikų senovės yra įprasta, 
apgiedant jaunos, merginos mirtį, 
kontrasto būdu prisiminti vestuvių 
šventę, o pačią mirtį, simbolizuoti, 
kaip jaunąjį ar jaunąją. V. Jonikas 
mums ją parodo, kaip anytą: 


Jau sutiktuvių maršo girdi aidą 
Ir puotos žiburius jau tviskančius 
matai, 
O kaip keistai! Anyta tavo veidą 
Bučiuoja gadžiai, tik šaltai, šal- 
Taiias 
Gana progiškas yra ir rinkinio sky- 
rius „„Pražydo žemė raudonai“. Čia su- 
dėti eilėraščiai parašyti aktualiomis 
— karo ir mūsų tėvynės okupacijos 
— temomis. Apie tai mums byloja 
patys eilėraščių vardai, kaip „Žygio 
maršas“, „Kovos daina“, „„Partizanė“, 
„Sužeistasis“, „Nežinomas Karys“. 
Tarp šitų ir kitų eilėraščių, kuriuose 
atsispindi kario mintys ir jausmai, 
išsiskiria „Nežinomo tėvo rauda“. 
Tai trumputis (trijų strofų) kūrinė- 
lis, bet jis yra vienas gerųjų šiame 
rinkiny: jame nėra filosofavimų ir 
retorikos, o jausmas tiesioginis, iš- 

reikštas paprastomis priemonėmis. 


Nėra laisvas nuo proginio šešėlio ir 
pirmasis rinkinio skyrius ,„Benamių 
Dievo pėdsakais“. Autorius šito sky- 
riaus eilėraščiuose lyg jieško paralė- 
lių tarp Kristaus gyvenimo momentų 
ir tremtinių. Tačiau pats eilėraščių 
dėjimas pagal Kristaus gyvenimo 
momentus atskleidžia iš dalies siste- 
mą. O ji taip pat diktuoja ir nelei- 
džia autoriui jaustis laisvam. Bet jau 
šitame skyriuje nusisekusių eilėraš- 
čių daugiau. Prie jų galima priskirti 
„Gegužės vakaro praeivį“, „,„Gundy- 
mus“, „Viešpaties grįžimą“. Bet ši- 
tame pastarajame eilėrašty, atrodo, 
pasireiškia B. Brazdžionio įtaka (tai 
vėl reiškinys būdingas jauniesiems). 
Atrodo, kad Brazdžionio poezijos re- 
miniscencijų yra šitokiose „Didžiojo 
laukimo nakties“ strofose: 


Susirinks ir vergai, ir karaliai, 

Tyrų valkatos, rūstūs kaip žvėrys, 
Pasiklaust, kas jų dalią nualino, 
Kas jų pirmgimio teisę pragėrė. 


Nusilenks žilagalviai įžymūs, 
Mokslais jūras, padanges išvertę 
Pasiklausti, kaip laimė pažymima, 
Kuo gyvenimo prasmę atsverti. 


Laisviausiai susidarę, nesusirišant 
su progomis ar kokia sistema, yra 
du skyriai, įvardinti „Ugniakurai prie 
vieškelio“ ir „Tolimos melodijos“. 
Ypač šiame pastarajame nusisekusių 
eilėraščių daugiausia. Tiesa, kai kur 
nuaidi Maironis, kai kur Aistis, bet 
yra tokių, kurių koncepcija visai ori- 
ginali, kaip antai, „Balti Drugiai“: 


Pabudino švelni giesmė pagojų, 
Aidais virpėdama džiugiais, 


ų varpais | 
linguoja | 


kinta AU 
"Aš pakeliu akis, — žied 


Balti drugiai. 


Rytojaus liūdesį regėjau dar ištolo | 
Ir burtais lepinaus pigiais: Li 
Aš ištiesiu rankas, — į jas aistrin- 

gai puola 
Balti drugiai. 


Širdis per svaigulį rudens nebeiš- 
" girsta, 

Aidais dūsaujančio baugiais. 

Aš paliečiu ranka, — žieduos 
sušalę miršta 

Balti drugiai. 


Galėtume pacituoti ir kitų neilgų 
eilėraščių, kurie taip pat parodytų, 
kad V. Jonikas sugeba sudaryti nuo- 
taiką, tiek optiniais vaizdais, tiek 
muzikaliniu skambesiu. O tai sako, 
kad V. Jonikas turi poetinio talento. 
Tik jis turi save kontroliuoti, rinktis 
poetinių priemonių iš savo pažįsta- 
mos aplinkos, nepasiduoti lengvumo 
gundymams, nesileisti į retorinius il- 
gus išvystymus, nes kas poeziją leng- 
vai rašo, tas prirašo daugiausia vi- 
dutinių ir menkų dalykų. O juk 
meno ir literatūros gyvenime dau- 
giau sveria kokybė, bet ne kiekybė. 
Kai talentas yra, tą kokybę sustipri- 
na vidaus kultūra —žymių poetų, ra- 
šytojų, filosofų ir mistikų skaitymas. 
V. Jonikui Dievo duotą liepsnelę ir 
linkime puoselėti, kad ji labiau su- 
žėrėtų savo aplinkos spalvomis. 

J. G. Miliušis. 


PRANCŪZIŠKA KNYGA APIE 
ŽEMAITIŠKĄ „LOKĮ“ 


Neseniai Baden-Badene iš spaudos 
išėjo puiki knyga (316 psl. in guar- 
to). Jos branduolį sudaro žymaus 
prancūzų novelisto Prosper Mė- 
rimėe novelė Lokis, kurios 
veiksmas vystosi Žemaitijoj, žemai- 
čių bajorų aplinkoj. Šita paskutinė 
P. Mėrimėe novelė prancūzų kalboj 
yra vienintelis dailiosios literatūros 
kūrinys apie Lietuvą, žinoma, jei 
neskaitysime mūsų amžiuje parašyto 
Jean Mauclėre „La Fille du Haff“ 
romano. Tačiau „Lokio“ knygoj dau- 
giau negu pačiam P. Mėrimėe kūri- 
niui vietos skirta novelės genezei, 
jos šaltiniams bei įtakoms ir jos ko- 
mentarams. Šitą mokslinę dalį su di- 
dele erudicija ir su visu moderniniu 
mokslo aparatu labai kruopščiai pa- 
rašė buv. Vyt. D. Universiteto pro- 
fesorius Raymond Schmitt- 
lein. Jo išvadžiojimai ir komenta- 
rai, kiek jie liečia Lietuvą, jos pra- 
eitį, papročius ir kalbą, parašyti ob- 
jektyviai be priekaišto. Tas p. R. 
Schmittleino objektyvumas lenkams 
ir kai kuriems jų bičiuliams gali net 
nepatikti, nes lig šiol jie buvo įp- | 
ratę, kad į Lietuvą ir jos praeitį r 

prancūzai žiūrėtų lenkų akimis. R. 


Schmittleinas, kuris, per keletą metų 


gyvendamas Lietuvoj, turėjo progos 


pats tiesiog su Lietuva ir lietuviais 
susipažinti, sugebėjo į susipynusius 
lietuvių-lenkų santykius, kurie „taip 


pat atsiskleidžia „Lokio“ novelėj, pa- 


žiūrėti savarankiškai. "Todėl už jo 
komentarus ir už visą knygą mes R. 
Schmittleinui tegalime būti tik dė- 
kingi. Mums ypač malonu, kad kny- 
ga, kur nemaža kalbama apie Lietu- 
vos praeitį, yra išleista labai gra- 
žiai, tiesiog prabangiškai — įdėtas 
spalvotas istorinės Lietuvos žemė- 
lapis, darytas, rodos, XVIII amž. 
Nūrnberge, ir daug dokumentinių 
iliustarcijų. Tačiau žymiausia 

Vatikano Tautinės Delegatūros vaid- 
muo. — Buvo didelis pop. Pijaus XII 
apdairumas, kad jis 1945 m. pabai- 
goje į pakrikusią Vokietiją pasiuntė 
specialią savo Misiją su arkiv. Ch. 
Chiarlo priekyje ir jai pavedė su- 
tvarkyti religinius tremtinių reikalus. 
Nenorėdama grįžti į bolševikų oku- 
puotas savo tėvynes ir negalėdama 
greitomis išemigruoti :kur kitur, di- 
džiulė tremtinių masė buvo priversta 
pasilikti ilgesnį laiką Vokietijoje ir 
čia kaip nors susitvarkyti. Pragy- 
venimo reikalus jau buvo sutvarkiusi 
UNRRA. Reikėjo tad, kad būtų su- 
tvarkyti ir dvasiniai reikalai. Po- 
piežiaus Misijos uždavinys kaip tik 
ir buvo suteikti tremtiniams dvasinę 
pagalbą. Šį keblų uždavinį Misija 
išsprendė tokiu būdu, kad beveik vi- 
soms Vokietijoje esančioms tautinėms 
tremtinių grupėms ji paskyrė tauti- 


'nius Delegatus ir jiems pavedė visų 


jų tautiečių „clericorum et fidelium“ 
religinį ir moralinį aprūpinimą „ad- 
sistentiam religiosam et moralem“ 
(plg. Auka 4, p. 3). Nors nė vienas 
tautinių delegatų nebuvo parinktas 
iš vyskupų (neviena tremtinių grupė 
pabėgusių vyskupų turėjo), tačiau 
suteiktos jiems teisės buvo vysku- 
piškos. Jie galėjo teikti sutvirtini- 
mo Sakramentą; klausyti išpažinčių 
visoje Vokietijoje ir Austrijoje; dis- 
pensuoti savo tautiečius nuo kliu- 
domųjų ir ardomųjų mMoterystės kliū- 
čių; teikti popiežišką palaiminimą, 
lankydami stovyklas; duoti atlaidų; 
atleisti nuo privatinių įžadų ir tt. 
Tuo būdu tautiniai delegatai buvo 
pastatyti ordinarais savai tremtinių 
tautybei. 

. Lietuviams Tautiniu Delegatu bu- 
vo paskirtas, kaip žinome, kan. Fe- 
liksas Kapočius. Supratęs savo 


plačias ir atsakingas pareigas ir jų 
reikšmę ne tik grynai religiniam, 
bet sykiu ir tautiniam lietuvių rei- 
kalui, jis tuojau suorganizavo Tau- 
„"tinę Delegatūrą, pasikviesda- 
mas puikių bendradarbių: kun. J. 


Ište 


Šchmittleino knygos puošmena yra 
V. K. Jonyno 37 originalinės gra- 
viūros medyje. Vienos jų užima vi- 
są puslapį, kitos pavaduoja vinjetes. 
Visos jos atskleidžia puikią ir be ga- 
lo kruopščią Jonyno techniką. "Ta- 
čiau gražiausios bene bus 137, 147, 
170, 176, 234, 250, 270 puslapiuose. 
Žiūrint į šią puikią R. Schmittleino 
knygą, nenoromis kyla klausimas, 
kada lietuviai susilauks, jei ne tokio 
prabangiško laidimo, tai bent tokių 
gražių graviūrų, kaip P. Mėrimėe 
„Lokys“. Daugelis mūsų žino, kad 
mes pasauliui galime būti reikalingi 
tik savo kultūra, tačiau praktikoje 
mes darome priešingai. 

J. Grinius 


GIJA 


Avižą, kun. Dr. J. Gutauską, kun. 
St. Ylą, kun. A. Šidlauską, vėliau 
kun. Dr. J. Vaišnorą, ir kun. S. 
Morkūną. Jau 1946 m pavasarį mū- 
sų religinės, bendruomenės organi- 
zacinis tvarkymas buvo baigtas. Vi- 
sas lietuvių gyvenamas plotas buvo 
paskirstytas į dekanijas, o šios į ka- 
pelianijas: kiekviena stovykla sudarė 
lietuvišką parapiją su parapijos tei- 
sėmis, nors oficialiai šiuo vardu ir 
nesivadino. Tuo būdu buvo suda- 
ryti griaučiai, į kuriuos atsirėmęs 
galėjo toliau vystytis religinis mūsų 
gyvenimas. 

Čia tad mums ir darosi įdomu įž- 
velgti, kokios idėjos buvo padėtos į 
Tautinės Delegatūros veiklą; koki 
planai buvo užmesti ir kokios kliū- 
tys trejų metų (1946—48) kelyje bu- 
vo sutiktos. Tai ypač svarbu, kad 
Tautinė Delegatūra yra vienintelis 
atsitikimas mūsų bažnytinėje istori- 
joje. Todėl jos veiklos apibūdinimas 
gali mesti nemaža šviesos ir dabar- 
čiai suprasti ir ateičiai paruošti. 

Religiniu atžvilgių Dele- 
gatūros veikla ėjo Gyvosios Ka- 
talikybės linkme. Jau 1946 m. 
rudenį buvo pradėta atgaivinti kat. 
Akcija tremtyje. Kan. F. Kapočiaus 
pastoracinis laiškas šiuo reikalu 
(1946. rugs. 29d.) nubrėžė gaires; 
kurios buvo reikšmingos ne tik trem- 
tyje, bet kurios pasiliks kaip para- 
ginimas ir ateičiai. Lietuvoje, kaip 
žinome, kat. Akcija buvo atremta į 
atskiras organizacijas (Ateitininkų, 
Pavasarininkų, Moterų, Vyrų, Darbi- 
ninkų, Mokytojų ir tt) Tuo tarpu 
tremtyje jos centru buvo padaryta 
parapijinė bendruomenė. 
Tai buvo didelės reikšmės posūkis. 
Minėtame laiške buvo teisingai pasa- 
kyta: „Jeigu kat. Akcijos uždavinys 
yra nešti Kristaus dvasią į visus 
luomus, į visas sritis, į visas insti- 
tucijas, tai niekur šitas atnaujinimo 
visuotinumas geriau nepasireiškia, 
kaip parapijoje. Parapijos bendruo- 
menė apima visus gyvenimo pra- 


dus, visus žmones, visus luomus bei 
profesijas. su. socialinėmis ir psicho- 
loginėmis jų skirtybėmis. Įtraukus 
parapijiečius į kat. Akcijos darbus, 
apaštalavimas savaime darosi visuo- 
tinis ir su visu šiuo mMargu gyvenimu 
tiesioginiu būdu susietas“ (Auka 4, 
130 p.). Grįisti kat. Akciją parapijine 
bendruomene buvo norima ir Lietu- 
voje. Tačiau anuo metu ši idėja ne- 
rado pritarimo. Tiesa, priešų, ypač 
iš politiškai galvojančių žmonių tar- 
po ji turėjo ir tremtyje. Kai kas 
būkštavo, kad čia iškreipiama pačios 
kat. Akcijos esmė. "Tačiau, nepai- 
sant šių sunkenybių, naujoji kat. 
Akcijos kryptis buvo pravesta. Buvo 
sukurtas kat. Akcijos Centras, Stu- 
dijų Centras, branduolių (vyrų, mo- 
terų, jaunimo ir vaikų) vadovybės; 
beveik visose stovyklose buvo sukur- 
ti kat. Akcijos komitetai. Kai kurie 
skyriai veikė labai gražiai, parody- 
dami, jog parapijinė bend- 
ruomenė iš tikro yra vai- 
singa kat. Akcijos atrama. 
Jeigu šis veikimas neišsivystė, kaip 
buvo laukiama, tai čia daugiausia 
kaltas visas tremties gyvenimas, ne- 
leidęs mūsų planams subręsti ir 
apimti gilesnes žmogaus sielos sritis. 
Mes gyvenome tartum laukiamojoje 
stoties salėje ir todėl nestatėme nie- 
ko pastovaus. "Tačiau pradėta kat. 
Akcijos kryptis nebus pamiršta. Ban- 
dymą — bent principialiai — mes 
laikome pavykusiu. Grižę Tėvynėn, 
mėginsime jį realizuoti jau ilges- 
niam laikui ir platesniu mastu. 
Antroji žymė, kuri liudija Delega- 
tūros kelią Gyvosios Katalikybės 
linkme, buvo pastangos įtraukti 
pasaulininkus į religinį, 
net specialiai pastoracinį 
darbą. Ar imsime kunigų studijų- 
susitelkimo dienas Hanau (1946 m.), 
ar kat. Akcijos suvažiavimus Schein- 
felde, Tūbingene ir Seedorfe, ar 
kapelionų konferenciją Fuldoje (1947); 
ar kat. Akcijos statutą, ar medžiagos 
paruošimą įvairioms šventėms; ar 
šiaip kuriuos kitus svarbesnius dar- 
bus, — visur Delegatūra kviesdavosi 
talkon pasaulininkus. Ji gerai supra- 
to, kad Dievo Karalystės kūrimas 
yra visų tikinčiųjų, ne vienų tik ku- 
nigų uždavinys. Kai kas iš nesu- 
sipratimo prikaišiodavo Delegatūrai, 
esą ji nustumianti kunigus į šalį. Iš 
tikro, kunigų nustūmimo čia anaip- 
tol nebuvo, nes kunigai vadovavo, 
0 pasaulininkai tik pagelbėjo, tik da- 
lyvavo kunigų apaštalavime, ko pop. 
Pijus XI ypatingai siekė ir skatino. 
Šiuo atžvilgiu Delegatūra taip pat 
įspėjo laiko balsą, nepaisydama, kad 
kai kurie konservatyvūs kunigai ir 
murmėjo. Juk Dievo Karalystei ne- 
svarbu, kas jos uždavinius atlieka; 
svarbu kaip atlieka. : 


Tautiniu atžvilgiu Dele- 
gatūros veikla ėjo lietuviškumo 
pabrėžimo linkme. Tiesa, De- 

legatūra, kaip religinė institucija, ne- 
turėjo uždavinio rūpintis specialiais 
mūsų Tautos išlaisvinimo reikalais. 
Tam buvo kiti organai. Vis dėlto ji 
suprato, kad tautiškumas, kaip Vl. 
Solovjovas savo metu yra pasakęs, 
„yra tam tikra dieviškoji jėga, kuri 
yra būtina įvykti Dievo Karalystei 
ir įsigalėti Dievo Valiai žemėje“ (Nat. 
u. polit. Betracht. 38 p. Stuttgart 1922). 
Todėl visuose savo darbuose, net ir 
aiškai religiniuose, Delegatūra sten- 
gėsi gaivinti mumyse Tėvynės nuo- 
latinį prisiminimą, palaikyti lietu- 
viškus papročius, žadinti tautinę są- 
monę. Šiam reikalui ji buvo paskel- 
busi noveną už Tėvynę (1946); ro- 
žančiaus pamaldas skatino aukoti už 
kenčiančią Lietuvą (1946); popiežiaus 
minėjimą jungė su Lietuva (1947); 
Kalėdų ir Naujųjų metų šventes ska- 
tino pravesti lietuviškoje dvasioje 
pagal mūsų papročius (1946); ypa- 
tingai pabrėžė ir išvystė šv. Kazi- 
miero kultą; paminėjo specialiais 
pastoraciniais laiškais valstybinių 
švenčių, ypač vasasario 16 d. 1948 
metais, skirdama šiai svarbiai 80 
metų sukakčiai apžvalginį įvertina- 
mąjį laišką. Šiuo atžvilgiu Delega- 
tūra iškyla mūsų tremtyje kaip 
ypatingai šviesi institucija, kuri 
nepraleido nė vienos progos para- 
ginti mus būti lietuviais. Iš jos gali 
pasimokyti ir visos kitos mūsiškės 
bažnytinės institucijos, kurioms teko 
ar teks vadovauti emigracijoje. Visi, 
kurie apaštalauja Dievo Karalystei 


turi atsiminti, kad nutautini- 
mas reiškia dažnai ir nu- 
religinimą. Priešingai, iš re- 


liginių tautos gėrybių, pasak J. Brog- 
gerio, „prabyla praėjusieji laikai; 
jose gyvena tėvų tradicijos; jos 
paneria žmogų į tą gilią religingumo 
srovę, kuri teka tautoje. Todėl šitų 
gėrybių ugdymas. žadina viltį, kad 
vaikystės dienų meilė religijai pasi- 
liks visada, kaip pasilieka meilė ir 
ištikimybė pačiai tėviškei“ (Theo- 
logie u. Glaube, 1924 m. 193 p.) Tai- 
gi gaivinti tautines religines tradici- 
jas, išlaikyti mūsų tėvų tikėjimo 
būdą yra ne tik tautinė, bet sykiu 
ir religinė pareiga. Šią pareigą De- 
legatūra atliko pavyzdingai. Lin- 


kime, kad šituo keliu eitų mūsų 
visi kunigai emigracijoje ir kad 
jiems netektų išgirsti tų skaudžių 


priekaištų, kurių šiandien tenka gir- 
dėti kai kuriems Amerikos kuni- 
gams. 

Visuomeniniu atžvilgiu 
Delegatūra pasirinko krikščio- 
niškojo solidarumo kelią. 
Ji nepataikavo nė vienai grupei, ta- 
čiau nė vienos neatstūmė. Trauk- 
dama į religinį darbą pasaulinin- 
kus, „ji nežiūrėjo partinio skirtumo, 
bet jieškojo žmonių, kurie gali ir 
sutinka jos uždedamas pareigas eiti. 
Todėl ir kat. Akcijos padaliniuose ir 
vyr. Vadovybėje mes matėme žmo- 

, 


nių iš visokių srovių, net buvusių 


varpininkų, kurie tačiau jau buvo 
grįžę prie Viešpaties altoriaus. Kad 
šis dalykas kai kam taip pat nepa- 
tiko, kad kai kas norėjo, jog vie- 
nos grupės žmonės turėtų monopolį 
šiose pareigose, yra visiškai supran- 
tama, nes dar netolimi laikai, kada 
mums tautininkai prikaišiodavo, jog 
mūsų kat. Akcijos organizacijos 
esančijos pajungtos vienos politinės 
grupės tarnybai. Deja, šis priekaiš- 
tas nebuvo visai be pagrindo, nes vie- 
nas kitas iškrypimas pasitaikė. De- 
legatūros veikla kaip tik sulaužė 
šitą nelemtą tradiciją ir padarė, kad 
visi kat. Akcijos vienetai tarnautų 
Dievo Karalystei; kad jos vartai bū- 
tų atverti kiekvienam geros valios 
žmogui. Kat. Akcijos nupo- 
litinimas yra vienas iš di- 
džiausių Delegatūros nuo- 
pelnų. 

Didžiausios reikšmės šioje srityje 
turės skautų problemos išsprendi- 
mas. Keliolika metų mūsoji skautų 
organizacija buvo visiškai nutolusi 
nuo Bažnyčios įtakos. Suvalstybinta 
ji pakluso pasauliškiams vadams, 
bet neturėjo nei kapelionų, nei jokio 
religinio auklėjimo. Todėl kai 
tremtyje ji buvo atkuriama, Dele- 
gatūra dėjo pastangų, kad šis ne- 
normalumas būtų atitiestas; kad 
tūkstančiai lietuviškojo jaunimo skau- 
tuose nebūtų vedami indiferentiz- 
mo linkme. Šiam reikalui buvo į 
skautų statutą įtraukti atitinkami 
religinį auklėjimą garantuojantieji 
paragrafai; visiems skautų padali- 
niams buvo paskirti kapelionai; su- 
daryta aiški ir nuosekli religinio 
auklėjimo programa. Be abejo, prak- 
tikoje pasitaikė nevienas nesklandu- 
mas, nes per kelioliką metų indite- 
rentiškai išauginti skautų vadai ne- 
norėjo leisti į jų eiles grįžti religi- 
nei dvasiai, o kai kurie skautų va- 
dai net tyčiom tai kliudė: paty- 
lomis skleidė priešingas idėjas bei 
nuotaikas, sabotavo kapelionus, o kai 
kur ir patys kapelionai nepasistengė 
prisitaikyti prie skautų dvasios. Tai 
jausdama, budėjo ne tik Delegatūra, 
bet drauge ir vyr. skautų vadovybė, 
kurios garbei reikia pasakyti, kad ji 
šalino visus tuos nesklandumus, net 
mesdama iš skautų eilių žmones, ku- 
rių gyvenimas nesiderino su krikščio- 
nių religija. Pasukti skautus nuo 
indeferentizmo krypties, be abejo yra 
ne dviejų-trijų metų uždavinys. Jis 
reikia ir toliau su dideliu atsargumu 
ir atsidėjimu tęsti. 

Greta kitų vienas svarbiausių De- 
legatūros darbų buvo religinio ir do- 
rovinio turinio knygų leidimas. Tam 
reikalui veikė specialus spaudos 
skyrius, kuriam vadovavo kun. 
St. Yla. Jis šitą savo skyrių vedė 
su dideliu pasiaukojimu, skirdamas 
leidžiamai spaudai ne tik savo svei- 
katą, pakirstą Stutthofo koncentraci- 


jos stovykloj, bet ir kuklias as- | 
menines pajamas. 

Spaudos skyriaus veikla svarbiau- 
sia buvo .- nukreipta į kunigus, į 
šeimą ir į jaunimą. Kunigų dvasi- 
niam veiklumui žadinti ir jų pasto- 
racijai pagelbėti buvo leidžiamas sie- 
lovados žurnalas „Auka“, opiems 
šeimos klausimams nagrinėti buvo 
išleistos penkios didokos brošiūros, 
bet daugiausia leidinių buvo skirta 
jaunimui (vadovėlių ir  doroviškai 
religinio turinio knygų). Ir čia buvo 
pasinaudota pasauliečių talka. Šito- 
kiu būdu spaudos skyrius labai sko- 
ningai išleido 24 leidinius. "Tiesiog 
reikia stebėtis ta veikla iš nieko. 

Iš aukščiau suminėtų svarbesnių 
veikimo sričių ir pobūdžio matyti, 
kad Popiežiaus Misijos Delegatūros 
lietuviams veikla ėjo Gyvosios Kata- 
likybės kryptimi, drauge stiprinda- 
ma lietuviškumą ir siekdama pla- 
taus krikščioniško solidarumo. Jeigu 
praktikoje neviskas pavyko, kas De- 
legatūros buvo užsimota, tai princi- 
pialiai jos pasirinktas kelias buvo 
teisingas. Savo veiklos idėjomis De- 
legatūra lietuviams pasiliks bažnyti- 
nėje ir tautinėje mūsų istorijoje, kaip 
neužmirštamas mėginimas juo labiau, 
kad per Tautinę Delegatūrą sveti- 
moje žemėje, kad ir susiaurintu 
mastu, per trejetą metų reiškėsi lyg 
Lietuvos bažnytinės provincijos tę- 
sinys.  Šitokią Bažnyčios kanonais 
nenumatytą privilegiją didžioji dau- 
gumą kunigų ir pasauliečių teisingai 
suprato ir Delegatūrą rėmė, kuo, 
galėjo. Tačiau, gaila, buvo nevienas 
net aukštai stovįs lietuvis, kuris De- 
legatūros svarbos neįvertino, o vie- 
nas kitas net kenkė. Argi pakanka- 
mai ji buvo įvertinta, kad tie, kam 
tai priderėjo (pirmiausia gal minis- 
trui Girdvainiui, Lietuvos atstovui 
prie Šventojo Sosto), nė vieno Dele- 
gatūros nario nepristatė Romos kuri- 
jai paaukštinti, kai tuo tarpu ka- 
nauninkų ir garbės kanauninkų titu- 
lus Delegatūros gyvenimo pabaigoj 
gavo keli kunigai. Krikščioniškai 
galvojant, visai tinka, kad geri dar- 
bai neatžymimi titulais, bet ar tai 
tinka žmogiškai ir tautiškai jaučiant? 

Tačiau Popiežiaus Misijos Tauti- 
nės Delegatūros veikloje pasireiškė 
ir tam tikri trūkumai ir buvo 
sutiktos tam tikros kliūtys. Vie- 
na jų buvo ta pati, kuri slėgė ne- 
vieną gražų tremtinių kultūrinį dar- 
bą, būtent lėšų stoka. Ji trukdė De- 
legatūros darbą iš pat pirmų dienų. 

Delegatas gavo plačius vyskupiš- 
kus įgaliojimus, bet jam nebuvo pas- 
kirta jokių lėšų darbams vykdyti. 
Tremtiniai savo vyriausiam religi- 
nių reikalų tvarkytojui taip pat ne- 
galėjo efektyviai ateiti į pagelbą, 
nes patys buvo bepinigiai, mintą iš 
svetimos malonės. Kad būtų supran- 
tama sunki materialiniu atžvilgiu 


Delegatūros padėtis veiklos pra- 


“ džioje, reikia priminti, kad trem- 


"sia mums yra tokia svetima. 


| 


tiniai kai kuriose stovyklose net 
rinko aukas maistu iš negausaus 
gaunamo stovyklos gyventojų raci- 
"jono. Kai gana pinigingos instituci- 
jos, skirtos tremtiniams, Delegatū- 
rai į pagelbą efektyviai neatėjo, 
gelbstinčią ranką per okeaną iš- 
tiesė toli nuo tremties vargų stovi 
lietuviai — Amerikos lietuvių ku- 
nigai priešaky su prel. kun. J. Bal- 
kūnu ir kunigu Pr. Juru. Juos ir 
matome pagerbtus paskutiniame ,„Au- 
kos“ (4-me) numery. 

Bet Tautinės Delegatūros veikla 
turėjo ir specifinių trūkumų 
ir specifinių kliūčių, kurie 
pastojo kelia jos sumanymams. An- 
tai, Delegatūra buvo suprojektavusi 
dar 1946 m. lietuviškąją seminariją, 
kad lietuviškajam kunigijos prie- 
augliui nereiktų kankintis vokiškose 
seminarijose, kurių auklėjimo dva- 

Deja, 
šis projektas nepavyko. Katalikiš- 
kos akcijos darbas buvo ištisais me- 
tais suvėlintas: idėja mesta ir sta- 
tuto projektas paruoštas 1946 m. ru- 
denį, o paskelbtas tik 1947 m. va- 
sarą. Sukurta kat. Akcijos Caritas 
ryškesnio veikimo neparodė. Maldos 
už Lietuvą diena visame pasauly ne- 
buvo gauta, nors tūkstantiniai trem- 
tinių parašai popiežiui įteikti. Už- 
simojimai sujungti visuomenines ka- 
talikų sroves, išskyrus formalinį jų 
pažadą jieškoti vienybės kelių, nepa- 
vyko. Kas gi tat pastojo kelią šiems 
gražiems ir kitiems menkesniems De- 
legatūros sumanymams? 

Iš šalies žiūrint, matyti dvi ryš- 
kesnės kliūtys. Viena jų glūdi pa- 
čioje Delegatūroje. Ją būtų galima 
apibudinti, kaip stoką išvidi- 
nės valios laužti. Veikiant ne- 
normaliose žzyvenimo aplinkybėse ne 
kartą pasitaiko reikalo ne tik ne- 
paisyti, ką kiti pasakys, bet net eiti 
prieš kitų valią ir savo idėją pra- 
vesti iki galo. Tuo tarpu Delegatūros 
darbuose šitokio ryžtingumo kaip tik 
kartais stigo. Delegatūra nesykį per- 
daug ir perilgai savo projektus svars- 
tydavo, žinoma, vedama geros va- 
lios prisitaikyti prie kitokių pažiūrų 
ir išgirsti visų nuomones. Tačiau tai 
kaštavo laiko, o laikas mums buvo 
duotas labai trumpas. Šitas neryž- 
tingumas kaip tik suvėlino kat. Ak- 
cijos praktinį organizavimą, nepa- 
tarnavo karitatyviniams Delegatūros 
darbams išvystyti, 0 noras iš 
anksto gauti pritarimą palaidojo 
lietuviškos seminarijos idėją. Stigo 
ryžtingumo ir kunigų darbą tvarkant 

ižiū Pavyz- 
džiui, vienose stovyklose kunigų bu- 
vo perdaug, o kitur jų stigo. Nepa- 
jėgta taip pat apsnūdusių kunigų iš- 
judinti ir įtraukti į aktyvų apaštala- 

“ vimo darbą. Šitais pavyzdžiais neno- 
rime pasakyti, kad ryžtingumo tau- 
tinei Delegatūrai būtų visai nebuvę. 


Kai kada jis reiškėsi gana gražiai ir 
tikrai patvariai. 

Kita žymi specifinė kliūtis Delega- 
tūros veikloje, šiandien paaiški, kai 
atsiverčiame „Aukos“ nr. 4 ir ten 
tarp Delegatūros moralinių ir ma- 
terialinių rėmėjų nerandame lie- 
tuvių vyskupų atvaizdų. Taigi čia, 
kad ir netiesioginiu būdu, atsisklei- 
džia lietuvių vyskupų ir 
Delegatūros nesutarimas, 
kuris buvo pastebimas nuo 1946 me- 
tų pradžios. Nežinome, ar forma- 
liai mūsų vyskupai priklausė Delc- 
gatūros jurisdikcijai, ar ne. Gal for- 
maliai tarp tų dviejų autoritetų su- 
skilimo ir nebuvo, tačiau praktiš- 
kai religinių-moralinių, o su jais 
susijusių kultūrinių bei karitatyvi- 
nių reikalų aprūpinimas buvo suski- 
lęs. Taip buvo, nes ir pati bažnytinė 
vadovybė tremty buvo dvilypė: vie- 
na specialiai Šv. Sosto tremties rei- 
kalams paskirta, bet nepašvęsta (De- 
legatas), antra pašveęsta, bet trem- 
tinių reikalams nepaskirta (vysku- 
pai). Todėl dvylipavosi ir instituci- 
jos, ir darbai, ir direktyvos. Vys- 
kupai turėjo Caritas Lituana, Dele- 
gatūra — kat. Akcijos Caritas; vys- 
kupai skelbė tikintiesiems ganytojiš- 
kus laiškus, Delegatas — pastoraci- 
nius; vyskupai turėjo savo fondą 
kultūriniams reikalams (spaudai, or- 
ganizacijoms), Delegatūra — savo; 
vyskupai lankė stovyklas ir Sutvirti- 
nimo Sakramentą teikė vienų kuni- 
gų pakviesti, Delegatas — kitų ir tt. 
Dėl to suskilimo kentėjo ir šalpos 
reikalai, ir kat. Akcijos darbas, ir se- 
minarijos steigimo projektas, ir kul- 
tūriniai reikalai. Dėl to, atrodė, net 
kentėjo pastoraciniai ir disciplina- 
riniai reikalai. Buvo kunigų, kurie 
ne tik į patarimus ir paskatinimus, 
duotus Delegatūros, bet ir į aiškius 
jos patvarkymus žiūrėjo pro pirštus, 
savo neveiklumą arba nejautrumą 
drausmei kartais teisindami tuo, kad 
vyskupai Delegatūros veiklai nepri- 


tarią ir kad klausydami Delegatū- 
ros jie galį turėti nemalonumų grįžę 
į Tėvynę. 

Dėl šito vyskupų ir Delegatūros 
nesutarimo mes nenorime nė vienos 
pusės kaltinti ar teisinti. Be kitko, 
čia daug lėmė ir tam tikra politinė 
galvosena, kuri įsiskverbė net į baž- 
nytinį gyvenimą ir stengėsi jį iš- 
naudoti savo reikalams, blogai iš- 
komentuodama savo konkurento dar- 
bus ir gindama savo prestižą, Šitos 
politinės galvosenos žmonės, išeida- 
mi ne iš religinių, bet iš politinių su- 
metimų, gandus apie „heretikus“ per- 
nai rudenį permetė į JAV lietuvių 
tarpą. Ten vieni rašė spaudoj (Cle- 
velando „Dirva“), kiti pusiau viešai 
ir patylomis „informavo“ taip, lyg 
kad tik vieni informatoriai tebuvo 
šviesūs ir be šešėlio. Apie tai čia 
tenka kalbėti su liūdesiu ir skaus- 
mu, kad tie žmonės, kurie kaltina 
katalikus tremtinius dėl suskilimo, 
žinotų kur yra viena svarbiųjų prie- 
žasčių. Tas vyskupų ir Delegatūros 
nesutarimas, kuris buvo kraujuojan- 
čia žaizda tremties katalikų gyveni- 
me, parodo, kaip blogai gali pasitar- 
nauti politinės galvosenos žmonės, 
kai jie į bažnytinius-religinius reika- 
lus pažiūri politiškai. Pagaliau tai 
rodo, kaip reikalinga buvo Kristaus 
malda Paskutinės Vakarienės metu, 
„kad jie būtų viena“ (Jon. XVII, 11). 

Nepaisant šitų išviršinių ir iš- 
vidinių kliūčių, vis dėlto "Tautinės 
Delegatūros veikimas pasiliks neiš- 
dildomas mūsų tremties istorijoje. 
Jos išvaryta vaga pasiliks. Visai tei- 
singai Popiežiaus Misijos šefas J. E. 
vysk. A. Munch savo laiške kan. 
F. Kapočiui pastebėjo, kad Delega- 
tūros veiklą „Jūsų tautos istorija ne- 
abejotinai įrašys į savo lapus ryš- 
kiauisomis raidėmis“ (Auka Nr. 4, 
145 p.); ir kad „Šventasis Tėvas pa- 
čiu aukščiausiu pagyrimu ir tėvišku 
dėkingumu Jūsų veiklą aprobuoja“ 
(ibd. 146 p.). J. Gudonis 


VISUOMENĖ 


Politika ir religija. — Lygiai prieš 
šimtą metų garsusis ano laiko so- 
ciologas ir diplomatas Donoso Cor- 
tės Ispanijos parlamente pasakė kal- 
bą apie diktatūrą. Joje tarp kitų 
įdomių dalykų jis palietė ir religi- 
jos bei politikos priešginybę, iš ku- 
rios, Cortės nuomone, kaip tik ir 
išauga despotizmas. ,,Mano Ponai, 
kalbėjo Cortės. — Baisus yra žodis, 
tačiau mes neturime jo išsigąsti, jei 
jis liudija tiesą. Ir aš esu pasiryžęs 
pasakyti tiesą: laisvė yra nebe- 
gyva. Ji nebeprisikels nei po trijų 
dienų, nei po trijų metų, gal net nei 
po trijų šimtmečių. Jūs baisitės 


tiranija, kurią mes turime kęsti. Ta- 


čiau kokiu menkniekiu jūs baisitės! 


Juk jūs pergyvensite dar daug bai- 
sesnių dalykų. Ir aš jus prašau, 
mano ponai, įsidėti mano žodžius 
gerai į atmintį, nes tai, ką jums pa- 
sakysiu, ir tie įvykiai, kuriuos arti- 
mesnėje ar tolimesnėje ateityje, bet 
kiekvienu atveju ne per daug tolimoje, 
jums įspėsiu, raidiškai išsipildys. Jū- 
sų visų klaidų pagrindas yra tas, kad 
jūs nežinote, kokia kryptimi eina 
civilizacija ir pasaulis. Jūs tikite, 
kad civilizacija ir pasaulis žengia 
priekin. Tačiau iš tikro civilizacija 
ir pasaulis eina atgal. Mano ponai! 
Milžiniškais žingsniais pasaulis eina 
prie įsteigimo baisios, viską naiki- 
nančios despotijos, kokios žmo- 
nės niekados dar nebuvo pergy- 

venę. Prie jos eina civilizacija, prie 
jos eina pasaulis. Man nereikia būti 
pranašu, kad tai pramatyčiau. Man 
pakanka tik iš vieno taško pažvelgti 
į baisų sąryšį visų Žmogiškųjų įvy- 
kių, būtent: iš Katalikybės 
taško. 

Mano ponai! Yra tik dvi galimos 
įtakos: viena išvidinė, antra išviršinė, 
viena religinė, antra politinė. Pati 
jų prigimtis padaro, kad, kylant re- 
liginės įtakos termometrui, smunka 
politinis termometras ir atvirkščiai: 
smunkant religijos termometrui, kyla 
politinis termometras, vadinasi, di- 
dėja politinė įtaka arba tiranija. Tai 
yra žmonijos dėsnis, dėsnis visos jos 
istorijos. Bet kad jus dar labiau 
įtikinčiau, prašyčiau pažvelgti, kas 
buvo pasaulis, kas buvo bendruo- 
menė, kol nebuvo tikrosios religijos 
įtakos. Tada ji buvo tironų ir vergų 
bendruomenė. Pasakykite man vardą 
anuometinės tautos, kurioje nebūtų 
buvę tironų ir vergų? "Tai yra ne- 
paneigiamas, vadinasi, įrodytas fak- 
tas! Laisvė, tikra laisvė, laisvė visų 
ir visiems atėjo į pasaulį tiktai su 
Išganytoju. "Tai taip pat nenugin- 
čijamas, net pačių socialistų pripa- 
žįstamas faktas. Socialistai pripažįsta 
ji ir vadina Jėzų dieviškuoju žmogu- 
mi; jie eina net dar toliau ir sakosi 
esą tie, kurie tęsią Jėzaus mokslą. 
Viešpatie, tai atsirado pasekėjai! Ši- 
tie kraujo ir keršto ištroškę Žmonės 
sekėjai To, kuris gyveno, kad gera 
darytų; kuris atvėrė savo lūpas, 
kad laimintų; kuris darė stebuklų, 
kad nusidėjėlius iš nuodėmių ir mi- 
rusius iš mirties išvaduotų; sekėjai 
To, kuris triumpučiu trejų metų laiku 
sukėlė didžiausią revoliuciją, nepra- 
liedamas niekeno kraujo, išskyrus 
savąjį!... 

Aš buvau jums žadėjęs šiandien 
kalbėti visiškai atvirai, ir savo žo- 
džio laikysiuos. "Taigi, yra tik dvi 
galimybės: arba religinis atsinaujini- 
mas ateis arba neateis. Jeigu jis 
ateis, jūs tuojau pamatysite, kad tą 
momentą, kai religinis termometras 
pradės kilti, politinis termometras 
pradės smukti — ir tai savaime, be 
jokių pastangų iš tautų ir jų val- 
džių pusės, kol visoms tautoms ga- 
lop išauš laisvės diena. Bet jeigu — 
ir tai yra labai rimta —... reli- 
ginis termometras ir toliau kris, aš 
nežinau, kur mes nueisime; aš neži- 
nau, Mano ponai, ir man baisu apie 
tai mąstyti. Panagrinėkite tik tas 
paraleles, kurias aš neseniai jums 
parodžiau. Jeigu esant religinei ga- 
liai pačioje viršūnėje, nereikėjo jo- 
kios valdžios, tai kokios valdžios rei- 
kės tada, kai religijos įtaka viešajam 
gyvenimui visiškai užges? Ar tada 
net ir despotizmo nebus permaža? 
Tai reiškia uždėti pirštą ant pūliuo- 
jančios žaizdos, nes tai yra klausi- 
mas ir Ispanijai, ir Europai, ir žmo- 
nijai, ir visam pasauliui! 

Atkreipkite dėmesį, 
dar į vieną dalyką! Senovėje ' tira- 
nija buvo beribė ir negailestinga. 
Bet ji buvo aprėžta medžiagiškai. 
Anuo metu valstybės buvo juk kiek- 
vienu atžvilgiu tik mažos bendruo- 
menės; jokių tarptautinių santykių 
nebuvo. Todėl senovėje didelio masto 
tiranijos būti negalėjo, išskyrus gal 
vieną vienintelę, būtent: Romos im- 
periją. Tačiau dabar viskas pasikei- 
tė. Dabar yra paruoštas kelias mil- 
žiniškai, baisiai, visą pasaulį ap- 
imančiai besaikei tiranijai. Viskas 
jai paruošta. Atkreipkite dėmesį: jai 
nėra jokių medžiaginių kliūčių, nes 
garlaiviai ir geležinkeliai panaikino 
sienas, kaip elektra ir telegra- 
fas atstumus. Jai nėra jokių nė 
moralinių užtvarų, nes užgeso sa- 
va nuomonė ir tėvynės meilė. Todėl 
atsakykite jūs patys, ar aš turiu tiesą 
ar ne, jeigu esu susirūpinęs artimiau- 
sia pasaulio ateitimi? Atsakykite 
man, argi aš, keldamas šį klausimą, 
nesvarstau iš tikro problemos, kuri 
yra šiuo metu svarbiausia? 

Viena vienintelė priemonė gali ap- 
saugoti nuo katastrofos, viena vienin- 
telė. Katastrofos nebus išvengta, tei- 
kiant daugiau laisvės, patikrinant 
platesnes teises ir sukuriant naujas 
konstitucijas. Šios katastrofos bus 
galima išvengti tik tada, jeigu mes, 
kiekvienas pagal savo jėgas, steng- 
simės vykdyti religinį atsinaujinimą. 
Tačiau, mano ponai, ar šitoks reli- 
ginis atsinaujinimas yra galimas? 
Galimas jis, be abejo, yra, bet ar 
įtikimas? Į tai aš turiu atsakyti di- 
deliu rūpesčiu. Aš laikau jį 
neįtikimu. Aš pažinau daug mano 
bendraamžių, kurie neteko tikėjimo 
ir jį vėl surado. Bet aš nemačiau 
nė vienos tautos, kuri, praradusi ti- 
kėjimą, būtų prie jo vėl grįžusi.“ (Iš 
D. Cortės, Abfall vom Abendland, 
43—50 p., 1948. Wien). 

Pastarieji Cortės žodžiai dvelkia 
apokaliptinės apostazijos nuojauta. 
Tačiau jie buvo tikri. Pasakyti prieš 
šimtą metų, jie kaip tik ir įvyko. 
Politinės priemonės, kurias mini Cor- 
tės, pasaulio nuo katastrofos neiš- 

Šių dienų medicina ir gydytojo 
pašaukimas. — Ne tik Vokietijos, bet 
ir Amerikos spauda rašo apie Groe- 
ningą, kuris nėra gydytojas, bet gydo 
ligonius. Groeningas nesąs toks, kaip 
kiti gydytojai. Norintiems išgyti li- 
goniams Groeningas liepiąs neduoti 
jam pinigų, bet tikėti į Dievą. 

Primindami čia tai, mes nemanome 
spręsti, ar Groeningas yra gilus psi- 
chologas, ar jis turi kokių nors ypa- 
tingų galių, ar jis yra apsukrus šar- 
latanas. Bet mes sutinkame su 
„Frankfurter Hefte“ (Oktober 1949) 
straipsnio ,Wunderdoktor und Doktor 


mano ponai, 


- “ 1 


gelbėjo. Religinis išemonSs visą | . 
pastarąjį šimtą metų krito, o politinis „J 
kilo. Su juo kilo ir politinių prie- 2 


monių skverbimasis į visą Žmogaus 
gyvenimą, kol galop tiranija pasi- 
darė visuotinė. Tačiau tai, ką Cor- 


„tės puikiai matė prieš šimtą metų, 


daugelis — net ir tarp katalikų — 
nemato nė šiandien. Daugelis vis 
dar tebegalvoja, kad politinės prie- 
monės yra pačios išganingiausios; 
kad jas turint savo rankose, būsią 
galima išgelbėti pasaulį arba bent 
atskirą tautą. Tuo tarpu jie nemato, 
kad politiniam termometrui kylant 


religinis smunka, o su juo smunka ir 


laisvė, ir žmogaus asmenybė, ir žmo- 
gus neriasi į masę. Politinės prie- 
monės juk skirtos yra masei-kolek- 
tyvui, ne atskirai asmenybei. Jas tad 
stiprinant, kaip tik stiprinama kolek- 
tyvinis gyvenimo pradas. Laisvė 
šiandien kaip tik todėl ir yra negy- 
va, kad politika įsiskverbė visur — 
net į sąžinę, net į pasaulėžiūrą, net į 
intimiausią žmogaus gyvenimą. Ir 
kol ji iš šitos srities nebus pašalinta, 
kol žmogus vietoje politikos nepasta- 
tys religijos su savo sąžine ir su savo 
asmenybe, tol laisvė neprisikels. 
Šiandien politika yra kaip tie vėžio 
apimti gangsteriški narveliai, kurie 
auga be jokio saiko, apima visą or- 
ganizmą ir jį galop pražudo. Politika 
yra geras dalykas. Tačiau ji turi tu- 
rėti savo ribas. Ji negali virsti gang- 
sterišku narveliu, kuris peraugtų vi- 
sus bendruomeninio gyvenimo orga- 
nus ir visus juos užnuodytų. Poli- 
tinis mąstymas šiandien 
turi būti pakeistas religi- 
niu mąstymu. Tai yra mūsų 
dienų uždavinys. Religija neša lais- 
vę, politika neša prievartą. Kalbėti 
apie laisvę ir sykiu pabrėžti politi- 
nes priemones yra prieštaravimas 
savyje. Štai kodėl D. Cortės yra 
pesimistas ateities atžvilgiu, nes po- 
litikos blūdas yra apėmęs visas tau- 
tas. O su juo žygiuoja ir tiranija, 
anoji baisi, viską naikinanti ir viską 
apimanti tiranija, nuo kurios atpir- 
kimas yra vienas vienintelis: Kris- 
taus Kryžius. A. Mc. 

der Medizin“ autorium, kai jis rašo: 
„Mes laikome reikšmingų faktu, kad 
ligoniai pas jį laužiasi tūkstančiais, 
kad jau yra susidariusi Groeningo 
Sąjunga, kad jau susidaro Groeningo 
mitas, 
Groeningo filmas. Tas viskas nebū- 
tų galima, jei daugelis ligonių nebū- 
tų nustoję pasitikėjimo gydytoju“. 
Iš kur tas ligonių nepasitikėjimas 
gydytojais? 
vien tik fakte, kad gydytojo menas 
yra įspraustas į griežtas ribas ir kad 


todėl daugeliu atvejų negali padėti, 
— rašo minimo šprelnsni autorius i 


kad pagaliau bus sukurtas 


„To priežastys glūdi ne 


ua R mia. 


Li nės. 

fakte, kad ligoniai blogai supranta- 
mi arba piktanaudojami, kaip žmo- 
Pagaliau tos priežastys glūdi 
medicinos moksle ir moksle apskri- 


tai. “k 


Toliau autorius nurodo, kad naujo- 
sios medicinos tėvas Paracelsus per- 


"siaurai suprato žmogų. Jam jis at- 


rodė, kaip aukštesnis gamtinės visu- 
mos vienetas. Iš kitos pusės Paracel- 
sus manęs, kad prieš Žmogaus or- 
ganizmo susirgimus gamta turinti ati- 
tinkamus vaistus. Todėl reikią iš- 
tirti gamtą, kad iš jos būtų išgauti 
tie reikalingi vaistai. 
medicinos mokslas eąs gamtos moks- 
las. Nors šita Paracelsaus išvada ne- 
santi klaidinga, tačiau ji išskiria 1e- 
miamas mūsų gyvybės ir gamtos sri- 
tis ir todėl priveda prie klaidingų 
išvadų. Pirma, ji vieninteliu 


. tyrimo objektu padaro gamtą, iš ku- 


rios reikia atskleisti gyvybės paslap- 
tis. Antra, tos paslapties išplėšimas 
pavedamas moksliniam eksperimen- 
tui. Tačiau eksperimentas teatsklei- 
džia gamtos dėsnius. O tie dėsniai 
greičiau yra mechaniniai gamtos 
reiškiniai negu jos esmė. Nors dės- 
nis neklaidingas, tačiau „yra didelė 
klaida manyti, kad jame apsireiškia 
gamtos esmė. Toji esmė būna po 
dėsniu kur kas giliau paslėpta, nes 
gamta nėra tiktai mechaninė 
daiktų tvarka. "Tačiau modernioji 
mechanika (kuriai gamtos esmė nes- 
varbu. J. G.). atremta kaip tik į 
šitokią mMechanistinę tvarką. Ir me- 
dicinos mokslas taip pat.“ 

Toliau Weymann-Weyhe parodo, 
kaip gydytojai-praktikai apklausinė- 
ja ligonius, kaip jie pasitenkina nu- 
statę ligą, nejieškodami ligos priežaš- 
čių. O kai jie jieško priežasties, tai 
vėl jieško ištisos jų grandinės. „Kaip 
mechanistinis yra priežasčių tyrimas, 
taip pat tokia yra terapija su che- 
miškai terapeutinėmis priemonėmis. 
Jos taip pat siekia mechanistinės 
reakcijos. 

Tas vaizdas iš esmės nepakinta, kai 


"žvelgiame į psichoterapijos mėgini- 


mus (čia taip pat į atskirus atvejus 


galime nekreipti dėmesio). Metodiš- 
kais nustatytais klausimais arba 
„ testais siekiama - sukelti psichinę 


reakciją, kuri kitoje plotmėje atitinka 
mechaninius-fizikinius dėsnius“. 
„Šito metodo įtartinumas glūdi ja- 
me pačiame, kuris žmogų padaro 
daiktu“, sako Weymann-Weyhe. Tuo 
tarpų žmogus nėra daiktas, bet in- 
divuduali asmenybė, skirtinga nuo 
kitų. Todėl jo liga, kad ir labai pa- 
naši į kitų žmonių ligą ir atitinkanti 


„tos rūšies ligą, medicinos nustatytą, 


yra jo individualinė liga, gal 
„net sukelta tik tam vienam žmo- 
“ gui būdingų priežasčių. Ir jo ligos 


+ priežastys gali būti ne tik fizinio ir 


fizio 0 ginio os bet Gi pat 


Šitokiu būdu 


psichinio ir dvasinio. Kūninė liga 
gali būti dvasinės ligos (nuodėmės) 
sukelta, nes žmogus nėra tik gyvos 
medžiagos kūnas, bet drauge ir ne- 
materiali dvasia. O į žmogaus dvasią, 
net į pačią gyvybę mūsų laikų me- 


„dicina ir gydytojai permažai dėme- 


sio tekreipia, pasitenkindami daž- 
niausia reiškiniais. 

Į nepasitikėjimą gydytojais žmones 
veda ne tik jų vartojami mecha- 
nistiniai tyrimo metodai, kilę iš per- 
siauros ir vienašališkos gamtos ir 
žmogaus sampratos. Čia nemažos 
reikšmės yra turėjusi XIX amž. iš- 
bujojusi pozityvistinė ir ma- 
terialistinė pasaulėžiūra, 
kuri iš gamtos mokslų kilusią siau- 
rą žmogaus sampratą dar labiau su- 
lėkštino ir sudaiktino. Juk mate- 
rializmas skelbė, kad žmogus tesąs 
toks pats gamtos padaras, kaip ir 
visi kiti gyviai, kad dvasinės ypa- 
tybės tesančios fizikinių - cheminių 
procesų išdavos. O jeigu žmogus tik 
materijos gniužulas, tai nėra ko jam 
didelės pagarbos reikšti ir galima su 
juo daryti visokiausius eksperimen- 
tus. 

Tai privedė prie to, kad kai ku- 
rie XX amžiaus gydytojai su karo 
belaisviais ir koncentracijų stovyklų 
kaliniais atlikinėjo be galo kanki- 
nančius ir žudančius ėksperimentus, 
kurių paprastas žmogus nedrįstų 
daryti net su gyvuliais. Užuot gel- 
bėję žmogų, gydytojai pagal politi- 
kų nurodymus žalojo žmogaus kū- 
ną, atlikdami žydų ir tariamai ne- 
sveikų sterilizacijas. Jie ėjo dar to- 
liau. Užuot gydeę ligonius, kai ku- 
rie gydytojai susirgusius politinius 
kalinius ir karo belaisvius kartais 
tiesiog žudė įvairiomis nuodingomis 
injekcijomis. Šitas didelis etinis su- 
smukimas, pasireiškęs gydytojuose, 
aišku, labai susmukdė pasitikėjimą 
jais, ypač kad mes maža tegirdėjome 
energingų gydytojų protestų prieš 
tuos pseudogydytojus, kurie žmones 
žalojo ir žudė. Nebuvo to energingo 
protesto ir dėlto, kad gydytojų tar- 
pe buvo nemaža tokių, kurie poli- 
tinių kalinių ir karo belaisvių ne- 
žudė, bet patys slaptai galvažudiškai 
elgėsi su negimusiomis ių gy- 
vybėmis. 

Tas didelis etikos susmukimas 
gydytojų tarpe reiškiasi dar ir dėl- 
to, kad pastaraisiais laikais į gy - 
dytojo pareigas imta žiū- 
rėti, kaip į pelningą ama- 
tą. Taip žiūrėjo ir žiūri dauguma 
visuomenės ir dauguma gydytojų. 
Jie buvo užmiršę ir užmiršta, kad 
gydytojo pareigos pirmiausia yra ar- 
timo  meilės-gailestingumo darbas, 
kurio kilnumą parodė pats Jėzus 
Kristus, gydydamas tuos, kuriems 
žmogiškos jėgos buvo persilpnos pa- 
dėti, bet kurie tikėjo į Jį. 

Šiandien daugelis aukštesniąsias 
mokyklas baigusių jaunuolių nueina 

medicinos mokytis ne todėl, kad 
juos kviestų kilnus gydytojo pašau- 
kimas. "Tuos jaunuolius dažniausia 
vilioja geras gyvenimas ir pelnas, 
kurį duoda gydytojo profesija. Ar 
galima tikėti, kad šimtai ir tūkstan- 
čiai jaunuolių, kurie kiekvienais me- 
tais veržiasi į visus Europos ir Ame- 
rikos medicinos fakultetus, turėtų 
gydytojo pašaukimą ir būtų susiža- 
vėję jo kilniomis pareigomis? Nai- 
vus būtų, kas drįstu atsakyti „taip“. 
Juos pirmiausia vilioja gydytojo 
amatas, nes jis pelningesnis ir gar-" 
bingesnis už kurpiaus ar siuvėjo. Ir 
ar daug šiandien medicinos studentų 
savo dvasine kultūra pralenkia siu- 
vėją ar kurpių? Ar daugelis jų da- 
lyvauja kultūriniame ir visuomeni- 
niame darbe? Ar daugelis jų lanko 
koncertus ir parodas? Ar daugelis 
jų skaito ką kitą be savo medici- 
niškų vadovėlių? Ar daug jie domisi 
etika ir religija? Deja, tokių procen- 
tas nėra didelis. 


Ar tada reikia stebėtis, kad tokie 
studentai be dvasinės kultūros ir be 
pašaukimo, tapę gydytojais, virsta 
amatininkais, gaudančiais pelną? Ne- 
tenka taip pat stebėtis, kad Ameri- 
kos ir kitų kraštų gydytojai nenori 
įsileisti į savo profesines korporaci- 
jas kitų gydytojų, nors krašte tokių 
žmonių stinga. Jie tai daro ne tiek 
norėdami apsaugoti savo narių aukš- 
tą pašaukimo lygį, kiek gindami savo 
privilegijuotą padėtį ir pelningus ho- 
norarus, kuriuos jie gali lupti dėl 
gydytojų stokos. Ir čia lemia kon- 
kurencijos baimė, kaip bizny ir ama- 
tuose. Taigi šitas gydytojo darbo 
virtimas amatu ir kapitalistinis 
pelno troškimas, kaip kitose 
srityse, taip pat gydytojuose 
žlugdo dorovę, kuri jiems la- 
biau privaloma negu eiliniam žmo- 
gui. 

Tas dorovines pareigas užmir- 
šę gydytojai-amatininkai, pirmiausia 
jieškdami pelno, susigalvoja visokių 
būdų pralobti. Todėl užuot buvę sa- 
vo žmonių gelbėtojais ir geradariais, 
jie kartais tampa savo krašto ne- 
laime. Vienur, ypač kai nesiseka 
tiesioginis amatas, jie paskelbia slap- 
tą karą savo tautos gyvastingumui, 
nes negimusių žmonių gyvybių jie 
išžudo ištisais miestais (Lietuvoj 
prieš karą jie su slaptais pagelbinin- 
kais kasmet išžudydavo apie 15 000, 
maž daug tiek, kiek Telšių miesto 
gyventojų); kitur jie lupa tokius 
aukštus honorarus, kad tampa ne- 
turtingųjų gyventojų sluoksnių pa- 
baisa. Pvz., Šiaurės Amerikos gy- 
ventojai, kurie mėgsta girtis (ir ne- 
retai teisingai) savo krašto gerove ir 
kiekvieną svetimą tuoj įkyriai klau- 
sia, kaip patinka Amerika, patys pri- 


„pažįsta, kad didžiausia žmogui ne- 


laimė — susirgti. Tada gydytojai 
per porą trejetą savaičių išplėšia gal 
poros metų santaupas. O viena trem- 

tinė laiške maždaug taip rašė: „Kaip 
Europoj žmonės labiausiai bijo bol- 
ševizmo, taip Amerikoj — ligos. Ta- 
da žmogus ne tik nieko neuždirba, 
bet gydytojams išleidžia, ką buvo 
sutaupęs“. Taigi čia gydytojo pa- 
reigos daugeliu atvejų nebėra joks 
artimo meilės darbas, bet amatinin- 
ko biznis ir lupikavimas. (Ar ir lie- 
tuviai gydytojai Amerikoj tokie pat? 
Red.). 

Po viso to, kas aukščiau pasakyta 
apie nusmukdintas gydytojo parei- 
gas, ar betenka stebėtis, kad žmonės 
gydytojais vis labiau ir labiau ima 
nebepasitikėti? Dabar jau labiau su- 
prantama, kodėl vargšai ligoniai 
veržiasi prie tokio Groeningo, kuris 
niekada nebuvo gydytojas, bet kuris 
pats pinigų neima ir liepia ti- 
kėti į Dievą. Jei atsirastų toks 
krikščionis gydytojas, kuris neimtų 
pinigų ir dar lieptų tikėti, ar. jis 
mirtų badu? Ne. Jam nelaimingi 
žmonės iš nuoširdaus dėkingumo 
prineštų tiek, kiek jis niekada ne- 
suvalgytų. Tik, deja, kur šiandien 
yra tokie krikščioniški gydytojai, ku- 
rie būtų tolimi šešėliai Kristaus, ku- 
ris buvo ne tik kunigas, bet ir 
gydytojas? 

Ryšium su dabartiniu daugelio gy- 
dytojų doroviniu nejautrumu ar tie- 
siog smukimu, gali kilti klausimas, 
ar nereiktų Kat. Bažnyčiai peržiū- 
rėti kanonų draudimą kunigams būti 
drauge gydytojais, ypač tiems, ku- 
rie turėtų pašaukimą. Be abejo, to- 

PARODOS PARYŽIUI 
IR NEW YORKE 


Po dalyvavimo trijų pabaltiečių 
grafikų parodoj Romoj, V. K. Jo- 
nynas nuo birželio 24 d. iki liepos 
9 d. suruošė savo kūrinių parodą 
Paryžiuj. Ji vyko Ariel galerijoj. 
Parodą atidarė buv. švietimo minis- 
teris Renė Capitant. Jonyno paroda 
Paryžiaus spaudos buvo įvertinta 
palankiai. Ypač gražiai apie ją at- 
siliepė meno savaitraštis „Les Beaux- 
Arts“. 

Lietuvių DP ir kitų laisvame pa- 
sauly gyvenančių dailininkų paroda, 
kuriai buvo ruoštasi jau nuo pernai 
metų, buvo atidaryta spalių mėn. 
21 d. New Yorke. Kaip mums teko 
patirti, apie tą lietuvių dailės paro- 
dą palankiai atsiliepė New Yorko 
laikraščiai. Parodą gana gausiai 
lankė ir Amerikos lietuviai. "Tiesa, 
vieni ją beveik bėgte prabėgdavo, 
retai prie paveikslų tesustodami, pa- 
našiai, kaip nevienas amerikonas el- 
giasi Europos muziejuose, bet buvo 
ir rimtai paroda susidomėjusių. Bu- 
vo lietuvių, kurie jau beveik nebe- 
moka lietuviškai, bet kuriems paro- 

kiems kunigams susidarytų pavojus 
nukrypti į gydytojo amatą ir ap- 
leisti dvasines pareigas; tačiau tokie 
kunigai-gydytojai galėtų pakelti su- 
žlugdytą kilnų gydytojo pašaukimą. 
Pasakysite, kad nėra Bažnyčios pa- 
reiga rūptintis fizine žmonių svei- 
kata ir gydytojų profesija. 
sutikti, kad iš esmės taip. Bet jeigu 
į gydytojo pareigas pažiūrėsime, kaip 
į artimo meilės pareigas, tada gali 
atrodyti kitaip, juo labiau, kad pats 
Kristus buvo gydytojas iš gailestin- 
gumo. Ir kaip tik jis yra nurodęs, 
kur yra sunkiųjų ligų dažna prie- 
žatis, sakydamas išgydytajam para- 
litikui: „Eik ramybėje, sūnau, tavo 
nuodėmės tau atleistos“. Ar kuni- 
gas, kuris atleidžia nuodėmes Dievo 
vardu, negalėtų būti gydytoju iš gai- 
lestingumo? Ar jis negeriau supras- 
tų ligonį, ypač tą, kuris negali pri- 
sišaukti gydytojo, nes neturi kuo 
brangiai užmokėti? Tada aukščiau 
cituoti Kristaus žodžiai mūsų žiau- 
riame pasauly neatrodytų beveik 
kaip pamaldi legenda. 

Tiesa, jei anie žodžiai šiandien 
daugeliui ligonių atrodo negalima 
svajonė, kaltas dėlto visų mūsų silp- 
nas tikėjimas. Tačiau kalti ir gydy- 
tojai, kurie dažnai į žmogų pažiūri, 
kaip į beasmenį daiktą ir priemonę 
savo pelnui. Tai antikrikščioniškai 
pažiūrai į žmogų ir į ligonį iš mūsų 
žiauraus pasaulio išvesti kunigas- 
gydytojas galėtų daugiausia pasitar- 
nauti. Dr. J. Gintautas. 


V . 
ZMONES 
da, matyt, darė stiprų įspūdį, nes 
jie pirkosi parodos proga išleistą lei- 
dinį ir kitų knygų, per jas norėdami 
susipažinti arčiau su Lietuva. Tačiau 
būta ir nelabai džiugių reiškinių. 
Pav., vienas parodos dalyvių savo 
laiške mums nusiskundė, kad didžioji 
Amerikos lietuvių laikraščių dalis 
dailės parodos atžvilgiu buvusi gana 
šalta, kad tam šaltumui nemažos 
reikšmės turėjo politiniai motyvai. 
Galime suprasti, kad parodos atida- 
ryme aplenkimas Lietuvos ministerio 
Žadeikio bei ALTo vadovybės ir į 
pirmąją vietą pastatymas ministerio 
S. Lozoraičio nebuvo laimingas su- 
manymas, tačiau kodėl dėl to turė- 
jo nukentėti parodos išgarsinimas? 
Argi dailės paroda New Yorke ne- 
buvo vienas svarbiausių lietuvių kul- 
tūrinių manifestacijų Amerikoj?. Ji, 
be abejo, tokia buvo. O jei taip, tai 
ji turėjo būti šilčiau sutikta, nes, 
mūsų nuomone, daug svarbiau pats 
parodos suruošimas, o ne tai, kas 
ją ruošė. Todėl ir Tautininkų sajū- 
džio su adv. Oliu priešaky atliktas 
didelis darbas, New Yorko parodą 
organizuojant, vertas ne tik prita- 

rimo, bet ir didelio pagirimo, ne- 
paisant, ka apie tai politikai be- 
manytų. * 


PASAULIO LIETUVIŲ 
BENDRUOMENĖ 


Pasaulio Lietuvių Bendruomenės 
statutas ir charta įvairių kraštų lie- 
tuvių apskritai sutinkami palankiai. 
Palankiausi balsai girdėti iš Pietų 
Amerikos. Ir Brazilijos „Mūsų Lie- 
tuva“ ir Argentinos „Laikas“ ne tik- 
tai įsidėjo chartos tekstus, bet ir 
straipsniuose pasisakė, ypač Argen- 
tinoj, už lietuviškų organizacijų su- | 
sijungimą ir į savo krašto Bendruo- 
menę statuto rėmuose. Kanadoje taip 
pat tuo pagrindu mėgina sueiti į 
bendradarbiavimą dviem frontais 
pasiskirsčiusios lietuvių organizaci- 
jos. Blogiau reikalai stovi JAV. Čia 
besireiškiąs tarp politinių grupių 
gana primityvus santykių aštrumas, 
iš dalies nutautėjimas ir tusčias pa- 
sipūtimas gali visų lietuvių bendrą 
reikalą sugriauti. Kaip gi išaiškinti 
kai kurių garbingų ir daug Lietuvai 
nusipelniusių organizacijų tiesiog ul- 
timatyvų pasisakymą ar net norą 
diktuoti? Argi jos nesupranta, kad 
Pasaulio Lietuvių Bendruomenėj turi 
tilpti visos savo tautybę branginan- 
čios organizacijos? Argi P. L. Bend- 
ruomenės statuto rėmai kuo nors 
varžo atskirų organizacijų, ar jų 
narių sąžinę, ar viešą pasaulėžiūros 
išpažinimą? Todėl mes nieko dau- 
giau negalime norėti, kaip tik ALT 
linkėti, kad klausimas jos būtų iš- 
spręstas teigiamai ir kad atskiros or- 
ganizacijos nestatytų klausimo ul- 
timatyvai, nes ultimatumai prie 
bendro susipratimo nepriveda. 


AMERIKOS 
LIETUVIŲ KONGRESAS 


Š. m. lapkričio 4—6 d. New Yorke 
įvykęs Amerikos lietuvių kongresas 
yra vienas reikšmingiausių lietuvių 
manifestacijų už Lietuvos laisvę ir 
demokratiją. Reikšmingas ne vien 
tuo, kad jame dalyvavo apie 800 
žmonių ir buvo surinkta apie 15.000 
dol. Lietuvos laisvės reikalams, bet 
ir tuo, kad jame sutartinai dirbo 
ir dalyvavo visų Lietuvos nepriklau- 
somybę ginančių srovių ir partijų 
atstovai. Reikšmingas jis buvo taip 
pat tuo, kad per jį buvo garsiai net 
radijo bangomis prabilta į laisvąjį 
Amerikos pasaulį. Už Lietuvos lais- 
vę, už žmoniškumą buvo pasisakyta 
ne tik New Yorko kardinolo ka- 
tedroje, kuri per pamaldas buvo pil- 
na žmonių, bet garsiai už iLetuvą 
ir laisvą demokratišką pasaulį buvo 
pasisakyta oficialių JAV žmonių, 
kaip senatoriaus O'Connor ir New 
Yorko gubernatoriaus, buv. kandi- 
dato į prezidentus Dewey. Ir kaip 
tik šito įtakingo politiko kalba buvo 
perduodama dviejų didžiausių radio 

„AB n - į 
"siųstuvų Amerikos visuomenei. Ne- 

mažesnės reikšmės (o gal net dides- 
nės) yra faktas, kad kongresą savo 
telegrama pasveikino ir JAV prezi- 
dentas Truman. Tik šitokiomis visų 


"lietuvių sutartinomis manifestacijo- 


mis, kokia buvo kongresas, ir visų 


'pasiryžusiu darbu bus pasiekta Lie-' 


tuvos laisvė ir nepriklausomybė. 


ATEITININKŲ 
SUVAŽIAVIMAS AMERIKOJ 


Š. m. lapkričio 6 d. New Yorko 
Aušros Vartų parapijos salėje įvyko 
ateininkų suvažiavimas. Jo svarbiau- 
sias uždavinys buvo pertvarkyti 
Ateitininkų Federacijos valdomuo- 
sius organus po to, kai jie iš Vokie- 
tijos buvo nutarta perkelti į JAV, 
ir juos priderinti naujoms gyvenimo 
aplinkybėms. Tai ' suvažiavimo ir 
buvo atlikta. Jame dalyvavo daug 
žymių asmenų (kunigų ir pasaulie- 
čių). Pažymėtina, kad be At-kų Fe- 
deracijos vado prof. Dr. A. Damu- 
šio dalyvavo taip pat buv. Federaci- 
jos vadas prof. Dr. K. Pakštas, ku- 
ris gana ilgą laiką viešumoje nesi- 
rodė. Šį kartą jis vėl pasirodė su 
energijos ir entuziazmo kupina kal- 
ba, skatindamas jaunuosius veržtis 


į mokslą. Atrodė, kad laikas ir sun-' 


ki operacija nepalietė jo energijos. 


BELGIJOS LIETUVIŲ SUNKI 
BUKLĖ 


Su 20.000 DP 1947 metais į Belgiją 
atvažiavo apie 2.500—3.000 lietuvių. 
Atidirbę dviejų metų suraties laiką 
anglių kasyklose, jie tikėjosi greičiau 
susikurti laisvą gyvenimą. "Tačiau 
atsitiko priešingai. IRO ir Belgų vy- 
riausybė atidirbusių pagal sutartis 
DP nebeleidžia atgal į Vokietiją, iš 
kur jie galėtų emigruoti į užjūrį. Jie 
dabar verčiami visą laiką pasilikti 
Belgijoj ir dirbti anglių kasyklose. 
Tokiu būdu tie, kurie pirmieji pak- 
lausė IRO raginimo jieškotis sava- 
rankiško darbo, turi, kaip vergai, 
pasilikti prie to darbo, kurį dau- 
giausia dirbo vokiečių karo belais- 
viai. Šitas apgaulingas nesilaikymas 
duotų pažadų DP tarpe iššaukė bado 
streiką. Jis truko 8 dienas ir būtų 
baigęsis 52 žmonių mirtimi, jei ne- 
būtų įsikišęs Tournai vyskupas. Tame 
dramatiškame streike dalyvavo ir 4 
lietuviai. Su jais solidarizuoja be- 
veik visi kiti, nes jie nori grįžti į 
Vokietiją, kad iš ten galėtų emi- 
gruoti į JAV ar Australiją. Bet kas 
jiems padės surasti teisybę? Ar so- 
vietiniai agentai, kurie kviečia grįžti 
į SSSR? 

Tarp maltretuojamų Belgijos lie- 
tuvių pagrindinį ryšį palaiko lietu- 
viai kunigai ir dvisavaitinis rota- 


torium spausdinamas laikraštis GIM- 
„ TOJI ŠALIS. Per dviejus metus jo 


išleista 50 numerių. To laikraščio 


redagavimo ir leidimo naštą nuo pat 
pradžios iki šiol tebeneša kun. Pr. 
Gaida. 


ATSIŲSTA PAMINĖTI 


St. Simkus'— LIETUVIŠKOS 
MIŠIOS mišriam chorui, 4 balsams 
arr. J. Gaubas. 


Juozas Gaubas — LIAUDIES 
DAINOS mišriam chorui, I. Dai- 
skautiškam jaunimui 
— paruošė J. Zdanavičius. 


nos 


I. Gaubas — KREGŽDUTĖ — 
vaikų chorui. (Visus šiuos leidinius 
išleido Juozas Kreivėnas Memminge- 
ne 1949 m.). 


B. Budriūnas — ONEMUNE — 
mišriam chorui, išleido „Muzikos ži- 
nios“ Chicagoje. 

Aleksis Rannit 


ČIURLIONIS, Paris 1949, 
ATEITIS, Nr. 4 (11). 

NAUJASIS AIDŲ LEIDĖJAS 


Kaip jau mūsų skaitytojai žino ir 
mato iš „Kreipimosi į pasaulio lietu- 
vius“, Lietuvos Pranciškonai, vado- 
vaujami provincijolo T. Justino Vaš- 
kio, su aiškiu reikalo supratimu ir su 
dideliu nuoširdumu imasi toliau JAV 
leisti AIDUS visiems pasaulio lietu- 
viams. Kad šitas nelengvas darbas 
nėra atsitiktinis, bet įeina į visą 
grandinę kultūros darbų, kuriuos 
pranciškonai yra atlikę lietuvių tau- 
toj, čia nors trumpai norime pri- 
minti keletą praeities faktų. 


Kada kryžuočių ordenas kardu ir 
ugnimi norėjo pavergti Lietuvą, jos 
padangėj pranciškonai pasirodė, kaip 
apaštalai. Pranciškonui Henrikui Liu- 
semburgirčiui, paskirtam 1247 m. 
Zemgiljos ir vėliau Kuršo vyskupu, 
teko žymių Lietuvos plotų religinė 
globa. Mindaugui apsikrikštijus, vys- 
kupas Henrikas popiežiaus buvo 
paskirtas mūsų pirmojo karaliaus 
religiniu globėju. Mindaugo dvare 
gyveno ir veikė ir daugiau paran- 
cičkonų, kurie po karaliaus mirties 
turėjo palikti Lietuvą. Jie sugrįžta 
prie Vytenio, padeda jam suartėti su 
Rygos arkivysku. Rodydamas pa- 
lankum kunigaikštis Naugarduke 
1312 m. pastato pranciškonams vie- 
nuolyną su bažnyčia, kuriuos Vo- 
kiečių ordinas neužilgo sudegino. Ge- 
diminui pranciškonai padeda sekre- 
toriaudami,  patardami jo santy- 
kiuose su Rygos vyskupu, artindami 
ji prie krikščionybės. Už tai kuni- 
gaikštis jiems atsilygina pastatyda- 
mas bažnyčias ir vienuolynus Nau- 
garduke ir Vilniuje. 


"vyskupu. 


Lietuvos svarbiausiu krikštytoju 
taip pat buvo pranciškonas Andrius 
Vasylius, kuris po Lietuvos krikšto 
buvo paskirtas pirmuoju Vilniaus 
Jis prie savo katedros 
įsteigė pirmąją mokyklą Lietuvoj. 

Vėliau pranciškonai dar labiau 
suauga su Lietuvos gyvenimu, jos 
šviesiomis dienomis ir nelaimėmis. 
Su didėjančiu vienuolynų skaičiumi 
daugėja ir jų mokyklų. Jų daugiausia 
buvo XIX. am. pirmoj pusėj. Po 
1963 m. sukilimo pranciškonų reli- 
ginį ir kultūrinį darbą nutraukia Mu- 
ravjovas, kuris tepalieka tik vieną 
Kretingos vienuolyną. Jį nuo užsi- 
darymo išgelbsti T. Pranciškus Bi- 
zauskas. Pranciškonų veikla ypač 
sustiprėja nuo 1931 m., kai vėl at- 
gaivinama Šv. Kazimiero provinci 
ja. 1940 m., kada bolševikai užplūdo 
Lietuvą, pranciškonai turėjo 5 vie- 
nuolynus, 25 tėvus, 40 klierikų, 70 
brolių ir 10 naujokų. Kretingoje jie 
turėjo gražią senelių prieglaudą, 
didžiulę spaustuvę, kolegiją, kurioj 
mokėsi apie 300 moksleivių, o apie 
60 neturtingųjų buvo mokomi pran- 
ciškonų lėšomis. Bolševikams pra- 
dėjus persekioti pranciškonus, kelio- 
ka klierikų ir keli tėvai atsiduria 
tremty. 

Amerikos krantus pasiekti po di- 
delių vargų ir pavojų pirmajam pa- 
vyksta T. J. Vaškiui, kuris vienuo- 
liįjos vadovybės buvo specialiai čia 
siųstas rūpintis Šv. Kazimiero pro- 
vincijos reikalais. Pakėlus daug var- 
go, padėjus daug pastangų, atvažia- 
vus į Ameriką dar keliems pranciš- 
konams ir Apvaizdai padedant, T. 
Justinui 1944 m. pavyko įkurti pir- 
mą pastovų vienuolyną Greene (Mai- 
ne). Vėliau Kennebunk Port (Mai- 
ne) buvo nupirktas didelis namas, 
kuris tapo atkurtos Lietuvos Pran- 
ciškonų provincijos centru. Dar vė- 
liau veikla išplėsta ir į Kanadą. 
Taigi atsikūrę JAV pranciškonai yra 
visi lietuviai tremtiniai, Europos 
kultūros žmonės, nes mokslus išėję 
arba Vokietijos seminarijose, arba 
Romos Pranciškonų ordeno univer- 
sitete, beveik visi dar gana jauni, 
vargų išbandyti, bet kupini energijos 
ir didelio pasiaukojimo tiek religi- 
niam apaštalavimui, tiek kultūrai, 
tiek tėvynei Lietuvai. "Todėl mes 
manome, kad negalėjome AIDAMS 
rasti geresnio ir patikimesnio leidė- 
jo, kaip Lietuvos Pranciškonus su 
nenuilstamu jų provincijolu T. Ju- 
stinu Vaškiu priešaky. 

Jei AIDAI turi išlikti, kaip nepa- 
laužiamo lietuvių dvasinio ir "kul- 
tūrinio pajėgumo gyvi liudytojai 
mūsų skaudžių nelaimių metais, jei 
AIDAI turi būti dvasine jungtimi 
tarp visų tautinę kultūrą branginan- 
čių lietuvių, jei AIDAI kurį laiką 
turi tarnauti universitetu po pasaulį 
išblaškytiems mūsų tautiečiams, tai 
jie tas pareigas galės atlikti tik pa- 

siaukojusių energingų Lietuvos Pran- 


"ciškonų globoje. Jei kiekvienas lie- 


tuvis patriotas, ypač lietuvis švie- 
suolis parodys bent dalelę to rei- 
kalo supratimo ir bent dalelę to pa- 
siaukojimo, kuriam ryžtasi Lietuvos 
Pranciškonai, perimdami AIDŲ žur- 
nalo leidimą, mes tikime, kai AIDAI 
galės gyvuoti, kol mes galėsime 
grįžti į laisvą tėvynę. "Todėl mes 
kviečiame visus geros valios lietu- 
vius visokeriopai remti AIDŲ žur- 
nalą, leidžiamą naujo leidėjo ir re- 
daguojamą naujo redakcinio kolek- 
tyvo su Antanu Vaičiulaičiu prie- 
šaky. Situos žodžius ypač kreipiame 
į ligšiolinius AIDŲ bendradarbius ir 
skaitytojus, kad jie mūsų kvietimą 
perduotų savo draugams ir pažįsta- 
miems. 

Baigdami vieną AIDŲ leidimo ir 
redagavimo etapą, kuris mums pas- 
kutiniu laiku Vokietijoj buvo gana 
nelengvas, mes norime primiausiai 
padėkoti AIDŲ iniciatoriui ir pir- 
mykščiam leidėjui Dr. Bieliauskui ir 
buv. leidėjui P. Gaučiui. Toliau mū- 
sų padėkos žodis tenka visiems žur- 
nalo bendradarbiams ir platinto- 
jams, be kurių pabelbos mūsų dar- 
bas nebūtų buvęs įmanomas. Ypač 
mes norime padėkoti Lietuvių Kul- 
tūros Institutui, J. E. vysk. V. Pa- 
dolskiui, J. E. vysk. V. Brizgiui, J 
P. kan. F. Kapočiui, kun. Dr. L. Men- 
deliui, Tėvui V. Gutauskui, Tremti- 
nių Kunigų S-gai ir visiems kitiems 
bičiuliams, parėmusiems mus kritiš- 
kose valandose finansiškai. 

Linkėdami geriausios sekmės nau- 
jiesiems AIDŲ leidėjams Lietuvos 
Pranciškonams ir naujajam redak- 
ciniam kolektyvui su Antanu Vai- 
čiulaičiu priešaky, kurie su visu 
nuoširdumu imasi mūsų darbą testi, 
drauge atsiprašome tų, jei kas dėl 
mūsų atviro žodžio ar nenorom pa- 
darytos klaidos būtų užsigavęs. 

AIDŲ leidėjas, 
redaktorius ir administratorius. 


KREIPIMASIS 
Į PASAULIO LIETUVIUS 


Nuo 1949 m. spalių 4 d. perėmę kul- 
tūros žurnalo AIDŲ leidimą, Lietuvos 
Pranciškonai Amerikoje kreipiasi į 
pasaulio lietuvius šiapus geležinės 
uždangos: 

Kol tėvų žemė pavergta, kiekvie- 
nas esame kovos lauke, kuriame 
mūsų tautai lemiama žūtis ar bū- 
tis. Eina šiandien klausimas ne tik 
apie politinę laisvę, bet ir apie pa- 
čią tautinę gyvybę. Sužlugdžius prie- 
šui valstybą, mirties pavojun pateko 
ir lietuvių tauta. Tuos, kuriuos už- 
darė geležinė tautų kaceto uždanga, 
naikina fizinis teroras. Tuos, kurie 
išisklaidėme po visus pasviečius, grė- 
sia dvasinis sunykimas. Negalime nie- 
kuo padėti tiems kuriuos žudo geno- 
cidinio budelio ranka. Bet būtų didelė 
kaltė, jei savo tautai žūtume ir mes — 

žūtume ne nuo svetimos budelio ran- 
kos, o patys dvasiškai sunykę. Ka1l- 
tintų mus už nutautėjimą 


istorijoje ir tautų Viešpa- 


čio akivaizdoje visas tas 
kraujas, kuriuo šiandien 
persisunkusi tėvų žemė, 

Ir tačiau negalima nematyti, kad 
šis pavojus aktualus; nelengva iš- 
saugoti tėvų žemei ištikimybę sve- 
timoje šalyje. Grėsia nutautėjimo 
pavojus visiems, tik kitokiu būdu. 
Platiesiems sluoganiams nutautėjimo 
pavojus ypačiai auga drauge su sa- 
vos inteligentijos netekimu. Inteli- 
gentija — tautos širdis: neplaks ji — 
stings gyvybė ir visame kūne. Bet 
yra pavojus ir šiai tautos širdžiai 
sukalkėti. Diplomai, kartą įgyti, pa- 
silieka. Bet inteligentiškumas yra iš- 
saugomas tik nuolatiniu gyvu dvasi- 
niu interesu. Inteligentijai nutautė- 
jimo pavojus visų pirma ateina drau- 
ge su dvasiniu sunykimu. Todėl, kaip 
savo spaudos žodžio reikalingi pla- 
tieji sluogsniai, taip jo yra reika- 
linga ir inteligentija. "Tokiu savu 
žodžiu inteligentijai, šalia mokslinės 
knygos, yra kultūros žurnalas. 

Todėl, kai tremtyje leidžiamas kul- 
tūros žurnalas AIDAI pateko į sun- 
kesnę padėtį, Lietuvos Pranciškonai 
Amerikoje pasiryžo tolesnio jų lei- 
dimo naštą perimti ant savo pečių. 
Pradėti leisti 1947 m. pradžioje, „„AI- 
DAI“ kas nėnesį reguliariai lankė 
savo skaitytojus iki pat šių metų. 
Sunkenybės prasidėjo, kai iš Vokie- 
tijos stoyklų lietuviai tremtiniai ėmė 
sklisti į visas šalis. Ryšium su tuo 
ir iškilo reikalas perkelti ir AIDŲ 
leidimą į Jungtines Amerikos Valsty- 
bes, nes kaip tik čia ir nusikreipė 
didžioji mūsų tremtinių dalis. 

Perimdami AIDŲ leidimą į savo 
rankas, Lietuvos Pranciškonai yra 
pasiryžę juos išlaikyti tokios pat kat. 
dvasios ir tokio pat lygio. AIDŲ pus- 
lapiai pulsuos ta pačia krikščioniš- 
kosios kultūros dvasia, kuria persi- 
sunkusi ir visa mūsų tautinė kultūra. 
Kryžiaus ženklu vedama laisvės ko- 
va tėvų žemėje, kryžiaus ženklu tu- 
rime ir mes kovoti už tą pačią ko- 
vą. Krikščioniškoji gyvenimo tiesa, 
išvesdama žmogų iš siaurų asmeni- 
nių rūpesčių rato ir apeliuodama jį 
gyventi aukštesniam idealui, drauge 
yra ir tautinio idealizmo versmė bei 
tautinio atsparumo laidas. 


Taip pat bus stengiamasi AIDUS 
išlaikyti tokio pat lygio kūrybinės 
minties organu, kokiu jie buvo ir ligi 
šiol. Labai svarbu, kad mūsų rašy- 
tojai, mokslininkai ir filosofai ga- 
lėtų savo laimėjimus viešumon pas- 
kelbti bent tuose rėmuose, kuriuos 
sudaro kultūros žurnalas. Ypatingai 
tai svarbu šiandien, kada mokslinių 
veikalų išleidimas pasidaręs beveik 
neįmanomas. Todėl Aidai, palikdami 
kasdienines aktualijas populiariam 
svarstymui jau turimuose laikraš- 


čiuose, visų pirma rūpinsis sklebti | 
tokius studijinius straipsnius, kurie 
turėtų jau tautinės kultūros kūrimo, 
ne tik jos populiarinimo prasmę. 

Lietuvos Pranciškonai iš anksto 
mato, kad kultūros žurnalo išlaiky- 
mas, kurio skaitytojų skaičius yra 
aprėžiamas jau pačio jo lygio, ne- 
bus lengvas. Vis dėlto jie tiki, kad 
šis uždavinys, nors ir sunkus, pasi- 
rodys įmanomas. Argi tai, ką ištesė- 
jo vieni DP, neištesėtume visi? Argi 
iš tiesų tasai dvasinis sunykimas, 
kuris žengia pirma tautinio suny- 
kimo, jau būtų pradėjęs mus parali- 
žuoti? Argi iš tiesų būtume be- 
tampą tokia tauta, kuriai kultūros 
žurnalas nebereikalingas? Jr ko bū- 
tų vertos visos mūsų kalbos apie 
tautinę kultūrą, jei leistume žlugti 
mūsų vieninteliam mokslinio lygio 
kultūros žurnalui.? 

Imdamiesi AIDŲ leidimo, Lietuvos 
Pranciškonai tiki mūsų inteligenti- 
jos dvasiniu gyvumu ir tikisi tos 
paramos, kuri viena gali laiduoti jų 
pasiryžimo sekmę. Visi mūsų kūri- 
bingieji kultūrininkai prašomi šią 
mūsų kultūros žurnalo išlaikymo 
pastangą paremti savo poetiniu, filo- 
sofiniu ar moksliniu žodžiu, o visi 
kiti — žurnalo platinimu bei prenu- 
meravimu. 


Ta pačia proga Lietuvos Pranciš- 
konai nori išreikšti gilią padėką vi- 
siems tiems, kurių pastangomis buvo 
sukurti ir ligšiol išlaikyti AIDAI. 
Priklauso ši padėka visų pirma Jo- 
nui Sakevičiui ir rašytojui Kazimie- 
rui Bradūnui, kurių pirmasis ilgai 
nešė leidėjo, antrasis redaktoriaus 
naštą. Pastaruoju metu šiems atvy- 
kus į JAV-es, leidėjo pareigas pe- 
rėmė rašytojas Paulius Jurkus, o re- 
daktoriaus - Dr. Jonas Grinius. Jiems 
esame dėkingi, kad ryžosi tęsti AIDŲ 
leidimą ir tuo metu, kai jau buvo 
prasidėjęs tremtinių  emigracinis 
sklaidymasis. Pagaliau dėkojame tam 
redakciniam kolektyvui, kurį buvo 
sudarę Schwab. Gmūndo stovykloje 
susispietę buvusieji Kauno Univer- 
siteto Filosofijos Fakulteto dėstyto- 
jai: Dr. Jonas Grinius, Dr. Ant. Ma- 
ceina, Dr. Zenonas Ivinskis ir Juozas 
Girnius. 

Tik visų aukščiau suminėtų mūsų 
kultūrininkų pastangomis pasisekė ne 
tik išlaikyti AIDUS visą laiką, bet 
ir pasiekti tokio lygio, kuris padarė 
juos tikru Nepriklausomybės metų 
ŽIDINIO įpėdininkų. Išlikti šios tra- 
dicijos linijoje bus ir toliau AIDŲ 
uždavinys, kol grįžus į laisvą Tė- 
vynę bus vėl galima įžiebti ŽIDINĮ. 
O tuo tarpu, kol esame svečiose ša- 
lyse, toli nuo gimtosios žemės ži- 
dinio, tebūnie AIDAI tuo Laisvės ir 
Tevynės aidu, kuris mums neleistų 
vienai akimirkai pamiršti, kad esame 
svetur, ne namie. 


T. Justinas Vaškys, OFM i 
Provincijolas 1 

